
— Halo! Halo! Sano! Gdje si? — poviče K&- 
the von Zedlitz jurnuvši u veliki voćnjak i vitla¬ 
jući omašnim pismom u ruci. 

Iz jednoga grma, razdrijevši ga rukama, po¬ 
moli smiješeći se glavu Sana von Bora, dražesno 
zlatokoso djevojče. 

— Evo me, Kathe — u svoj svojoj veličini! Što 
si se toliko uzvikala? Ima li što važno? 

— Pismo ti nosim, Sana. Upravo je stiglo, 
sama sam ga uzela pismonoši . 

Sana iskoči iz grma. U očima joj se sjajila 
radost. 

— Zar od mojih roditelja, Kathe? 

Kathe baci pogled na pismo. 

— Čini se! Na svaki način dolazi iz Indije, a 
i za roditelje je stiglo isto takovo pismo. 

Za čas je Sana stajala uz svoju bratučedu. 

— Daj ga! Daj mi ga, — molila je nekom ve¬ 
selom uzrujanošću. 

Kathe se nasmije i sakrije pismo iza ledja. 

— Najprije mi obećaj, da ćeš danas poći sa 
mnom na sajam u Kranitz. 

Sana je u čudu pogleda. 

— Ali, Kathe, tetka Sabina nam to nije do¬ 
zvolila. * 

— Hm! Nažalost nije, — odvrati Kathe i pa¬ 
kosno razvuče svoje lijepo svježe lice. — Ali ja 
ću ipak poći tamo! Sve sam se ovo vrijeme vese¬ 
lila tome pa i prije smo uvijek smjele. Sada nas 
najednom ne puštaju, a upravo je ovaj put naj¬ 
ljepše. Čuj, ogromni vrtuljak je tamo, cirkus i sija¬ 
set drugih, novosti. To moram ipak vidjeti. Majka 
samo zato nije dozvolila, jer joj je Hella utuvila, 

da su sajamske zabave vulgarne. Pah! Hella 
mora da si svakuda tare nos. Sajam nije vulga¬ 
ran, to je divna zabava. Nažalost spopala je maj¬ 
ku ovaj put i migrena i sada ne možeš s njom 
ništa da započneš. Pomisli, štedila sam čitava 
tri mjeseca, samo da uživam na tom sajmu. 

— I ja, Kathe. 

— Eto, vidiš. I mi da ne idemo tamo, da nam 
sve propane, a samo zato, što se moja otmjena 
sestra u to upliće, i jer majku muči migrena! 

Još ćemo je jednom moliti, da nas pusti! 

Ne će biti ništa od toga, zato ti jamči Hel¬ 
la i jer je ona preponosna, da zadje medju puk, 
kvari i nama veselje. 

"— Ali, Kathe, ipak ćemo još jednom moliti, 
prije negoli potajno odemo. 

— No, dobro. Ali ako nas majka opet odbije, 
ti ćeš ipak sa mnom poći. Nakon ručka ćemo 
se odšuljati. 

— Ali, oni će opaziti, da smo otišle. 

Kathe kimne glavom. 

— Naravno, da će otkriti! No dotle smo već 
preko sviju brda i dolina. Više nas ne mogu da 
povrate. 

Sana je bojažljivo gledala preda se. 

— Ah, Kathe, ali zatim dolazi opet sud! 

Kathe kimne još jače glavom. 

.— Neizbježivo! No dotle smo se već naužile 
sajma. Ne budi strašivica, Sana. Obećaj mi da 
ideš sa mnom, sa ili bez dozvole. Ili zar ćeš se 
kukavno povući i pokvariti nam veselje? Čuj — 
četiri tjedna ne progovorim s tobom ni riječi, to 
si upamti. 

Neodlučno pogleda Sana poduzetnu Katheu. 

— To ipak ne ću, Kathe. 

— No dakle, samo ne budi kukavna. Ta što 
nam se može dogoditi? Čut ćemo propovjed i za¬ 
tvorit će nas u sobu uz mršavu hranu. 

— Nije to tako loše. Grijeh je ali u tome, što 
bježimo bez dozvole, a kad čovjek počini grijeh 
— to tišti. 

—Besmislice, Sana. Što toliko mudruješ. Da¬ 
kle, ideš li sa mnom ili ne? Ne ideš li sa mnom, 
svršile smo s našim prijateljstvom, to ti ja kažem. 

Sana si poravna kosu sa čela, malko uzdahne 
i reče, prepuštajući se sudbini: 

— Dobro, idem. Ali sada mi daj pismo. 

Sana joj ga pruži. 

— Evo ga — izgleda, da je veliko. Dok ga 
pročitaš, ja ću za svaki slučaj tamo za ogradu 
sakriti naše dvokolice. Odanle možemo neopa- 
ženo umaknuti. Idemo odmah nakon ručka, sve¬ 
jedno, sa ili bez dozvole. Upravo kao naručeno, 
da je i gospodjica Peter otputovala, inače to 
ne bi išlo tako lako. Do vidjenja, Sana! 

— Do vidjenja, Kathe! 

Kathe skoči, zaleti se preko busenja i iščezne. 

Sana pritisne pismo svojih roditelja na grudi 
i podje natrag prema grmlju. Tamo nadje klupu 
i sjedne. Premda još kalendar nije najavio pro¬ 
ljeća, Sana je već kod neobično toplog sunca 
izašla u vrt, da uči svoje zadaće. Sada će ovdje 
da pročita svoje pismo. 

Sana von Bora i Kathe von Zedlitz bile su 
bratučede, istih godina; obje još nisu navršile 
petnaestu godinu. 0 Uskrsu su imale poći na 
krizmu. 

Od svoje treće godine boravila je Sana na 
Lindenhofu. Tako se zvalo dobro njenog ujaka, 
von Zedlitza. Njeni su roditelji živjeli u Indiji i 
teška se srca morali odijeliti od svog jedinog 
djeteta, koje u toj nježnoj dobi ne bi moglo da 
podnosi indijsku klimu. Njezin je otac, Hans von 
Bora, služio u svojoj mladosti kao časnik. Imetka 
nije imao osim neke male rente, koja mu je pru¬ 
žala najnužnije za život. j 

Kada se zatim zaljubio u Saninu majku, koja 
je bila još siromašnija od njega i koje se nije htio 
ni uz koju cijenu odreći, napustio je vojnički 
život, samo da uzmogne uzeti Mariju. 

Slučajno se u to vrijeme namjerio na dobro 
mjesto na jednoj velikoj čajnoj plantaži u Indiji, 
što mu je omogućilo brak s Marijom. 

Odmah nakon vjenčanja krenupo je mladi par 
put Indije. Rodjaka nije više imao osim Mariji¬ 
nog bratića, Ernsta von Zedlitza i njegove obitelji 
i tako mu rastanak s domovinom nije bio oso¬ 
bito težak. Svojom marljivošću, spretnošću i 
energijom, uz potporu svoje okretne i odvažne 
Marije, napredovao je Hans von Bora sve više. 
Konačno je sam kupio jednu malu plantažu čaja. 

Medjutim poklonio je bog mladom paru dje¬ 
vojčicu. Krstili su je Suzana i nazvali Sana. Ka¬ 
ko je ah indijska klima ozbiljno ugrozila zdrav¬ 
lje djeteta, odlučili su se napokon roditelji na 
rastanak sa svojim ljubimčetom. 

Ponijeli su dijete u domovinu, k svojim jedinim 
rodjacima. Gospodin von Zedlitz posjedovao je 
malo dobro. Zvalo se Lindenhof i nije mnogo no¬ 
silo. Sam je imao troje djece i njegove novčane 
prilike nisu bile zavidne. Dobro je bilo optere¬ 
ćeno založnicama, i bilo je teških briga, da se na¬ 
mire kamate i sredstva za uzdržavanje obitelji. 
Ne bi mogao dakle da uzme Sanu, a da si brige 
još ne poveća, da nije njezin otac plaćao lijepe 
svote za odgoj i obskrbu svoje kćerke, a gospodja 
von Zedlitz znala je uvijek tako udesiti, da je od 
tog novca ostalo nešto i u njenom džepu. 

Sanu su dakle odgajali zajedno s drugom dje¬ 
com i doskora se privikla na Lindenhof. 

Njeni roditelji, uvjereni, da je dijete na si¬ 
gurnom mjestu, vratiše se u Indiju. Svake treće, 
četvrte godine dolazili bi u Lindenhof, da vide 
svoju kćerku i da se sami oporave od teške in¬ 
dijske klime. Zadržali bi se neko vrijeme u Lin- 

denhofu, platili bi gospodinu von Zedlitzu za 
vrijeme svog boravka izdašnu podporu, dok su 
redovito svakomu članu obitelji donijeli bogate 
darove. 

Što su Sanini roditelji u Indiji više napre¬ 
dovali, to su više plaćali za svoju kćerku. Kako 
se Sana odgajala zajedno s ostalom djecom, to 
su njeni skrbnici vukli i sve veću korist. Tako 
su na primjer odgojiteljicu, koja je istodobno 
podučavala i Sanu i Kathe, plaćali Sanini rodi¬ 
telji, i tako bi se u svemu našla nova korist. 
Gdje dnevno jede petero ljudi, može da bude 
sit i šesti. Upravo je na hrani bila najveća korist. 
Boravak Sane u Lindenhofu donio je dakle sa 
sobom i razne prednosti, a da ipak nije prouzro¬ 
čio neku naročitu brigu i neprilike. I Sana je 
sretno napredovala s ostalom djecom. Kad se po 
prvi puta dijelila od svojih roditelja, bila je su¬ 
više malena, a da bi taj rastanak mogao na nju 
bolno djelovati. A kasnije kad bi je roditelji po¬ 
sjećivali i opet odlazili, bila je već privikla na 
rastanak i znala je, da je to potrebno. 

Naravno, da se neizrecivo radovala, kad su 
je njeni mili posjetili. Sana i njeni roditelji sa¬ 
kupili bi u ono kratko vrijeme svu nježnost 
svog srca ,svaki je takav sastanak bio svečanost, 
a rastanak bol. I svaki je put bivao sve bolniji. 
Sana je bivala sve razboritija i sve je jače osje¬ 
ćala, da su joj roditelji najdraži na svijetu. Sana 
je bila nježno dijete, puno blagosti i ta se nje¬ 
žnost u njoj sve više kupila, jer Lindenhof to nije 
trebao .... Njeni su rodjaci bili većinom poslo¬ 
vni ljudi, bez osjećaja. I tako je čežnja za rodite¬ 
ljima rasla sve većma i pisma su bila sve nje¬ 
žnija i iscrpivija. 

Gospodin von Zedlitz imao je troje djece. 
Najstariji je bio sin, Rolf von Zedlitz, deset go¬ 
dina stariji od Sane. Zatim Hella, šest godina 

mladja od njega i konačno Kathe, istih godina 
kao i Sana. 

Hella se već razvila u prekrasnu mladu damu. 
Njezin karakter naprotiv nije bio u najvećem 
skladu s vanjštinom. Tvrda srca, sebična i pro- 
računana, neugodno oholo biće, koje je izbje¬ 
gavalo svaki rad. Čitav je dan bila zabavljena 
sama sobom, njegujući svoju ljepotu i igrajući 
ulogu dame. Jedini joj rad bio čitanje romana i 
glasovir. Mirno je prolazila kraj majke, preopte¬ 
rećene poslom. 

Tome je bila kriva sama gospodja von Ze- 
dlitz. Njena materinska taština sunčala se na lje¬ 
poti svoje najstarije kćeri i ona nije mogla da 
dopusti, da se te krasne ruke izobliče radom. 
Hella je bila prodahnuta gorućom željom, da što 
prije sklopi bogat, otmjen brak premda predbje- 
žno nije bilo za to nikakva izgleda, jer mlada 
gospoda, koja su mogla doći u obzir kao prosci, 
nisu bila dovoljno bogata, a osim toga nisu se 
ni odviše natjecali o ruku mlade dame. 

Pa i njezini se roditelji nadali bogatom pros- 
cu za svoju kćerku, isto kao što su očekivali 
sjajnu partiju i za svoga sina Rolfa. Ta bolja že¬ 
nidba njihove djece bila je osim neke taštine, 
jedina mogućnost, da poboljšaju svoj teški po¬ 
ložaj. 

I dok je Hella bila sva prožeta takovim že¬ 
ljama, pokazao se Rolf potpuno nesklon osno¬ 
vama svojih roditelja. Nije težio za novcem, već 
pustio ,da govori srce. ludj mu je bio proraču 
nan i nešto tjesnogrudan, bijedan i brigama uko¬ 
čeni karatker njegovih roditelja, kao i hladna 
poslovna narav sestre Helle. Blaga srca i veli 
kodušan svim svojim bićem čuvao je svoje ide¬ 
ale i u krugu svojih najbližih osjećao se osam¬ 
ljenim. To bi bilo još i gore, da nije bilo Sane. 

Premda je Sana bila deset godina mladja, bio 
je njihov odnošaj veoma srdačan i povjerljiv. 

Sana mu je bila mnogo bliža no vlastite sestre, 
jer ni Kathe nije mogla svojom obijesnom, mlade¬ 
nački divljom naravi, da se potpunoma uza nj 
priljubi. Odgojena kao bučno, divlje djevojče, 
nije se u njenoj još neodredjenoj naravi moglo 
razabrati ima li srca ili ne. Općenito, bila je 
svome bratu bliža no Hella, koja je svojim po¬ 
nosom htjela da svakome imponira. Na nju nije 
baš ništa tako lako djelovalo, a najmanje se¬ 
stra Hella. Rolf je usprkos toga pokušavao, da 
svoju mladju sestru što je moguće više privede 
dobru, jer se još uvijek nadao, da će je predo- 
biti za se. I Sana ga je u tome podupirala, prem¬ 
da je bilo očito, da se Kathe otimlje njenom 
uplivu, te je naprotiv njihovom medjusobnom 
saobraćaju uvijek Kathe podavala svoj ton. 

Kathe još zapravo nije znala ,da li da se pre¬ 
da dobru ili zlu. Na svaki način nije se još moglo 
zaključiti, kako će se Kathe razviti. Za svog 
brata Rolfa imala je još uvijek premalo razumi¬ 
jevanja, premda joj je bio mnogo draži no Hella. 

I tako se Rolf najbolje snalazio sa Sanom. 
No i ona se znala podati obijesti, po uzoru Ka¬ 
the, i poslušno je sudjelovala u svim ludim šala¬ 
ma, što ih je Kathe poduzimala ,pa i onda, kad 
bi te šale prekoračile granice dopustivosti. Ipak 
su u njoj tinjali duboki osjećaji i duševnost i ona 
je znala, da njenu unutrašnjost može pravo da 
razumije samo Rolf. I tako su medju njima na¬ 
stali srdačni odnosi, kao da su prava braća. Rolf 
je bio Sani velik i mio brat, kome je trčala sa 
svim svojim velikim i sitnim bolima i radostima, 
a Sana je bila Rolfu mila draga sestrica, koju 
je on štitio i čuvao i u čijem je mladom srcu po- 
budjivao mnogo dobra i lijepa, a da ipak nije 
nikada nastupio u ulozi kakvog odgojitelja. I 
upravo zato, što je to izbjegavao, stekao je veliki 
upliv na Sanu. Ta to i jest sve umijeće odgoji¬ 
telja, da djeluju više primjerom i uzorom, negoli 

riječima. Kod Sane mu je to mnogo lakše pola¬ 
zilo za rukom nego li kod Kathe, koju je isto 
tako želio da privede dobru. 

Sana je bila mila i ljubezna prema svakome, 
pa ni svojim objesnim šalama nije nikome što 
žao učinila, što se kod Kathe ipak često dogo¬ 
dilo. I tako je Sana bila posvuda obljubljena, što 
se Kathe nije moglo uvijek reći. 

Sana je s njom mogla da bude samo vesela, 
da skače i da pravi lude šale, no k Rolfu je do¬ 
lazila sa svim ,što je njeno mlado srce i malo 
dublje uzbudilo. Njemu je povjerila svoju bolnu 
težnju za dalekim roditeljima, s njim je razgo¬ 
varala u budućnosti ,kada će se opet združiti sa 
svojim roditeljima; znao je sve njene jade i ne¬ 
volje. 

Ujak Ernst i tetka Sabina bili su njenom srcu 
posvema tudji. Bili su za nju tek osobe, koje 
treba poštivati, i ništa više. Hella ju je svojim 
filadnim i oholim licem uoravo odbijala. Hella 
nije ni pomislila da se približi Sani, dok su ujak 
Ernst i tetka Sabina imali premalo vremena 
da se sa Sanom više pozabave, sve kad bi to 
i htjeli. Zaokupile su ih njihove brige i rad. Već 
po samoj svojoj naravi nisu bili odviše osjećajni, 
a životne brige i nevolje još su više otupile nji¬ 
hovu osjećajnost. Odgoj Sane prepustili su go- 
apodjici Alvini Peter, odgojiteljici i zadovoljili 
bi se time, da pregledaju svjedodžbe, da dobace 
kakovu opomenu, ili da nešto dozvole ili zabra¬ 
ne. Ljubavi za svoju štićenicu nisu imali. Za ka¬ 
kove dublje osjećaje nisu uopšte bili sposobni, 
a u koliko je u njima bilo ljubavi, ta je pripadala 
vlastitoj djeci. 

I tako su prolazile godine i Sana i Kathe na¬ 
šle se sada pred krizmom. 

Gospodjica Alvina Peter, odgojiteljica, otpu¬ 
tovala je u nekim važnim obiteljskim poslovima, 
i tako su njene štićenice došle do praznika, koji 

su naravno izrabile i nastojale još temeljitije iz- 
rabiti. 

Prije svega htjele su da posjete veliki godi¬ 
šnji sajam u obližnjem okružnom gradu, što su 
im ali preko svakog očekivanja zabranili. 

Uskrs je pao ove godine veoma kasno, dok 
je proljeće uzbujalo veoma rano. Grmljem i dr- 
većem počelo je već mlado lišće da skida svoj 
zimski oklop i toplo ga je sunce mamilo sve 
većma. Kao da je na očigled raslo nježno zele¬ 
nilo, toliko se. brzo razvijalo. 

Sana je udobno sjedila na toplome suncu i drh¬ 
tavom rukom otvorila pismo. Lice jo se od ra¬ 
dosnog iščekivanja zarumenilo i sama je izgle¬ 
dala kao nježni proljetni cvijet. 

U omotu su bila dva pisma, jedno opsežno, 
iscrpivo od njene majke i jedno manje od njenoga 
oca. Oba pisma pritisne na srce i na usne i pro¬ 
čita najprije majčino: 

»Ljubljeno moje dijete, mila moja mala Sano! 

Kad primiš ovo pismo, već smo oboje, Tvoj 
dragi otac i ja, na putu u domovinu i doskora 
ćemo osvanuti na Lindenhofu. Naša je vruća želja 
da prisustvujemo krizmanju našeg jedinog dje¬ 
teta. Pa i bez toga mori nas čežnja za Tobom, 
mila Sano, i kako smo se dočepali malo slobodna 
vremena, skratit ćemo razmak od našeg posljed¬ 
njeg sastanka i tako već sada dolazimo u Lin- 
denhof. Ujaka Ernsta i tetku Sabinu obavijestili 
smo takodjer o našem dolasku. 

Kako se radujemo tome sastanku ne trebam 
Ti isticati. Otac i ja razgovaramo inače 
dnevno o Tebi ,ali sada nema u nas drugoga 
razgovora do li o Tebi i našem skorom sastan¬ 
ku. Gledamo u duhu, kako si narasla i kako si se 
tjelesno i duševno lijepo razvila. 

Teško smo osjetili sve te godine našeg dugog 
rastanka. Ovu smo žrtvu ali rado podnijeli zbog 
tvoga zdravlja. Hoćemo, da naše dijete bude 

zdravo, snažno i krasno. I za Tvoje dobro mo¬ 
rali smo pristati na taj rastanak, budući nas 
prilike sile, da ovdje još neko vrijeme izdržimo. 

Ali najgore je već prošlo. Još samo jednom, 
nakon oovg sastanka, morat ćemo se rastati. Ka¬ 
da zatim nakon tri ili četiri godina opet dodje- 
mo u domovinu, povest ćemo svoje ljubljeno di¬ 
jete sa sobom, tada ćeš imati već osamnaest 
godina i bit ćeš, nadamo se, dovoljno jaka, da 
podneseš ovu klimu. Podješ li kasnije svake če¬ 
tvrte godine jednom u domovinu, da promijeniš 
klimu, moći ćeš se dobro osjećati u Indiji, a u 
najvruće vrijeme poći ćemo s Tobom u planine, 
gdje je za nas Evropejce takodjer sasvim sno¬ 
šljivo. 

Indija će Ti se već svidjeti, mila Sano. Naše 
su plantaže sve veće i ljepše, a prošle je godine 
dovršen naš novi Bungalow i u njemu sada sta¬ 
nujemo. Stari Bungalow služi nam sada kao go¬ 
spodarska zgrada. 

Naša plantaža leži, kako već znadeš, na ce¬ 
sti u Kalambru. Novi se Bungalow izdiže na ve¬ 
likoj čvrstoj terasi. Njegov ravni krov zasjenjuje 
drveće pred kućom, a u sredini pročelja iz- 
gradjen je prekrasni portal. Kuća je modro obo¬ 
jena, debeli okrugli stupovi crveno smedje, a por¬ 
tal bijelo. 

Oko verande viju se prekrasne ruže i miri¬ 
savo cvijeće, koje Ti još ni ne znaš. I tako naš 
dom pruža prijatan, slikovit pogled i veoma će 
Te obradovati, kad dodješ ovamo k nama. Iza¬ 
brali smo najljepše sobe za Tebe i već ih sada 
ukrašujemo. Štogod lijepo nadjemo, prolazeći 
kraj bazara u obližnjem gradu, to kupimo za ures 
Tvojih odaja. Upravo je jučer otac kupio prekra¬ 
san sag, i tako dolazi jedno za drugim. Ta mo¬ 
ramo da se brinemo za naše milo dijete i da ta¬ 
ko skratimo ovo dugo čekanje. Kako li ćemo 
biti sretni, kad ćemo Te vidjeti uza se. 

Ali, doskora ćemo se opet vidjeti. Već se 
spremamo na put. To iziskuje dosta vremena, 
jer otac mora uvijek da uredi stvari unapred za 
dulje vrijeme i da izda potrebne odredbe, a i ja 
treba da uredim kuću. Na sreću uz nas je naš 
vjerni i pouzdani Karlo — znadeš ga, KarI 
Braun, bivši očev poslužitelj, koji nije htio da ga 
ostavi, već je s njim pošao u Indiju. Taj vjerni 
sluga bdije nad našim posjedom, kao da je nje¬ 
gov vlastiti. Inače ne bismo mogli tako mirno i 
lako da odemo, jer se ne možemo pouzdati u 
urodjenike. Nad njima treba da je neprestano 
budno oko. 

Naš se posjed s vremenom znatno povećava. 
Sve što privredimo, ulaže otac u proširenje plan¬ 
taža. Uredili smo i nekoliko rižinih polja i pri¬ 
pojili ih našem posjedu. Da postoje bolje ceste, 
ili da se izvede željeznica do našega posjeda po¬ 
rasla bi mu cijena na trostruko. Predbježno na¬ 
ravno nema zato nikakova izgleda, jer je Radža, 
indijski knez našeg okružja, pravi barbar i ne će 
ni da čuje o kakovim novotarijama, a budući je 
saznao, da je otac tražio od engleske vlade že¬ 
ljeznicu, zamrzio nas je. Ali ja držim, on mrzi 
sve strance i to se ne može shvatiti posve oz¬ 
biljno. Boji se, da će mu izmaknuti sva vlast, ne 
budemo li više odrezani od svakoga prometa. 
Ovdje u našoj najbližoj okolici sve je još napola 
divljač, a najbliža su sela još posve indijska u 
svim svojim pojedinostima. U jednome selu obi¬ 
tavaju Curasijci, to su mješanci. Ovi su ali vrlo 
nepouzdani i dobro je, nema li čovjek s njima 
uopće nikakova posla. Medjutim ima medju njima 
i dobrih ljudi. 

To ćeš sve ali upoznati, kada dodješ ovamo 
i živjet ćeš ovdje kao mala Rani — tako se zovu 
indijske kneginjice. Neka Ti bude bolje, no što 
je bilo Tvojim roditeljima, koji su bili tako ubo- 

gi, đa ni u svojoj domovini nisu mogli da nadju 
svoj hljeb. 

A kad će jednog dana otac izvesti bolje ce¬ 
ste i puteve, naći će se i kupac i za naš posjed 
i svi ćemo se za uvijek povratiti u domovinu i 
tamo kupiti jedno lijepo dobro. 

To su ali sve osnove o budućnosti, koje još 
nisu zrele i koje za ostvarenje trebaju još lijepi 
niz godina. Sada treba da mislimo na ono, koje je 
najbliže, na naš sastanak. Skoro, skoro, ljubljeno 
moje dijete, držat ću Te na svojim rukama, na 
mom čeznutljivom srcu. 

Veoma nas je obradovalo pismo tetke Sa- 
bine, koja nam javlja, da lijepo napreduješ. Od 
velike je važnosti, da naučiš engleski, jer to je 
ovdje od prijeke potrebe. 

Sada ću da završim. Na ovo pismo ne treba 
da odgovaraš, jer nas Tvoj odgovor ne bi više 
ovdje našao. Sami dolazimo po nj. 

Izruči svima srdačan pozdrav. 

Čuvao Te Bog, ljubljeno moje dijete! 

Nadajući se skorome i radosnome sastanku 
ljubi Te 

Tvoja majka« 

Pročitavši pismo pritisne ga ponovno na usne. 
Oči joj se ovlažile. Ah — kako li se radovala, 
što će doskora opet vidjeti roditelje. 

Uzdahnuvši otvori drugo pismo: 

»Mila moja Sano! 

Majka Ti piše sve što je važno. I tako se mo¬ 
gu ograničiti na to, da Ti kažem, kako se neo¬ 
pisivo radujem, što ću Te opet vidjeti, i nestrp¬ 
ljivo brojim dane, koji me još dijele od Tebe. 
Medjutim imamo još mnogo toga, da završimo. 
Tako nam barem vrijeme prolazi brže. Dakle, do 
ugodnog, skorog vidjenja, mala moja Sano! Po¬ 
zdravi ujaka i tetku, Rolfa, Hellu i Kathe i go¬ 
spodina Lichova, ujaka tetke Sabine. Osobito se 

radujem, što ću opet vidjeti tog prekrasnog sta¬ 
rog gospodina. Dan našega dolaska javit ćemo br¬ 
zojavno, čim stignemo u luku. Do vidjenja do¬ 
bro moje milo dijete, Bog te čuvao! 

Mnogo pozdrava i cjelova od Tvog oca.« 

Brzo je spremila pisma u omot i požurila se 
u kuću, da najavi dolazak svojih roditelja. 


Kad je izašla iz vrta i htjela da krene preko 
dvorišta, opazi na ulazu Rolfa. Upravo je doja- 
Šio s polja. 

Otkako je svršio svoje gospodarske nauke, 
pomagao je on oko gospodarstva. Otpustili su 
nadzornika, budući se Rolf pokazao vanredno 
spretnim i marljivim. 

Sana, ugledavši ga, klikne od radosti i požuri 
se prema njemu. Stigla je upravo u času, kad je 
sišao s konja. Smješeći se dočekao je na ruke. 

— Kuda tako brzo, lastavice mala? — upita 
je ljubezno u svojoj bratskoj nježnosti i ovije joj 
ruku oko vrata. Sjajući se od sreće gledale su ga 
njene lijepe tamnoplave oči. 

— Upravo k tebi, Rolf! Imam da ti kažem 
nešto prekrasno! Srce mi je puno sreće! s 

— No, samo brzo, lastavice mala, lijepe 
stvari rado slušam, odgovori Rolf toplim sau- 
češćem i s nekim blagim smješkom. 

Pismom svojih roditelja mahala mu je pred 
očima. 

— Pogodi, što imam? 

— To baš nije teško pogoditi, — nasmije se 
Rolf. — Pismo. 

— Naravno, — ali kakovo pismo? 

— Miriše na Indiju, jer se tako veseliš. 

— Da, Rolf, od mojih roditelja, upravo se na 
smrt radujem! 

— Samo to ne, lastavice, ta to bi bilo strašno! 
— poviče Rolf smijući se. 


2 Nova sreća 

I Sana se nasmijala, 

— Ah, ta ti znadeš, kako sam mislila, Rolf, 
ti me uvijek razumiješ. Tako se neizrecivo ra¬ 
dujem — roditelji dolaze na krizmu! 

Jecala je od same radosti i sakrila lice na 
njegove grudi. Nježno je pogladio njenu zlatnu 
plavokosu glavicu. 

— Pa to mora da te raduje, — reče Rolf 
ozbiljno. 

— 0, i te kako! Tištilo me, dok nisam mogla 
nekome to da iskažem. A tebi, ti to dobro zna¬ 
deš, kažem to najradje, jer znadem, da razumiješ 
moju radost. Drugi to ne bi razumjeli tako, kao 
što ti razumiješ. Pa ni Kathe to ne razumije. 

Kimnuo joj glavom, tako istinski ljubezno i 
milo, svom svojom bratskom nježnosti. 

— Da, Sano, ti i ja, mi se uvijek razumijemo 
i to nas veže kao vjernu braću. Ali, gdje je 
Kathe? 

Sana najednom porumeni. Sjetila se, da Ka¬ 
the u taj čas sprema dvokolice za tajanstveni 
pohod na sajam. 

— Kathe — ah gdje bi mogla da bude? Malo 
prije donijela mi je ovo pismo. 

Pogledao ju je ispitljivim pogledom. 

— I kod toga pravi moja mala lastavica tako 
kiselo lice, kao da joj savjest nije najčišća. Kathe 
sigurno opet sprema kakovu ludu šalu, a ti ne 
smiješ da odaš i po svoj prilici moraš i da po- 
mažeš. No, jesam li pogodio? 

Sana zarumeni još više i nekako tjeskobno 
uzdahne. 

— Imat ćeš pravo, Rolf. Ali odati ipak ne ću. 
I ja tu sudjelujem, jer sam joj obećala. No ipak se 
malo i bojim. 

Rolf se dobrodušno nasmijao. 

— Kao uvijek, kad sudjeluješ u njezinim lu¬ 
dim šalama. Kathe, mali divljak, mora da luduje, 
to je već gotovo prirodni zakon, a bez tebe čini 

joj to samo polovicu užitka. Uostalom, nadam 
se, da se tu ne radi o kakovom velikom grijehu. 

— Ali mala krivica je ipak, — uzdahne Sana. 

— Nadam se, da je posve malena. 

Sada moram ali da uredim konja, a imam još 
i prije ručka posla. Do vidjenja, Sano! 

— Do vidjenja, Rolf! 

Rolf povede konja sam u staju, budući su 
sada u proljeće svi ljudi u polju. Dobro je otro 
konja, dao mu hrane i vode i pošao u kuću. 

Sana, rastavši se sa Rolfom, takodjer je po¬ 
šla u kuću. Dvorac Lindenhof bila je dobrano ve¬ 
lika, dvokatna zgrada, sa širokom verandom, 
koja se protegla prema vrtu. Stražnji je dio ležao 
prema dvorištu. Kuća je bila sivo obojena sa 
vrlo neukusnom fasadom. Ljeti je ali veranda, 
koja se prostirala čitavom širinom fasade, ure¬ 
šena svijećem i to je čitavoj zgradi podavalo pri¬ 
jatniji izgled. 

To ukrašivanje cvijećem bilo je već kroz cio 
niz godina djelo Sane i Kathe, pod nadzorom go- 
spodjice Peter. Vrtlar im je u tu svrhu dao na 
raspolaganje samo cvijeće, koje je za to odredio. 
On sam nije imao vremena, da se bavi tim de- 
koriranjem verande, jer je zajedno sa svojim po¬ 
moćnikom imao pune ruke posla, da sve proiz¬ 
vode vrtljarstva na dobru Lindenhof, cvijeće, po¬ 
vrće i voće otpremi u obližnji grad, gdje se je 
sve prodalo. 

Za verandu nije nikada dao najljepše cvijeće, 
već samo takovo, koje nije mogao da proda. To 
su ali Sana i Kathe naknadile svojim marljivim 
i brižnim rukama. Sve je bilo u punomu cvatu 
i resilo sivu kuću, a vrtljar je kimao glavom i 
gundjao »prestigla su me ova djeca, što dohvate, 
cvate i uspijeva.« 

U velikoj veži, urešenoj vijencima žetve od 
nekoliko godina sretne Sana tetku Sabinu. Došla 
je iz podruma, gdje se nalazila kuhinja i gospo- 

darske prostorije. Bila je to još lijepa, stasita go¬ 
spodja od četrdeset godina, ali lice, ovijeno 
smedjom kosom, odavalo je izražaj pun brige i 
nemira. I taj nemir ispoljio se danas više no obi¬ 
čno — mučila ju migrena. 

Sana je uhvati za ruku. 

— Tetko, ta ti si opet ustala? Zar ti je već 
bolje? — upita je Sana sažalno. Gospodja von 
Zedlitz nasmije se usiljeno. 

— A što mogu da činim, Sano, moram sva¬ 
gdje da prigledam, inače podje sve naopako. 

— Pa zar te ne može i Hella jednom zami¬ 
jeniti? 

— Ne, ne, Hella ne razumije ništa. Pa i ne 
smije da radi moje poslove, iskvarr si ruke. Čo¬ 
vjek mora sam da zahvati i pomogne, osobito 
sada kada su svi na polju, a i gospodjica već ne 
zna, gdje da započne. 

— Muči li je te još glavobolja? 

— Mnogo bolje baš nije, mora se ali suzđr- 
žati. 

— Nadam se, bit će već bolje. A znadeš li 
već, tetko, da na krizmu dolaze i moji roditelji? 

— Znadem, Sano, i mi smo primili pismo od 
njih. 

Sana duboko uzdahne. 

— Tako se radujem njihovom dolasku, — reče 
tiho i kao prigušeno. 

Gospodja von Zedlitz kimne rastreseno 
glavom. 

— Naravno, to je radosna vijest. Ali sada me 
ne zadržavaj više, imam još mnogo posla. Kod 
ručka ćemo još o tome govoriti. Moram sve da 
uredim, dolazi ujak Joakim. 

I time ostavi gospodja von Zedlitz Sanu. 

Sana je ostala i gledala za njom i srce joj pro- 
žeo neki hladni, prazni osjećaj, kao uvijek, kad 
bi govorila s tetkom Sabinom, ujakom^ ili Hel- 
lom. Instinktivno je osjećala, da su joj ti ljudi 

potpuno tudji, premda su joj rodjaci. U svijest 
joj to nije uvijek dolazilo, ali u ovome času, kad 
joj je srce bilo prepuno sreće i radosti, u koju 
je htjela da se i drugi užive, osjetila je opet živo, 
da je u toj kući tudjinka. Samo je Rolf znao da 
potisne te osjećaje, a češće i Kathe. Ona ali samo 
dotle, dok ju je Sana slijepo slušala. Neka bi po¬ 
kazala i mali otpor, to je i iz njezina bića stru- 
jilo nešto hladno, tudje. 

I tako je ostala sa svojom radosti osamljena. 
Tješio ju je tek dolazak ujaka Joakima, koji će 
se takodjer s njom zajedno radovati. Uvijek joj 
je bio dobar i njene je roditelje volio i duboko 
ih poštivao. Lagano se uspinjala stražnjim stepe¬ 
nicama do svoje sobe, da se uredi i spremi za 
ručak. Njena je soba ležala uz Kathinu i spojna 
su vrata bila uvijek otvorena. 

Jedva je oprala ruke, kad li ud je u sobu 
Kathe. 

— Tako, dvokolice su već u sjenici, Sano! 
Upravo kao naručeno, što i ujak Joakim dolazi 
na ručak, možemo da se malo svečanije uredimo, 
a da ipak ne pane nikome u oči. Misli malo i na 
dvokolice — dakle spretne haljine. Uzet ćemo 
naše tamnomodre haljine sa novim bijelim blu¬ 
zama. 

— Možda će nam još ipak dozvoliti, — uz¬ 
dahne Sana. 

Ne vjerujem. Uostalom to je posve svejedno. 
Ne će nitko živ opaziti, da smo umakle. Ujak 
Joakim ima nakon ručka da obavi s roditeljima 
nekakove poslove, a Hella je opet dobila nove 
knjige. Rolfa niti ne brojim ovamo, on će po 
svoj prilici odmah nakon ručka izjašiti u polje. 
A i naša Petrica nije ovdje. 

Petrica — tako su nazivale Sana i Kathe 
odgojiteljicu, naravno onda, kad nije bila prisutna. 

Sana je iznova plela svoje dugačke i guste 
pletenice i nemoćno gledala u svoju družicu. 

— Ipak ćemo još jednom moliti dozvolu, 
Kathe. 

— No, dobro! Ali kažem ti, da je nećemo 
dobiti. Hella je majku temeljito obradila. Zavidi 
nam naš užitak. Ne zadrži me ali nikakova sila 
u Lindenhofu, kada je u Kranitzu sajam. Pomisli 
samo, pripovijedao mi je mljekar, da će biti upra¬ 
vo predivnih stvari. Željeznica preko brda i ze¬ 
maljska kuglja, koja se njiše. 

Sana je gledala sva u čudu. 

— A šta je to? 

— Neka vrst vrtuljka. Sve se vrti oko jedne 
osovine, a uz to se ujedno i ljulja, gore i dolje, 
a osim toga vrte se još posebno i sjedala, samo 
u protivnom smjeru. Upravo ludo! Kočijaš kaže, 
da mu je već od gledanja pozlilo. 

— Divno! — poviče Sana, no ipak još su- 
stezljivo. 

Kathe kimne glavom. 

— Prekrasno — i mi moramo tamo, na ze¬ 
maljsku kruglju. 

— Naravno — moramo. Samo ako nam do¬ 
zvole. Inače propada polovica svega užitka. 

— Ah, besmislica, užitak je posve isti. Samo 
ne budi kukavica. Na svaki način idemo odmah 
nakon ručka. Danas je glavni dan. Naravno, da 
ćemo se vratiti prije sumraka. Tjerat ćemo naj¬ 
bržim tempom, za pol sata smo u Kranitzu. 

— A gdje ćemo ostaviti dvokolica? 

— Posve jednostavna stvar, kod »modroga 
vola«, kao obično, kad idemo u grad. Dakle, 
svršeno, spremi se. Idemo na ručak. 

Obje djevojčice požurile se sa svojim toale- 
tama pomažući jedna drugoj, kako su to uosta¬ 
lom uvijek činile. Kathe je kod toga zadovoljno 
zviždala. U tome je dotjerala do prave virtuo¬ 
znosti i kad bi Sana zapjevala svojim lijepim, to¬ 
plim i čistim glasom, Kathe bi je zviždanjem pra¬ 
tila. Cesto je govorila u šali: 

— Dobro ne pjevam, ali zato dobro zviždim. 

Često je zviždala, ali gotovo uvijek onda, kad 
bi spremala kakovu vragoliju i kad bi je Rolf 
čuo, obično ju pitao: 

— A što ti to opet spremaš, Kathe? 

Na to pitanje redovito nije dobio odgovora. 
U najboljem bi se slučaju nasmijala. 

Sana je naprotiv bila neobično mirna, što 
je Kathe odmah primjetila i došla u njenu sobu. 

— Što ti je Sana, zašto šutiš? Zar si primila 
zle vijesti od roditelja? 

Sana se uspravi i pogleda je veselim svojim 
očima. 

— O, ne, hvala Bogu vrlo dobre vijesti. Ro¬ 
ditelji će doći na krizmanje. Neizrecivo se radu¬ 
jem, Kathe. 

Kathe je dočekala ovu vijest prilično ravno¬ 
dušno. 

— No, da — naravno, da se veseliš. To ali 
nije za mene nikakav razlog, da se i ja veselim, 
jer ti, kad su tvoji roditelji ovdje, ne poznaješ 
nikoga više. Hvala bogu, da ne dolaze za vrijeme 
sajma, — reče Kathe ravnodušno. I Sana se po¬ 
vuče sa svojom radosti nad dolaskom roditelja 
opet u sebe. Opet je osjetila, kako je Kathe ne 
razumije. 

Uto su obe već uredile toaletu. Stajale su 
pred velikim zrcalom, koje je odrazivalo prekra¬ 
snu sliku. 

Obje vitke, mladenačke pojave pružale su 
dražestan prizor. Sana je bila nešto nježnija i fi¬ 
nija od Kathe, koja je bila pravo seosko zdra¬ 
vo i rumeno dijete. Sana je svom svojom pojavom 
djelovala mnogo otmjenije, dok je Kathe pru¬ 
žala nešto robustno, što je njenim momačkim 
ponašanjem dolazilo još više do izražaja. Sanine 
su crte bile fine i mile, a njena bujna, prekrasna 
plava kosa okružila je dražesno lice. Kosu je 

splela u čvrstu pletenicu, vezanu straga širokom 
vrpcom. 

I Kathe se tako češljala. I njene su pletenice 
bile čvrste i dugačke. Ali njena smedja kosa nije 
bila tako kovrčasta i mirisava kao u Sane. 

Još je jedna drugoj štošta poredila i poravnala 
i konačno se, držeći se za ruke, zapute prema 
stepenicama. Tu se Kathe izmakne i spusti se po 
dršku dolje. Drugi način nije poznavala. I Sana 
se često tako spuštala, ali ovaj puta se sjetila na 
svoju novu haljinu i odustala da podje istim pu¬ 
tem kao i Kathe. 

Ušle su u sobu gdje su već našle gospodju von 
Zedlitz i Hellu. 

Hella je zaista bila veoma lijepa djevojka i 
bila bi još mnogo ljepša, kad joj iz očiju ne bi 
strujio onaj ukočeni, hladni sjaj. Bila je odjevena 
u lijepu elegantnu haljinu iz modrog svilenog 
krepa. Kako se god inače u Lindenhofu štedilo, 
gospodja von Zedlitz smogla je uvijek toliko, da 
se njenoj ljubimici nabave elegantne haljine. Na¬ 
dala se, da će Hella doskora učiniti dobru par¬ 
tiju. 

Imala je smedju kosu, kao i njena sestra Ka¬ 
the, i sive oči, koje su na časove odavale neki 
gotovo zelenkasti sjaj. Kathe je imala smedje oči, 
kao i njen brat Rolf. Hella dočeka obje djevoj¬ 
čice hladnim, kritičkim pogledom. Obje su još 
jednom upotrijebile priliku, da izmole dozvolu 
za sajam, ali, kako je Kathe pravo naslućivala, 
odbili su im molbu. 

— Ne dolikuje to vama više, niste više ma¬ 
lena djeca — odgovori gospodja von Zedlitz, po¬ 
gledavši pri tom svoju najstariju kćerku. 

Hella je podrugljivo promatrala djevojčice. 

— Ne razumijem, kako još uvijek težite za 
takovim vulgarnim zabavama, — primijeti Hella 
i proračunano slegne ramenima. 

Kathe se usprotivi. 

— Ah, što se naduvaš — nemaš ni pojma, 
Što je prava zabava. Od puke otmenosti nisi u 
stanju ni da se zabavljaš. 

Hella se ponosno uspravi. 

— Majko, nadam se, da ćeš je znati podučiti 
i kazniti zbog njene nepristojnosti. — Gospodja 
von Zedlitz uhvati se za glavu. 

— Molim vas, štedite moje živce — od same 
glavobolje ne mogu da gledam. Da ne dolazi ujak 
Joakim, poslala bih te natrag u sobu, Kathe. No 
ujak bi pitao što si opet učinila, a mi mora da 
imamo prema njemu u svakom pogledu obzira, 
radi se o baštini. Dakle smjesta moli Hellu za 
oproštenje. Na sajam ne ćete ići. 

Tima riječima ostavi gospodja von Zedlitz 
sobu, jer su se već začula kola ujaka Joakima. 
Kathe stupi pred sestru. 

— Dakle, meni je žao, što se naduvaš, — re¬ 
če Kathe dvomisleno i porugljivo pogleda Hellu. 

Od bijesa zarumeni se Helli lice. 

— Tako se ne moli za oproštenje. 

Kathe slegne ramenima. Znala je, da je u pri¬ 
sutnosti ujaka ne će još jednom tužiti majci. 

— Shvati, kako te volja. Ja sam te molila i 
s time je svršeno. 

— No, opetovat ću pred majkom doslovce to 
takozvano kajanje, samo kad ujak ode. 

Kathe pomisli bez straha: 

— Bit će sve zajedno. Zatvor me i onako ne 
mine zbog sajma. 

Prezirno je ali primijetila: 

— Jadan je to posao igrati uvrijedjenoga. 
Upravo ti pristaje. 

Sana, svjedok ove scene, približi se Helli. 

— Zar uistinu ne ćeš oprostiti, Hella? Nije 
ona mislila tako zlo, kako zvuči, ta ti znadeš da 
je tako. 

Hella ljutito mahne glavom. — Vi ste obje 
jednake, ljutite me, gdje samo možete. 

Začudjeno pogleda je Sana u oči. 

— Ali, Hella, kako možeš što takova reći? 
Ja sigurno ne ću nikada da te ljutim, pa ni Kathe 
ne bi to činila, da si prema njoj ljubeznija. 

Hella mahne prkosno. 

— Ostavi! Šuti sada! Dolazi ujak Joakim. 

Sana se okrene i primjeti, kako je Kathe na¬ 
pravila neku grimasu. I opet ju obuzeo neugodan 
osjećaj, da u ovoj kući nema ljubavi medju lju¬ 
dima. Nenadano je obuzela vruća, gotovo bolna 
težnja za roditeljima. Još nikada nije osjetila ta¬ 
kovu težnju za tim milim i dragim ljudima, kao 
upravo sada. 

Ujak Ernst i tetka Sabina udju s ujakom Joa- 
kimom u sobu. Za njima je doskora došao i Rolf. 
Ujak i tetka nastojali su svim silama, da se pre¬ 
ma maku Joakimu pokažu što ljubežljiviji i pri¬ 
jazniji, dok se naprotiv Rolf držao prema staro¬ 
me gospodinu vrlo suzdržljivo. Uvijek mu je bilo 
neugodno, kad bi se njegovi roditelji tako ula¬ 
givali ujaku. Znao je, da to nije od srca i da se 
sva ta njihova ljubežljivost tiče samo ujakova 
bogatstva. 

Što se tiče Rolfa bio je od srca odan starome 
gospodinu, poštivao ga je i cijenio veoma. Ta 
svoja prava čuvstva sakrivao je Rolf iz straha, 
da ne pobudi sumnje, kako se i on natječe o ba¬ 
štinu. 

Joakim von Lichov, ujak gospodje Sabine, 
bio je veoma bogat čovjek. Osim inače velikog 
imetka posjedovao je i prostrano dobro u blizini 
Lindenhofa. Dobro se zvalo Velik Lichow i bilo 
je u svoj okolini poznato kao uzorno dobro. 

Stari je gospodin stanovao posve sam u svom 
lijepom, starom dvorcu. Ženu i jedinog sina iz¬ 
gubio je već pred mnogo godina prigodom neke 
automobilske nesreće. 

Od to doba živio je prilično osamljeno i po¬ 
vučeno. To, što su se njegovi rodjaci, otkako je 


ostao sam, tako laskavo i ulagivajući kupili oko 
njega, izazvalo je katkad na njegovim usnama 
tek gorki smiješak. Znao je dobro, što sve to 
znači. Osim svoje nećakinje Sabine, imao je još 
jednoga bratića, pukovnika von Lichow i nećaka 
sudskog vijećnika von Lichow, Oba -su ova go¬ 
spodina živjela u susjednom gradu Kranitzu. 
Često su dolazili u Veliki Lichow, da prigledaju, 
kako se osjeća njihov dragocjeni ujak. I kod toga 
su ljubomorno nadzirali jedan drugog, a najlju- 
bomorniji su bili prema obitelji Zedlitz, jer je 
ujak Joakim često zalazio u Lindenhof. Uosta¬ 
lom držali su, da imadu isto toliko pravo na ba¬ 
štinu ujaka Joakima, kao i gospodja Sabina, a 
to su mislili i svi mogući ostali rodjaci. I tako su 
svi redom pokušavali nastojati da mu ugode i 
stari je gospodin nekim posebnim čuvstvom pro¬ 
matrao ovu njihovu borbu. 

Nije ali nikada pokazao, da bilo kojega od 
svojih rodjaka cijeni više od drugih. Kadgod bi 
ga posjetili u Velikom Lichowu dočekao bi ih 
sve jednako ljubezno i gostoljubivo. 

Njegovo je oko ipak vidjelo više, no što su 
to željeli njegovi rodjaci. Dobro je znao, da se 
sva ta pažnja brižnih mu rodjaka tiče samo nje¬ 
govog bogatstva. 

Tek kod jednog jedinog pravio je iznimku. 
Taj jedini bio je prema njemu uvijek suzdržljiv, 
nije se ulagivao ni nastojao, da bude u njegovoj 
blizini. I upravo ta suzdržljivost bila je ono, što 
mu se najviše svidilo. Svakako je ujak Joakim 
gojio posebnu sklonost prema Rolfu, ali on ni¬ 
kada nije to pokazao, pa ni samome Rolfu. Imao 
je za to razloga. 

Još je netko našao mjesta u njegovom srcu, 
premda mu nije bio rodjak, barem ne izravni. 
Bila je to mala Sana. Uvijek se radovao njenom 
prijatnom i veselom biću. Kad bi razgovarao s 
njom, osjetio se nekud svjež i živahan, kao nakon 

pića na svježem izvoru. Upoznao je čistoću nje¬ 
noga bića i njenu nepatvorenu dobrodušnost. 
»Mala Indijka« kako su je nazvali rodjaci, budući 
je rodjena u Indiji, zadobila je njegovu sklonost. 

Unišavši ujak Joakim u sobu podju mu usu- 
sret Kathe i Hella, kao po dogovoru, i pozdrave 
ga najvećom ljubežljivošću. Hella se naravno i 
tom prilikom istakne, dok se Kathe zadovoljila 
s prijaznim pozdravom. Hella ga povela do sto¬ 
lice. 

— Dodji, sjedni, dragi ujače. Je li tako dobro, 
ili želiš još jedan jastuk? O, kako se veselim, da 
te opet jednom vidim, — reče Hella. Ujak joj do¬ 
baci pogled, kao da će joj u srce zaviriti. 

— Hvala ti, Hella. Dobar dan, Kathe! Pa i ti 
si ovdje, Sano! Zar ne ćeš da mi dobar dan za- 
želiš? 

Sana se držala povučeno. Tek sada pristupi 
bliže i pruži mu ruku. 

— Najbolje dolazi uvijek posljednje — pomisli 
ujak gledajući zadovoljno dražesnu pojavu Sane 
i pri tom joj očinski pogladi kosu. — Dobar dan, 
gospodine, — odgovori Sana toplo i od srca. 

— Kako je, Sana? 

— Hvala, gospodine, vrlo mi je dobro. 

— Doskora ne ću moći više da ti govorim »ti« 
ta sada već ideš na krizmu, — primijeti ujak u 
šali. Milo i prijazno gledala ga Sana svojim bi¬ 
strim očima. 

— Nadam se, da ćete tako govoriti i nakon 
krizme. Žao bi mi bilo, da mi više ne govorite 
ti. 

— Uistinu? Inače je čovjek u tvojim godi¬ 
nama veoma ponosan na »Vi.« 

— O, ja ću biti mnogo ponosnija, .ako me i 
nadalje nazivate kao i sada. 

Smješeći se promatrao je Joakim Sanu. 

— Ta mala indijska ptičica biti će još prava 
ljepotica. I kako ima dobro srce! — pomisli 
ujak i nastavi zatim glasno: 

— To s;i vrlo lijepo rekla i ti mi dakle dozvo¬ 
ljavaš, da ti i nadalje »ti« govorim? 

— Ja vas molim za to, gospodine, — odgovori 
Sana. 

— E, onda moramo, da si medjusobno govo¬ 
rimo ti i ja predlažem, da me od danas zoveš, 
kao i drugi, ujak Joakim. 

— Smijem li? — upita Sana veselo. 

— Naravno, samo ako hoćeš! 

— 0, vrlo rado, ujače. Danas je prekrasan dan 
za mene. Dobila sam i radosnu vijest od mojih 
roditelja — dolaze na krizmu. 

— Dakle, odatle taj veseli sjaj u tvojim oči¬ 
ma! No, mogu si i misliti, kako te to raduje! 

Sana kimne glavom. 

— Roditelji te pozdravljaju, ujače, — primi¬ 
jeti Sana. 

I osjetila je ,kako je ujak Joakim razumije i 
shvaća njenu radost. Instinktivno je osjetila, kao 
i prije čestoputa, da je ujak Joakim njenoga ko¬ 
va, čovjek dobra srca. I pogleda ga, da je u srcu 
osjetio toplinu kao od sunca. 

Gospodja von Zedlitz opazi medjutim da se 
ujak Joakim odveć dugo zabavlja sa Sanom i 
brže svrati na se njegovu pozornost. 

Doskora su sjeli za stol. Zbog svoje nesretne 
glavobolje imala je gospodja Sabina sto muka, da 
izdrži u ulozi prijazne domaćice, no ipak joj je 
uspjelo. I svi ostali okružili su ujaka svim mogu¬ 
ćim udvaranjima. Jedino se Rolf držao povučeno, 
a i Kathe je bila još odviše mlada, da shvati od 
kolike je važnosti i vrijednosti takav ujak. Njeno 
momačko ponašanje izbilo je katkada na površi¬ 
nu i prema ujaku. U takovim bi je slučajevima 
obično pogodila munja prijetećeg pogleda majke. 
Zabrinuta majka neprestano joj je dokazivala, 
kako se takovog ujaka ne smije nijednom razlju¬ 
titi i kako se prema njemu ima pristojno ponašati. 

Prijetila je i strogim kaznama za svaku nepri¬ 
stojnost prema ujaku. I tako je, kao obično, bio 
dovoljan jedan pogled majke, da promijeni svoje 
ponašanje. Pa i osim toga bila je danas neobično 
pristojna obzirom na izlet u Kranitz i tako je ru¬ 
čak s njene strane prošao na opće zadovoljstvo. 
Nakon ručka spopala je gospodju Sabinu opet ta¬ 
kova glavobolja, da se na nekoliko sati povukla 
u svoju sobu. Neko vrijeme potpunog mirovanja 
uvijek joj je u takovim slučajevima pomoglo Go¬ 
spodin von Zedlitz i ujak imali su da rasprave 
neke poslove, a Hella se takodjer povukla sa 
svojim knjigama. Rolf je osedlao konja i udaljio 
se. nakon što se malo porazgovorio sa Sanom i 
Kathom. Obje je djevojčice promatrao ispitljivim 
pogledom ,kao da želi prodrijeti u njihovu tajnu. 
Sana je pod tim neugodnim pogledima porume- 
nila i osjetila kako je peče savjest. Kathe se na^ 
protiv obijesno smijala bratu u lice. 

I čim su ostale same, povuče Kathe Sanu sa 
sobom gore u sobu i uzme uštedjeni novac Uzme 
kaputić i pred zrcalom navuče šešir na glavu. 
Sana je neodlučno stajala iza nje. 

— Ti još nisi gotova? Požuri se već jednom, 
Sano! Što si se tako skamenila? 

Sana duboko uzdahne. 

— Ti dakle uistinu ideš na sajam? 

—Naravno! A ti ideš sa mnom — obećala si. 
Ne budi takova kukavica, nitko ne će opaziti, da 
nas nema. Pa ako tko i opazi, mi smo dotle već 
preko brda i dolina. Glave te ne će to ni na koji 
način stajati. Brzo, brzo — svaki čas je drago¬ 
cjen. 

Napokon se uredila i Sana, prisiljena kao obi¬ 
čno energičnim istupom svoje družice 

Sve je prošlo upravo izvrsno. Nitko ih nije 
sreo ni na stubama, ni u veži. Izašle su na .stra¬ 
žnje vrata, prošuljale se oko kuće i potrčale 
prema sjenici, gdje su sakrile dvokolice. 

Nakon nekoliko časaka jurile su već najvećom 
brzinom. 



Za vrijeme vožnje za prekrasnog proljetnog 
dana izgubila je Sana donekle onaj neugodan i 

tjeskoban osjećaj, i ako je još uvijek bila svijesna 
svoje krivice. Kathe je naprotiv bila obijesna i 
poduzetna, radujući se sajmu Bila je uvjerena, da 
si je izvojštila pravo, koje je utjecajem Helle na 
majku postalo sporno. Dobar dio puta vodio je 
kroz šumu i tako su morale proći kraj šumareve 
kućice. Nijesu niti slutile, da je Rolt izjašio u šu¬ 
mu, da se porazgovori sa šumarom. 

Obojica su sjedila uz prozor, zadubljeni u neki 
poslovni razgovor, kad li se šumar najednom na¬ 
smije i pokaže rukom kroz prozor. 

— Gospodine, evo obje gospodjice s Linden- 
hofa kako jure svojim dvokolicama. Projurile su 
kao vjetar. 

Rolf pogleda kroz prozor. Zaista! Provezle se 
Kathe i Sana, Kathe s nekim odvažnim izrazom 
u licu, a Sana nekud klonulo. — Tu nešto nije 
u redu. — pomisli Rolt, uvjeren, da se opet radi 
o nekakovoj ludoj šali, koju je mogla da izmisli 
samo Kathe. 1 najednom se sjeti sajma. Ćuo je, 
da su im zabranili izlet u Kranitz. 

— Okladio bih se, da su usprkos zabrane 
umakle na sajam. Kathe je u stanju da to učini, 
a Sana, kao žrtveno janje mora da je slijedi, 
zato i izgleda tako jadno, — pomisli Rolf. 

Mirno je svršio svoje poslove i zatim mu je 
bila prva misao, kako da pomogne Sani, da ne 
trpi posljedice ove šale, a ujedno kako da svojoj 
objesnoj sestri priskrbi ljekovitu lekciju. 

Ne sluteći, da ih je Rolf opazio, tjerale su 
dalje najvećom brzinom. Bile su izvrsne voza¬ 
čice. Dvokolice su dobile jednom za Božić i 
marljivo su ih upotrebljavale za vožnju u grad ili 
u Veliki Lichow, gdje bi svakog tjedna jedan ili 
dva puta posjetile ujaka Joachima, koji ih je uvi¬ 
jek radosno dočekao i sa svim mogućim poslasti¬ 
cama počastio. 

Svakako osjećale su se vrlo sigurno na svojim 
dvokolicama i nakon pol sata stigle su u Kranitz. 

Prema dogovoru spremile su dvokolice u go¬ 
stionici kod »modroga vola« i požurile su se 
prema velikom prostoru, gdje se obdržavao go¬ 
dišnji sajam. 

U potpunoj mjed uživale su u svojoj skupo 
plaćenoj i zabranjenoj zabavi, Kathe s najvećim 
oduševljenjem, a Sana još uvijek s nekom pri¬ 
tajenom potištenošću. 

Usprkos toga činila je bez otpora sve, što je 
Kathe htjela. Najprije su pošle do slastičara i ku¬ 
pili »turski med.« Opskrbljene time podjoše na 
vrtuljak — uzele su naravno najvećega konja. 
Zatim su poduzele odulju vožnju valovitom željez¬ 
nicom, koja je bila najprikladnija, da u čovjeku 
sve preokrene. To još ali nije bilo dosta. Tre¬ 
balo je poći bezuvjetno i na »zemaljsku kruglju.« 
Bila je to neprijatna grdosija. I samo uspinjanje 
uskim ljestvama gore do razine, bilo je već 
veliko umijeće, pa i za iskusnog penjača. Plat¬ 
forma je opasala tu zemaljsku kuglju kao ekvator 
našu zemlju i na toj platformi bila su postavljena 
okrugla mekana sjedala na pera, koja su stra¬ 
hovitom brzinom letjela oko uljuljane zemaljske 
kruglje. Platforma se u toj trci dizala i spuštala, 
a sjedala se osim toga još posebno okretala. 
Upravo luda jurnjava i hrabri vozači niti su što 
vidjeli niti što čuli. 

I kad se ta neman stavila u gibanje Kathe je 
veselo uskliknula, dok je Sana naprotiv probli- 
jedila. To je ali pripisala svojoj nečistoj savjesti 
i pokušala da i ona kliče. Kad im se ali stalo 
pred očima sve vrtjeti, kad su silnim zaokretima 
i visokim lukovima jurile gore i dolje, kao da se 
na uzburkanom moru strjelovito okreče kakav 
trak, tada je i Kathe zašutjela i njeno je svježe 
lice problijedilo. Pa ipak je pokušala još jednu 
vožnju. Sana je morala takodjer s njom, premda 
je već bila napola bez svijesti i uvjerena, da ne 
će živa ostaviti tu »zemaljsku kruglju«. 


3 Nova treća 

Kathe ju je uvjeravala kako je to prekrasno, 
premda je i njoj samoj već gotovo pozlilo, a Sana 
nije imala više snage, da se usprotivi. 

Pošle su dakle još jednom i ovaj puta činilo 
se, da sve to još ludje juri. Sana je bila već pri¬ 
pravna da ispusti dušu i tu je vožnju smatrala 
kao božjom kaznom za počinjeni grijeh, dok se 
Kathe hrabro borila protiv morske bolesti, koja 
joj je već ozbiljno prijetila. 

Duboko je uzdahnula, kad se stroj opet za¬ 
ustavio. Treći put nije se više ni Kathe usudila. 

Više mrtvu nego živu vodila je Kathe Santi 
niz stepenice i kad je konačno osjetila pod no¬ 
gama čvrsto tlo, bilo joj je kao da je izbjegla 
nekoj velikoj opasnosti. 

Kathe je naprotiv zadovoljno uzdahnula. 

— 0, Bože, ta to je bilo upravo božanstveno, 
sve' se vrti oko mene, — uzdahne Kathe napola 
oduševljeno, napola slomljeno. 

Sana se ali uhvatila za glavu i grčevito se 
nasmiješila. 

— Bilo je odviše ludo, pozlilo mi je. 

Kathe je uzme pod ruku. 

— Možda je to samo od gladi, o podne nisam 
od uzbudjenja mogla mnogo da jedem. Dodji, ide¬ 
mo do slastičara, ima izvrsnih kolača. 

— Tu ali ne miriše baš najljepše, — primjeti 
Sana, boreći se još uvijek, da ne posrne. 

— Ah, taj miris spada na sajam. Dakle, ide¬ 
mo. Nahranit ćemo se i onda ojačane dalje. 

Sana posluša. Njena potištenost zbog zle sa¬ 
vjesti se slegla. Mislila je, da je s tom vožnjom 
dobro okajala grijeh. 

Kupile su dakle punu pregršt slatkiša, i kako 
je Kathe uvjeravala, bili su upravo izvrsni, tako 
da se i Sani činilo, da nisu baš odviše loši. I tako 
je njezin želudac opet zadobio ravnotežu, a po¬ 
malo se vratila i boja lica. Polagano su šetale i 
jele svoje slatkiše, što je takodjer išlo u niz sa¬ 

jamskih zabava i užitaka. Ispraznivši svoje plad- 
njeve posjetiše naši bjegunci nekoliko šatora sa 
različitim znamenitostima i čudesima. Bila je tu 
neka magnetična žena, tele sa dvije glave, naj¬ 
manji ljudi na svijetu i — oslobodi Bože — dre¬ 
sirane buhe. 

Kathe je sve to gledala s naivećim oduševlje¬ 
njem, a i Sana se takodjer divila tim čudesima. 
Napokon su stale razmišljati, bi li pošle u cirkus 
ili u čarobnjačko kazalište. Bilo je ali već prilično 
kasno, a i njihovi su džepovi bili već dobrano is¬ 
pražnjeni. Sana je htjela, da podju kući, no Ka¬ 
the je bezuvjetno htjela da potroši i posljednji 
novac, da bude užitak potpun. Ali prije no što su 
zaključile kuda će još poći, zadesi ih zla kob! 
Osjetile su najednom, kako ih je netko povukao 
za pletenice, a neki poznati glas progovori: 

— Imadem li vas, bjegunci! 

Okrenule su se i na svoj užas opazile pred 
sobom Rolfa. 

— Rolf, ti si to? — poviče Kathe više za- 
čudjeno, no prestrašeno, 

Sani je udarila krv u lice i dah joj zapeo. 

— Ah, Rolf, što ćeš misliti o nama, — reče 
Sana tiho. 

Sažalno pogleda je Rolf u lice. 

— Uboga lastavice, uhvaćena si, uhvaćena! 
Kathe je naravno kolovodja ovog tajinstvenog 
i nedozvoljenog izleta. 

— Ti bi htio da zanovijetaš, Rolf? — dobaci 
Kathe već bojovno raspoložena. 

On ju pogleda ozbiljno. 

— Ne, Kathe, morala bi me ipak bolje pozna¬ 
vati. Ja ne peckam. Očekujem ali od vas, da ćete 
same priznati svoj grijeh, kad dodjete kući. 

— Zar i onda, ako nitko ne zna, da smo bile 
ovdje? — upita Kathe. 

—Naravno- Kad se već počinjaju takove lude 
šale, treba imati i odvažnosti priznati ih i nositi 
posljedice. 

Sana uhvati Rolfa za ruku. 

— Pravo imaš, Rolf, moramo priznati. 

Kathe je neodlučno gledala čas Sanu, čas 
brata. 

— Hm! Što se mene tiče, možemo i to, ako već 
mora da bude. Ali zato nas barem pusti u cirkus. 
To će se i onako sve u jedno računati. 

Rolf pogleda prema cirkusu, gdje je upravo 
izašla na podij šarena grupa umjetnika strahovito 
oličenih lica. 

Stresao je glavom. 

— Za jedan će sat biti već mrak i dotle mo¬ 
rate bezuvjetno biti kod kuće. Pol sata trebate 
za put, preostaje vam dakle još pol sata. Gotovo 
da se ne isplati poći u cirkus. Predlažem vam ali 
nešto drugo. Povest ću vas u slastičarnu, da se 
ojačate za put i za eventualni zatvor uz hljeb 
i vodu. 

Obje su se pogledale. 

Sani je već odlanulo, otkako je došao Rolf. 
Znala je barem, da može priznati svoj grijeh, u 
čemu bi je inače zapriječila Kathe, da ih nije 
nitko opazio. Pa i osim toga osjećala se u zaštiti 
Rolfa. 

— Da, Kathe. podjimo s Rolfom. 

Kathe s uzdahom pogleda prema cirkusu. 
Upravo je na podiju jedan clown hodao na ru¬ 
kama. 

— A ja bih tako rado pošla <u cirkus, — od¬ 
govori Kathe. 

— Prekasno je. Ne dopuštam da se vraćate u 
mraku, — odgovori Rolf strogo. 

— No, pa idimo u slastičarnu. Ali pričekaj 
malko, da vidim, imam li dosta novaca, — odluči 
se napokon Kathe. 

— Ja vas pozivljem. 

_ Prekrasno! To je divno od Tebe, Rolf, ti si 

uistinu vanredan čovjek. Htjela bi samo znati, što 
bi učinila Hella, da nas je mjesto tebe našla ovdje. 
Ah, ne, radje ne znam. Hajdemo, inače još zaka¬ 
snimo. 

Podjoše u slastičarnu i Kathe se upravo nad- 
čovječno iskazala — čokolada, kajmak i sve mo¬ 
guće poslastice. Sana se naprotiv nije iskazala 
osobitim tekom. Bila je nešto blijeda. Rolf ju 
uhvati za ruku. 

— Uboga moja lastavice, zar moraš uvijek 
činiti ono, što hoće Kathe? 

— Ah, Rolf, ta i ja sam sama rado pošla na 
sajam, ali kad se ne smije, nije potpuna zabava. 

Kathe je medjutim marljivo jela svoje po¬ 
slastice. 

— Svejedno, sa ili bez dozvole, bilo je lijepo. 
Čuj, Rolf, najljepše je bilo na kruglji. Gotovo mi 
je pozlilo. Reci mi ali, kako si došao ovamo, ni 
riječi nisi rekao, da ćeš poći na sajam. 

Rolf se nasmije. 

— Nisam ni htio. No kad sam vas vidio kako 
ste projurile kraj šumareve kućice, odmah sam 
pomislio, da spremate opet neku ludost. I tako 
sam pošao ovamo, jer sam bio zabrinut, da vam 
se što ne dogodi. Tražio sam vas čitav sat po 
sajmištu, dok vas nisam konačno uhvatio. 

— Tetka Sabina ljutit će se strašno, — pri¬ 
mijeti Sana tiho. 

— Ne jadikuj već sada, ima zato još vremena. 
Glavu ti ne će odrubiti. Samo hrabro. A najglavni- 
je je to, da smo se pozabavile, a osim toga i ove 
poslastice. Rolf — smijem li još jedan komad? 

Rolf se nasmijao. 

— Svaka čast tvojim sposobnostima na tom 
području. Ako ti podnese želudac, ja nemam ni¬ 
šta protiv toga. Samo se požuri, vrijeme je da 
idemo.— Kathe u brzini pojede još i peti kolač, 
dok je Rolf plaćao. Zatim se digoše i odoše do 

modroga vola, gdje je i Rolf ostavio svoga konja. 
Putem sretnu sudskog savjetnika von Lichowa 

— nećaka ujaka Joakima — s njegovom kćer¬ 
kom. 

— A što vas ovamo nosi? — upita on mladež. 

— Bili smo na sajmu i sada se žurimo kući, 
ujače, — odgovori Rolf. 

Brzo se oproste i podju dalje. 

— No, sad će majka na svaki način saznati, 
gdje smo bile. Ujak će joj to sigurno kazati, — 
primjeti Kathe. 

Nakon nekoliko časova sjedile su djevojčice 
već na svojim dvokolicama, a Rolf na konju. 

U Lindenhofu nije nitko primjetio, da su otišle. 

Kathe je, obzirom na tu povoljnu okolnost, 
nastojala, da joj brat oprosti i riješi priznanja, no 
on ju je strogo pogledao i odlučno izjavio: 

— Nikada nisam mislio, da si kukavica, Ka¬ 
the. Promisli, priznati grijeh isto je što i popraviti 
ga. Prikriveni grijesi ponizuju čovjeka pred sa¬ 
mim sobom. Ne priznate li, isto je, kao da i la¬ 
žete. A laž je ružna. Zar tu ima još kakav izbor 
za tebe Kathe? Ugledaj se u Sanu. Ta ona se 
raduje, što može da prizna svoj grijeh. 

Kathe ga nesigurno pogleda. Htjela je da pr¬ 
kosi, ali Rolf ju ljubezno uhvati za ruku. 

— Sestrice — ti si ipak usprkos svih svojih 
ludih šala inače iskrena i uvijek odvažna. Budi i 
sada odvažna i reci istinu. A hoćeš li da budeš 
potpuno iskrena, priznaj majci, da si ti sama 
zamislila taj izlet. 

Još je časkom kolebala i konačno je u njoj 
pobijedilo dobro. 

— No, dobro, — sve ću priznati, budi miran, 

— reče napokon. 

Kod kuće je bilo sve mirno. Gospodja von 
Zedlitz prospavala je nekoliko sati i pojavila se 
tek kod večere. Mir joj je pomogao, osjećala se 
bolje i glavobolja je prošla. Kathe i Sana pristu- 

piše odmah sa svojim priznanjem. Gospodja von 
Zedlitz možda bi još i popustila, ali na nesreću 
pojavila se Hella i uzrujano dobacila: 

— Majko, moraš ih egzemplarno kazniti. Ako 
ti je na umu dobar odgoj Kathe treba da već 
jednom staneš na put tim nepodobštinama. I 
Sani je takodjer potrebna dobra lekcija. Ta obje 
ti se već i na glavu popinju. 

I gospodja von Zedlitz poprimi smjesta stroži 
izražaj i održi im strogu propovjed. Obje su gri- 
ješnice smjesta otpravljene u sobu. Tamo su ima¬ 
le ostati pod ključem još i sutra čitav dan, uz 
mršavu hranu naravno, a osim toga će im i go- 
spodjica Peter, čim se povrati, naložiti posebnu 
kaznu. 

Gospodja von Zedlitz sama ih je otpratila u 
sobu i zaključala. 

Sana je klonula na stolicu do prozora i ruka¬ 
ma obujmila koljena. Kathe se ušetala obim so¬ 
bama kao uhvaćena zvjerka. Doskora se za¬ 
ustavi pred Sanom. 

— Bile smo upravo glupe, što smo poslušale 
Rolfa. Nitko živ ne bi ništa znao. 

Sana uzdahne. 

— Kathe, meni je ipak drago, što smo pri¬ 
znale. Ta to je tako strašno, kad čovjeka muči 
nečista savjest. 

— Ah, što. Ne razumijem, kakav je to grijeh, 
podje li čovjek na sajam. Pa i majka bi bila 
mnogo blaža, da je nije Hella nahuškala. Od¬ 
vratna je. No, to ću joj vratiti. Prvom ću joj se 
prilikom osvetiti — metnut ću joj žabu ili hru- 
šta u postelju, ili ću joj sašit sve rukave na ha¬ 
ljinama. 

— Kathe, ne čini to! Istina, Hella je često 
upravo ružna prema tebi, no zar moraš da i ti 
budeš prema njoj takova? A znadeš — sad mo¬ 
ramo ipak da budemo malko ozbiljnije — do¬ 
skora ćemo na krizmu. 

Kathe je sjela na stol i mahala nogama. 

— Čini mi se, mora da je strahovito dosadno, 
kad čovjek odraste. Sva je sreća, da ga se ne 
može kazniti kao malo dijete. I tako sjedimo ov¬ 
dje pod ključem i dobit ćemo juhu i kruh. A 
upravo su danas kolači s marmeladom. Opet 
sam gladna, a ti? 

— Nisam — čini mi se, da sam pojela previše 
kajmaka. Danas ne mogu više da jedem. 

— Mi smo ali i sutra čitav dan zatvorene. 
Osim toga će i Petrica navaliti ogroman posao. 
Za to će se već Hella pobrinuti. Ah, samo da 
nismo slušale Rolfa. 

— Ipak, dobro je, da smo ga slušale, on mi¬ 
sli dobro s nama. 

— Neka nas onda ne pusti da sjedimo ovdje. 
Što ćemo raditi čitavu večer? 

— Svršit ćemo zadaće za Petricu. 

Kathe mahne glavom. 

— Nemam volje — ima i sutra dosta vreme¬ 
na. Znadeš li što, leći ćemo u postelju i snivati 
o kruglji i teletu s dvije glave. 

— Ah, Kathe, ako ću da budem potpuno 
iskrena, taj sajam nije bio baš nikakav užitak. 

Kathe skoči sa stola i zaokruži prstom po 
čelu. 

— Zao mi je, što ne znaš, što je prava za¬ 
bava. Ja sam potpuno zadovoljna. Šteta, što je 
već sve prošlo. 

U taj čas začuje se laki prasak, kao da je ne¬ 
tko bacio kamen o prozor, Sana skoči i Kathe 
se s njom primakne k prozoru. 

— To je po svoj prilici Rolf, — reče Sana 
i oprezno otvori prozor. 

Obje se nagnuše niz prozor. 

— Rolf! — usklikne Sana. Iz tame se pojavi 
vitka prilika muškarca. Bio je Rolf. Oprezno se 
obazre i pokaže Sani košaricu, što ju je držao u 
ruci. 

— Bacite mi konac, uboge male griješnice,, 
— reče smiješeći se, prigušenim glasom. 

Kathe je odmah razumjela. Donese klupko 
konca »omota jedan kraj o smotani papir i baci 
ga dolje bratu. 

Rolf sveže konac o držak košarice. 

— Vuci! — zapovjedi Rolf tiho i Kathe po¬ 
vuče oprezno košaricu. 

— Laku noć! — šapne Rolf i nestane u tami. 

Kathe veselo postavi košaricu na stol. 

— Rolf je ipak pristojan čovjek, — primjeti 
Kathe promatrajući sadržaj košarice. 

— 0, uvijek je on dobar. Ne zaboravlja on 
nas u nevolji. 

Kathe je zadovoljno ispraznila košaricu. 

— Evo, još toplih kolača — posve svježi — 
famozno, — konstatirala je Kathe i pojela kolač. 
Zatim izvadi kutiju marmelade, što ju je Rolf iz- 
molio u gospodjice za svoje štićenice. Bilo je tu 
osim toga i čokolade i bonbona, a na dnu koša¬ 
rice pojaviše se i jabuke. 

Nakon što su još malo griskale bonbone, 
spremile su čitavu tu zalihu u ormarić. 

— Tako, — sada već mirnije gledam u bu¬ 
dućnost, — primijeti Kathe. 

Sana je osjetila duboku zahvalnost prema 
Rolfu. Uvijek je on bio takav. Ugodno je osjetila 
da je pod njegovom zaštitom. Pomogao joj je, da 
okaje počinjeni grijeh, a sad joj je ublažio i ka¬ 
znu. Često je on na sličan način pomogao i Sani 
i Kathi. To je Sana glasno priznala, te je Kathe 
bila pripravna, da pohvali brata tim više, što su 
slatkiši izvrsno prijali. 

— Naravno, mnogo je pristojniji od Helle, to 
moram priznati, — konstatirala je Kathe. 

Sana je još jednom pročitala pisma svojih 
roditelja, dok je Kathe neodlučno listala po ne¬ 
koj knjizi. To ju je ali umorilo. Ta proživjela je 
jedan buran dan — vožnja dvokolicama, vrtu- 

Ijak, kruglja. To je dovoljno, da čovjek bude 
umoran i od srca je zijevnula. 

— Ah, znadeš li što, Sano, leći ću i prospa¬ 
vati tu nesreću. 

I Sana je bila umorna. 

— Dobro — ajdemo spavati. Laku noć> 

— Laku noć, Sano. Čuj — ipak je bilo lijepo 
na sajmu. 

Legoše i za nekoliko su časaka čvrsto usnule. 

Mjesec je zavirio kroz prozor i gledao mirna 
i zadovoljna njihova lica. 


Slijedeći dan svoga zatvora proživjele su Ka- 
the i Sana u najvećoj dosadi, a kad su ih drugo 
jutro pustili na slobodu, već se povratila i go- 
spodjica Peter, njihova odgojiteljica. Opet je uze¬ 
la u svoju vlast svoje štićenice i tek na molbu 
Sane odustala je od teške kazne, premda je Hel- 
la pokušavala, da i na nju djeluje, kao i na maj¬ 
ku. Gospodjica Peter, razumna, simpatična dama, 
izjavila je, da i Hella zaslužuje isto tako tešku 
kaznu, jer je htjela da je natovari vlastitoj se¬ 
stri. Naravno Helli nije mogla da zada nikakovu 
kaznu, jer ona nije više trebala odgojiteljice. 

Tako je i to prošlo i obje su griješnice zado¬ 
bile opet milost. 

Kathe naravno nije slušala Sanu da se ne 
osveti Helli. Uhvatila je miša i metnula ga u nje¬ 
nu košaricu za ručni rad i postavila na šivaći 
stolić. 

Krik Helle nakon jednog sata, dokazao je, 
da su Kathe i Sana osvećene. Kako je Hella 
otvorila košaru, skočio je prema njoj miš i uma¬ 
lo te nije pala u nesvijest. U očima Kathe bilo 
je to čin izvršene pravde. Sana nije zato ni 
znala. Ovih dana nije imala više ni za što smi¬ 
sla, osim za skori dolazak roditelja. Kathe je 
naravno izjavila, da je Sana dosadna i nasto¬ 
jala je marljivo, kako bi je predobila za kakovu 

novu svoju ludoriju. Sana je ali ovaj put sve 
odlučno odbila. 

Slijedeće nedjelje odvezla se čitava obitelj 
u Veliki Lichow. Ujak Joakim pozvao je opet 
sve svoje rodjake. Sana je takodjer pošla. 

Došavši u Veliki Lichow našli su tamo već 
obitelj pukovnika Lichowa i sudskog vijećnika. 
I tako je došlo do velikog općeg natjecanja o 
sklonost bogatog ujaka. 

Ujak je sva ta ulagivanja promatrao nekim 
posebnim smiješkom. Znao je, da iza svih tih 
laskanja nema ni truna iskrene ljubavi. Svi su 
se prikazivali, kao da im je on najmiliji i naj- 
vrijedniji čovjek na svijetu. Jedino Rolf nije su¬ 
djelovao u toj općoj utakmici, koja mu je bila 
upravo zazorna. Mirno je stajao postrance uz 
prozor i s nekim osjećajem stida za sve svoje 
rodjake promatrao je to njihovo ulagivanje. 

Nije ali opazio, da ga ujak Joakim često kra- 
domice promatra. 

Sana se približila Rolfu. 

— Što si danas tako namršten, Rolf? 

Trgnuo se iz svog razmišljanja i zagledao se 
u njene velike modre oči. 

— Ta zar sam namršten? 

— Da, mrk si. Otkako smo stigli ovamo u 
Veliki Lichow nisi našao za mene nijednog po¬ 
gleda, ni jedne lijepe riječi. Zar se ljutiš na mene? 

— Zašto da se ljutim? — upita Rolf smje- 
šeći se. 

— Ne znam. Tako mi se samo čini i ja ne bih 
htjela, da se na mene ljutiš. 

— Ta ne ljutim se, lastavice mala. Jesam li 
se ikada ljutio na tebe? 

— Nedavno, kad smo bile na sajmu. 

Smješeći se uhvati ju za ruku. 

— Ni onda se nisam ljutio. Pošao sam za 
vama, da tebi pomognem, jer sam znao, ka¬ 
ko će to na te djelovati. 

Sana ga milo pogleda. 

— Dobri moj, mili Rolf, da nemam tebe, čini 
mi se, da bi mi katkada bilo veoma teško. Ti mi 
ali uvijek i svagda pomogneš. 

— To ja rado činim. Došla si u našu kuću 
kao mala, burom natjerana ptičica i ja sam te već 
u prvome početku morao uzeti u osobitu zaštitu. 

— Znadem i zato sam ti od srca zahvalna. 

— Ne treba za to hvale, Sano. Uvijek me je 
radovalo, kad sam mogao koga da zaštitim. 

— No, a sad mi reci, što si se tako namrštio 
kad sam k tebi pristupila? 

Rolf svrne pogledom prema svojim rodjacima 
koji su se natisli oko ujaka. 

— Katkada je čovjek i neraspoložen. Ne tari 
si glavu o to, 

— Ipak — kako se ti brineš za me, treba da 
se i ja brinem za te. Ti i ja, pripadamo jedno 
drugome kao brat i sestra. 

Nježno je pogladio njenu zlatnu kosu. 

— Da Sano, pripadamo jedno drugome, jer 
su nam duše srodne, jer se razumijemo — mnogo 
više no s mojim rodjenim sestrama. Znadeš li, 
da često osjetim, kako sam tudj u svojoj obitelji, 
kao da joj ni ne pripadam. Ti si mi prava sestra. 
Hella mi je potpuno tudja i hladna, a Kathe — 
ah — za nju se katkada i bojim. Ne samo, što 
je tako divlja, već je i površna. 

— No ipak ima dobro srce, vjeruj mi Rolf* 

— Rado ja to vjerujem. I upravo zato dvo¬ 
struko se bojim. U našemu domu struji hladan 
zrak — ne znam pravo, otkuda to dolazi. A 
Kathe bi trebala oko sebe mnogo topline i mno¬ 
go ljubavi, da time i sama postane toplija. Razu¬ 
miješ li to? 

— O da, Rolf, razumijem ja to. No ne brini 
se suviše. Kathe će već poći za svojim dobrim 
srcem. 

— Nadam se! Pokazuj joj uvijek tvoje, da se 
ne zarazi svojim vlastitim. Njene mane neka te 
ne odbijaju. 

Sana se nasmiješila. 

— Pa to me i ne odbija. Katkada ipak da¬ 
de naslutiti nešto o svom dobrom srcu. Tada je 
upravo mila prema meni. Zatim je ali dvostruko 
okrutna, upravo kao da se stidi svoje dobrote. 
To me ali ne smeta. Znadeš, Rolf, ne ću ni¬ 
koga da optužim, ali čini mi se, da je Hella 
mnogo kriva, što je Kathe tako opora. Hella je 
tako hladna i neprijatna prema nama — katkada 
upravo ružna. Ja doduše ne mogu da od nje 
zahtijevam neku ljubav, ali Kathe joj je barem 
sestra. Kako li bi lijepo bilo, da je i Hella kao 
što si ti. 

Na ove se posljednje riječi Rolf nasmijao. 

— Dakle, sa mnom si zadovoljna, Sano? 

— Ti si najbolji od sviju, što ih imam, nakon 
svojih roditelja, tebe najviše volim. I kako sam 
ti već rekla, bez tebe bilo bi mi katkada vrlo 
neugodno i tjeskobno u duši. Neka mi je srce 
ne znam kako tužno, treba samo da dodjem 
k tebi — i odmah je bolje. 

— To me raduje. No a doskora će doći tvoji 
roditelji? 

— Da, za nekoliko dana morali bi primiti 
vijest o dolasku parobroda. Možeš razumjeti, 
koliko se radujem. Ali se već i sada bojim ra¬ 
stanka. Za sada još ne mogu da podjem s njima. 
No, drugi put kada dodju, povest će me sa so¬ 
bom u Indiju. 

— I tako će moja lastavica da otprhne preko 
mora i kopna, daleko, daleko u stranu zemlju. 

Sana uzdahne. 

— Da, Rolf, no vjeruj mi, da ću i za Linden- 
hofom žaliti. Ta zar nije žalosno, da se uvijek 
moram nečega bojati. Ovdje čeznem za rodite- 




ljima, a kad ću biti kod njih u Indiji, žalit ću za 
vama. 

— Uboga mala Sano, — reče Rolf sažalno i 
blago. 

Svladala je ipak te tužne osjećaje i nasmije¬ 
šila se. 

— Ah, kako je ludo, što se već sada unapred 
plašim i žalim, mjesto da se samo radujem pre¬ 
krasnim danima, što ću ih provesti s mojim ro¬ 
diteljima. 

— Da, lastavice — sada misli samo na sa¬ 
stanak i ne kvari si veselje. 

— A što vas dvoje, kakav to ozbiljan razgo¬ 
vor vodite? — javi se u taj čas Kathe. 

— Govorili smo i o tebi, — odvrati Rolf. 

— O meni? 

— Da. 

— No, jamačno niste mnogo dobra rekli. 

-— Misliš li s time, da se o tebi ne može 
mnogo dobra reći? 

Nesigurno je pogledala brata. 

— Ah, — ne znam. 

— Sana ali tvrdi, da je u tebe ipak dobro 
srce, samo ne ćeš da to pokažeš. 

Kathe je porumenila, kao da su je uhvatili u ka¬ 
kovom grijehu i nekud se zbunjeno nasmiješila. 

— Uistinu? Sana je to rekla? 

— Da nije rekla, ne bi to ni tvrdio, sestrice. 

Kathe uhvati impulsivno Sanu za ruku. 

— To je vrlo lijepo od tebe. Često sam ružna i 
zla, tako da bi imala pravo posumnjati u moje 
dobro srce. 

Ali ja ne sumnjam, Kathe. 

I opet se Kathe zbunila. 

— Tako je neobično, da netko o meni do¬ 
bro govori. Katkada ni sama ne znam jesam li 
dobra ili zla. Često odlučim, da budem dobra, 
no dodje najednom nešto i upravo se ljutim, što 
sam htjela da budem dobra. 

— Zbog toga ne smiješ da se ljutiš, — reče 
Rolf i pruži joj ruku. 

— Ali kad su drugi prema meni zli — na pri¬ 
mjer Hella. 

— Onda treba da paziš: a ja ću rado da bu¬ 
dem dvostruko dobra, nikada ne ću da budem 
zla, kao Hella. 

Kathe se nasmješila. 

— Ne, tako zla kao Hella ne bi mogla da 
budem. Bojim se ali, da je čovjek sve gori što 

je stariji. 

— No, prema tome bili bi stariji ljudi naj¬ 
gori, a ja ipak poznam mnogo starijih ljudi, koji 
su veoma dobri i mili. Uzmi samo za primjer 
ujaka Joakima. 

Zamišljeno pogledala je Kathe prema ujaku. 

— Da, on je uistinu dobar. Samo što drugi 
upravo strašno ističu sve njegove dobre strane 
i više mu pripisuju, no što uistinu ima, što je po 
mom mišljenju posve suvišno. Svi mu se tako 
ulaguju — to ne mogu da gledam. Ja to više ne 
činim, pa ljutila se majka još deset puta toliko. 
Čvrsto sam to odlučila. 

Rolf privine uza se svoju malu setru i milo 
je pogleda u oči. 

— Bravo, Kathe! To mi se svidja. Samo ne 
odustani od te odluke. Ni meni ne prija to ula¬ 
givanje. Čini mi se, da ujak tvrdi i najludje stva¬ 
ri, samo da mu tko protuslovi. Svi mu ali u svemu 
povladjuju. Ja ali to ne činim nikada. 

Kathe ga pogleda. 

-— Majka se ali strašno ljuti, jer izbjegavaš, 
ujaka. 

Rolf namršti čelo. 

— Drukčije ne mogu, Kathe. Ja volim i po¬ 
štujem ujaka Joakima, ali mu to ne mogu da 
pokažem, jer ne ću da o meni misli, što i o dru- 

gima. Neka se i ljuti zbog toga — majka takodjer 
— protiv svoga uvjerenja ne radim ništa. 

Kathe nije više mogla da podnese takav oz¬ 
biljan razgovor. 

— Došla sam ovamo zapravo, da umolim Sa- 
nu da podje sa mnom u park. Upravo je pre¬ 
krasno vani, a ovdje je tako dosadno. 

— Pa idite u park, — odgovori Rolf dobro¬ 
dušno. 

I Kathe povuče Sanu za sobom. Izišavši na 
terasu dodje im ususret kćerka sudskoga vi¬ 
jećnika v. Lichowa. Bila je tek za godinu dana 
starija od Sane i Kathe. I njoj je dosadilo u 
dvorani. 

— Uzmite me sa sobom, — zamoli i utisne 
se izmedju Sane i Kathe, objesivši im se za ruke. 
Smijući se i zadovoljne odskakale su tri dje¬ 
vojčice. 

Rolf je opet ostao sam i zagledao se kroz 
prozor. Ujak Joakim ga opet pogledao. Nenadano 
je ustao, raskinuo čvrsto zatvoreni krug svojih 
rodjaka i pristupio Rolfu. 

— No, Rolf, a što se ti držiš tako postrance? 
Tebi kao da ne prija zabava? 

Rolf ga pogleda ozbiljno. 

— Oprosti, ujače — ali takova mi se za¬ 
bava ne svidja. Ne mogu sve da odobrim, što 
ti govoriš, morao bih ti često protusloviti — ta 
ti upravo i tražiš, da ti se tkogod usprotivi. 

— Misliš li? 

— Barem tako osjećam, — a ne mogu da ti 
laskam, kako si ti to naviknuo slušati. 

— Jamačno držiš, da nisam vrijedan tako¬ 
vih laskavih riječi? — upita stari gospodin s 
nekim posebnim finim smiješkom. Rolfu su za¬ 
drhtale usne. Konačno odgovori mirno i čvrsto: 

— Možda bih ti mogao reći, da te suviše ci¬ 
jenim, kada bih te htio ulagivanjem — uvrijediti. 
No čemu to? Ne osjećaš li sam, da te cijenim i 

volim, pa ti to ne ću ni ne mogu da kažem. Ima 
tu nešto, što mi drži usta. Shvati to, kako god 
hoćeš, ja to ne mogu da promjerim, pa makar 
ti o meni i loše mislio. Milije mi je, da me 
držiš neprijateljem — negoli za nepoštenog. 

Ujak se časkom šuteći i ozbiljno zagledao u 
Rolfa. Primijetio je ali, da već i drugi prislu¬ 
škuju i zato nije htio da nastavi taj razgovor. 
Lagano se okrenuo i rekao poluglasno: 

— Pošten biti — protiv sama sebe i drugih 
— to je najviše. Razumijem te. 

I s time se vratio društvu. Svi su bili uvje¬ 
reni, da je ujak nešto Rolfu predbacio. Roditelji 
su bili van sebe, dok su se ostali u sebi radovali. 
Majka je jedva dočekala da se približi Rolfu 

— Rolf, što ti je rekao ujak? Zar se ljuti na 
tebe? 

Rolf duboko uzdahne. 

— Ne znam, majko. 

— Što ti je rekao? 

— Pitao me, zašto sam se udaljio. 

— Vidiš li — on se ljuti! Kako ga samo mo¬ 
žeš razljutiti? Priključi se tamo društvu i ne drži 
se uvijek tako postrance. 

— Ostavi me majko, to je nepodnosivo. Ta 
* aša ulagivanja upravo su odvratna. Sve to mora 
ujaka više da vrijedja nego li veseli. Ja to ne 
činim, ti to dobro znadeš. 

— I na taj ćemo način imati štete i mi, kao 
i ti. Ujak nas ne će u svojoj oporuci ni spo¬ 
menuti. 

— Bolje, da nas ne spomene, no da pogazimo 
svoj ponos. 

— Ne valja to, Rolf. Ostali će nas izigrati. 

— Neka im. Molim te, majko, ostavi me u 
miru. 

— S tobom se ne da ništa učiniti. Strahovito 
si tvrdoglav, — uzdahne gospodja von Zedlitz. 


4 Nova sreća 

Rolf je uhvati za ruku i poljubi. 

— Oprosti, majko, ako sam te ražalostio — 
ne mogu drugačije. 

Gospodja von Zedlitz povrati se k društvu, a 
Rolf izadje na terasu. Dolje, na prostranom trav- 
niku trčale su Sana, Kathe i Magda von Lichow. 
Sana je svojom vitkom pojavom trčala zelenim 
busenjem poput gazele, dok je Kathe u svoje 
kretnje podala sav svoj čar i divlju pustopašnost. 
I Magda von Lichow bila je dražesno djevojče i 
brza kao srna. Rolfa je obuzela želja, da i on 
sudjeluje u toj igri i žustro preskoči ogradu te¬ 
rase. 

— Rolf, Rolf — uhvati nas — klicala je Sa¬ 
na sva užarena, i sve tri nagnaše u bijeg pred 
njim. Ispružio je svoj vitki stas i kao strijelica 
zaletio se da ih pohvata. Kako je bio brz i ela¬ 
stičan doskora mu je to i uspjelo. Zatim je on po¬ 
trčao, da ga djevojčice uhvate. Bilo je to pravo 
slavlje mladosti. 

Ujak Joakim promatrao je s prozora tu igru. 
Nije ni slušao što su mu govorili. Njegove oči i 
srce uživalo je u toj slobodnoj i neprisiljenoj 
mladenačkoj zabavi. 

Malo zatim pošlo se k ručku. Zatutnjio je gong 
i najavio, da je juha na stolu. 

Na taj poziv podjoše svi u lijepu prostranu 
blagovaonu, gdje je bio prostrt stol. 

Bogati srebreni i kristalni pribor, skupo¬ 
cjeni porcelan i poput snijega bijeli fini damast, 
pokazivalo je sve bogatstvo kuće. 

Sve rodjake ujaka Joakima, osim Rolfa i Ka¬ 
the, mučilo je već cio niz godina pitanje, tko će 
jednoga dana zasjesti ovdje kao baštinik. Pukov¬ 
nik je bio uvjeren, da je on prvi pozvan za to. 
Isto je tako ali mislio i sudski vijećnik, pa i go¬ 
spodja von Zedlitz bila je uvjerena, da je od svih 
bliže ujaku, i da će je zato i pripasti Veliki Li- 
chow. 

Svi su ali znali i to, da će se Veliki Lichow 
nakon ujakove smrti eventualno i prodati, u slu¬ 



čaju, da bi se baština imala dijeliti na jednake 

dijelove. Ta okolnost zadavala im je već sada te- 


51 




















ške brige. Nije bilo baš tako lako prodati tako 
veliko dobro. To se najbolje vidjelo kod susje¬ 
dnog dobra Riedheima. To je dobro ležalo izme- 
dju Velikog Lichowa i Lindenhofa, a pripadalo je 
pokojnom barunu Rombergu, čiji su nasljednici 
htjeli dobro da prodaju u svrhu razdiobe baštine. 
Do sada se još ali nije našao kupac, premda je 
barun Romberg već odavna umro. A tako bi se 
moglo dogoditi i s Velikim Lichowom. I to je 
već sada rodjacima zadavalo brige,. premda je 
ujak Joakim još posve zdrav i čil sjedio medju 
njima. Medjutim prevalio je već sedamdesetu 
godinu i u toj dobi može se već računati i na 
smrt. 

Trebalo se pripraviti za svaki slučaj. Tako 
su se eto razvijale prilike u Velikom Lichowu. 

Kad je Rolf s djevojčicama unišao u bla- 
govaonu njegovi su ga rodjaci zloradim smje- 
škom promatrali, držeći, da je pao u nemilost 
kod ujaka Joakima. Ujak naprotiv nije poduzeo 
ništa, da im dokaže protivno. Jedva da je i riječ 
s njim progovorio, kao da ga nije ni primijetio. 

Roditelje je snašla teška briga, te su poku¬ 
šavali sve, kako bi ublažili navodni gnjev ujaka. 
Pa i Hella se trudila, kako bi udobrovoljila ujaka. 

Ručak je bio, kao uvijek u Velikom Lichowu, 
izvrstan uz prvorazredna vina. Jelo se upravo s 
nekim unutrašnjim zadovoljstvom. Kathe je na¬ 
ravno opet pokazala što znade i ujak ju je smje- 
šeći se promatrao u tom njenom neumornom na¬ 
stojanju. 

I Sana je pokazala, da joj ručak prija. Ujak, 
koji je rado s njom čavrljao, odredio joj mjesto 
kraj sebe. 

Budući Sana nije mogla da dodje u obzir kao 
nasljednica, kako su to mislili ostali, to su malu 
tudjinku ostavili da u miru sjedi na svome mje¬ 
stu. Bolje, da je ona tamo, no koji od rodjaka. 

Ujak je razgovarao sa Sanom o skorom do¬ 
lasku njenih roditelja i o krizmi, koja će se oba¬ 
viti slijedeće nedjelje. 

Za tu su svečanost bili nozvani u Lindenhof 
ujak Joakim kao i ostali rodjaci. 

Sana je čavrljala s ujakom i časkom kimnula 
Rolfu. Ujak je opazio te poglede. — Sano, ti se 
vrlo dobro snalaziš s Rolfom? —- upita polugla¬ 
sno, tako da je samo Sana mogla da čuje. Sana 
kimne i isto tako odgovori: — O da, on je naj¬ 
bolji, najdraži čovjek u Lindenhofu. 

Ujak je odobravajući kimnuo glavom. 

— I meni se čini tako. 

Sana ga naglo pogleda. 

— A znadeš li ujače, što ostali govore? 

— Što govore? 

— Kažu, da se ljutiš na Rolfa, jer da nije 
prema Tebi prijazan kao ostali. Vjeruj mi ujače, 
Rolf te ipak voli i znadem, da te visoko cijeni. 
To mi je on sam povjerio. Jedino, što ne može 
da laska i zato ne smiješ da se ljutiš na nj. Time, 
što se drži postrance, ne će on ipak da te uvrijedi. 

Ujak se dobrodušno nasmiješio. — Znadem, 
Sano. No ja se ni ne ljutim na nj — naprotiv. To 
ali neka ostane medju nama. 

— O, ujače, kako me to veseli! 

Tu primjeti ujak kako su ostali ušutjeli i pri¬ 
sluškivali njihovom razgovoru, te odmah skrene 
razgovor na nešto drugo. 


Dva dana prije same krizme stigne već gro¬ 
zničavo očekivana brzojavka navijestivši dola¬ 
zak roditelja za slijedeći dan. 

Sana se upravo dvokolicom vratila iz župno¬ 
ga dvora. Ugledavši brzojav klicala je od veselja 
i pritisla ga na Srce. Posljednjih se dana već bo¬ 
jala da nije kakova zapreka zadržala roditelje. 
Sad je napokon mogla da se pravo raduje. 

Od uzbudjenja nije mogla do kasno u noć da 
usne. Kasnije je ali tako čvrsto usnula, da ju je 
Kathe teškom mukom probudila. 

— Halo, Sano! Spavaš kao krtica. Ustaj brzo! 
Za deset časova treba da smo kod stola. Petri- 
ca je već žestoko kucala u vrata. 

Sana protare oči i skoči s postelje. Brzo se 
obukla, no kako je bila uzrujana, jedva da je 
uredila kosu Pa i nije bilo tako lako staviti u 
red njenu gustu tešku kosu, a i Kathe je još imala 
posla sa svojom. Na sreću došla je gospodjica Pe- 
ter, da prigleda svoje štićenice. 

— Ah, draga, mila gospodjice Peter, ja već 
zdvajam. Kosa mi je danas još zamršenija no ina¬ 
če, a ruke mi dršću od uzbudjenja. Ne mogu da 
uredim kosu i doći ću pred roditelje kao kakav 
čupavac, — jadikovala je Sana. 

Gospodjica Peter, vitka, blijeda dama u tri¬ 
desetim godinama, razboritog i simpatičnog lica, 
pogleda smješeći se Sanu. 

— Ne, to ne mogu da dopustim. Tvoji roditelji 
ne smiju da zagrle Čupavca. Podaj mi brže če- 
šalj i četku, da ti pomognem. Tako — no to je 
uistinu težak posao, da se uredi tvoja kosa. I 
gledaj samo, kako se ljeska o suncu — kao te¬ 
kuće zlato. Dragi Bog obdario te uistinu pre¬ 
krasnom kosom. 

Uz te je riječi gospodjica Peter redila njenu 
kosu i iskreno se radovala nad tom krasotora. 

Sana uzdahne. 

— To mi je već zadalo velikih muka. Ne biste 
vjerovali, gospodjice, kako je često teško rasče- 
šljam, pogotovo, kad je perem, što sam opet na 
nesreću jučer učinila. 

— Vidim ja to. No vi biste mogle jedna dru¬ 
goj da pomognete, ti i Kathe. 

— Pa to inače i činimo. Danas sam ali za¬ 
spala i tako sam okasmla. Molim vas, ne ljutite 
se, što vas time mučim. 

Gospodjica Peter nasmiješila se dobrodušno. 

— Ta ja to rado činim. Podaj mi brže vrpcu. 

Sana joj pruži i gospodjica joj visoko podveže 
dugačku i gustu pletenicu. Konačno skoči Sana, 
brzo obuče svečano odijelo u čast svojih roditelja. 

Brzo ie uredila toaletni stolić, pogleda se još 
malko u zrcalo i povrati se Kathi, koja se me- 
djutim takodjer već uredila. 

Zajedno s gospodjicom Peter podjoše brže na 
zajutrak. U sali se već sakupila čitava obitelj. 

— Vi morate biti uvijek posljednje, tri časa 
ste zakasnile, — zaintači Hella. 

Kathe se smjesta razžestila. 

— Da imaš ti tako dugačku i gustu kosu kao 
Sana, došla bi još kasnije. 

Hella se ugrizne za usne. Njena je kosa bila 
vrlo rijetka i tek pomoću raznih umijeća i dosko¬ 
čica mogla je da nekako dotjera svoju modnu fri¬ 
zuru ,i to ju je ljutilo. Jedini ukras, što joj je 
priroda uskratila, bila je lijepa kosa i često je 
sa zavišću u srcu promatrala zlatne uvojke Sa- 
ne. Gospodjica Peter ozbiljno pogleda Hellu: 

— Sana i Kathe uistinu su se žurile i ovo ne¬ 
znatno zakašnjenje nije se dalo izbjeći. To za¬ 
kašnjenje mojih učenica nije nikakav njihov pro¬ 
pust, — reče mirno ali odlučno. 

Hella je razdraženo slegnula s ramenima, no 
odgovorila nije ništa. 

Za vrijeme zajutarka dogovoreno je, da će 
Sana poći s Rolfom na stanicu da dočekaju ro¬ 
ditelje. Rolf će sam upravljati konjima što je Sa¬ 
nu osobito radovalo. 

Oko jedanaest sati izvezu se na stanicu. Sjela 
je do njega u lakim lovačkim kolima. Prtljagu ro¬ 
ditelja imao je mljekar da ponese. 

Rumenih obraza i blistavih očiju sjedila je 
Sana uz Rolla i on ju je smješeći se promatrao. 

— Ta ti si kao u groznici, lastavice. 

Duboko je uzdahnula i oči joj se ovlažiše. 

— Pomisli, Rolf, ta već ih tri potpune godine 
nisam vidjela. Ti ne možeš ni zamisliti, kako 
je to. Molim te. potjeraj konie malo brže. 



Rolf se nasmijao. 

— Nije potrebno, lastavice mala. Vlak ne će 

zato ništa prije stići. Morat ćeš na stanici dulje 
čekati, a to baš nije nikakav užitak. 

— Možda stigne nešto ranije. 

— To još nisam doživio. Vlak često zakasni, 
ali prije ne dodje nikada. 

I da utaži njenu nestrpljivost potjerao je ko¬ 
nje brže i stigli su čitavih deset časaka ranije na 
stanicu. 

Prije no što je stigao očekivani vlak, dojuri u 
stanicu jedan drugi. Zaustavio se na nekoliko Ča¬ 
saka i Sana i Rolf promatrali su putnike, koji su 
silazili i ulazili. 

S prozora lechotfa odjela tik pred njim pro¬ 
virila je neka dražesna mlada dama, od osamnaest 
do devetnaest godina. Svojim velikim sme- 
djim očima kružila je nemirno peronom. Dozi¬ 
vala je konobara, no kako je bio daleko, nije je 
ni primijetio. 

Rolf je kao ukopan stao i zagledao se u pre¬ 
krasnu pojavu. Vidio je, kako se nemirno i za¬ 
brinuto uputila natrag u coupe, gdje je sjedila 
još samo neka starija, po svoj prilici bolesna 
dama. 

— Majko, konobar me ne čuje, — reče mlada 
dama i još jednom pokuša da dozove konobara, 
koji se bavio oko ostalih putnika, ali uzalud. 

Rolf se odluči i pristupi bliže. 

— Mogu li vam čime poslužiti, milostiva go- 
spodjice? 

Krasne tamne djevojčine oči pogledaše ga 
moleći, i taj mu se pogled zasjekao duboko u 
srce. 

— Gospodine, samo čašu vode za moju bo¬ 
lesnu majku, — molila ga mlada dama. 

Požurio se i uzeo kod konobara bocu sel- 
terske vode, što ju je nudio putn ; cima i dobaci 
mu novac. Brzo se vratio, no vlak je već krenuo. 

Ipak je još stigao mladu krasoticu i pružio joj 
bocu. Bilo je ali prekasno, da mu vrati novac. 

— Od srca vam hvala, gospodine, ostat ću 
vaš dužnik! — poviče. 



nisu nestale u daljini. 

Tamne djevojačke oči zahvalno mu uzvratiše 
pogledom. 

I kad je vlak već isčeznuo u daljini, stajao je 
Rolf još uvijek nepomično i gledao za njim kao u 
snu. 

Ovaj slučajni susret nije ostao bez značenja 
po kasniji njegov život. Nije mogao da zaboravi 
to strano, prekrasno djevojče. Njena mu se slika 
duboko usjekla, za sva vremena. 

Sana je promatrala ovu malu scenu i kad se 
Rolf napokon opet k njoj obratio, primjetila je u 
njegovim očima neko neobično uzbudjenje. Laga¬ 
no je položila svoju ruku na njegovo rame. Instin¬ 
ktivno je osjećala, da je Rolf izgubio duševnu rav¬ 
notežu. 

— Čuj, Rolf — ta mlada dama bila je prekra¬ 
sna. Ima tako mile, prijazne oči. 

Trgnuo se i pogledao Sanu, kao da se pro¬ 
budio. 

— Da, lastavice, to je divno biće. 

— I tako ti je bila zahvalna, što si joj donio 
vodu za bolesnu majku. 

— To je i posve razumljivo, lastavice. Ali — 
gledaj, evo dolazi i naš vlak, sad ćeš napokon 
vidjeti svoje roditelje. 

Time je Rolf otklonio sa sebe Saninu po¬ 
zornost. 

Za nekoliko časaka ležala je već Sana u na¬ 
ručaju svojih roditelja. 

Ganut promatrao je Rolf taj sastanak. Po¬ 
vukao se u stranu, dok nije prošla prva bura 
oduševljenja i radosti i gospodin von Bora mu 
pružio ruku. 

— Oprosti, Rolf, što te tek sada pozdravljamo. 
Ti ćeš ali razumjeti, da smo uz Sanu na sve 
ostaio zaboravili. 

Rolf odgovori srdačnim stiskom ruke i smje- 
šeći zagledao se u simpatično, suncem opaljeno 
lice pristalog i stasitog muža. 

— Mogu da shvatim, kako vam je, dragi uja- 
če — draga tetko. Dobro došli. Sana je posljednje 
dane proživjela u pravoj groznici od čežnje i oče¬ 
kivanja. 

I gospodja von Bora srdačno je pozdravila 
Rolfa. 

— Nije ni nama bolje bilo, dragi Rolf. Hvala 
Bogu, da opet vidimo zdravo naše milo dijete, 
da ga opet jednom uzmognemo zagrliti.. A tebi, 
dragi Rolf, mnogo dugujemo. Sana nam gotovo u 
svim listovima piše, kako si joj dobar i kako se 
uvijek brineš za nju. 

Rolf kimne Sani. 

"7” Nas se dvoje dobro snalazimo, zar ne la¬ 
stavice. 

Ti još uvijek nazivlješ Sanu lastavicom, — 
upita gospodja von Bora smješeći se. 

-7- Naravno, pa ona je prava ptica selica. Do¬ 
šla je k nama iz daleke Indije i jednog će se 
dana opet vratiti tamo. 

— U tom je pogledu doista lastavica. Držim 
ali, da se je u vašem Lindenhofu ipak ugodno 
ugnijezdila, pa kad i podje s nama u Indiju posje¬ 
tit će vas od vremena do vremena. 

—- Nadam ce, tetkp Marija. Sada ali ne ćemo 
da mislimo na rastanak. 

Izmedju oca i majke koracala je Sana prema 
kolima. Rolf je išao pokraj njenoga oca. 

Učtivo je pomogao gospodji von Bora. Sana 
je sjela uz roditelje i Rolf je na povratku sam 
upravljao konjima. Prtljagu je predao mljekaru, 
koji je takodjer već stigao. 

Brzim kasom povezli se prema Lindenhofu. 
Sana je udobno sjela izmedju oca i majke i naiz¬ 
mjence ih grlila i cjelivala. 

— Ah, kako je lijepo, da ste opet uz 
mene. Željela bih, da zauvijek ostanete sa mnom, 
— govorila je Sana putem. 

Gospodii von Bora navriješe suze na oči. 

Još samo jednom rastat ćemo se, drago dijete 
— i onda smo za uvijek zajedno, — odgovori 
ganuto. 

U Lindenhofu je već bilo sve priredjeno za 
doček gostiju. Stigao je i ujak Joakim i predao 
gospodji von Bora prekrasnu kitu cvijeća. Nje¬ 
gov starački viteški način kod toga veoma se 
ugodno dojmio. Gospodin i gospodja von Zedlitz 
pokazali su prema gostima takodjer svu svoju 
prijaznost, dok su Kathine obijesne primjedbe 
pobudile sveopću veselost. 

Nakon što su nek-o vrijeme razgovarali pove¬ 
de Sana roditelje u svoju sobu, gdje su ostali do 
ručka. Mnogo, mnogo toga imali su da si kažu. 
Tik pred ručak dovezao je mljekar prtljagu. Go¬ 
spodja von Bora uz pomoć Sane odmah je izva¬ 
dila najpotrebnije stvari. Pošavši k stolu ponijela 
je sobom i jednu putnu torbu sa darovima za 
obitelj von Zedlitz 

Odmah nakon ručka, pošavši u susjednu so¬ 
bu, gdje su uzeli kafu, izvadila je gospodja von 
Bora darove i razdijelila ih. 

Rolf i njegov otac dobili su orijentalno oružje 
i pušaći pribor, gospodja von Zedlitz prekrasan 
indijski pribor za čaj i veliku količinu najfinijeg 
čaja, kojeg su oni sami uzgojili. Hella je dobila pre¬ 
krasnu tkaninu, umjetnički izvezenu, bio je to 
neke vrsti ogrtač osobitog kroja i nježne boje 
slonove kosti. Hella je bila oduševljena tim div¬ 
nim ogrtačem i odmah ga primjerila svojoj haljini. 
Isvrsno joj pristajao i vanrednom je priijaznošću 
izrekla svoju hvalu. 

Kathe je primila iz ove neiscrpive torbe sre¬ 
brni pojas, sastavljen iz samih srebrnih pločica, 
koji se elastično priljubio uz tijelo. Kathe je kli- 
cala od radosti. Naravno, da su roditelji i za Sanu 
donijeli prekrasnih darova. Svaki je pojedini oda- 

vao toplu pažnju roditelja. Dobila je prekrasne, 
skupocjene svilene tkanine, originalne indijske 
nakite i dražesne vezene papuče, što ih u Indiji 
nose otmjene dame. 

Ovi su darovi pobudili opće dobro raspolože¬ 
nje i u Lindenhofu je zavladao neki posebni pri¬ 
jatni ton, kao svečano blagdansko raspoloženje 
prema inače hladnom i proračunanom životu tih 
ljudi. 

Pače i Hella bila je mnogo prijatnija no inače 
te se i toliko smirila, da se sa Sanom i sestrom 
šalila. 

Kathe je to naravno smatrala za dovoljan raz¬ 
log da dobaci kakovu opasku. 

— Otkud najednom takav sjaj u mojoj kolibi? 
— parodirala ju Kathe. 

Hella je ali to ignorirala. Prekrasni ju ogrtač 
udobrovoljio. 

Roditelji su Sanini bili na svaki način uvjereni 
da je Sana u Lindenhofu dobro spremljena. Ra¬ 
dovali se u duši, kako im se lijepo razvila jedinica 
i bili su zahvalni ljudima, koji su Sani za sve to 
vrijeme pružili novi dom, u kome je mogla da se 
zdravo i snažno razvije. 

Da svega toga ne bi bilo, da nisu plaćali ve¬ 
like svote za odgoj i uzdržavanje na to nisu ni 
pomišljali. Prema njihovom stanovištu nije se 
uopće moglo novcem naplatiti ono, što su joj ovi 
ljudi u Lindenhofu pružili. No da bi se Sana u 
Lindenhofu bez Rolfa i Kathe osjećala nesretnom 
to nisu ni slutili, jer se Sana nije nikada potužila. 


Slijedećeg je dana obavljena krizma. 

Sana je koracala izmedju oca i majke, a pred 
njom Kathe sa svojim roditeljima. Dugačke sve¬ 
čane haljine proizvele su na obje djevojčice neki 
posebni svečani utisak. 

Kathe je ipak potajno uzdisala. Neugodno joj 

je bilo to lagano, svečano stupanje. Njene se no¬ 
ge neprestano turale, kao da će sad uteći, uspr¬ 
kos ovih dugačkih haljina. Ostala je ipak mirna 
i čvrsto je odlučila, da će, kako se i dolikuje sve¬ 
čanom danu, ostati pristojna. 

Na povratku iz lijepe male seoske crkvice, 
u kojoj je obavljena svečanost, čestitali su svi 
djevojčicama i obasuli ih sa svih strana darovima 
kao spomen na taj dan. 

Ujak Joakim poklonio im je dvije posve je¬ 
dnake zlatne narukvice sa satom, kakove su 
upravo ušle u modu. Bilo je to nešto nova i obim 
je djevojčicama priredilo veliko veselje. 

I od ostalih su primile razne nakite i mnogo 
cvijeća. 

U Lindenhofu se našli i pukovnik i sudski vi¬ 
jećnik von Lichow sa svojim obiteljima i gospodja 
von Zedlitz sva se zarumenila od uzbudjenosti. 
Morila ju briga, hoće li biti kod tolikih gostiju 
uz manjkavu služinčad sve u redu. Svečani ručak 
mora da je bogat, a opet ne smije da bude pre¬ 
skup, jer je upravo u to vrijeme Lindenhof za¬ 
okupila nova briga. Dospjela je jedna založnica, 
a gospodin von Zedlitz nije znao, kako da je 
iskupi. Zla su vremena bila i gotov se novac 
teško utjerivao, a do 1. srpnja moralo se priba¬ 
viti sto tisuća maraka, a gospodin von Zedlitz 
još sada nije znao otkuda će ih uzeti. 

I tako su bili sve više upućeni na štednju, što 
ipak nije nitko smio da primijeti. 

Gospodja Sabina znala je ipak udesiti, da se 
uz mala sredstva priredi velika svečanost. Stol 
je morao da obraduje svakoga gosta. Ujak Joakim 
bio je osobito dobro raspoložen i održao je na- 
zdravicu djevojčicama, koje su danas konačno 
potpuno primljene u vezu kršćanstva. Zatim je 
nazdravio gospodin von Bora obitelji von Zedlitz 
zahvalivši im toplim riječima, što su njegovom 

djetetu pružili siguran dom, u kojem se može 
zdravo razviti. 

Gospodin i gospodja von Zedlitz nisu porume- 
nili kod ovih riječi. Po njihovom mnijenju, učinili 
su za ovo tudje dijete sve, što su mogli. Da bi 
Sana u njihovoj kući trpjela zbog njihove oporo- 
sti i nerazumijevanja, da nije bilo Rolfa i Kathe, 
nisu ni slutili. Njihova hladna narav nije ništa 
znala o »sentimentalnom nastrojenju« kako su 
oni običavali govoriti. 

Taj dan proživjela je Sana kao u nekom lije¬ 
pom, čudesnom snu. U prisuću svojih roditelja 
osjećala se tako sretnom, zakriljenom i zaštiće¬ 
nom, kao još nikada u životu. Za prijašnjih posjeta 
njenih roditelja bila je još previše mlada, a da bi 
mogla da shvati, što su roditelji. Ovaj puta shva¬ 
tila je to svim svojim razumom i njom je ovladao 
osjećaj opsolutne pripadnosti k tim ljubljenim 
ljudima. Uz to je izblijedjelo i ono. što je osjećala 
prema Rolfu, i ako mu se još uvijek veselo i za¬ 
hvalno smiješila. 

Nakon ručka sastao se opet Rolf sa Sanom, 
dok su roditelji razgovarali sa ujakom Joakimom. 

— Lastavice, — reče Rolf, — upravo svečano 
izgledaš u toj dugačkoj haljini i sa vijencem na 
glavi. 

Sana se nasmiješila. 

— Ah, Rolf, da znadeš, kako je sada u mome 
srcu. Čitava bi crkva sa zvonovima i zborom na¬ 
šla u njemu mjesta. Tako sretna, kao danas, ni¬ 
sam još u životu bila. 

Te je riječi čula i Kathe, koja je upravo u taj 
čas k njima pristupila. 

— Ne izazivlji sreću, Sano, to se ne smije či¬ 
niti, inače se pretvori u nesreću. 

— Sačuvaj Bože, — reče Sana uplašeno. 

Rolf se ali nasmijao. 

— A otkada si tako praznovjerna, Kathe? 

— MicheJ Krotus, naš pastir, uvijek to go¬ 
vori. 

I opet se Rolf nasmijao. 

— Moja mala i nestašna Kathe kao praznovjer¬ 
na baba. Kako se to slaže? 

Kathe je duboko uzdahnula. 

— Čini mi se, da to dolazi od dugačkih ha¬ 
ljina. Vise i pritištu me poput olovnih utega. 

— I napokon ne ćeš moći više da zbijaš tvoje 
lude šale, — šaljivo primjeti Rolf. 

Kathe se gotovo uplašila. 

— Ta to bi bilo upravo strašno, — poviče 
napola u šali, napola ozbiljno. 

— Čini mi se ipak, sestrice, da se toga ne tre¬ 
bamo da bojimo. Nisi ti još počinila svoju posljed¬ 
nju ludoriju. 

— Nadam se i ja, da je tako. Uostalom te 
dugačke haljine obući ću samo nedjeljom i blag¬ 
danom, inače nikada, jamčim ti za to. 

— Priviknut ćeš na to, kao i ostale mlade 
dame. 

Kathe ponosno uspravi ramena. 

— Ah uistinu — ta ja sam sada mlada dama. 

— No, barem na putu, da to postaneš. Treba 
samo izdržati još dvije tri strašne godine. 

— Zar je to tako strašno. 

— O, ima i takovih djevojčica, koje mogu da 
«vu svoju okolinu dovedu u očajanje, — primjeti 
Rolf. 

Kathe slegne ramenima. 

— A dogodi se i to, da ta okolina i njih do¬ 
vede u očaj. Razumijem ja to dobro, — odgovori 
Kathe spremno. 

— Koliko te ja poznam, sestrice, ti bez okli¬ 
jevanja vraćaš milo za drago i za to se nadam, da 
ne ćeš očajavati. 

Kathe je htjela da nakon ovih riječi pobjegne, 
sjetila se ali na vrijeme svoje dugačke haljine, 
te se lagano i dostojanstveno udaljila. 


5 Nova sreća 

Rolf pogleda Santu 

— A kako ćeš se ti snaći u dugačkim halji¬ 
nama? 

Sana duboko uzdahne. 

— Ah, znadeš Rolf, i ja više volim kratke ha¬ 
ljine. No i na to se lako priučim, kao i na novu 
frizuru. 

— Ta tvoja kruna svidja mi se više, no oni 
čupavi uvojci. 

— Vjeruj mi, često su mi i neugodni. 

U taj čas pozove otac Rolfa i Sana pristupi 
majci, koja je upravo razgovarala sa gospodjicom 
Peter. 

Sana uhvati majku za ruku i pritisne je na 
grudi. Majka ju pomilova i nastavi, obrativši se 
opet gospodjici Peter: 

— O tome ćemo još kasnije razgovarati, go- 
spodjice. Dozvolite samo, da vam dadem neke 
upute, koje su od velike važnosti za daljnju izo¬ 
brazbu moje kćerke. Veseli me što tako lijepo 
napreduje u engleskom jeziku, što je osobito 
važno za njezin povratak u Indiju. Tamo govore 
svi engleski, osim nekih urodjenika. Nama dose¬ 
ljenicima i bez toga čine i radže i engleska vlada 
dosta neprilika. Nitko nas ne štiti pred napada¬ 
jima urodjenih knezova. Englez nadje naprotiv 
svagdje zaštitu. Zato radže i ugrožuju ostale do¬ 
seljenike. 

Gospodjica Peter pozorno je slušala. 

— Imate li i vi takovih neprijatelja, milostiva 
gospodjo? 

Gospoja von Bora kimne glavom. Njeno ra¬ 
zborito, energično, no ipak dobrodušno lice po¬ 
primi ozbiljan izraz. 

— 0 da, imamo mnogo poteškoća i neprilika 
sa susjednim radžom, koji je pravi barbar i sma¬ 
tra svoju zemlju nekom divljači, u kojoj može po 
miloj volji da dade oduška svojim despotskim 
strastima. Moj je suprug htio, da u našem okružju 

izgradi priključak na prugu i uvede bolje ceste, 
te je već zato zamolio i englesku vladu. Radža 
se ali tome protivi i mrzi mog suoruga kao širi- 
telja kulture. I .od toga su proizašle mnoge nepri¬ 
like i sporovi. 

— Prema tome, nije vaš život u Indiji najugo¬ 
dniji, milostiva gospodjo? 

Gospodji von Bora zabljesnuše oči. 

— O, i na to čovjek privikne. Onim barba¬ 
rima treba pokazati samo malo odlučnosti i ne- 
ustrašivosti i nadam se, da će mome suprugu 
ipak uspjeti, da provede svoju osnovu. Kad za 
nekoliko godina dodje Sana k nama, već će 
moći željeznicom do našeg posjeda, a ne kao mi 
sada, gdje trebamo nekoliko sati vožnje volo¬ 
vima. Najteže nam je, što nije naše dijete uz nas. 
Sve ostalo podnosi se lakše. Nadam se ali, da 
ćemo za osam do deset godina sve urediti i onda 
za uvijek poći u domovinu, samo dok nadjemo 
kupca za naše plantaže. Kupit ćemo ovdje jedno 
lijepo dobro i u miru dalje živjeti. Za sada treba 
još marljivo da radimo, da uzmognemo kasnije 
u miru uživati plodove našega rada, a za tri go¬ 
dine povest ćemo i Sanu sa sobom u Indiju — i 
tada će nastupiti za nas lijepo vrijeme. — Sana 
se privila na te riječi uz majku. 

— A ne bi li, majko, mogla već sada da po- 
djem? 

Gospodja von Bora ozbiljno mahne glavom. 

—- Ne, ne, drago dijete, sada je još opasno, 
da podješ u onu klimu, osobito sada, kada se tek 
razvijaš. A osim toga, treba da ovdje svršiš nau¬ 
ke. Još jednom moramo da se dijelimo — pa 
bilo još tako teško, no to je posljednji puta. Na 
sreću, uvjereni smo, da si u Lindenhofu kao i 
kod kuće. 

Sana se morala pokoriti, a i sama je shvaćala, 
da tako mora da bude. 

Slijedeće jutro izjašio je Rolf kao obično 
vrlo rano u polje. Bez misli upro je pogledom u 
daljinu. Misli mu se opet navraćale na dražesnu 
mladu damu, kojoj je jučer na kolodvoru iskazao 
onu malu uslugu. 

Nije mogao da zaboravi ono milo fino lice. 
Gledao ga u duhu i činilo mu se, kao da mu je 
na dohvatu. Bolilo ga samo, što nije upravo ništa 
znao o njoj. 

— Da znadem barem njeno ime i boravište, — 
mislio je Rolf putem. 

I znao je, da još u životu nije sreo žensko 
biće, koje bi na nj učinilo takav dubok utisak. U 
svom je srcu vruće želio, da to ne bi bio posljed¬ 
nji susret s njom. — Ta to bi bilo preokrutno od 
sudbine, da mi je to krasno lice poslala na put 
samo da (pobudi u meni čežnju zai njim, — mi¬ 
slio je dalje. 

Iz tog ga sanjarenja prene najednom neki 
snažni muški glas. 

— Dobro jutro, gospodine! 

Trgne se i pred sobom opazi neko opaljeno 
lice. Neki stasiti gospodin, oko četrdeset godina 
izjašio mu ususret. 

— Dobro jutro, barune. Otkuda vi ovamo? — 
odvrati Rolf. 

Barun Romberg smješeći se slegne ramenima. 

— Bio sam opet s nekim kupcem u Riedhei- 
mu. Htio je da razgleda dobro. Ta vi znadete, 
da su mi rodjaci povjerili, da prodam dobro, ka¬ 
ko bismo mogli podijeliti baštinu. Čini mi se ali, 
da i opet ne će biti ništa. Kupac, koga sam ova¬ 
mo doveo oduševljen je doduše, no nažalost mo¬ 
že da plati u gotovom jednu trećinu cijene. Ostali 
novac imao bi ostati kao hipoteka. Time nam 
ali nije ništa pomoženo. 

— Vjerujem, barune. Vi trebate kupca, koji 
bi odmah sve platio. 

— Naravno, mora da položi odmah cijelu 
svotu, inače ne izadjemo na kraj. 

Rolf je kimnuo glavom. 

—Istina je doduše, takav se kupac teško na- 
dje. Pa i ako je Riedheim posljednjih godina zbog 
loše uprave izgubio na vrijednosti, bilo bi ipak 
potrebno još uvijek oko četiristotisuća maraka. 
Osim toga bilo bi potrebno još pedeset do sto 
tisuća maraka da se imanje uredi. 

— Tako je gospodine von Zedlitz. Pola mili¬ 
juna trebao bi čovjek da ima. Šteta što ovdje ide 
sve naopako. Trebalo bi energične i cilja svjesne 
ruke, da se opet sve stavi u red. Mnogo je toga 
promašeno i neuredljeno. No usprkos toga Ried¬ 
heim je lijepo imanje. Treba samo da dodje u 
dobre ruke i opet će procvasti. Bog mi je svjedok 
kako mi je žao, da će Riedheim preći u tudje 
ruke. Najvolio bih sam da ga kupim. Okupiran 
sam ali svojim poduzećem, ta tek pred dvije go¬ 
dine podignuo sam novu tvornicu šećera. To se 
ali upravo famozno isplaćuje. Vi biste takodjer 
morali podići jednu, jer se ovdje goji vrlo mnogo 
šećerne repe. 

— Bilo bi poželjno, gospodine barune, manj¬ 
ka samo potrebni kapital! 

— Da, da — nesretni kapital! No, jednoga će 
se dana možda ipak dati nešto učiniti. Govorite 
o tomu s vašim ujakom u Velikom Lichowu. Nje¬ 
mu bi takodjer takovo što dobro došlo. 

Rolf slegne ramenima. 

— To je prilično neugodna stvar. 

— Zašto — posao je posao. Ja ću govoriti s 
vašim gospodinom ocem. Veliki Lichow, Linden- 
hof i Riedheim morali bi da podignu zajedničku 
tvornicu šećera, da iskoriste ovo silno gojenje 
repe. No, ne ću dulje da vas zadržavam, vi ste 
sigurno pošli na rad u polje. 

— Tako je, gospodine barune. 

— No, do vidjenja. Pozdravite kod kuće. Mo¬ 
žda ću još govoriti o tome. Ovdje sam još dva 
dana. Treba da ise malo ogledam i za boljim, kad 
sam već ovdje. 

_ Do vidjenja, gospodine barune! Želim vam, 

da doskora nadjete dobroga kupca za Riedheimi 

— Hvala — hvala. To želim i ja. Mogao bi 
upravo čitav moj dio uložim u imanje. Čvjek po¬ 
želi svašta. No, kako Bog ushtije. Do vidjenja! 

Obojica rastala se srdačno si stisnuvši ruke. 

Zamišljen odjašio je Rolf dalje. Zaboravio je 
na svoju lijepu neznanku. Sjetio se, kako mu je 
otac zabrinut zbog dospjele hipoteke. Uopće, 
znao je dobro, kako ide tijesno sada kod kuće i 
kako se mora na svaki i najmanji izdatak paziti. 

Zla su vremena bila, a ne uspije li mu, da is¬ 
kupi hipoteku, nastat će još gora. 

I upravo to, što nije mogao da pomogne, mu¬ 
čilo je Rolfa najviše. Mlad i snažan kako je bio, 
morao se zadovoljiti time, da svoje sile uloži u 
nekako unosno mjesto. 

Već je često i sam pomišljao, kako bi se gra¬ 
dnjom tvornice šećera podigla vrijednost okoli¬ 
šnim dobrima. I Rolf je osjećao još uvijek toli¬ 
ko snage, da uz svoj posao vodi i tvornicu še¬ 
ćera. Manjkao je ali potreban novac ... 

Za to se vrijeme sastao njegov otac s go¬ 
spodinom von Bora. Povjerio mu je, kakova ga 
nevolja snašla. 

Naravno, da mu gospodin von Bora nije mo¬ 
gao pomoći, jer ni sam nije imao raspoloživog 
kapitala, jer je sve, što bi zaradio, uložio u nove 
plantaže. 

— Vrlo mi je žao, Ernst, što ne mogu da ti 
pomognem, kako bi to želio. Mejdutim, ako ti je 
pomoženo time, da opskrbninu za Sanu platim 
nekoliko godina unapred, to cu vrlo rado učiniti. 

Naravno, time se ne ćeš riješiti brige za hipo¬ 
teku, no može ti inače da posluži. 

Gospodin von Zedlitz uzdahne duboko i teško. 

— Zahvalno primam, samo ako možeš toliko. 

— Naravno, mogu da platim za dvije godine 
unapred Treću godinu platit ću onda, kad do- 
djem po Sanu. 

— Dobro, Hans, ja sam sporazuman. 

— A šta se tiče hipoteke, ne bi li se obratio 
na gospodina von Lichowa ujaka tvoje supruge? 

— Upravo tome hoću da iztvegnem Moglo bi 
da nam škodi. Mogao bi pomisliti, da time niša- 
nimo na baštinu. Osim toga mogao bi zato sa¬ 
znati i pukovnik i vijećnik, te bi to sigurno izra- 
bili. Uostalom, nije ni sigurno bi li mi ujak Joa- 
kim htio da pomogne. 

— O, držim da je on veoma dobar čovjek. 

— Naravno, naravno. No kako sam rekao, na 
nj bi se obratio tek u krajnjem slučaju. 

Gospodin von Bora zagledao se zamišljeno 
preda se. Najednom mu zasja lice. Protare ruke 
i ustane. 

— Evo, sinula mi dobra misao, kako da ti 
pomognem. 

Gospodin von Zedlitz gledao ga s iščekiva¬ 
njem. 

— Kako, Hans? 

— Upravo sam se sjetio, da je s našim parobro¬ 
dom stigao iz Indije i neki naš tamošnji naselje- 
nik. Preselio se u Berlin. Prodao je svoj posjed u 
Indiji i sad hoće da uloži novac u sigurne hipo¬ 
teke. Predbježno stanuje u hotelu Bristol. Odmah 
ću mu pisat — ili ne, još bolje je, da mu tele¬ 
foniram. Evo, tu je i broj hotela. Molim te, na¬ 
javi odmah razgovor za Berlin. 

To je odmah i učinjeno, a zatim su raspravili 
još neke pojedinosti, koje dolaze ovdje u obzir. 

Doskora se javio i Berlin, na sreću bio je 
prijatelj gospodina von Bore još u hotelu. Pri- 

stupio je aparatu i gospodin von Bora saopćio 
mu o čemu se radi. 

Primio je odgovor, da je gospodin Roland, ta¬ 
ko se zvao taj iz Indije stigli prijatelj, voljan pre¬ 
uzeti hipoteku, čim se uvjeri, da je sigurna. Go¬ 
spodin von Bora dao mu je podatke, da se mo¬ 
že informirati, te se i sam ponudio, da jamči za 
sigurnost. 

Gospodin von Zedlitz odahnuo je, kao da mu 
je kamen pao sa srca i kad je nakon nekoliko da¬ 
na bila ta stvar uredjena, uzdahnuo je, oslobo¬ 
divši se toga tereta. 

Gospodin von Bora bio je medjutim sretan, 
da može poočimu svoje kćerke da iskaže uslugu. 
Gospodji von Zedlitz i Rolfu odlanulo je takodjer 
i u Lindenhof se opet vratilo ugodno raspolože¬ 
nje. Sana se u to vrijeme nije dijelila od svojih 
roditelja. I sve ono bogatstvo ljubavi, koje se 
kroz godine u ljudima nakupilo, došlo je sada 
do izražaja. 

Naravno, da za Kathu nije Sana više postojala. 
Kathe se morala sada na svoj način da zabavlja. 

Gospodjica Peter odredila je praznike za vri¬ 
jeme, dok borave Sanini roditelji u Lindenhofu. 
Kad odu sve će se već nadoknaditi. I tako je 
Kathe imala dovoljno vremena, da izvadja svoje 
obijesne šale. 

Gospodjica Peter stavila se za to vrijeme na 
raspolaganje gospodji von Zedlitz i pomogla joj 
u kućanstvu, koliko je samo mogla. Prisutnost 
gostiju stavljala je na domaćicu velike zahtjeve, 
tim više, što su svi ukućani bili zaposleni u po¬ 
lju. I tako je gospodja von Zedlitz rado prihva¬ 
tila pomoć gospodjice Peter. 

Nažalost prolazilo je vrijeme, koje su Sanini 
roditelji mogli da proborave u Lindenhofu odviše 
brzo. 

Na večer sjela je zajedno čitava obitelj, a do¬ 
lazio je često i ujak Joakim. Nakon večere pri- 

povijedali su Sanini roditelji o životu u Indiji. 
Uvijek su znali nešto novo da pričaju, osobito 
gospodja von Bora, koja je svojim posebnim ži¬ 
vahnim načinom znala da prikaže ovu čudesnu 
zemlju, pokazujući uz to i brojne fotografije. 

Mladež je kao ukopana slušala, a i stariji 
nisu slušali s manje pažnje. I gospodjica Peter 
mirno je slušala sa svojim štićenicama. Sana se 
divila i mislila kako bi čudesno bilo, da je sada 
tamo u Indiji. Pa ipak nije osjećala prave ljubavi 
i radosti nad novom domovinom. Prislonila je 
glavu na rame oca ili majke, uhvatila ih za ruke 
i mislila: 

— Najbole bi ipak bilo, da roditelji za uvijek 
ostanu ovdje u Lindenhofu. Lindenhof je bio 
njena domovina. Ovdje se udomila. Ta ovdje 
je boravila, otkako može da (pamti. I ako 
se katkada osjećal osmljenom, i ako se 
njena topla osjećajnost odbijala od hladnih 
bića ujaka, tetke i Helle kao od zida, i ako 
ju spopadala neodoljiva i bolna čežnja za ro¬ 
diteljima — sada, kad su roditelji ovdje, zabo¬ 
ravila je na sve. I mislila je, da nigdje na svi¬ 
jetu nije tako lijepo, kao ovdje u Lindenhofu. 

Brže, no što je mislila prolazilo je vrijeme i 
opet je došao čas rastanka. 

Bolniji no ikada bio je ovaj rastanak. Sana 
je tek sada pravo shvatila, što znači roditeljska 
ljubav. Ovaj je put roditelji nisu našli kao ne¬ 
razvijeno dijete, već kao bistrog i razumnog čo¬ 
vjeka. 

I njih se ovaj puta rastanak dojmio teže i bol¬ 
nije no ikada prije i bila je potrebna sva požr¬ 
tvovna roditeljska ljubav, da ostanu i ovaj puta 
dovoljno jaki, da ostave ljubljeno dijete, kako 
bi se još ljepše i snažnije razvilo. 

I tako su, teška srca, ali prividno mirni i 
sabrani, spremali svoje kovčege. 

Za prekrasnog svibanjskog jutra otputovali su 
oanini roditelji. Nisu htjeli, da i Sana podje s 
njima na stanicu, bojeći se rastanka pred stranim 
ljudima. Gospodin von Zedlitz htio je sam da ih 
poveze na stanicu. 

Kad je u jutro osvanula gospodja von Bora 
na zajutrak, bila je blijeda i umorna. Odmah na¬ 
kon zajutarka imala je da podje sa svojim mu- 
žem, da još na vrijeme stigne vlak, koji će ih 
povesti u luku na posljednju vožnju parobrodom, 
koji je već spreman čekao. 

. ^ gospodin Bora b’o je blijed i ozbiljan, grizao 
je usne, samo da sačuva svoj mir. Oboje nije 
imalo snage, da jedno drugome pogleda u oči. 

Sana. se ovjesila o vrat svojoj majci, cjeli¬ 
vala ju i šapulala nježne riječi. Zatim se privi- 
nula k ocu i sakrila glavu na njegove grudi. 

Nježno joj je pogladio kosu: 

Treba sm ° hrabri Sano, ne smijemo 
da tvojoj miloj majci taj čas još više ogorčimo, 
no što je i bez toga. Majka uvijek najviše trpi, 
— šaptao joj otac. 

Sana s mukom suzdrža navrle suze sileći se, 
da zadrži mir. 

Ni Sana, a ni njeni roditelji nisu mogli da 
jedu. Popili su tek kafu. I tako je došlo i vrijeme 
rastanka. 

Neizrecivo je težak bio rastanak i za rodi- 
telje i za dijete. Još posljednji put zagrliše se 
grčevito, ne puštajući jedno drugoga. 

Prvi se snašao gospodin von Bora. 

.^j e ? no se i zv i° iz Sanina zagrljaja, poljubio 
je još jednom i šapnuo: 

— Hrabro, dijete moje. 

Otkinuo ju iz zagrljaja majke, koju je odmah 
poveo do kola, gdje je već sjedio gospodin von 
Zediitz. Sana je rukama obujmila jedan stup ve¬ 
rande, kao da traži neko uporište i gledala za 

roditeljima. Čitavim je tijelom drhtala. Suzdržala 
je ali suze. Roditelji joj mahnuše posljednji zbo¬ 
gom. Kao i Sani zapele im riječi u grlu. U nji¬ 
hovim se očima odrazivala sva njihova duša. I 
gledali se, kad su već i kola krenula. 

Sana se ogledala za kolima. Više nije mogla 
da se suzdrži, kriknula je i gorko zaplakala. 

Gospodja von Zedlitz i Hella, isprativši goste 
do kola, već su se vratile u kuću ne obazirući 
se na Sanu. Kathe ju ipak primjetila, kada je kri¬ 
knula i u srcu je osjetila neki posebni topli osje¬ 
ćaj. Priskočila je Sani i nastojala, da je podigne. 
Kušala je, da je utješi. Sana je ali u taj čas bila 
nepristupačna svakoj utjehi. Istrgne se iz njenih 
ruku. 

— Ostavi me, molim te, — viknula je Sana 
i otrčala u vrt, zavukavši se u grmlje poput ra¬ 
njene zvjerke. 

Ovdje, u zaklonu, pustila je maha svojim 
vrelim suzama. 

Tako ju je našao i Rolf, kad se vratio s polja 
i posvuda je tražio. Putem je još sreo njene ro¬ 
ditelje i oprostio se s njima. Ni riječi nisu mogli 
da progovore, šutke su mu stisnuli ruku. Rolf ih 
je tješio i obećao im, da će se brinuti za Sanu 
kao vjeran brat. I tako su se rastali. Gospo¬ 
din von Bora okrenuo se još jednom i od uzbu¬ 
đenja promuklim glasom doviknuo: 

— Reci Sani, neka bude hrabra. 

I tako ga je briga za Sanom dotjerala kući. 
Kathe mu je rekla, da je pobjegla u vrt i da hoće 
da bude sama. 

IpaK ju je potražio, držeći, da je ne smije 
sada da prepusti samoj sebi. I kad ju je našao 
na jednoj klupi u grmlju, svu utonulu u njenoj 
beskrajnoj boli, sjeo je do nje, uzeo ju u ruke i 
nijemo joj gladio kosu. 

Tako je neko vrijeme šutke sjedio. Napokon 
se okrene prema njoj, osuši joj suze i reče ozbiljno: 

— No, sada je dosta, lastavice. Ne smiješ, da 
se dulje prepustiš svojoj boli, jer ćeš inače oho¬ 
liti. Kako će se onda zabrinuti tvoji roditelji? I 
sve njihove žrtve biti će uzaludne, imat će bo¬ 
lesno dijete, a ne zdravo. Ta valjda ne ćeš da 
uništiš ono, što su oni svojim beskrajnim bolima 
htjeli da stvore. Ne misli sada na rastanak, već 
na budući sastanak, nakon kojega se više ne 
ćete dijeliti. 

Sana se uspravila d tužno ga' pogledala. 

— Ah, Rolf, u srcu mi je neizrecivo teško. 
Pomisli, kad su odlazili, bilo mi je, kao da ču¬ 
jem neki glas: »ne ćeš ih više vidjeti, nikada više, 

— i bol me savladala i ja sam klonula. Kao da 
sam osjetila nož u srcu, nukalo me nešto, da ih 
ne pustim odavle, da potrčim za njima i da ih 
zadržim, samo da izbjegnu nekoj opasnosti. Rolf 

— dragi Rolf — zar ne, dragi Bog ne će dozvoliti, 
da ih izgubim prije, no što se s njima sjedinim? 

Njene su ga riječi pogodile u srce. Nije ali 
htio da to pokaže, kako je ne bi još više uzrujao. 

Malko je stresao ramena i dobrodušno do¬ 
bacio: 

— Tako luda mala djevojčica — kako samo 
dodješ na takove misli. Zato i jesi tako tužna. 
To ja ne volim, čuješ li? Saberi se i budi ra¬ 
zumna. Eto, vidi, prije no što su roditelji došli, 
bila si potpunoma mirna i vesela i bez boli si 
pomišljala na to, da ćete se morati još jednom 
na neko vrijeme rastati. I sada budi tako mirna 
i ne misli na takove ludosti. 

Sana je jecala. 

— Ah, dragi Rolf, nikada još nisam tako živo 
osjetila ljubav prema roditeljima kao ovog po¬ 
sljednjeg tjedna. Tek sada sam shvatila, što je to 
roditeljska i djetinja ljubav. Prije sam bila ludo 
dijete. Tek sada znadem kako je okrutan udes, 
koji mi ne dopušta, da sam uvijek uz roditelje. 

I upravo zato, što znadem koliko ih ljubim, bojim 
se, da bi ih mogla izgubiti. 

— Umiri se, lastavice, to ne će dopustiti dra¬ 
gi Bog. Te tri godine proći će brže, no što ti i 
misliš i onda ćete se opet vidjeti i sve će biti 
dobro. 

Duboko je uzdahnula. 

— Najljepše bi ipak bilo, da roditelji dodju sada 
za uvijek u domovinu. Neka je Indija još toliko 
krasna, ipak bih najradije ovdje ostala. 

— Tko znade, možda se i tako desi, možda 
će naći kupca za plantaže prije no što se nadaju 
i sigurno će se onda vratiti, jer meni se čini, da 
bi oni radije ovdje za uvijek ostali. Dragi će Bog 
već udesiti, kako je najbolje. A sada podji sa 
mnom u kuću. Kathe će ti već pomoći da se udo¬ 
brovoljiš. Još ću za ovo poslije podne izmoliti 
za vas praznik kod gospodjice Peter. Pratit ćete 
me na vašim dvokolicama do šumarije. Tamo će 
nam šumareva žena ispeći kolačiće i kafu skuhati 
a šumar će nam pokazati mlade jazavčare. Vidjet 
ćeš, kako su komični, opet ćeš se smijati, lasta¬ 
vice! Ne plači više, sve će opeit da bude 
dobro. Ja uistinu ne znam, što bih s tobom za¬ 
počeo, budeš li i dalje plakala. A znadeš li, što 
mi je tvoj otac rekao na rastanku? 

Sana je otrla suze i ispitljivo ga pogledala. 

— Što je rekao? 

— Reci Sani, neka bude hrabra. To mi je 
rekao. 

Sana je stisnula zube i rekla, sileći se na mir: 

— Hoću, Rolf. I sada je već mnogo bolje. Ti 
me možeš uvijek najbolje da utješiš, jer me uvi¬ 
jek razumiješ i uvijek nadješ prave riječi. Zar 
ne, Rolf, dragi Bog ne će dozvoliti, da se mojim 
roditeljima što dogodi. 

Rolf joj je gladio kosu. 

— Naravno, da ne će, lastavice. Budi samo 
hrabra. 

Podigao ju i poveo sa sobom u kuću, Kathe im 
je izašla u susret. Nekud neodlučno pogledala 
je Sanu. Rolf joj je doviknuo: 

— Dodji Kathe, sad imaš prilike da poka¬ 
žeš tvoje umijeće. Razveseli Sanu. Ja moram 
da odem, a ti ne smiješ da ostaviš Sanu, pa ni 
onda ako to ona hoće. 

Kathe uhvati Sanu pod ruku i povuče je za 
sobom. I doista, uspjelo joj je, da svojim šalama 
otjera tužne misli. 

Kad se gospodin von Zedlitz vratio sa sta¬ 
nice, donio joj ponovno pozdrav roditelja. I opet 
su Sani navrle suze na oči, ali Kathe joj nije 
dala vremena, da opet utone u svoju tugu. 

Poslije podne pošli su uistinu do šumarije, a 
kad su se vratili s toga izleta, Sana je napisala 
svojim roditeljima omašno pismo, kako bi odmah 
nakon povratka u Indiju primili vijest od nje. 

Slijedećeg jutra primila je Sana pismo od svo¬ 
jih roditelja, što su ga još prije odlaska paro¬ 
broda predali. Majka joj medju ostalim pisala: 

— Mislimo samo na to, drago dijete, da je ovo 
bio za nas posljednji rastanak. Slijedeći naš sa¬ 
stanak sjedinit će nas za uvijek. Na to su uperene 
sve naše misli. 

Sana nije ni slutila koliko je boli i muke sta¬ 
jao njenu majku taj mirni ton u pismu. 

Svakidnevni život pošao je opet svojom sta¬ 
rom kolotečinom. Gospodjica Peter nastavila je 
već slijedeće jutro svojom obukom. Trebalo je 
opet marljivo uprijeti. Sana je to sada i veselo 
činila, dok Kathe baš nije bila oduševljena uče¬ 
njem u uskoj sobi, dok se vani smiješilo prekra¬ 
sno proljeće. 

— Konačno, sve to učenje nema nikakova 
smisla, — govorila je Kathe prkosno. 

Nakon nekoliko tjedana preboljela je Sana 
svoju tugu i opet zadobila svoju ravnotežu. Mo¬ 
rila ju doduše još uvijek čežnja za roditeljima i 

katkada se osjetila osamljenom i napuštenom, 
no u cjelosti bila je opet mirna i vesela i pisala 
je nježna pisma roditeljima, opisujući sve radosti 
budućeg njihovog sastanka. 

Kad je nakon nekoliko tjedana stiglo pismo, 
u kojem joj roditelji javljaju, da su sretno stigli 
na svoju plantažu i hvala vjernome sluzi Karlu, 
našli sve u najboljem redu, ostavio je Sanu napo¬ 
kon i onaj neodredjeni i potajni strah, koji je još 
uvijek htio da provali. Bila je uvjerena, da ih 
sada više ništa ne može da zadesi. 

To je rekla i Rolfu i on je bio sretan, što se 
Sana napokon umirila. 

Kad je te večeri Sana legla na počinak, upra¬ 
vila je nebu toplu molitvu zahvalnicu. 

* * * 

Dvije su godine prošle. Odgoj obih djevoj¬ 
čica mogao se smatrati već dovršenim. Gospodin 
von Zedlitz saopštio je gospodjici Peter, da se 
može s vremenom ogledati za novo mjesto, jer 
da je više ne trebaju. Prilike u Lindenhofu nisu 
se nipošto popravile. Htjeli su, a i morali, da u 
buduće nagradu za odgojiteljicu uštede. 

Gospodjica von Peter našla je doskora dobro 
mjesto, budući su joj u Lindenhofu dali najbolju 
svjedodžbu. 

Sana se teško rastajala od svoje učiteljice, 
pa i Kathe se taj rastanak dublje dojmio. To ali 
nije htjela da pokaže i zato je rekla Sani: 

— Ne razumijem, kako možeš da žališ za Pe- 
tricom. Ja osjećam, kao da sam se riješila ne¬ 
koga tereta. Ta zar nas nije vječito gnjavila? 

— Ali za naše dobro, Kathe. Upravo njoj ima¬ 
mo da zahvalimo sve, što znamo. 

Kadgod bi Kathe osjetila, da je obuzimlju 
topliji osjećaji, pokazivala bi se uvijek neobično 
oporom, samo da ostane hladna i sabrana. Zato 
je i ovaj puta prividno ravnodušno slegla ra¬ 
menima i rekla: 

— Za to je bila i plaćena. 

Sana ju prijekorno pogledala. 

— Ali, Kathe, kako samo možeš takova šta 
reći? Katkada bi čovjek pomislio, da si potpu¬ 
noma bez srca. 

Kathe je zauzela svoju najdražu pozu, sjela je 
na stol i mahala nogama. Premda je htjela, da se 
sada s njom postupa kao sa damom, nije se ipak 
mogla da odrekne svoje momačke nestašnosti. 
Slegnuvši ramenima pogledala je Sanu. 

— Što bi ti, Sano, — pronašla sam, da se čo¬ 
vjek mnogo bolje osjeća, kada je, kako ti veliš, 
bez srca. Ima li čovjek odviše srca, to uvijek 
strada i trpi. Ja ću se potpunoma odviknuti toga 
srca. 

Sana je stresla glavom. 

— Ta ti to ne možeš. To bi me neopisivo ra¬ 
žalostilo, Kathe. 

Kathe je dalje mahala nogama. Oko ustiju ti¬ 
trao joj prkos. 

— A što da započnem s mojim srcem? Ti do-' 
skora polaziš u Indiju, Rolf će takodjer barem 
na pola godine poći na dobro baruna Romberga, 
da prouči vodjenje tvornice šećera, jer bi se i 
ovdje imala jedna da sagradi. Petrica je takodjer 
otišla — dakle, što ću ja s mojim srcem? Nitko 
ga ne cijeni. Otac i majka nemaju vremena za me¬ 
ne, a Hella — no — o njoj ne treba ništa da go¬ 
vorim. Ta i sama vidiš, da je danomice sve ne- 
snošljivija. 

Kao da se u njenim riječima ipak čula tiha 
žalba. 

Sana ju gotovo očajno zagrlila. 

— Ah, Kathe, draga Kathe, ne dopusti, da 
te Hella zarazi svojom oporom i hladnom naravi. 
Ti ne smiješ da budeš takova. I Rolfu će biti žao. 

Kathe namršti čelo. 

— Ah — Rolf ne će više mnogo za mene pi¬ 
tati, čim samo nadje bogatu ženu, kako bi rodi¬ 

telji htjeli. Hella će takodjer poći za bogatog čo¬ 
vjeka, a ja — no — ja ću takodjer potražiti čo¬ 
vjeka, koji će imati mnogo, mnogo novaca i ispu¬ 
niti svaku moju želju. 

Sana ju uhvatila za ramena i prodrmala. 

—- Ne mogu da te slušam, to je ružno. Ne osje¬ 
ćaš ti tako, —- bit ćeš sretnija podješ li za muža, 
kojega voliš i koji tebe voli, pa da je i siromašan. 

Kathe se tupo zagledala preda se. Konačno 
skoči sa stola i uzdahne: 

— Ah — ta tko će mene ljubiti? Ta ja sam 
tako opako stvorenje. 

Nisi i ne smiješ da budeš, ja to ne podna- 
šam, čuješ li? 

To je bilo već dosta i Kathe se nenadano gla¬ 
sno nasmijala. 

~ A šta si razbijamo glave o takove gluposti. 
Podjimo u vrt! Procvao je jorgovan, sunce sjaji! 
z-nadeš danas poslije podne odvest ćemo se u 
Veliki Lichow i predstavit ćemo se ujaku Joaki- 
mu kao potpuno izobražene mlade dame, izašle 
iz škole gospodjice Petrice. Predložit ću mu, da 
nas ponudi jagodama, ima upravo prekrasnih. 
Skorupa mora takodjer da dade. Vidjet ćeš, po- 
gostit će nas. 

Sana se nasmijala. 

— Misliš li, đa je pristojno, dodjemo li s ta- 
kovim željama. 

— No, — mi ćemo to diplomatski udesiti i on 
će sam već pogoditi naše želje. 

Sana je pristala, I os m toga vrlo je rado za¬ 
lazila u Veliki Lichow, a posljednje dvije godine 
još se više priljubila ujaku Joakimu. Stari se go¬ 
spodin rado zabavljao sa Sanom. Znao je, da se 
u tom mladom biću krije veliko bogatstvo duše i 
on je nastojao, da to još više uzdigne. 


9 Nova sreća 

Dozvolu za taj izlet dobile su odmah. Gospo- 
dja vocn Zedlitz rado je 'gledala, kako se podržaju 
veze s ujakom Joakimom. Znala je takodjer da i 
ujak Joakim voli njihovo društvo. 

I tako su odmah nakon ručka pošle u Veliki 
Lichow. Došavši u dvorac saopćio im je sluga, 
da ujak još spava i da će ustati tek oko četiri 
sata. 

Trebalo je čekati još pola sata. 

Odluče, da podju u vrtni paviljon i da se u 
četiri sata opet jave. To su poručile i sluzi i sjele 
u mali otvoreni paviljon, okružen gustim grmljem. 
U paviljonu su bile postavljene krasne pletene 
stolice. 

Živahno su razgovarale o svim mogućim stva¬ 
rima. 

Ujak Joakim ustao je medjutim nešto prije, 
no što je rekao i sa zadovoljstvom je primio vi¬ 
jest, da su stigle mlade dame iz Lindenhofa i da 
čekaju u paviljonu. 

Uzeo je štap i ogroman slamnati šešir, što 
ga je uvijek ljeti nosio. Htio je da sam potraži 
dame i da ih iznenadi. 

Lagano je koracao parkom. Već je izdaleka 
čuo vesele glasove i licem mu proletio laki 
smiješak. 

Da ih iznenadi, tiho se približio paviljonu. 
Gusto ga je grmlje štitilo pred njihovim po¬ 
gledima. Čuo je, kako je Kathe govorila: 

— Nadam se, da ćemo dobiti jagoda i sko¬ 
rupa. Znadeš, ujak Joakim je ipak posve zgodan 
stari gospodin, premda ne ludujem za njim toliko, 
kao ti. Katkada se razljutim na nj, kad mi se iz¬ 
ruguje. 

— Ali, Kathe, ta on ipak zlo ne misli. Samo 
te draži malko, a to je upravo^ lijepo od njega. 
Uopće, ja ga veoma volim i poštujem. 

— Znadem. Ti i Rolf, vi ni sami ne znate, 
kako bi ga hvalili. A najčudnovatije je to, što 
Rolf tu svoju sklonost prema ujaku, tako sakriva 
kao da je to kakav grijeh. Ta nedavno je opet 
došlo do scene izmedju roditelja i njega. Rodi¬ 
telji žele, da bude ljubazniji prema ujaku, i zbog 
sviju nas. Razljuti li se ujak na koga od nas, 
mogao bi nas razbaštiniti, kaže majka. No vje¬ 
ruj mi, to je tako ružno, što se prema takovomu 
ujaku mora uvijek vedro i prijazno lice poka¬ 
zivati. Rolf se tom prilikom silno razljutio i otvo¬ 
reno izjavio, da ne će promijeniti svoje ponaša¬ 
nje prema ujaku. 

— Ja to potpuno odobravam. Upravo za to, 
što Rolf poštuje ujaka, ne će da pred njim pane 
u sumnju, da mu samo zbog baštine laska, kao 
što to čine ostali. 

Kathe lagano uzdahne. 

— Tako je, razumijem Rolf a, a najposlije bih 
i ja tako postupala. Jednom sam već započela, 
ali je majka navalila na mene, jer da će nas ujak 
lazbaštiniti. A što će onda biti? Ti ni ne znaš, 
u kakovim se lošim prilikama nalazi čitav Lin- 
denhof. I zato nastojim, da ne ozlojedim ujaka 
Joakima. 

Kada je dobar nije mi to ni teško. Ide 
mi od srca. Kad se ali razljutim na nj, nastojim, 
da se udaljim. Ta i sama vidiš — ne mogu da hi¬ 
nim — to je tako ružno. Rolf ali nije trebao da 
hini, trebao je samo da pokaže ujaku, kako mu 
je u duši i sve bi bilo dobro i ujak se ne bi tre¬ 
bao da ljuti zbog njegove suzdržljivosti. 

— Ah, Kathe, kako svi vi malo poznajete 
ujaka Joakima. Ne želi on da sluša ta vječna 
laskanja, milije bi mu bilo, da ste onakovi, kako 
i osjećate. Znadem pouzdano, da se ne ljuti na 
Rolfa. Što vi mislite o njemu? Mora da mu je 
u P r av° strašno od takovog laskanja. Katkada mi 
se čini, da govori hotimice najludje stvari, samo 

da koga izazove na otpor. A kad mu svi povla- 
djuju nasmješi se tako tužno i gorko. Upravo mi 
je žao, što mu nitko nije iskren. Svi mu pokazuju 
samo masku. Hoćete, da ga uvjerite, kako ga 
ljubite i cijenite, a ipak nije tako. A Rolf, koji ga 
voli, ne usudjuje se da mu to pokaže, jer se boji, 
da će ga krivo osuditi. Zaista, treba žaliti ubogog 
ujaka. 

Ujak Joakim čuo je sve te riječi. Licem mu 
prošao neki neobično blagi smiješak. Lagano se 
okrenuo i pošao natrag u dvorac. Dozvao je slugu 
i rekao mu: 

— Nisam našao dame. Sigurno će doskora 
same doći. Recite gospodji Haschke da priredi 
skorup i jagode. Neka priloži i nešto kolačića. 

Sluga se požurio da izvrši nalog. Ujak je sjeo 
u naslonjač na terasi i čekao dok dodju dje¬ 
vojčice. 

Veselo ih je pozdravio ne dajući im primijetiti, 
da je prisluškivao njihovom razgovoru. 

— Osobito me raduje vaš posjet, — pozdravi 
ih ujak. 

Kathe se šaljivo pokloni. 

— Htjele smo samo da te obavijestimo, da 
smo sada postale prave dame. Naša je odgoji¬ 
teljica gospodjica Peter otputovala, jer nije više 
znala što da nas još uči, — reče smijući se. 

Ujak se dignuo i u šali naklonio. 

— Dakle, moje dame — pozdravljam vas sa 
dužnim počitanjem. Dopustite, da vas pogledam. 
Dakle tako izgledaju savršene mlade dame? Hm! 
— dražesna slika. To se ali mora dolično da pro¬ 
slavi. Šta mislite o jagodama i skorupu, kolači¬ 
ćima i čašici slatkoga vina? 

— Prekrasno! Ti si uistinu divan čovjek! — 
usklikne Kathe. 

— Ali samo katkada, — dobaci ujak i čvrsto 
ju pogleda. 

Kathe se zarumenila. Nije htjela da slaže, a 

opet nije mogla, kako je ona mislila, da kaže 
istinu. 

Medjutim joj pritekne u pomoć Sana. 

— Ujače ti si uistinu divan čovjek i zato 
ćemo iskreno priznati, da smo te raznim dosko¬ 
čicama nastojale ponukati, da nas počastiš s ja¬ 
godama i skorupom. 

— A tako — vi sladokusci. No upamtite za 
budućnost, da je najbolja diplomacija — istina, 
time se zaskoči protivnika. Uostalom, ja sam uvi¬ 
jek pristupačan otvorenim molbama. Priznajte 
iskreno, da ste samo zbog jagoda došle ovamo. 

Kathe se ponovno zarumenila i ništa nije od¬ 
govorila. Situaciju je ipak spasila Sana: 

— Jagode su bile samo sporedne. Glavni je 
razlog našega posjeta, da ti se predstavimo kao 
odrasle dame i da ti malko rastjeramo dosadu. 

— To je lijepo od vas. Sjednite. Danas je tako 
ugodno i toplo, da i stariji čovjek, kao što sam ja, 
može da sjedne na terasi. 

Mlade su dame sjele nasuprot ujaku za maleni 
okrugli stolić. 

Malo zatim prostro je sluga stol i donio, što 
mu je gospodar naložio. Uz to je dao donijeti i 
slatkog vina i čaše, te je sam posluživao dame. 

Smijući se promatrao je, kako se časte. 

— Zar ti ne ćeš s nama, ujače, upita veliko¬ 
dušno Kathe pogledavši na obilno krcat stol. 

Ujak je kimnuo glavom. 

— Uzet ću kasnije čaj. Jagode sam imao kod 
ručka. A i vi ćete mi pomoći kod čaja, zar ne? 

Obje su dragovoljno pristale. 

Stari se gospodin izvrsno zabavljao s mladim 
damama. A kad se nakon jednoga sata s njima 
opraštao, dodao je: 

— Mogle biste mi učiniti jednu uslugu. Hoćete 

Kathe je kimnula glavom, dok je Sana odgo¬ 
vorila: 

— Vrlo rado, ujače. Kaži, što imamo da či¬ 
nimo. 

— Samo jedna mala poruka Rolfu. Kažite mu, 
da ga molim, da dodje sutra do podne k meni, 
izadje li na polje. Imam nešto da se porazgovorim 
s njim. 

Mlade su dame obećale, da će izvršiti nalog i 
oprostile se s ujakom. Putem upitala je Kathe 
Sanu: 

— Čuj, Sano, što to hoće ujak od Rolfa? 

Sana je slegla ramenima. 

— Ne znam. 

— Pazi, predbacit će mu, što nije dovoljno 
prijazan prema njemu. 

— Ne vjerujem. 

— No, vidjet ćemo. Na svaki način, bio je ujak 
danas upravo dražestan. Jagode su bile famozne, 

— tako i sve ostalo. Uopće, bio je takav, da ga 
čovjek može uistinu voljeti. 

— Da, Kathe, ja mislim, da je on uvijek takav. 

r *• * 

Kad je slijedeće jutro stigao Rolf u Veliki 
Lichow, pozvao ga ujak u svoj kabinet. 

— Poručio si mi, ujače, da te danas do podne 
posjetim. Čime mogu da ti poslužim? — upita 
Rolf pristojno, ali suzdržljivo. 

Stari gospodin upre rukom u stolicu i reče: 

— Molim, sjedni, Rolf. Eto, ovdje su cigare i 
cigarete. Posluži se. Naravno, da sam te pozvao 

— ta iz vlastite pobude nikada ne dodješ ovamo. 

Začudjeno i ozbiljno pogledao je Rolf ujaka. 

— Ne ću da ti smetam, ujače. 

Jedan ga časak šuteći i ispitljivo promatrao 
ujak. 

— Ne govoriš istinu, Rolf. 

Rolfu je navalila krv u lice. 

— Ujače! — poviče gotovo prijeteći. 

Stari se gospodin nasmiješio. 

— No, samo se ne uzrujavaj, nisam htio, da 

te vrijedjam. Često se iz formalnih razloga ne go¬ 
vori istina. Znadem, da ti iz drugih razloga ne 
dolaziš ovamo, a ne kako si meni rekao. Isti je 
razlog tome, kao i tvojoj suzdržljivosti prema 
meni. Bojiš se, da ne pomislim, da i ti vrebaš na 
baštinu. 

Rolf je namrštio čelo. 

— Znadeš li, to ne treba ja da govorim o 
tome. Svakako, nisam htio da na me pane takova 
sumnja. 

— I zbog toga glumiš preda mnom komediju, 

— reče ozbiljno stari gospodin. 

Rolf je planuo. 

— Kako to misliš? Ne glumim ja nikakove 
komedije. 

— Pa ipak! I ostali takodjer igraju komediju. 
Hoće da se prikažu, kako me cijene i poštuju. Ti 
opet igraš drugu komediju — ti se prikazuješ 
hladan i neprijazan, premda tako ne osjećaš. 

Nesigurno pogledao je Rolf ujaka u oči. 

— Ne znam, što da ti na to odgovorim, ujače. 

Fini smiješak zatitrao je ujaku oko usana. 

— Prije pozorno saslušaj što ću ti reći, a onda 
odgovori. Dakle, mladiću moj, ja sam osamljen, 
star čovjek — najmilije moje, suprugu i sina, iz¬ 
gubio sam, kako znadeš prigodom jedne nesreće. 
Moj je sin tada bio star upravo kao ti sada i ti 
me katkada sjećaš na njega. U mnogome ti je bio 
sličan. Još i danas se s boli sjećam tog gubitka. 
A da kod ostalih mojih rodjaka ne nalazim odviše 
ljubavi, znadeš dobro, kao i ja. I tako sam uza 
sve bogatstvo siromah čovjek, koji i te kako 
želi i treba iskrene ljubavi. U tvom srcu ali, ka¬ 
ko znadem, postoji ipak neki topliji osjećaj i 
sklonost prema meni. Ti si ali prekukavan, da 
to priznaš i pokažeš. 

Rolf je naglo ustao. 

— Nitko ne smije da me obijedi s kukavštine 

— pa ni ti ujače, — reče Rolf suho. 

Starac ga opet povuče na stolicu. 

— Mir, samo mirno, dragi moj Rolf. Ipak je 
tako — to je neka vrst plahosti. 

Ne uzrujavaj se, samo da se objasnimo. Hoću 
da otkrijem blago, što ga tako ljubomorno čuvaš 
preda mnom. Već te cio niz godina promatram i 
proučavam tvoje biće. I ono me sjeća na moga 
sina. I tako sam došao do zaključka, da si mi 
sklon i odan, tek ne ćeš to da pokažeš, samo da 
te krivo ne osudim. Hoću da raspršim taj tvoj 
strah i molim te: ne štedi s dokazima tvoje sklo¬ 
nosti, pokaži mi je barem onda kada smo sami, 
ne ćeš li da i drugi to primjete. Vjeruj mi, ne ću 
te krivo osuditi, jer znadem da misliš iskreno i 
plemenito. 

Rolf je neko vrijeme šuteći gledao preda se. 
Lice mu se neobično trzalo. I najednom reče 
posve promijenjenim glasom: 

— Dragi ujače — možda imaš i pravo, možda 
je sve to bila neka vrst kukavičluka. No kako 
sam mogao da znam, da si mi zavirio u srce. 

Starac se nasmiješio. 

— Tako lako nije baš bilo, mladiću, imao sam 
ali jednu malu pomagačicu. Mala mi je Indijka 
pomogla da ti zavirim u srce. Sana mi je odala, 
da me voliš i cijeniš, a ostalo nije bilo teško 
pogoditi. Znadem, da mrziš laskanje i ulagivanje 
ostalih, znadem i to, da ti roditelji predbacuju tu 
tvoju suzdržljivost prema meni. 

Rolf se smrknuo. 

— Ujače — tko ti je to kazao? 

Smješeći se metne mu starac ruku na rame. 

— Kazao mi nije nitko. Pjevala je o tome 
neka ptičica, a možda su bile i dvije. Lastavica i 
vrabac cvrkutale su u grmlju ne sluteći, da i ne¬ 
hotice prisluškujem. I tada sam odlučio, da se 
već jednom moramo objasniti, dragi moj Rolf. 
Pred drugima budi kao i prije hladan i suzdržljiv 
prema meni. Molim te, protuslovi mi energično 

kadgod ću što besmisleno ustvrditi. No kad ćemo 
biti sami, pusti, da zavirim u tvoje srce, pusti 
da na tvome srcu ogrijem moje staračko i osam¬ 
ljeno srce. Hoćeš li? 

Ganut pružio je Rolf ujaku ruku. 

— Dragi ujače, rado ću to učiniti, jer se više 
ne trebam bojati, da ćeš me krivo razumjeti. 

Srdačno si stisnuše ruke. 

— Dobro! Sada se poznajemo. Veoma ću se 
radovati posjetiš li me češće u Velikom Lichowu 
pa i bez naročitog poziva. Tvoj dnevni put i 
onako vodi u blizinu dvora i rado bih te što 
češće vidio u svojoj kući. 

— Ovu ću dozvolu, ujače, rado iskoristiti. 
Doista, sada mi je pao kamen sa srca. 

— Ja se pako radujem, što se mogu pouzdati 
u iskrenu sklonost barem jednoga od svih mojih 
rodjaka. A sada, kad smo to riješili, htio bi da 
se s tobom porazgovorim i o nekim poslovima. 
Ta kod kuće pitati će jamačno što smo govorili, 
a nije uputno, da im povjeriš ono, o čemu smo 
upravo razgovarali. To neka ostane medju nama. 
Roditeljima možeš reći, da smo govorili o tvornici 
šećera. A to ćemo sada i učiniti. Dakle, najprije 
ćeš poći na pola godine barunu Rombergu, da se 
uputiš u poslovanje i vodjenje takove tvornice. 

— Tako je, ujače. 

— Lijepo! Osnova je dobra. Svidja mi se ideja, 
da se više bavimo gojenjem sladome repe i da tu 
repu sami kod kuće preradjujemo i iskorišćuje- 
mo. Stvar mi je postala jasna nakon razgovora 
s barunom Rombergom. On naravno računa, da 
će time Riedheimu porasti vrijednost. To ne mo¬ 
gu ni ja poreći. No zaraditi možemo i mi i zato 
sam spreman, da dadem u tu svrhu dvije stotine 
tisuća maraka. Uvjeren sam, da će se glavnica 
dobro ukamatiti. Ideja, što si mi je dao, dobra 
je i ti ćeš biti ona prava ličnost, koja će posao 
voditi. Proda li se Riedheim — barun Romberg 

mi piše, da ima već izgleda za to, — može i novi 
vlastnik Riedheima da sudjeluje u tom poslu s 
kojim udjelom inače bi ja sam dao ostatak. Na 
svaki se način ima ostvariti ta osnova. 

Rolf je zadovoljno slušao. Tu se napokon pru¬ 
žila mogućnost da nadje šire polje rada. Mogao 
je da omjeri svoje sile na novoj zadaći. 

Gospoda su raspravila još neke potankosti 
i zatim se srdačno rastala. 

Od tog je dana zavladao medju njima jedan 
posve novi odnošaj, a da to ipak nije nitko pri¬ 
mijetio. Rolfovi su roditelji možda bili zado¬ 
voljniji s Rolfom, jer sada se nije barem tako 
postrance držao, dok bi se drugi zabavljali s uja¬ 
kom, premda je s druge strane mirno i odlučno 
pobijao svaki besmisao, što bi ga ujak ustvrdio. 
Tako je češće zapao u živahnu debatu s ujakom. 
To bi silno ozlovoljilo roditelje, da nisu usprkos 
svega primijetili da se ujak ipak ne ljuti. Ostali 
su ali potajice triumfirali misleći, kako će obitelj 
Zedlitz doskora sasvim pasti u nemilost. 

* * * 

Već je bio odredjen dan, kad će Rolf da po- 
dje na dobro baruna Romberga. Sanu je obu¬ 
zela tuga, jer ode li Rolf, izgubi svog najboljeg 
prijatelja. 

Rolf je imao da ostane kod Romberga do 
Božića i Sana ga neprestano molila: 

»Zar ne, Rolf, na Božić ćeš doći kući, jer 
Božić u Lindenhofu bez tebe ne bi bio pravi Bo¬ 
žić. Ta to je posljednji Božić, što ćemo ga zajed¬ 
no svetkovati«. 

»Da, lastavice, drugi ćeš Božić svetkovati 
već u Indiji. Doći ću za Božić kući, po svoj pri¬ 
lici već u studenome. Nemoj da se žalostiš. Za 
to ćemo vrijeme marljivo dopisivati. 

S time se Sana nekako sporazumila. 

S ujakom Joakimom oprostio se Rolf na dan 
odlaska. Bili su sami i razgovarali su srdačno, 
kao -uvijek onda, kad ih ne bi nitko smetao. 

Slijedećeg dana otpravile su Kathe i Sana 
Rolfa na stanicu. Nastojao je da izbjegne svakom 
tužnom raspoloženju toga oproštaja, u čemu ga 
je Kathe svojski podupirala. Šalili se i zadirki¬ 
vali do posljednjeg časa. 

Stupivši na peron morao se i nehotice sje¬ 
titi na dražesnu mladu damu, kojoj je pred dvije 
godine iskazao onu malu uslugu. Još je uvijek 
nije zaboravio, premda nije vjerovao, da će je 
ikada u životu sresti. 

Barun Romb erg d njegova živahna, dražesna 
gospodja srdačno su dočekali Rolfa. Barunova 
djeca, jedanaestgodišnji dječak i osamgodišnja 
djevojčica ubrzo su sklopili prijateljstvo s Rol¬ 
fom. Uopće primili su ga svi veoma prijazno. I u 
prvi mu je mah palo u oči, kako u ovoj kući vla¬ 
da neka posve drugačija atmosfera no u njego¬ 
vom roditeljskom domu. Ovdje su živjeli dobro¬ 
dušni impulzivni ljudi, medju roditeljima i dje¬ 
com vladala je topla nježna ljubav. 

Ubrzo se snašao u tom milom krugu i marlji¬ 
vo se dao na rad. 

Rarun Romberg mu je pripovijedao, da se 
našao dobar kupac za dobro Riedheim. Taj će 
kupac za koji dan posjetiti Romberga, da se ugo¬ 
vore sve potankosti. 

Taj je kupac bio neki gospodin von Steinach. 

Lotar von Steinach bio je nekoć časnik, te 
je nakon očeve smrti, koji je bio viši državni či¬ 
novnik, zapao u loše materijalne prilike. Imetka 
je ostalo malo. Otac se nakon smrti njegove maj¬ 
ke drugi put oženio i Lotar je u toj drugoj ženi 
svoga oca našao ljubaznu i milu maćehu. 

Iz tog drugog braka potekla je jedna kćerka. 

Tu svoju polusestru volio je Lotar svom svojom < 

nježnosti i stavio je na raspologanje maćehi i 
polusestri sve, što je ostalo nakon očeve smrti, 
a to je zajedno uz mirovinu dostajalo upravo, da 

im se obezbijedi pristojan život. Sam se ali našao 
u takovom položaju, da je bio prisiljen, da se za¬ 
hvali na vojničkoj časti i da potraži drugo za¬ 
nimanje. 

To nije bilo odviše lako i Lotar je morao 
da proguta mnogu gorku u borbi za svoju egzi¬ 
stenciju. Ostao je ali uvijek u vezi sa svojom 
maćehom i sestrom. Pred godinu dana umrla je 
maćeha, a kako je time obustavljena i mirovina, 
spala je i sestra na njegov teret, dok se i sam 
jedva držao na površini. No upravo, kad je iz¬ 
gledalo da je bijeda postigla svoj vrhunac, nasmi¬ 
ješi mu se sreća. Brat njegove majke, koji se pred 
mnogo godina odselio u Ameriku i umro bez na¬ 
sljednika ostavio je Lotaru sav svoj veliki ime¬ 
tak. I tako je preko noći postao bogat čovjek i u 
njemu se porodila čežnja, da kupi kakovo lijepo 
dobro. Oduvijek je pokazivao sklonost prema go¬ 
spodarstvu i zato je napokon taj san mogao da 
ostvari. Baruna Romberga upoznao je nedavno 
u Danzigu, gdje je sa sestrom posjetio neku po¬ 
znatu obitelj. Od ovoga je čuo, da ima na prodaju 
lijepo dobro i tako je došlo već do ozbiljnih pre¬ 
govora. Sve je to saznao Rolf od baruna Rom¬ 
berga. I tako su za slijedeću nedjelju očekivali 
gospodina v. Steinacha i njegovu sestru. 

Tom prilikom imale su se raspraviti još neke 
pojedinosti, a ujedno je bilo dogovoreno, da će 
v. Steinach s barunom poći u Riedheim, da raz¬ 
gleda dobro. 

Na koncu te pripovijesti reče barun Rolfu: 

»Osobito me raduje, gospodine, što ste već 
stigli ovamo. Možete me za vrijeme moje otsut- 
nosti zastupati, jer će jamačno proći i čitav tje¬ 
dan, prije no što se vratim kući«. 

Rolf je spremno prihvatio tu ponudu. S ve¬ 
likim je zanimanjem očekivao dolazak Lotara i 
njegove sestre, jer kupi li on uistinu Riedheim, to 

će biti najbliži susjed Lindenhofu, a uvijek je 
ugodno, ima li čovjek simpatičnog susjeda. 

Nije ali ni slutio, kako ga veliko iznenadje- 
nje očekuje. 

Čitavo je to vrijeme marljivo radio. Barun 
Romberg dao mu je dobrih savjeta o gojenju sla- 
dorne repe i o poslovanju tvornice šećera. I tako 
su dočekali i nedjelju. 

Prije podne bio je Rolf zabavljen poslom u 
tvornici i vratio se tek na ručak. Ušavši u bla- 
govaonu našao je već za stolom Lotara i njegovu 
sestru. 

Ugledavši je, trgnuo se ugodno iznenadjen — 
pred njim je sjedila dražesna neznanka, koju za 
sve to vrijeme nije mogao da zaboravi. Činilo se, 
kao da ga je i ona u prvi mah prepoznala, jer je 
porumenila i gledala ga velikim sjajnim očima. 

Poklonio se i srce mu od uzbudjenja žestoko 
udaralo kad mu je smješeći se rekla: »čini mi se, 
gospodine, da se danas ne vidimo tek prvi put. 

— Ah, vi se već poznajete? — upita je barun. 

Rolf se ponovno naklonio: — Milostiva go- 
spodjice, ja sam vas smjesta prepoznao. 

Lotar je ispitljivo pogledao svoju sestru. Ona 
se nasmiješila i rekla: — To je gospodin, čiji sam 
već odavna dužnik. Već sam ti pričala o tome, 
Lotar. Kad sam pred dvije godine s majkom pu¬ 
tovala u kupalište, gdje je posljednji put tražila 
spas, spopala ju je putem silna žedja. Usprkos 
svemu nastojanju nisam mogla da dozovem ko¬ 
nobara, a vlak nisam mogla da ostavim, jer se 
majka bojala, da ne ću moći više stići vlak. Go¬ 
spodin von Zedlitz, koga tada još nisam pozna¬ 
vala, primijetio je moju nepriliku, smilovao se i 
donio mi bocu vode. Jedva sam dospjela da mu 
zahvalim, jer je vlak već krenuo, a osim toga 
ostala sam mu i dužnik. Dopustite, da vam se 
ponovno zahvalim, gospodine, — obrati se prema 
Rolfu. 

S udivljenjem ju je pogledao i smješeći se na¬ 
klonio. 

— Suvišna je hvala, milostiva gospodjice. S 
veseljem sam vam iskazao tu malu uslugu. 

-— O, za mene je to bila velika usluga. Majci 
je putem pozlilo i neprestano je tražila vode. 
Da nije vas bilo trpjela bi još dulje. Tada je već 
bila teško bolesna. Hvala vam još jednom, — i 
pruži mu ruku. 

S počitanjem ju poljubio. 

— Čuo sam, milostiva gospodjice, da ste na¬ 
žalost izgubili gospodju majku. 

Sjena tuge prekrila je časkom lice Uršule v. 
Steinach. 

— Da, već je tome više od godinu dana. 

Lotar je nježno zagrlio sestru. 

— Ne tuguj, Uršula. 

Uršula ga pogledala zahvalno i milo. 

— Prošlo je to već, Lotar. 

On se okrenuo prema Rolfu i zahvalio se na 
usluzi, što ju je iskazao njegovoj sestri i zatim 
u šali nastavio: 

— Za dug moje sestre jamčim naravno ja. 

Razvio se prijatan razgovor. Prema ponašanju 
braće ubrzo je Rolf primijetio, da ih veže is¬ 
krena lujbav. 

Doskora su pošli k stolu. Rolf je sjeo nasuprot 
Uršuli i tako je mogao da gleda u njeno dražesno 
živahno lice. U razgovoru spomenuo je barun 
Romberg i dobro Riedheim. 

— Gospodin von Zedlitz može vas u mnogome 
uputiti o Riedheimu. Dobro njegova oca, Linden- 
hof, leži u neposrednom susjedstvu Riedheima, 
a s druge je strane opet Veliki Lichow, dobro 
njegova ujaka. 

Lotar von Steinach promatrao je sa zanima¬ 
njem Rolfa i veoma mu se svidio. 

— Kako je to zanimivo, gospodine. Podje li 

sve tako, kako ja to želim, bit ćemo doskora 
dobri susjedi. 

— To će me osobito obradovati, — odgovo¬ 
rio je Rolf pogledavši pritom Uršulu. U njegovoj je 
duši rasla želja, da gospodin von Steinach uistinu 
kupi Riedheim, kako bi mogao što češće da vidi 
Uršulu. 

Gospodin von Steinach pitao je Rolfa još neke 
potankosti o Riedheimu i Rolf je pripravno dao 
sva potrebna objašnjenja. Tim razgovorom rasla 
je sve više medjusobna povjerljivost. 

Lothar von Steinach bio je tri godine stariji 
no Rolf. Bio je simpatična pojava. Vitki njegov 
stas djelovao je otmjeno i elegantno, a na tamnom 
licu odražavale se čvrste, energične crte. U nje¬ 
govim sivim očima zrcalio se razbor i dobrota i 
sve je njegovo biće odavalo nešto odredjeno i 
pouzdano. 

Barun Romberg i gospodin von Steinach ugo¬ 
vorili su, da će prekosutra poći u Riedheim. Ur¬ 
šula će ih pratiti. 

# ~ Neka i moja sestra kaže svoje mišljenje, 
svidja li joj se Riedheim, jer kupim li ga, morat 
će sa mnom da tamo živi, — primijetio je gospodin 
von Steinach. 

Uršula mu položi ruku na rame: 

Ah, Lotar, ne pitaj mene. Svidja mi se 
svagdje, gdje si ti. 

Lotar se nasmijao. 

No, tako sigurno ne bih ja to ustvrdio na 
tvome mjestu. Na svaki način, hoću da sam si¬ 
guran, da se u novome domu ugodno osjećaš. Ka¬ 
ko je tamo gospodine barune, kad bismo mogli 
da uselimo, kupim li dobro? Mi smo naime do¬ 
nekle beskućnici, nekoliko mjeseci proboravili 
smo na putovanju. Sada bi nam već zaista dobro 
došao pravi dom. 

barun Use ^ iti Se može sy aki čas, — odgovori 

— Je li kuća u redu? 

— Naravno, sve je u redu. Većina je soba pot¬ 
puno uredjena, tek neke su prazne, jer ih moj 
pokojni ujak nije trebao. Možete ih urediti, kad 
se uselite i znadete, u koju ih svrhu možete upo¬ 
trijebiti, Sve je ostalo u redu i prostorije trebate 
samo po svom ukusu da preudesite. 

— Koliko ima soba? 

— Šestnaest velikih soba, jedna velika dvo¬ 
rana i nekoliko manjih prostorija. 

— No, to je i suviše dosta za nas. A jesu li 
gospodarske zgrade i staje u redu? 

— Tu i tamo trebat će štošta popraviti. Ta 
rekao sam vam iskreno, da se mora uložiti još pe¬ 
deset tisuća maraka, hoće li se Riedheim dovesti 
potpunoma u red. Moj ujak bio je dulje vremena 
bolestan, te je štošta zapustio. Vi ste ali mlad 
i snažan čovjek i moći ćete doskora urediti 

imanje. , . 

Zatim su govorili i o zasnovanoj tvornici še¬ 
ćera, što je Lotar s velikim zanimanjem pratio. 
Konačno se izjavio sporazumnim, da i on sudje¬ 
luje sa stotinu tisuća maraka, kad je razabrao, 
da će time porasti vrijednost i Riedheimu. 

Rodf mu je to brojčano dokazao. 

Za to se vrijeme Uršula zabavljala s baruni¬ 
com i njenom djecom. I tu se sklopilo iskreno 
prijateljstvo, a i izmedju Lotara i Rolfa udaren 
je toga dana temelj kasnijem vjernom prijatelj¬ 
stvu. Lotar je prihvatio poziv baruna, da sa 
svojom sestrom ostane u njegovoj kući do po¬ 
laska u Riedheim, što je Rolfa veoma obrado¬ 
valo. Tako je mogao opet da dva dana provede u 
njenome društvu. 

I kad se s braćom opraštao, pobudila se u 
njemu nada, da će ona ipak u Riedheimu naći 
svoj novi dom. 

Naravno, da predbježno nije od toga imao ni- 
kakove koristi, jer je preko ljeta i jeseni imao 

da ostane kod baruna Romberga. Zato je ali mo¬ 
gao da računa na kasnije srdačne odnošaje. 

Zbog toga je i lakše podrn'o taj rastanak s 
Uršulom. I s unutarnjim je zadovoljstvom primi¬ 
jetio u njenim očima neku prijatnu toplinu. 

— Nadam se milostiva gospodjice, da ćemo 
se još vidjeti, — reče Rolf blago. 

Porumenivši kimnula je glavom. 

— I ja se nadam, gospodine, — odgovorila je 
tiho. 

Zagledao se u kola što su odmicala i u svom 
je srcu osjetio divan osjećaj topline. 

Barunica Romberg smješeći se promatrala 
ga postrance. Primjetila je, da su med ju Rolfom 
i Uršulom zavladale posebne simpatije. 

Gospodin von Zedlitz, otac Rolfa, sreo je ba¬ 
runa Romberga i Lotara, kad se vraćao s polja 
kući. Barun Romberg izručio mu pozdrave nje- 
gova sina i upoznao ga s Lotarom. Saopćio mu, 
da će gospodin von Steinach kupiti Riedheim i 
useliti se već početkom slijedećeg mjeseca. 

Gospodin von Zedlitz pozdravio je prijazno 
Lotara kao susjeda. Iz razgovora s Lotarom ra¬ 
zabrao je, da je Lotar neoženjen, te da će se sa 
svojom sestrom nastaniti u Riedheim. 
i. Tu i e . vi i est donio kući svojim damama. Me- 
djutim stiglo je i pismo od Rolfa, koji javlja, da 
će gospodin von Steinach po svoj prilici kupiti 
Kiedheim. Ujedno je saopćio roditeljima sve, što 
je znao o braći Steinach. 

_ ,, U žospodji von Zedlitz porodila se odmah 
zelja, kako bi gospodin von Steinach bio dobra 
partija za Hellu. I u toj želji našle se zajedno 
majka i kći. 

Obje su dame kasnije razgovarale o tome na 
verandi, te nisu ni slutile, da netko prisluškuje. 

sv .°l°i | s °bj kod otvorenog prozora sjedila 
j JVathe i Čula njihov razgovor. 


7 Nova sreća 

Kad se malo zatim Kathe sastala sa Sanom 

rekla^ H g ana) nov j vlasnik Riedheima imao 

bi da uzme Hellu. Majka i Hella već su se spo- 
razumjele, 

Sana ju začudjeno pogledala, . 

— Ali, Kathe, ta o tome se ipak ne može 
odlučiti bez gospodina von Steinacha, 

Kathe je slegnula ramenima. 

— Ah ,znadeš, ta mu se misao mora tako reći 
sugerirati. To nije ni tako glupo. Gospodin von 
Steinach mora da je veoma bogat — kupuje Kied- 
heim uz gotov novac, a osim toga da je naslijedio 
i ogroman imetak nekog svog ujaka u Americi. 
Pa i kod tvornice šećera sudjeluje sa stotinu ti¬ 
suća maraka. Posjeduje dakle ono, što maj¬ 
ka i Hella kod njenog budućeg muža traže. 
Osim toga i mlad je, a kažu i veoma pristao i 
lijep čovjek. Hella će dakle izaći preda nj sa 
svom mogućom ljubežljivosti. Znatiželjna sarn,^ 
hoće li postići svoj cilj. Kažem ti, mi ćemo još 
nešto doživjeti. Početkom slijedećeg mjeseca imao 
bi da se useli u Riedheim. Cuj — taj svečani po¬ 
hod moramo da si pogledamo. 

— A kako ćemo to udesiti? 

— Nema ništa jednostavnijeg. Uzet ćemo 
naše dvokolice i poći ujaku Joakimu u posjete. 
Naravno, da ćemo to tako udesiti, da se pove- 
zemo preko Riedheima, te da smo upravo u onaj 
čas u blizini dvorca. Sakrit ćemo se u grmlje i 
tako ćemo neopažene biti svjedoci te svečanosti. 
Na taj smo način, nakon oca i Rolfa, prve, koje 
smo vidjele novoga vlasnika i njegovu sestru. 

Sana se zamislila. . 

_ Misliš li, da mi to možemo učiniti? 

— Naravno, da možemo. Zašto ne bi mogle? 
Za to ne treba nitko da sazna. 

— No, kako ćemo saznati vrijeme njihova 

dolaska? 

— 0, ostavi to meni na brizi, već ću ja to 
saznati. No podje li uistinu Hella za Steinacha — 
evo joj moj blagoslov. Barem ćemo jednom imati 
svadbu. Možda se to desi i prije, no što podjcš u 
Indiju. 

Laka je sjena prešla Saninim licem. 

— Ah, Kathe, samo da već jednom primim 
vijesti od roditelja. S posljednjim je parobrodom 
pošta izostala, i to me zabrinjuje. 

Kathe je mahnula rukom. 

— Ali, Sana, zašto se zbog toga uznemiruješ? 
Bit će da je tek pukim slučajem pismo zakasnilo 
i parobrod je otišao bez njega. Sa slijedećim će 
parobrodom već sigurno stići pošta. Ta znadeš i 
prošle se godine isto tako desilo. Stigao je jedan 
parobrod bez pisma i bila si van sebe. A zatim 
su s drugim parobrodom stigla dva pisma. Tako 
će i sada biti. 

— Nadam se! Ali ti znadeš, da sam uvijek u 
strahu zbog roditelja. Često me salijeću neke ne¬ 
ugodne slutnje, kao da im prijeti kakova pogibao. 

— Nesmisao! Tvoji roditelji sjede tamo u In¬ 
diji isto tako sigurno, kao i mi ovdje u Linden- 
hofu. 

Sani se napokon lice razvedrilo. 

— Možda imaš pravo, Kathe, no ipak bih 
htjela, da što prije stigne pismo. 

Kathe je medjutim brzo svela razgovor na 
drugi predmet, te je veselo čavrljala o novom 
vlasniku Riedheima. 

— Nadam se, da je posve pristao čovjek. Div¬ 
no je upravo, što će Riedheim doskora dobiti je¬ 
dnog mladog gospodara. Razvit će se opet nove 
veze. Pokojni barun Romberg bio je slabašan, 
boležljiv starac i jedva da je izlazio iz kuće, a 
niti k njemu nije nitko zalazio. Sada će po svoj 
prilici biti drugačije na Riedheimu. 

Slijedećih je dana promatrala Kathe s naj¬ 
većom pažnjom dogodjaje na Riedheimu. Saznala 

je napokon, đa se prostorije već zrače i čiste za 
novoga vlastnika. Jednoga su dana dopremili i 
girlande. Konačno je tom prilikom saznala, da će 
slijedećeg dana u četiri sata poslije podne novi 
vlasnik svečeno ući u dvorac. 

— Ta to je prekrasno, Sana, — govorila je 
Kathe oduševljeno. Možemo odmah nakon ručka 
da podjemo, kako bismo već u četiri sata bile 
na mjestu. Nakon što smo vidjele tu svečanost, 
možemo još uvijek da na vrijeme stignemo u Ve¬ 
liki Lichow ujaku na čaj. 

— Ali gdje ćemo se sakriti? — upitala je Sana 
smješeći se. 

— To je vrlo jednostavno. Pronašla sam divno 
skrovište. Znadeš, da Riedheim leži posred ve¬ 
like livade, okružene gustom šumom. Upravo na¬ 
suprot ulazu stoji mala uzvisina, obrasla gustim 
grmljem, a osim toga ima i jedna ogromna bukva. 
Za nuždu možemo se popeti i na drvo. Sve će bit 
u redu, nitko živ ne će nas otkriti. Ah, da znadeš, 
Sano, neopisivo sam znatiželjna, kako izgleda taj 
novi vlastnik, a još sam znatiželjniji, hoće li 
Hella uspjeti kod njega. Već je dobila tri nove 
haljine, a udesila je već i novu frizuru. No, lijepa 
je svakako. Tko ne bi znao, kako je nepodnosiva, 
mogla bi mu se i svidjeti. Vidjet ćeš, kako će se 
pred njim pretvoriti sva u med i šećer. 

S malo je pažnje Sana slušala te riječi. Još 
uvijek nije bilo nikakovih vijesti iz Indije i to ju 
je uznemirivalo. 

Slijedećeg je dana Kathe ishodila u majke do¬ 
zvolu, da podje sa Sanom u Veliki Lichow. Na¬ 
ravno, da je prešutjela glavnu svrhu toga izleta. 
i tako su odmah nakon ručka obje mlade dame 
pošle na put. I Sana je već bila donekle znati¬ 
željna na novog vlasnika i njegovu sestru, tim 
više, što je sada znala, da ju je već vidjela. 

Danas je primila pismo od Rolfa: 

Draga moja Sanol 

Danas sam napokon dospio, da Ti se opširno 
javim. Do sada sam morao da na Tvoja draga pi¬ 
sma tek kratkim vijestima odgovorim. Ovdje u 
istinu imam pune ruke posla i najprije sam morao, 
da se uživim u samo poslovanje. 

Ti već jamačno znadeš, da Riedheim dobiva 
novoga vlasnika, koji će se već ovih dana use¬ 
liti. Ja sam ga već upoznao ovdje u kući baruna 
Romberga i veoma mi se svidio, tako, da se 
upravo radujem, što će nam biti susjedom. 

Gospodin von Steinach ima i sestru, koju 
sam takodjer upoznao. Po vidjenju ali poznajem 
je već otprije. Nas dvoje, Ti i ja, već smo je je¬ 
dnom vidjeli. Sjećaš li se? Bilo je to pred dvije 
godine, onoga dana, kada smo na stanici očeki¬ 
vali Tvoje roditelje. Nekoj mladoj dami pružio 
sam bocu vode i u taj čas je krenuo vlak. Sjećaš 
li se? Ta je mlada dama dakle sestra novoga vla¬ 
snika Riedheima. Prepoznala me u prvi mah, 
kako sam ušao u sobu. 

A sada bih Te, lastavice mila, nešto molio. 
Budi prijazna prema gospodjici Steinach. Pred 
godinu dana izgubila je majku i na ovom svijetu 
nema nikoga do svoga brata. Sada dolazi ipak 
u posve nove prilike. Ako te kada ustreba, budi 
joj na pomoć, da se uzmogne snaći u novoj oko¬ 
lini. Zar ne, lastavice, Ti ćeš to učiniti? 
u j ,*°. m obraćam se upravo na Tebe, 

budući je Uršula von Steinach dobrodušno biće, 
m°i C n S . c prilagoditi i Tvome karakteru. 
Nekoliko je godina starija od Tebe, te će biti po 
godinama izmedju Helle i Tebe; no s Hellom, 
crni mi se, ne će se lako složiti. Tvoja mirna i 

ćud J**ćc joj prijati. Kathe je nešto pre- 
P ra, a da bi me mogla u toj stvari razumjeti, 

ali Ti, mila lastavice, Ti ćeš sve razumjeti i pre¬ 
ma gospodjici Uršuli biti prijazna i susretljiva. 

Molim Te, piši mi opširno, kako su se braća 
snašla u Riedheimu, da li mnogo opće s Linden- 
hofom i sve, što još ovdje dolazi u obzir. Ovi 
su mi ljudi, lastavice, simpatični, to su ljudi naše 
ćudi, blaga srca. Žao mi je, što upravo sada nisam 
kod kuće. 

A, kako je Tebi, lastavice? Jesi li već primila 
vijesti iz Indije? Nije potrebno, da se toliko uz¬ 
nemiruješ, izostane li koje pismo. 

Odeš li jednom u Veliki Lichow pozdravi uja¬ 
ka Joakima. Pohodi ga češće, ta on je upravo 
osamljen, a toliko se raduje, kad si u njegovoj 
blizini. 

Ovdje sam se dobro snašao. U kući baruna 
Romberga vlada čista, topla ljubav izmedju ro¬ 
ditelja i djece. Osobito opažam to, čega nema u 
našoj kući. Da nisam kroz sve to vrijeme imao 
Tebe, a Ti mene, smrzlo bi nam srce. 

No, za danas je dosta. Pozdravi mi sestricu. 
Odgovori odmah. 

Mnogo pozdrava od 

Tvog Rolfa 

Naravno, da je to pismo pobudilo u Sane ži¬ 
vahan interes za braću Steinach, i zato je to 
radje pošla u Riedheim, nadajući se, da će moći 
Rolfa izvijestiti o tom svečanom useljenju. To bi 
imala učiniti još danas, odmah nakon povratka 
kući. 

Obje mlade dame stigle su na vrijeme na 
mjesto, što ga je Kathe izabrala. Dvokolice su 
spremile u grmlje i smjestile se tako, da su mogle 
pregledati čitav dvorac, što se uzdignuo usred 
čistine. Oko kuće vladao je već neki nemir. Do¬ 
šla je služinčad i postavila se s desne i lijeve 
strane uz široke stepenice što su vodile do por¬ 
tala. 

Kathe je pazila na sve. 

— Pogledaj, Sano, izašao je nadzornik Hener 
i gospodjica Jung. Stoje na najvišoj stepenici. 

— Da, vidim. Gospodjica Jung drži u ruci 
ogromnu kitu cvijeća. To je sigurno namijenjeno 
gospodjici von Steinach. 

— Naravno! A nadzornik još uvijek namješta 
igirlande na portalu, da ne padnu kome na gla¬ 
vu. Ah — na vratima je i nekakav napis. Možeš 
li pročitati? Pred očima mi nešto titra. 

— Dobro došli! 

— No, da, to sam i mislila. Čuj — ne bismo 
li se popeli na drvo? Možda bismo bolje vidjele. 

— Ne — lišće će nam sakriti izgled. Ta odav¬ 
le možemo sasma lijepo da vidimo. Čuj — ne idu 
li kola? 

— Dolaze, dolaze! — poviče Kathe uzbudjeno. 

I Sana je porumenila od uzbudjenja. Oprezno 
je razmaknula granje, da bolje vidi kočiju, što je 
upravo jurila kraj njih. Vidjela je nekog vitkog, 
garavog gospodina i jednu mladu dražesnu damu. 
Na gospodina nije se mnogo obazirala. Svu je 
pažnju posvetila mladoj dami. 

Da joj nije Rolf o njoj pisao, jedva da bi pre¬ 
poznala onu damu sa stanice, jer joj tada nije 
posvetila onoliku pažnju, kao Rolf. Sada je ali 
prepoznala nježno umiljato lice, okruženo buj¬ 
nom kestenjavom kosom. 

Kathe je naprotiv svu pažnju obratila na no¬ 
voga vlasnika Riedheima, kad su kola projurila 
Kraj njenoga skrovišta i skrenula prema dvoru 
uzdahnula je: 

Čuj, Sano — to je uistinu pristao i zanimiv 
čovjek. 

Sana ju zbunjeno pogledala. 

— Tko? 

— Tko! Naravno — on, gospodin von Steinach 

oana se nasmiješila. 

—- Ah, tako! Nisam ga pravo ni vidjela. Pro¬ 
matrala sam samo njegovu sestru — uistinu dra- 
žesno stvorenje. 

Kathe je slegnula ramenima. 

— Ah, — nisam je ni pogledala. Nisam mogla 
da skinem pogled sa gospodina Steinacha. Ah — 
famozan je — tako interesantno lice i tako umne 
oči, vanredno mi se svidja. Ah gle. Ustali su i 
pozdravljaju ljude. Šteta, da se ne čuje što govori. 
Glas mu je tako ugodan. Ah — sada viču živio 
— živio novi gospodar Riedheima. Viči i ti, 
Sano! g 

Taj poziv popratila je Kathe energičnim 
udarcem Sani u rebra. 

Sana je takodjer pozorno promatrala sve, što 
se dogadja pred ulazom. 

— Vidiš, Kathe, sada nastupa gospodjica 
Jung sa svojim cvijećem. Čini mi se, kao da nešto 
govori. 

— Uistinu — nadzornik joj šapće da ne zapne. 
Bože — to bi bila blamaža! Ali ipak ,teče joj 8 
ustiju poput ulja. Izgleda, kao da je već svršila, 
sada predaje gospodjici Steinach cvijeće, a ona 
joj pruža ruku i zahvaljuje. Kako je elegantan i 
pristao. 

— Da — istina je. Žao mi je, što ne mogu da 
iz bliza vidim. Čuj — opet viču živio. Čini se, da 
se je svidio ljudima. 

— Čini se. Sada opet on govori. Šteta, što se 
ništa ne razumije. A sada ulaze sa nadzornikom 
i gospodjicom u kuću. 

— Ljudi se razilaze i zatvaraju vrata. 

— Tako je! Draga Samo, historički je momenat 
prošao. Riedheim ima novoga gospodara. Neka 
živi — živio — i još jednom živio! 

I Kathe, kličući iz svega glasa mahne šeši¬ 
rom, što ga je uvijek nosila uz dvokolice. Nije 
doduše bio nov, niti elegantan, imao je ali pred¬ 
nost, da ga se po volji moglo strpati u džep, a 

da mu to ipak nije škodilo. Sana joj prestrašeno 
rukom prekrila usta. 

— Ne viči tako! Da nas ovdje nadju! 

— Što zato? — upita Kathe ravnodušno i za¬ 
dovoljno. — Ja mogu klicati onome, kome hoću. 
To mi ni ovdje u Riedheimu ne može nitko da 
zabrani. Možda misliš, da bi se gospodin von 
Steinach uvrijedio, da mu jedna mlada djevojka 
klikne živio? 

Sana se nasmijala. 

— To naravno ne mislim. 

— No dakle! Sada ali nemamo više što da 
gledamo. Podjimo zato dalje u Veliki Lichow, da 
još stignemo na čaj. 

Kathe je metnula šešir na glavu i dovukla iz 
grmlja dvokolice i izvela ih na cestu. Sana ju 
slijedila i prije no što je sjela već je Kathe ju¬ 
rila najbržim tempom. 

Uz obijesno klicanje jurila je Kathe, no taj 
poklik doskora se pretvorio u jauk. Kotač joj 
zapeo o korijenje, i prije no što je znala, što se 
zbiva, ležala je zajedno s dvokolicama na zemlji. 

Zaplakala je od boli. Sana, razabravši o čemu 
se radi, prepala se i glasno kriknula, te je za 
čas bila uz nju. 

— Kathe — zaboga — što ti se dogodilo? — 
pitala ju nagnuvši se nad nju. 

Kathe ju pogledala i od boli iskrivila blijedo 
lice. 

— Ah, Samo, moja noga, noga — č’mi mi se, 
da sam kost prelomila, — jadikovala je Kathe. 

Sana je kleknula uz nju. 

— Ta, zaboga, nije, uboga moja Kathe. Gdje 
te boli? 

Kathe je jecala i pokazala na lijevu nogu. Sa¬ 
na je pokušala, da joj oprezno skine cipelu, no 
Kathe je viknula: 

— Ne diraj, ne diraj, strahovito boli. 

Bespomoćno stajala je Sana uz nju. 

— Možeš li ustati, Kathe? 

Kathe je stisnula usne. Konačno promrsi kroz 
zube: 

_ Ne, ne mogu se ni maknuti, a kamo li 

ustati- Oh, kako to boli! 

Nakon tih riječi problijedila je Kathe . još 
većma i glava joj klone natrag. Od boli pala je u 
nesvijest. 

Sana, sva uplašena, metnula joj kaputić pod 
glavu. Zatim je ustala i zagledala se prema Ried- 
heimu. Dvorac je bio udaljen oko stotinu kora- 
čaja. 

— Ne pomaže ništa — moram tamo. da dove¬ 
dem pomoć, — pomisli. 

Jurila je prema dvoru. Stignuvši pred stepe¬ 
nice otvore se najednom vrata i pred njom se 
pojava Lothar von Steinach sa (nadzornikom Heu- 
rom. 

Začudjeno je promatrao mladu damu. Trčeći 
spao joj je šešir, a da to nije ni primijetila. Ti¬ 
trave zrake sunca obasjale su zlatnu raskoš nje¬ 
ne kose. Oči, pune molbe, uprla je u oba mu¬ 
škarca. 

Budući je poznavala nadzornika Heure obra¬ 
tila se najprije k njemu. 

— Gospodine nadzorniče, molim vas, dodjite 
brzo, pomozite mi. Kathe je pala s dvokoiice i 
sada leži tamo kraj šume. 

Lothar von Steinach zagledao se kao priko¬ 
van u prekrasno djevojačko lice. 

— Molim vas, gospodine nadzorniče, predsta¬ 
vite me dami, — umolio je Lothar nadzornika, 
koji je to odmah i učinio. Naklonivši se pristupio 
je bliže. 

— Milostiva gospodjice, molim vas, povedite 
nas na mjesto nesreće. 

Sana je kimnula glavom. Osjetila je, kao da 
u očima toga mladoga čovjeka vidi, kao da će se 
sve dobro svršiti. On će sigurno pomoći. 

■— Molim, slijedite me! — reče tiho i požuri 
se natrag. Kathe se već probudila i tiho jecala. 

—- Ah, Sano — moja noga, — moja noga, kako 
to boli. 

— Umiri se, Kathe, dovela sam pomoć, — 
odgovori Sana i klekne uz nju. 

U to je stigao i Lothar. 

— Koja vas noga boli, milostiva gospodjice? 

— Lijeva, — uzdahne Kathe i pogleda Lothara. 

Nježno, ali sigurnim zahvatom uspravio je po- 
zlijedjenu i oprezno skinuo cipelu. Brižno je is¬ 
pitao ozledu. 

— To boli, ali nije opasno, milostiva gospo¬ 
djice — iščašili ste nogu. Slomljeno nije ništa. 
Molim vas, gospodjice von Bora, uhvatite gospo- 
djicu čvrsto za ramena, pokušat ću da izravnam 
nogu. 

Sana je učinila kako joj je rekao i pri tom 
ga s takovim povjerenjem pogledala, da je osje¬ 
tio neku posebnu toplinu u srcu. 

Obim je rukama uhvatio ozlijedjenu nogu — 
naglo povukao i zglob je već bio u svom pravom 
položaju. 

Kathe je kriknula od boli i klonula Sani u 
krilo. 

Lothar se nagnuo nad nju. 

— Oprostite, što sam vam zadao boli, no 
moralo se što prije izravnati, jer biste inače pre¬ 
trpjeli još veće boli. No, najgore je već prošlo. 
Nekoliko hladnih obloga ubrzo će ublažiti boli. 

Kathe je već sada osjetila, kako jenjava bol, 

— Strahovito je boljelo, no sada je već mnogo 
bolje. Hvala vam, 

— Nema za što, milostiva gospodjice. 

U to se i nadzornik obratio Sani: 

— ‘Kako je gospodjica von Zedlitz nastradala? 

. — Ni sama ne znam, sve se tako brzo dogo¬ 
dilo, vidjela sam tek, kako je pala. 

Lothar je čuo, kako je nadzornik spomenuo 
njeno ime. 

— Zar je možda gospodjica sestra gospodina 
Rolfa von Zedlitza? — upitao je Sanu. 

Pogledala je u njegove umne, blage oči i osje¬ 
tila, da joj se u njegovoj blizini ne može ništa 
zla dogoditi. 

— Da — Kathe je Rolfova sestra. 

Kathe je zatvorila oči. Nakon pretrpljene boli 
osjećala se umornom. 

Gospodin von Steinach je ustao. 

Gospodjicu moramo smjesta prenijeti u kuću, 
da joj se uzmognu staviti oblozi. Gospodine nad- 
zorniče, molim vas, požurite se kući i obavijestite 
moju sestru. Ona će odmah odrediti sve što je 
potrebno. Zatim telefonirajte liječniku. Neka 
Bmjesta dodje u Riedheim, za svaki slučaj, 
premda ne vjerujem, da je još potreban. 

Nadzornik se požurio, da izvrši nalog. Lo¬ 
thar se nagnuo, kao da je to samo po sebi ra¬ 
zumljivo, i svojim snažnim rukama podignuo 
Kathu poput djeteta. Pri tome se nasmiješio 
Sani. 

— Budite bez brige, milostiva gospodjice, do¬ 
skora će opet biti dobro. Molim, podjite sa mnom 
u kuću. Moja će se sestra rado zauzeti za vašu 
rodjakinju. 

Kao u snu koracala je Sana uz Lothara. 

Kathe je stisnula usne i gledala u opaljeno, 
energično muževno lice. Bol u nozi je popustila, 
i ona se, znajući sada, da nije slomila nogu, 
umirila. Bila je već u stanju, da dogodjaje pro¬ 
matra s nekim većim zanimanjem. Bez obzira 
na boli bio je to ipak posve zanimiv dogodjaj. 

Stignuvši pred dvorac izašla im je u susret 
Uršula. 

— Doznala sam za nesreću, što je zadesila 
gospodjicu von Zedlitz. Udji ovamo, u ovu sobu, 
Lothar — divan je već priredjen. 

Lothar je ušao u sobu i oprezno položio Kathu 
na divan. 

— Tako, Uršula — to su naši prvi gosti — 
gospodjica von Bora, gospodjica von Zedlitz — 
moja sestra. Zauzet ćeš se za dame, Uršula, i 
stavit ćeš hladne obloge na ozlijedjenu nogu. Po¬ 
nudi damama i čašu vina i zakusku, da se malo 
oporave. Preporučam pacijentu najveći mir. A 
sada ću najprije spremiti dvokolice. Liječnik je 
već obaviješten. 

Nakon tih riječi naklonio se Lothar damama 
i izašao napolje. 

Uršula je prijazno uzela blijedu Sanu za ruku 
i povela ju u sobu. 

— Umirite se malko. Sigurno ste se silno 
uplašili, kad je gospodjica von Zedlitz pala. 

Sana je pogledala milo, dražesno lice Uršule 
i sjetila se Rolfa. Odlučila je, da u pismu istakne, 
kako je Uršula bila ljubezna i mila. 

— Da — veoma sam se uplašila. Bojali smo 
se, da je Kathe slomila nogu. Uboga Kathe! — 
reče Sana, nagne se nad nju i poljubi je. 

Kathe se već nešto oporavila. 

— Ah, Sana, ne pravi tako tužno lice. Već 
je posve dobro. Zao mi je, gospodjice von Stei¬ 
nach, što vas toliko uznemirujem i smetam u 
vašoj svečanosti. 

Uršula je pozvala služavku i naložila joj da 
donese zdjelu sa vodom i platno za obloge. Za¬ 
tim se okrenula i rekla: 

— Ta je svečanost već dovršena. Radujem se, 
naprotiv, što mogu sestri gospodina von Zedlitza 
da iskažem malu uslugu. 

— Zar vi poznajete moga brata? — upitala je 
Kathe. 

— Upoznala sam ga u kući baruna Romber- 
ga, — odgovorila je Uršula i pri tome porumenila. 

O prvome susretu s Rolfom nije ništa rekla, 
a i Sana je o tome šutjela. 

Brižno i oprezno stavila je Uršula obloge na 
nastradalu nogu. Kathe je uzdahnula. 

— Nema zašto. Ležite li dobro? 

— Ah — kao u krilu Abrahama — odgovori 
Kathe, već raspoložena za šalu. 

Uršula se nasmiješila. 

— No, hvala bogu, opet ste spremni na šalu. 
Ali gospodjica von Bora još je uvijek blijeda i 
uplašena. Budite mirni, ta će nezgoda ostati bez 
posljedica. Sve je prošlo dobro. A sada uzmite 
čašu vina, a doskora će doći čaj. 

Kathe se već udobrovoljila i zadovoljno pro¬ 
matrala Uršulu. 

— Uz vas mi sva ta nezgoda postaje ugodnom, 
gospodjice. 

Uršula je donijela još jedan jastuk i stavila 
joj ga iza ledja. 

— Ovako je ipak ugodnije, kada stigne liječnik 
ne će imati više što da radi. 

— Nadam se, da ne će. 

Sada je ušao u sobu i Lothar. 

— Tako, moje dame, dvokolice su na sigur¬ 
nome mjestu. Kako se osjećate, gospodjice? 

Smješeći se pogledala ga u njegovo opaljeno 
lice. 

— Veoma dobro gospodine. Vaša gospodjica 
sestra učinila mi je svu tu nezgodu posve ugod¬ 
nom. Zahvaljujem vam od srca. 

— Ah, o tome ne ćemo govoriti. Veseli me, 
što vam je već bolje. 

— Da, Lothar, gospodjica von Zedlitz, čini 
mi se, da se brže snašla, nego gospodjica von 
Bora, koja još uvijek izgleda, kao da očekuje još 
kakav užas, — primijetila je Uršula. 

Lothar se okrenuo prema Sani pogledavši joj 
blago u oči. 

— Umirite se, gospodjice, liječnik, koji će 
naskoro stići, potvrdit će vam, da je sva vaša 
bojazan suvišna. Pogledajte gospodjicu Kathe, 
već se posve zadovoljno i veselo smije. 

— Uistinu, Sano, umiri se, jedva da i osjećam 
boli Prije, u šumi, bolilo je strašno. Sada je ali 
već posve dobro. A ovdje je tako ugodno, da 
mi sva ta nesreća pravi gotovo veselje, — pri¬ 
mijetila je Kathe 

Gospodin se von Steinach nasmijao. 

— No — to je stvar ukusa, no vi ste na 
svaki način veoma hrabri, gospodjice von Zedlitz. 

Sada se obratila Uršula na svoga brata. 

— Ako ti je s voljom, Lothar, uzet ćemo ćaj 
u društvu naših gostiju. Isto tako će nam prijati, 
kao i u kojoj drugoj sobi. 

Lothar je odmah pristao 

— Ne će li naš pacijent radje da miruje, ja 
sam naravno sporazuman s time. 

— Ne, ne, ne trebam ja mira, naprotiv će me 
obradovati, uzmete li čaj ovdje s nama. Sano, 
molim te, ne pravi tako kiselo lice. 

Sana je porumenila i uspravila se. 

— Mislila sam samo na tvoje roditelje, Ka¬ 
the. Ta oni ni ne slute, što ti se dogodilo. 

— Ah — to će još uvijek za vremena saznati, 
— odgovori Kathe. 

— Ima li u Lindenhofu telefon, milostiva go¬ 
spodjice? — upita Lothar. 

— 0, da, potvrdi Sana. 

— To bih ja onda mo*ao da obavijestim ro¬ 
ditelje gospodjice von Zedlitz. 

— Da, to bi dobro bilo, — primijeti Sana. 

Kathe se ali usprotivila. 

— Molim vas, pričekajte dok stigne liječnik, 
tfa možete odmah javiti, što on kaže o mojoj nozi. 
Za sada nas još ne očekuju kod kuće, budući smo 
htjele da idemo u Veliki Lichow. Sada još ne 
mogu da su zabrinuti za nas. 

— Sporazuman sam i s time. Telefonirat ću, 
kad stigne liječnik. 

I tako su Sanu nadglasali. 

Medjutim je Uršula prostrla stolić za čaj i 
primaknula ga do divana. Zajedno su uzeli čaj i 
Kathe je ponovno ustanovila, da je njena ne¬ 
zgoda ipak ugodna pustolovina. Bila je kao uvi¬ 
jek živahna i vesela, te se marljivo brinula za 
ugodno raspoloženje. 

Sana je kao u snu sjedila nasuprot braće. Nije 
mogla da se u toj neobičnoj situaciji snadje tako 
brzo kao Kathe, a htjela je ujedno, da dobro 
upamti što se zbiva, da uzmogne obavijestiti 
Rolfa. Osim toga zbunili su je donekle i pogledi 
Lothara. Gotovo da i nije s nje maknuo pogled. 

— Vi ste po svoj prilici samo u posjetima u 
Lindenhofu, milostiva gospodjice? — upitao ju 
Lothar. 

Sana je stresla glavom, te mu razjasnila, u 
kakovom je odnošaju sa Lindenhofom te da je 
ovo posljednja godina, što tamo boravi. 

— I zatim ćete natrag u Indiju — milostiva 
gospođice? — upita je Lothar, a u njegovom 
pogledu i glasu primijetila se neka tuga. 

Sana je kimnula glavom. 

— Da, gospodine, slijedeće godine ću u to 
doba biti već u Indiji kod roditelja. Doći će po 
mene. 

— Ne će li vam biti teško, da priviknete na 
posve nove i tudje prilike? 

— Ta ja ću biti kod moijh roditelja. Naravno 
— rastanak sa Lindenhofom biti će težak — 
osobito sa Rolfom i Kathom, — odgovori Sana. 

Tom je prilikom Uršula svratila razgovor na 
Rolfa i konačno je spomenula, kako ga već ot¬ 
prije poznaje. Opisala je malu scenu na stanici i 
i primjetila je, okrenuvši se prema Sani: 

—Ako se ne varam, i vi ste gospodjice bili 
tada u pratnji gospodina Rolfa. 

Sana se nasmiješila. 

— Da, i ja sam bila tamo i sjećam se dobro 
one scene. 


# Nova sreća 

— Vi me ali ne biste prepoznali, da nisam 
potsjetila na onaj susret? 

Sana je porumenila. Nije htjela da kaže, kako 
joj je Rolf o tome pisao. No istinu nije takodjer 
htjela da kaže. Za to je odgovorila izbjegavajući: 

— Očekivala sam roditelje, koje već nekoliko 
godina nisam vidjela. Tada nisam mislila ni na 
što drugo no na susret s njima i tako nisam mogla 
da upamtim sve pojedinosti, kako bi to inače 
učinila i kako je to Rolf učinio. 

— On me je odmah prepoznao, — primjeti 
Uršula porumenivši. 

Prije no što je Sana mogla da odgovori, do¬ 
šao je liječnik. Lothar se udaljio i liječnik je 
pregledao nogu. Smješeći se promatrao je svog 
pacijenta. 

— No, to je već sve uredila neka spretna 
ruka. Tko je to učinio, gospodjice Kathe? 

Bio je kućni liječnik u Lindenhofu, te je obje 
dame poznavao još iz njihova djetinjstva. 

— Gospodin von Steinach je to učinio, go¬ 
spodine doktore. 

— Tako, tako! No, to je prekrasno izveo. Ta 
ovdje ni ne treba više liječnika. Oblozi su dobri, 
i moraju se mijenjati, dok god ne iščezne nate- 
klina. Morat će se malko i masirati. Osim toga 

— gospodjice — mir je sada prva vaša gradjan- 
ska dužnost. Preko ograda i živice ne smije se 
više skakati. Znači — mirovati! 

Kathe je duboko uzdahnula. 

— To mi se ali ne svidja od vas, gospodine 

doktore, što ste me osudili na mirovanje. Ne 

mogu ja to da izdržim. 

— Vi ćete to već izdržati. Što mora da bude 

— mora da bude. Čovjek može da podnese 

mnogo više, no što misli. Poručite dakle kola iz 
Lindenhofa da vas odvezu kući. Ja ću već za 
koji dan doći da prigledam. Glavna je stvar ma¬ 
saža, gospodjice. 

— No, dobro, gospodine doktore, sve će se 
to već historički razvijati, — odgovorila ;e 
Kathe. 

Liječnik se oprostio s damama. U drugoj sobi 
porazgovorio se još s Lotharom, te mu polaskao: 

— Ta vi ste upravo savršeno naravnali nogu 
gospodine. 

Lothar se nasmiješio. 

— Kad je čovjek vojnik, mora da znade, 
kako će si pomoći u takovim malim nezgodama, 
gospodine doktore. Nije to prva noga, što sam je 
naravnao. Tek to je prvi puta, što sam to učinio 
jednoj dami, a kod toga mora čovjek da stisne 
zube, jer znade, kako to boli. Ali konačno bilo 
bi još i gore, da sam dulje čekao. 

— Tako je, gospodjica Kathe može da vam 
je zahvalna. 

S time se gospoda rastala i Lothar je opet 
pošao k damama. 

— Sada bih ali mogao da telefoniram u Lin- 
denhof, milostiva gospodjice. 

Kathe je pristala. 

— Molim vas, učinite mi tu uslugu. 

Sana je ali naglo ustala. 

— Molim vas, dopustite, da ja telefoniram, 
hoću najprije da pripravim ujaka i tetku 

Lothar se naklonio, no Kathe se uzbunila. 

— Čemu okolišanje, Sano, zlo nas ne će ni u 
kojem slučaju mimoići. Tako misle i moji rodi¬ 
telji. Ne će se oni tako uplašiti, kao ti. Najgore 
što može da nas zadesi — jest propovjed, to je 
sigurno. A Hella će naravno ovu povoljnu pri¬ 
liku izrabiti, da potakne majku, da nam zapli¬ 
jeni dvokolice. To je ipak najgore. 

Sani je bilo neugodno, što Kathe pred Lo¬ 
tharom i njegovom sestrom takovim tonom govori 
o svojim roditeljima i sestri. 

— Pusti me, roditelji će se više uplašiti, no 
što misliš. Gospodine, molim vas, pokažite mi, 
gdje se nalazi telefon. 

— Morat ćete se potruditi u moju radnu sobu, 
milostiva gospodjice. Smijem li moliti? Povest ću 
vas tamo. 

Lothar je otvorio vrata i pustio Sanu da pred 
njim izadje. Vodio ju kroz nekoliko soba, dok su 
konačno stigli u njegovu radionicu u kojoj se 
nalazio aparat. 

Sana je zatražila spoj sa Lindenhofom. Javio 
se sluga, Sana ga umolila, da pozove gospodju 
von Zedlitz. 

Nakon nekoliko časaka javila se tetka. 

— Zar si ti tamo, Sana? 

— Da, tetko. 

— Ti si jamačno u Velikom Lichowu? 

— Ne, tetko, u Riedheimu. 

— U Riedheimu? Kako si došla tamo? 

— Krenule smo preko Riedheima, da dodjemo 
u Veliki Lichow i — draga tetko — nemoj da se 
uplašiš, sve je dobro prošlo. 

— Što, zaboga? 

— Kathe je doživjela malu nezgodu s dvo- 
kolicom, tetko. Zapela je o korijenje upravo kraj 
dvorca, te je iščašila nogu. Dozvala sam pomoć 
iz Riedheima i gospodin von Steinach nas je sa 
svojom sestrom ljubezno primio. Gospodin von 
Steinach odnio je sam Kathu u dvorac. Liječnik 
je već bio ovdje i rekao je, da Kathe mora neko 
vrijeme mirovati. 

— Bože moj, kakove ludosti još uvijek poči- 
njaš ti i Kathe. Uistinu bilo bi vrijeme, da već 
jednom postanete pametnije. 

Glas gospodje von Zedlitz zvučio je više Iju- 
tito no zabrinuto. 

— Molim te, tetko, ne ljuti se, Kathe nije 
ništa kriva. Kotač je zapeo i hvala bogu, sve je 
dobro prošlo. Mora tek nekoliko tjedana da mi¬ 

ruje i sve će biti dobro. Molim te, pošalji kola 
u Riedheim, da Kathe može kući. 

— No, da — naravno, kola moramo poslati, 
premda je kočijaš s konjima zaposlen na polju. 
Uvijek samo brige. Poruči ali gospodinu von Stei¬ 
nach i njegovoj sestri hvalu za pomoć. 

— Hoću, tetko. 

— Dobro. Kola ću vam poslati, što je moguće 
brže. 

— Hvala, tetko — i molim te, ne ljuti se. 

Na to nije Sana više dobila odgovora. Go- 
spodja von Zedlitz zlovoljno je prekinula raz¬ 
govor. 

Okrenula se i objesila slušalicu. U sobi nije 
bilo nikoga. Gospodin von Steinach diskretno 
se povukao, dok je Sana govorila. Oklijevajući 
izašla je u pokrajnu sobu, gdje je našla Lothara. 
Podbočivši se rukama stajao je uz prozor i na¬ 
glo se okrenuo prema njoj. Sjajnim je pogledom 
obuhvatio vitku gracioznu djevojačku pojavu. 

— No, milostiva gospodjice, jeste li skinuli 
teret sa srca? — upitao ju je smješeći se. 

Sana se takodjer nasmiješila i uzdahnula 

— I *>tka već znade sve. 

— Hvala bogu, vi se već i smiješite. Čini se, 
kao da život mnogo ozbiljnije shvaćate nego va¬ 
ša gospodjica sestrična. 

— Svakako — to je stvar karaktera. Medju- 
tim moram vam u ime moje tetke najtoplije za¬ 
hvaliti na iskazanoj nam usluzi. 

— Ali, molim vas, ta razumije se samo po sebi 
da si moramo u slučaju nužde medjusobno po¬ 
moći. 

Sane se to ugodno dojmilo. U tim je riječima 
bilo nešto dobro, toplo. 

— U mnogome je sličan Rolfu, — pomislila je. 

I time mu je iskazala najveću pohvalu, što je 
uopće mogla. 

Vratili su se u sobu. 

— No, Sano, što kaže majka? — upita je 
Kathe. 

Oko ustiju zatitrao je Sani smiješak. 

— Kaže, da je vrijeme, da već jednom po¬ 
stanemo razumne. 

— Ah, — šta ima zajedničkog s razumom, 
panem li s dvokolice! A ti, sirotice, morala si na¬ 
ravno opet slušati lekciju. Kako je bilo? 

Sane se to opet neugodno dojmilo te je po- 
rumenivši nesigurno pogledala braću. 

— Dobro. Tetka se samo uplašila. Poslat će 
nam kola, a vama gospodjice von Steinach, kao 
i vašemu gospodinu bratu, najtoplije se zahva¬ 
ljuje. 

I Uršula je odbila zahvalu, dok je Kathe, pre¬ 
puštajući se udesu, primijetila: 

— No, kućnom zatvoru ne ćemo izbjeći, Sana. 
Ja ću to već podnijeti, jer moram ležati. Žalim 
ali Tebe, tim više, što ni Rolfa nema ovdje. On 
nam naime u svakoj neprilici pomogne. 

Posljednje je riječi Kathe uperila braći Stei¬ 
nach. 

— Tako — vaš gospodin brat je inače vaš 
dobar zaštitnik? — upitao je Lothar. 

Kathe je kimnula glavom. 

— Da, štogod može, to učini, samo da nam 
ublaži kazne, koje imamo da zahvalimo ne baš 
ljubeznom nastojanju moje sestre Helle. Majka bi 
još katkada i popustila, ali Hella ne miruje dotle, 
dok nam ne odredi »egzemplarnu« kaznu. Medju- 
tim, Rolf nas nikada ne zaboravlja. Doduše, to 

čini zbog Sane, jer znade da sam ja začetnik 
svih ludorija, dok Sana sudjeluje tek toliko, da 
me ne ostavi na cjedilu. Sana obično nedužna tr¬ 
pi kazne, koje sam ja zaslužila, a Rolf ne može 
da vidi čovjeka, koji trpi. On i Sana najbolji su 
ljudi, što ih poznajem. Katkad je upravo i ne¬ 
ugodno, kako su dobrodušni i mili. Ah — Sana 
je opet porumenila. Ćuj — opozivljem sve, pri¬ 

sutni su uvijek isključeni. Ali da je Rolf prekra¬ 
san čovjek, protiv toga ne možeš ipak ništa. 

Upravo je dražesna bila Sana u svojoj zbu¬ 
njenosti. 

— Rolf je jedini dobar i otmjen čovjek. No, 
nemoj da misliš, da nam Rolf pomaže samo zbog 
mene. Voli te više, no što ti misliš. 

Prividno ravnodušno slegnula je Kathe rame¬ 
nima. 

— No, — nisam zavrijedila. Ali na sreću ne 
mjeri se po zaslugama. 

To je zvučilo tako obijesno, da je braću iza¬ 
zvalo na smijeh. Pa i sama Kathe se nasmijala. 

— Ah, ta to je divno, što se smijete mojim 
ludorijama. Volim ljude, koji mogu, da se tako 
od srca smiju. 

— Kathe ne misli uvijek tako zlo, kako ona 
hoće da se prikaže, — primijetila je Sana. 

— Ah, Sano, ne trudi se, da me prikažeš bi¬ 
jelom. Ja sam crna ovca s Lindenhofa, a izgledam 
još crnija, jer si ti poput snijega bijelo janješce 
Zaista, gospodo,, mala je Indijka, kako *e ovdje 
obično nazivaju, neizrecivo dobra i mila. Dobro 
je medjutim, što doskora odlazi u Indiju rodite¬ 
ljima. Kad bi morala za uvijek da ostane u Lin- 
denhofu, žao bi mi bilo zbog njenog dobrog, me¬ 
kog srca. Takova šta ne trebaju u Lindenhofu. 

Posljednje su riječi zvučile neobično teško i 
gorko iz mladenačkih ustiju i braća se na čas 
značajno pogledala. 

Sana joj stavila ruku na rame. 

— Nemoj tako da govoriš, Kathe. Što će go¬ 
spoda misliti? 

— Ah, Sano, ta oni će si već doskora sami 
stvoriti sud o stanovnicima Eindenhofa. Tamo 
uistinu nije tlo podesno za ljude tvoga kova. Pa 
ni Rolf, sa svojim mekim srcem, ne pristaje 
onamo. Ali, ne ću da govorim dalje. Oprostite, 
gospođo — ja sam strašno stvorenje, brblja vica, 


119 




koja često kaže i ono, što bi trebala da prešuti. 
Ne ljutite se. Kod vas mi se tako svidja — i ne 
bih htjela, da u vašim očima vrijedim kao zao 
čovjek. 

I najednom bacila se Kathe licem u jastuk i 
grčevito zajecala. 

Sana joj rukom milovala kosu i obratila se 
braći: 

— Molim vas, oprostite joj, jamačno je uz¬ 
rujana zbog nezgode i boli. 

Uršula je stupila bliže. Te su je riječi dir- 
nule kao bolna optužba. Gotovo instinktivno je 
osjećala, da to mlado stvorenje čezne za dobrim, 
te da je bilo što prijeći, da bude dobra. A na¬ 
pokon gledala je u njoj sestru Rolfa, koju je on, 
kako reče gospodjica von Bora, ljubio. To ju je 
privuklo, premda sve njeno biće nije bilo odviše 
prijazno. 

— Draga gospodjice — ne plačite, — reče 
Uršula blago. 

Kathe se okrenula, zagledala joj se nekim po¬ 
sebnim izrazom u oči i nenadano pritisnula usta 
na njenu ruku. 

— I vi ste dobri ljudi, a i vaš gospodin brat. 
Ovdje struji tako blag i mekan zrak — vrijeme je, 
da se vratim na Lindenhof Ovdje može čovjek 
da se i suviše raznježi. 

Posljednje su riječi zvučile gotovo oporo, kao 
da se bori protiv vlastite blagosti što se u njoj 
razbudila. Sana joj neprestano milovala kosu, a 
Uršula je zadržala njenu ruku u svojoj. 

Jedan je časak zavladala u sobi tišina. Lo- 
thar je ozbiljno promatrao mlade dame i kona¬ 
čno se njegov pogled sreo sa sestrinim. 

Konačno se ali sabrao i pokušao je da sa ne¬ 
koliko šaljivih riječi ukloni neugodnu situaciju. 

I Kathe je doskora preboljela to kod nje tako 
rijetko i neobično raspoloženje. Bila je opet stara 
Kathe. 

Porazgovorivši se sa Sanom pošla je gospodja 
von Zedlitz do Helle. Gospodin von Zedlitz nije 
bio kod kuće. 

— Pomisli, Hella, Kathe je pala sa dvokolica 
i iščašila nogu. 

Hella je zatvorila svoju knjigu, što ju je upra¬ 
vo čitala. 

— To dolazi zbog divlje vožnje. Ja sam to već 
odavna proricala. A gdje je sada? 

— U Riedheimu. Gospodin von Steinach, novi 
vlasnik Riedheima, odnio ju je s mjesta nesreće 
u svoj dvorac. 

Hella je začudjeno pogledala majku. 

— Otkuda to znadeš? 

— Upravo je Sana telefonirala, moli, da joj 
pošaljemo kola. Odmah ću dati zapreći. 

Zamišljeno gledala je Hella jedan časak preda 
se. Napokon reče: 

— Što misliš, majko, ne bi li bilo bolje, da 
mi same podjemo u Rieđheim. Inače bi to iz¬ 
gledalo, kao da smo bez srca. 

Gospodja von Zedlitz pogladila je rukom čelo. 

— Zapravo nemam vremena. 

Hella ju ulagujući se uhvatila za ruku. 

— Zar uistinu ne možeš? Vidi, majko, ta to 
je najbolja prilika, da se upoznamo s novim vla¬ 
snikom Riedheima. Na taj način možemo nepri- 
siiljeno da se približimo. Takovu priliku ne smi¬ 
jemo da propustimo. 

Gospodja von Zedlitz promatrala je sva u 
čudu svoju lijepu kćerku. 

— Konačno imaš pravo. Moramo osobno da 
se zahvalimo. 

— Da, i ja mislim tako. Brzo ću se preodjenuti. 

— Dobro, Hella. Uzmi novu haljinu i lijepo 
se uredi. Ja ću još gospodjioi dati neke upute i 
odmah ću se urediti. 

Nakon pol sata sjedile su već majka i kći u 
kolima i krenule prema Riedheimu. 

Stignuvši tamo najavile se kod gospodina 
Steinacha i njegove sestre. 

Braća su ih dočekala u sobi za primanje po¬ 
kraj glavne dvorane. 

— Oprostite, gospodo što vas i mi danas sme¬ 
tamo, upravo na prvi dan vašeg boravka u Ried- 
heimu. Nagnala nas ali na to briga za moju naj- 
mladju kćerku. Moja kćerka Hella nije takodjer 
mogla da svlada zabrinutost za svojom sestrom. 
Osim toga smatrale smo za dužnost, da vam se 
osobno zahvalimo na susretljivosti, — govorila 
je gospodja von Zedlitz. 

Neopisivo ljubazno dodala je Hella: 

— Osobita nam je čast da vam prigodom va¬ 
šega dolaska u novi dom, zaželimo sreću. 

— A mi se radujemo, što smo na taj način 
naše najbliže susjede upoznali prije, no što smo 
se nadali, premda je slučaj vaše gospodjice kćer¬ 
ke sam po sebi dosta nesretan, — odgovori Lo- 
thar učtivo. 

— Nadam se, da nije više nastradala, no što 
mi je to moja nećakinja javila? — upita gospondja 
von Zedlitz. 

— Budite bez brige, milostiva gospodjo. Go- 
spodjici je već posve dobro, tek što je noga ne¬ 
što natekla. Možete biti posve mirni, — primi¬ 
jeti Uršula prijazno. Hella je rupčićem protrla 
oči. Nastojala je, da se prikaže što više zabri¬ 
nutom. 

— Silno smo se uplašile, kad smo saznale za 
nesreću. 

Te je rieči Hella popratila takovim koketnim 
pogledom prema Lotharu, da je taj odmah shvatio 
kakova je to zabrinutost. A kad mu je s pretje¬ 
ranom ljubezljivosti zahvaljivala na pomoći, ostao 
je prilično hladan. 

Napokon se Hella obratila Uršuli: 

— Nadam se, da vam to nije zadalo previše 
truda, milostiva gospodjice? 

— Nipošto. Kad čovjek hoće da pomogne, 
lako pregori i maleni trud. Želite li da vidite go- 
spodjicu sestru? — odgovorila je Uršula uljudno, 
ali bez topline. 

Hella joj se nije svidila — premda nije znala 
zašto. Činilo joj se, kao da se pretvara. 

Hella se ljubezno zahvalila i ponovno koket- 
no pogleda Lothara. 

— Molim vas, povedite nas k njoj. 

Gospodja von Zedlitz okrenula se prema 
Lotharu. 

— Ne ćemo, da vas dulje uznemirujemo. Mi¬ 
lije bi nam bilo, da smo vas upoznali na drugi 
način. 

Lothar se naklonio i ponudio gospodji von Ze¬ 
dlitz ruku, da je povede do Kathe. 

— Biti ću tako slobodan, da vas skorih dana 
sa sestrom posjetim u Lindenhofu. 

— To će nas uistinu obradovati. Nadamo se, 
da će se izmedju Riedheima i Lindenhofa razviti 
srdačni odnosi. 

— To bi i nas obradovalo, milostiva gospodjo. 

Pošli su u sobu, gdje je ležala Kathe. 

Uz nju je sjedila Sana. Za vrijeme, dok su 
ostale na samu, Sana joj je tiho predbacivala što 
se tako izražavala o svojim roditeljima i sestri. 
Kathe se na to podupre laktovima i ozbiljno po¬ 
gleda Sanu. 

— Učinila sam to namjerno, Sano, jer sam 
razabrala, da je šteta za gospodina von Steina¬ 
cha, da pane Helli u mrežu. Htjela sam, da ga 
sačuvam. Naravno, više ne mogu za nj da učinim. 
A toliko sam mu zahvalna. On je dobar, plemenit 
čovjek — ne pristaje uz Hellu. 

Sana je duboko uzdahnula. Dušu joj zaokupi 
neki neobični osjećaj, kome nije znala da nadje 
ime. I ona je bila uvjerena, da je gospodin von 
Steinach plemenit čovjek, koji nikako ne pristaje 
uz hladnu i ukočenu Hellu. 

— Sve će se razviti onako, kako to sudbina 
odredi, Kathe. Nemoj sada da razmišljaš o tome. 
Gospodin von Steinach ne samo da je dobar čo¬ 
vjek, već je, u koliko mogu ja da prosudim, i 
mudar čovjek, koji će znati da ravna svojim 
udesom. 

— Ali ja sam ipak htjela da učinim barem 
ono, što sam mogla da učinim, da ga sačuvam. 
Vjeruj mi, Sano, kad bi on zapao u nesreću — 
to bi me veoma ražalostilo. 

Sana je osjećala, da bi i njoj to žao bilo. 
Rekla ipak nije ništa. 

I tako je šutke sjedila, dok nije ušla gospodja 
von Zedlitz. 

Hella je pohrlila prema Kathi, zagrlila ju i 
poljubila, što inače nije nikada činila, i rekla 
nježno, kao u velikom uzbudjenju: 

— Ah, draga, moja draga Kathe, kako sam se 
zabrinula za tebe. 

Sana je ustala i ustupila Helli svoje mjesto 

S neopisivim pogledom gledala je Kathe svoju 
krasnu sestru. Odmah je shvatila, kako Hella 
glumi ovdje komediju, samo da se pred braćom 
Steinach pokaže što nježnijom i da izazove što 
bolji utisak. 

Brzo se izvila iz njenog zagrljaja. 

— Ta to je nešto posve nova, Hello, da 
si tako zabrinuta zbog mene. Ali, vidiš, meni je 
već posve dobro, — odgovori Kathe dosta oporo. 

Hella je ali ostala i nadalja ljubezna, premda 
su je te riječi razbjesnile. 

— Od srca se radujem, što te nije zadesila 
teža nesreća, — reče Hella. 

Njene su oči ali kod toga sijevale mržnjom, 
a da drugi to nisu primijetili. 

Sana je ipak to primijetila i rekla kao ispri¬ 
čavajući Kathu: 

— Kathe je nešto uzrujana zbog pretrpljenih 
boli. Pala je u nesvijest. 

— Ah, uboga moja sestrice, — reče Hella s 
nekom nježnošću, koju ali njeno srce nije po¬ 
znavalo. 

Kathe ju začudjeno pogledala. 

— Mokm te, ne napreži se toliko s osjećajima, 
koje uopće ne poznaješ, — reče tiho, da je čula 
samo Hella i Sana. Braća Steinach diskretno su 
stajala do vratiju. 

Sada je pristupila i gospodja von Zedlitz. 

— Kako ti je, Kathe? — upita zabrinuto, jer 
je čula Sanine riječi. — Osjećaš li boli? 

— Posve neznatno, majko. Posve se dobro 
osjećam. Gospodjica von Steinach marljivo mi je 
mijenjala hladne obloge. Ne brini se — zlo ne 
mimoidje. 

Ispričavajući se obratila se gospodja von Ze¬ 
dlitz prema braći: 

— Morat ćete štošta oprostiti to je naš obje- 
šenjak. 

— Ah, majko, ne trudi se, da me ispričaš. Već 
sam im se sama predstavila kao crna ovca s Lin- 
đenhofa. 

Lothar i Uršula bili su tankoćutni ljudi. Ubrzo 
su razabrali, da izmedju Kathe i njene sestre, 
kao i izmedju nje i roditelja ne vlada najsrdačniji 
odnošaj. Primietili su ali i to, da je Kathe iskrena, 
dok im se Hella učinila, kao da se pretvara. 
Naravno, da ta svoja opažanja nisu izjavili. 

Učtivo i prijazno razgovarali su se sa svojim 
gostima i pri tome primijetili, da ni Hella ni 
gospodja von Zedlitz nisu imale za Sanu nijedne 
tople, blage riječi. Sana je stajala tiho i poti¬ 
šteno sa strane. Lothar je neprestance gledao 

Sani u lice iz koga se sjajile velike, tamnomođre 
blage oči. I u njemu se uzbudio osjećaj sažaljenja 
prema njoj. Ta tko da ne žali to mlado biće, koje 
je daleko od ljubljenih roditelja, zapalo u tu hladnu 
atmosferu, koja je, kako se činilo, vladala u Lin- 
denhofu. Osim, sada otsutnog Rolfa, nije imala ni¬ 
koga, tko bi je razumijevao. Mladjahna Kathe 
kolebala je još uvijek izmedju dobra i zla, te je 
i sama trebala zaštite. Sani jedva da je mogla 
što da pomogne. 

Isto je tako osjećala i Uršula, što se tiče dama 
s Lindenhofa. 

U Riedheimu proboravili su oko pola sata 
i zatim se oprostili. 

Lothar je opet uzeo Kathe na ruke i ponio 
u kola. 

Kathe ga je zah/alno pogledala. 

— Koliko se trudite oko mene, gospodine. 
Nadam se, da ćete mi jednom pružiti prilike, 
da vam se odužim, — reče tiho i tako tronuto, 
kako to još nikome nije pokazala. 

On ju je smijući se pogledao i odgovorio u 
šali: 

— Nadam se, da ne tražite da i ja iščašim 
nogu i da bespomoćno ležim pred Lindenhofom, 
čekajući, da me vi ponesete u kuću! — Na to se 
Kathe srdačno nasmijala. 

Bili bi preteški. Ali može se, nadam se, 
pružiti i kakova druga prilika, da vam se odužim, 
i vjerujte mi, naći ćete me na mjestu 

Posljednje su riječi zvučile opet veoma oz¬ 
biljno. 

Sada su i ostali stigli do kola. Lothar je po¬ 
mogao damama da se uspnu u kola. 

Za Sanu nije ostalo u kolima mnogo mjesta i 
kad joj je Lothar htio da pomogne, mahnula je 
glavom. 

— Poći ću s dvokolicom kući, da se Kathe 
udobnije smjesti. 

Nakon srdačnog oproštaja krenula su kola. 
Konačno se i Sana zahvaljujući oprostila s braćom. 

— Budite na oprezu, da i vi ne nastradate, 
milostiva gospodjice! — primijeti Lothar. 

— Budite bez brige, gospodine. Do Linden¬ 
hofa je posve dobar put. 

— Nije mi ali drago, da idete sami. Smijem 
li vas pratiti? Odmah ću osedlati konja. 

Sana je porumenila i brzo maknula glavom. 

— Zaboga, ne ću da vam još više oduzmem 
dragocjeno vrijeme. Bit ću u blizini kola. Uosta¬ 
lom naše su šume posve sigurne. Do vidjenja, 
gospodo! — odgovori Sana i spretno skoči na 
dvokolice. 

Lothar je gledao za njom, dok nije iščezla 
u šumi, I njegove su oči blago zasjale. 

Napokon se obratio svojoj sestri. 

— No, Uršula? Napokon smo upoznali četiri 
osobe iz našega susjedstva, a kako već otprije 
poznajemo Rolfa von Zedlitz, to je naše poznan¬ 
stvo s čitavom obitelju potpuno. 

— Tako je Lothare, — kimnula je Uršula. 

— A kako ti se svidjaju dame? 

Zamišljeno gledala je Uršula preda se. 

— Iskreno ti kažem, gospodja von Zedlitz i 
njena najstarija kćerka nisu mi simpatične. 

~ Dakle, opet smo jednom istoga mišljenja. 
A što kažeš o ostalim dvjema damama? 

. ~ Kathe još nije potpuni čovjek i po svoj 
prilici ni sama ne zna, kako bi se imala razviti. 
Bila bi ali šteta, da ne slijedi svoju čežnju za 
dobrim. 

Lijepo, Uršulo — i u tome se slažemo. A 
četvrta dama — gospodjica von Bora? 

Blagi smiješak zatitrao je Uršuli oko ustiju. 

— Divota, Lothare — fino, milo stvorenje, du¬ 
boko osjećajno. Dražesna je. Otmjena svojom 
nutrinom i vanjštinom. Zar se i tebi tako svidila? 

Lothar je kimnuo glavom. 

— Da, u prvi sam čas osjetio, da je pleme¬ 
nito biće. Šteta, što se vraća u Indiju. Ti bi u 
njoj našla jamačno vjernu družicu. 

— No, ona ostaje ovdje gotovo još čitavu 
godinu. A čini mi se, da u obitelji Zedlitz ne 
vlada baš potpuni sklad. 

— I meni se tako čini. Ne mogu da si predo¬ 
čim, kako se Rolf von Zedlitz, koji je inače tako 
dobrodušan i blag, slaže sa roditeljima i stari¬ 
jom sestrom. Ta i njegov otac čini mi se, da je 
hladan, poslovan čovjek. 

Uršula je potvrdila. 

— I ja tako osjećam, Lothar. 

— Uostalom, vidjet ćemo, kako ćemo se s 
tim susjedima složiti. Na svaki način ali moramo, 
da im što prije uzvratimo posjet. 

— Da, to ćemo što skorije učiniti. 

I s rukom o ruku pošla su braća u svoj novi 
dom. 

Sana je brzo pojurila svojom dvokolicom 
kući. Doskora je stigla kola, u kojima su se vozile 
dame. Htjela je da što prije stigne u Lindenhof, 
kako bi mogla, da pripremi što udobniji ležaj za 
Kathu. 

Čitavim je putem mislila na braću Steinach. 
Sjetila se, da joj je Kathe pripovijedala, kako 
Hella nastoji da uhvati Lothara i da je Kathe 
zbog toga htjela da zaštiti Lothara pred Hellom. 

Pa ni Sani nije izmaklo, kako je Hella pred 
braćom udesila posve drugačiji postupak, no što 
to obično čini. Bila je mnogo ljubaznija. I Sana 
je bila, kao i Kathe uvjerena, da je Hella htjela 
time, samo da se što više svidi Lotharu. Osjećala 
je ali, da bi brak s Hellom bio nesreća za Lotha¬ 
ra. To dvoje nije moglo da se složi, kao ni vatra 
s vodom. 

Sanu je obuzeo neki neobični nemir. Bilo joj 
je, kao da njoj samoj prijeti neka opasnost uzme 

li gospodin von Steinach Hellu. Nije ali znala, 
da si razjasni taj osjećaj, nije uopće znala, što 
joj je danas poslije podne tako teško stisnulo 
srce i u isto se vrijeme u njoj ipak pobudila neka 
nova životna radost. 

Stignuvši u Lindenhof, još nije bila na čistu 
sama sa sobom. Brzo je uredila sobu i kad su 
stigla kola bilo je sve gotovo. 

Kočijaš i jedna djevojka prenijeli su Kathu u 
njenu sobu. Sana se odmah ponudila, da će joj 
mijenjati obloge i njegovati je. Na to je hladno 
primijetila Hella: 

— Držim, da je samo po sebi razumljivo, da 
je ti njeguješ. Ta tko bi je inače njegovao? Majka 
nema vremena, a ja ne nalazim razloga, da se 
oko nje trudim. Dosta sam često govorila protiv 
vaših izleta, no uvijek uzalud. Poput cigana vr¬ 
ludale ste naokolo, a ne kao dobro odgojene 
mlade dame. Nadam se, da će vam majka sada 
ipak ozbiljno zabraniti ovo skitanje. 

Kathe ju pogledala bijesno. 

— Umiri se, plemenita sestrice, budi uvjerena, 
da ne tražim tvoje pomoći. Sana će me njegovati. 
Tek htjela bih da znam, zašto si u Riedheimu 
tako dirljivo glumila ljubeznu, nježnu sestru. 
Otkako smo ostavili Riedheim pokazuješ opet 
tvoje pravo lice. A i bolje je tako, ta nježnost 
ti ne pristaje nikako. Opaža se namjera. 

Hella je planula. 

— Šuti! Ne budi tako neodgojena! 

Kathe se podrugljivo nasmiješila. 

— Razabire se u prvi mah, tko je od nas 
neodgojen. 

Kod tih riječi ušla je u sobu gospodja von 
Zedlitz. 

— .^ ar .. se °P e * P re pi re t e ? — upita razdraženo. 

Ti» Kathe, moraš uvijek da se svadjaš. 

Kathe se trgnula. Tako je bilo uvijek — maj- 

ka je uvijek stajala uz Hellu, pa da i nije bila u 
pravu. 

_ Ne svadjamo se, majko, samo smo izra¬ 
zile naše mnijenje, — odgovorila je. 

— Kathe je naravno opet bila nepristojna, — 
pritužila se Hella. 

Gospodja von Zedlitz pogledala je veliku na- 
teklinu, kada je Sana upravo stavila oblog. Zatim 
se donekle suzdržljivo obratila prema Helli: — 
Pogledaj, molim te, kako je noga natekla. To 
mora da boli. Ne svadjaj se sada. Kathe treba 
da miruje. 

Posve zbunjena pogledala je Kathe majku. 
Nije bila navikla, da majka istupa protiv Helle. 
I to ju je sada dirnulo, jer je bilo tako neobično. 
Brzo je uhvatila majku za ruku i poljubila je la¬ 
gano i potajno. 

Gospodja von Zedlitz nježno joj gladila kosu. 

— Sad ćeš neko vrijeme mirovati, obješenjače. 
To će ti ali možda pomoći. Imat ćeš vremena da 
ozbilno razmišljaš o tvojim ludorijama. Sjeti se, 
da si već dovoljno stara, da prestaneš s tvojim 
vječnim ludim šalama. 

Kathe je spustila glavu ne odgovorivši ništa. 
Najednom je obuzela vruća čežnja, da ju majka 
jednom nježno zagrli. Njeno mlado srce bilo je u 
taj čas spremno, da se otvori. No i opet je otvr¬ 
dnulo pod strogim, prijekornim riječima, i njeno 
se lice or>et sledilo. Gospodja von Zedlitz i Hel¬ 
la ostavile su sobu. Sana joj je brižno mijenjala 
obloge. Neko je vrijeme ležala zatvorenih očiju. 
Konačno je uprla pogled u Sanu. 

— Zašto si zapravo tako dobra prema meni, 
Sano? 

Sana se nasmiješila. 

— Jer ne mogu drugačije — jer te volim. 

Licem je Kathinim prošao trzaj. 


130 


— Ne razumijem, kako netko može da me 
voli. I upravo ti! Ta ti imaš vječnih neprilika 
sa mnom. 

— Ah, ludice, kako možeš tako da govoriš. 
Ti ne poznaješ samu sebe. Kako sam se samo 
uplašila, kad si pala i od boli izgubila svijest. 

Kathe se nekud postidjeno nasmiješila. 

— Smiješno. Izgubila sam svijest? Nisam ja 
tako osjetljiva. 

— Ali bol je bila ipak tako žestoka. Sreća je, 
što je krenulo na bolje i što je uopće sve tako 
dobro prošlo. Moglo je da bude i gore. 

— Kažem ti, Sano, zlo ne će mimoići. Čuj, bez 
obzira na prve boli i na bol, kada mi je gospodin 
von Steinach naravnao nogu, bila je to posve zgo¬ 
dna pustolovina, zar ne? Gospodin von Steinach 
je prekrasan čovjek. Bila je u istinu vječna šteta, 
da se prevari Hellinom lijepom pojavom i da se 
dade uhvatiti u njenu mrežu. 

— Ne govori tako ružno, Kathe. 

— No, što je? Za ružne stvari upotrebljavaju se 
i ružne riječi. To je moje mnijenje. Ili zar možda 
nije ružno, kad Hella preduzme, da uhvati čo¬ 
vjeka, kojega još ne pozna, a samo zato, jer je — 
bogat? 

— Naravno — to nije lijepo. 

— No, dakle. A još je ružnije, što se tamo 
tako podlo prikazivala, kao nježna i zabrinuta 
sestra, samo da mu se svidi. 7a ime božje, samo 
da joj ne pane u mrežu. To bi bila nesreća. 

Sana je uporno gledala preda se. 

— To mi ne možemo spriječiti. Uostalom, to 
se nas ne tiče. 

— O, ja mislim drugačije! Ja ću ga štititi i po¬ 
moći mu, gdje samo mogu. Neka me nije uzalud 
naokolo nosio poput bolesnog djeteta. Čuj — 
mora da je strašno jak. Pomisli samo, kraj moje 
odlične težine, nosio me bez naprezanja, kao na 
šetnju. Nisam mogla ni da mu pravo zahvalim, 

nije htio ni da sluša, što mu govorim. Ali, da 
sam slijedila osjećaje, rekla bi mu nešto. No, za¬ 
hvaljujem — takova blamaža. Čvrsto sam stisnula 
zube. Dok sam bila u Riedheimu, obuzeo me di¬ 
van osjećaj, kao da sam najednom postala boljom, 
Uršula von Steinach takodjer je divno stvorenje, 
zar ne? 

— Da, Kathe, uistinu je divna. 

— Naliči u mnogome na tebe. Vas dvije dobro 
ćete se složiti. I — ja bih htjela da budem kao 
i vi, 

Sana joj milovala ruke. Takova, kao danas 
nije Kathe još nikada bila. 

— To možeš, Kathe, treba samo da hoćeš. I 
sama ćeš se ugodnije osjećati, slijediš li plemenite 
osjećaje tvoga srca. 

Kathe se zamišljeno zagledala preda se. 

— Hm! Vidjet ću! Medjutim ne vjerujem, da 
ću još sutra tako misliti. Danas sam tek nešto 
razdražena, izgubila sam ravnotežu. 

— To je odjek boli i nesvijesti. Sada treba da 
miruješ. Pokušaj da spavaš, Kathe. Bit će ti bolje. 
Sad ću da ti izmijenim oblog, a zatim idem u 
svoju sobu. Vrata ću ostaviti otvorena. Trebaš 
li me, zovni me. 

Kathe joj stisnula ruku. 

— Sano, reci iskreno, jesam li uistinu 
nesnosna? 

Sana joj rukom gladila kosu. 

— Poznajem te bolje, Kathe, no što se ti sama 
poznaješ, i za mene nisi nikad bila nesnosna. 
Doduše, katkada si i prema meni nešto opora, 
ali ja znadem, da to ne činiš od srca. Ostali lju¬ 
di mogli bi štošta da ti prigovore, ali oni te ne 
poznadu. Samo da uvijek slijediš svoje plemenite 
osjećaje. 

— Voliš li me uistinu, Sano? 

— Od sveg srca. I Rolf te isto tako voli. 

Kathe se nasmiješila kao umorno dijete. 


132 


— Ipak je lijepo, kada čovjek znade, da ga 
neko voli. Danas me spopala neka luda čežnja za 
ljubavi i dobrotom. Inače me ne smeta mnogo, 
nije li majka sa mnom ljubazna i nježna, ali čas 
prije — mogla bih je i moliti: uzmi me jednom 
u svoj naručaj, majko. Danas uistinu nisam nor¬ 
malna. 

Sana ju poljubila u usta. 

— Danas si dobra i mila, kao nikada prije, 
Kathe. Kako bi se Rolf veselio, da to znade. 

Kathe je umorna klonula na jastuke. 

— Tako sam umorna — pusti me da spavam. 

Sana ju lagano poljubila u čelo i pošla u svoju 
sobu. Odlučila je, da odmah napiše Rolfu opsežno 
pismo. Iscrpivo ga je obavijestila o svemu što se 
dogodilo od onoga časa, kad su pošle u Riedheim, 
da iza grmlja promatraju svečani dolazak braće 
Steinach. 

— To su dobri, plemeniti ljudi, čovjek to osje¬ 
ti u prvi čas, kad im se približi. Isto tako misli 
i Kathe. Posve je nezadovoljna sama sa sobom i 
čezne, da bude dobra i mila. Kao da je u borbi 
sa svojim vlastitim ja i uvijek nastoji, da svoje 
tople osjećaje prikrije nekom ravnodušnosti i po¬ 
vršnosti. Ja sam ali uvjerena, da će dobro u 
njoj ipak pobijediti. Bit će, da sada proživljava 
krizu. Nadam se mnogome od saobraćaja sa bra¬ 
ćom Steinach. Oni će nam, i ne znajući, pomoći, 
da je svedemo na pravi put. 

Kathe je već tvrdo usnula. 

Kad je Sana svršila svoje pismo za Rolfa, 
tiho je pošla preko i mirno sjela uz prozor. Njene 
su misli opet nemirno plovile dalekim roditeljima. 
Mučilo ju, što već tako dugo nije dobila nika- 
kovih vijesti. Inače, kad bi tako intenzivno mi¬ 
slila na roditelje, lebdila joj uvijek pred očima 
njihova slika. Sada je već prošlo nekoliko tje¬ 
dana, otkako ne može da si predoči roditelje. 
Tek, kad bi pogledala njihovu fotografiju, osvje- 

žila bi donekle uspomena. Na svaki način zabri¬ 
nuo ju taj izostanak vijesti. Znala je, da je opet 
danas stigao parobrod iz Indije. Pošta se uvijek 
odmah dalje otpremala. Sutra bi dakle morala 
primiti pismo. 

— Nebeski oče, daj da primim dobre vijesti, 
— molila je Sana skrušeno. 

Iz tih misli trgne ju uzdisaj Kathe. Probudila 
se, jer su se oblozi ugrijali i bol se povratila. 

Sana je brzo ustala. 

— Odmah ću promijeniti obloge, Kathe. Nisam 
htjela, da te probudim, jer si tako čvrsto usnula. 

I Sana je odvila ozlijedjenu nogu i metnula 
svježi, hladan oblog. 

Kathe je uzdahnula. 

— Ah, kako prija taj oblog, odmah jenjava 
bol. Već sam i gladna! Zar još nije vrijeme za ve¬ 
čeru, Sano? 

Sana je pogledala na sat, što joj ga je pri¬ 
godom krizmanja poklonio ujak Joakim. 

— Upravo sada, Kathe. 

— Podji na večeru, Sano. 

Sana je stresla glavom. 

— Ne, ostat ću ovdje. 

Prije, no što je Kathe mogla da odgovori, 
pojavila se u sobi gospodja von Zedlitz. 

— No, Kathe — kako je? 

— Dobro, majko — gladna sam. 

— To je dobar znak. Poslat ću ti večeru 
ovamo. 

— Molim i za mene, tetko, ne ću da Kathe 
ostane sama, — primijetila je Sana. 

— Vi ste nerazdružive, sve morate zajedno 
činiti. Najprije počinite kakovu ludoriju, a zatim 
zajedno trpite posljedice. Dakle, poslat ću vam 
večeru. Nakon večere doći ću još jedamput da 
prigledam. Hvala Bogu, da si tako sretno prošla, 
mogla si i nogu slomiti, ili se još teže unesrećiti. 
Morat ću da vam oduzmem dvokolice. 

Kathe nije ništa odgovorila. Predbježno je bila 
prikovana na nekoliko tjedana na svoj ležaj i 
nije htjela da već sada razbija glave o tomu. 

Gospodja von Zedlitz pogledala je sama ozli¬ 
jedjenu nogu i izmijenila je sama obloge. 

— Neprestano nove brige, — izmrmljala je. 

Kathe je uhvatila majku za ruku. 

— Zar si uistinu toliko zabrinuta za mene, 
majko? 

— Naravno! Strašno si divlja i neobuzdana. 
Hella je bila uvijek mnogo pristojnija. Nikada nije 
počinjala takove ludorije. 

Kathe je uzdahnula. 

— Zato i voliš Hellu više no mene, — pri¬ 
mijetila je tiho. 

— Kad bi ti nastojala da budeš kao i ona, 
voljela bih te isto tako. 

Kathe se na te riječi smrknula. Ništa više 
nije rekla. Tek kad je majka izašla, rekla je s 
nekim gorkim podrugljivim izrazom: 

— Eto, vidi, Sano, majka želi, da budem kao 
i Hella. A što će mi onda meko, dobro srce? 
Hella nema srca. I zato može da bude uvijek je¬ 
dnaka. Ona može da se i pretvara. Ja to ne ću 
ni ne mogu. Ne ću da budem kao Hella. Volim 
da do života ostanem crna ovca s Lindenhofa, 
koja neprestano počinja ludorije. 

Sana nije ništa odgovorila. Velikim svojim 
tužnim očima gledala je preda se. 

Kathe ju nesigurno pogledala. 

— Šta ti je? 

Sana je uzdahnula. 

— Bojim se za roditelje, Kathe. Katkada me 
tjeskoba guši u vratu. Ne stigne li ni sutra pismo, 
ne znam što da činim. 

— Ali, Sano — sutra će po svoj prilici stići, 
možda i dva. Budi bez brige. Ta što bi im se 
moglo dogoditi? 

— 0, može se štošta dogoditi. Prošle mi se 
noći usnulo, da se neka ogromna zmija ovila oko 
majke, a kad je otac htio da joj priteče u po¬ 
moć, zakrčio mu put tigar. Viknula sam i tako se 
probudila. Pomisli samo, dnevno im prijete tolike 
pogibelji, o kojima mi ni ne slutimo. 

— Zašto sve naopako shvaćaš! Neprestano 
se kiniš teškim mislima. 

U taj čas donijela je djevojka večeru. Kathe 
se hrabro dade na posao i živahno čavrljala sa 
Sanom, da je odvrati od njenih tužnih misli. Na¬ 
ravno, da je današnja pustolovina bila glavni pred¬ 
met razgovora. 

Konačno reče Kathe: 

— Doskora će nas posjetiti novi gospodar 
Riedheima sa svojom sestrom. Bojim se, da ga ne 
ću moći vidjeti. Morat ćeš me o svemu točno iz¬ 
vijestiti — što su govorili i kako se gospodin 
von Steinach ponio prema Helli. Misliš li, da ga 
se Hella dojmila? 

Sana je duboko i teško uzdahnula, kao da joj 
nešto pritište grudi. 

— Hella je veoma lijepa, — odgovori. 

— Ah, — nadam se, da će naći bolju ženu. Ti 
bi mu mnogo bolje pristajala, Sano. Šteta, što 
odlaziš u Indiju. 

Sana je naglo porumenila. 

— Kakove gluposti govoriš, Kathe! 

— Zašto gluposti? Ja mislim, ti i on bili bi 
prekrasan par. 

— Kako može, da ti takova šta padne na 
pamet, Kathe? 

Kathe se smijala. 

— Posve jednostavno. Ja mu želim najbolju, 
najmiliju ženu, što postoji. A osim tebe ne pozna¬ 
jem nijedne druge, koja bi bila dovoljno dobra 
za njega. 

— Ali Kathe — zar misliš, da će se gospodin 
von Steinach obazrijeti na tako neznatno mlado 
stvorenje, kao što sam ja? 

— Zašto ne? Svakim si danom starija, a ne 
izgleda baš, da si tako neznatna. U malome prstu 
imaš više, nego Hella u čitavoj glavi. Osim toga 
imaš i srca. 

Sana se teškom mukom sabrala i nasmijala. 

— Molim te, Kathe, pojedi još nešto, možda 
dodješ na kakovu bolju misao. 

I od sada je izbjegavala razgovor o tome. 


Kathe je svu noć dobro prospavala. Sana je 
tek jednom morala ustati, da joj promijeni oblog. 
Već je sunce zasjalo o prozore. 

Sana je do divana, na kojemu je ležala Kathe, 
privukla mali stolić sa zajutarkom. 

Oteklina na nozi već se znatno smanjila i boli 
su gotovo sasvim popustile. I tako je Kathe bila 
danas opet u svom starom veselom raspoloženju 
i donekle se smijala svom jučeranjem mračnom 
raspoloženju. 

Sana ali nije bila raspoložena. Nemirno je oče¬ 
kivala poštu, te je služavci naložila, da je odmah 
obavijesti u slučaju, da stigne pismo. 

Njezin je nemir postigao vrhunac, kad se na¬ 
pokon na vratima pojavi služavka: 

— Ovdje je pismo za vas, gospodjice Sano. 

Sana je skočila. 

— Hvala Bogu — napokon! — uzadhne Sana. 

Služavka je pokupila sud je od zajutarka i uda¬ 
ljila se. Sana je s pismom u ruci klonula u svoj 
naslonjač. Radostan izražaj na njenom licu naje¬ 
dnom je isčeznuo. 

Kathe ju začudjeno gledala. 

— No, Sano? Zašto ne otvaraš pismo? Zar ni¬ 
je iz Indije? 

Tjeskobno stiskala je Sana pismo. 

— O, bože moj, mucala je. 

Nemirno je pogledala Sani u lice. 

— Ta govori! Što ti je? 

— Pismo je iz Indije — i poštanski žig je 
ispravan — ali rukopis je tudji. Pismo nije od 
mojih roditelja. Ah, Kathe — mora da se nešto 
dogodilo. 

Kathe se uspravila. 

— Ta pročitaj ga već jednom. 

Drščućom rukom otvorila je Sana pismo. 

Pri tome ju ponovno obuzeo neki strašni 
osjećaj, da se ipak nešto dogodilo. Upravo se 
bojala da pročita pismo. Bilo je pisano istom 
tudjom rukom i veoma opsežno. 

Neodlučno bacila je napokon pogled na potpis. 

— Karl Braun, sluga gospodina von Bora, — 
glasio je potpis. 

Sana je znala, da je Karl Braun bio prije mo¬ 
mak njenoga oca, koji ga je kasnije poveo sa 
sobom u Indiju i u kojeg su njeni roditelji imali 
neograničeno povjerenje. 

Sada joj je bilo posve jasno, da se nešto dogo¬ 
dilo i zatvorila je oči, kao pred nekim užasom. 
Konačno se svladala i počela da čita pismo: 

— Milostiva gospodjice! 

Kako osim mene nema ovdje nikoga, tko bi 
vas mogao obavijestiti o svemu onome, što se 
dogodilo, moram to ja da učinim, jer konačno 
morate saznati, kakav se užas ovdje desio. Bog 
mi je svjedok, koliko mi je teška ova dužnost, ali 
tako mora da bude. Još sam i sam van sebe i ne 
mogu da shvatim, da nikada više ne ću vidjeti 
mog dragog milostivog gospodina i moju dragu, 
dobru milostivu gospodju. Sve je tako brzo do¬ 
šlo i ne znam ni kuda ni kamo ću, ne znam, kako 
da se vratim u domovinu. U ovoj zemlji ne mogu 
da ostanem, nakon što sam izgubio moje ljubljene 
gospodare. 

To je sve ali sporedno. Sada ću da vam sa¬ 
općim glavno, najgore, pa bilo mi još toliko te¬ 

ško. Molim Vas, ne plašite se odviše — saberite 
se — moram Vam javiti, da su Vaši cijenjeni, 
dragi roditelji na strahovit način izgubili život. 

Blijeda kao smrt uspravila se Sana, ukočila 
pogled, kao da je sišla s uma i uz mukli jecaj pala 
na pod kao posječeno stablo. 

Kathe se uplašila. 

— Sano. Zaboga — Sano — što ti je? 

Sana nije izgubila svijest. Ali bezgranična bol, 
što ju je kod te strahovite vijesti osjetila, odu¬ 
zela joj svu snagu i oborila na tle. 

Kathe je usprkos svoje ozlijedjene noge htjela 
da joj pomogne i pokušala je da ustane. To je 
Sani donekle povratilo snagu, te je ustala. Ispru¬ 
žila je ruku, kako bi zadržala Kathu na njenom 
ležaju i klonula u naslonjač. 

— Sano — draga Sano — zaboga — reci, što 
ti je? — zaklinjala ju Kathe. 

Sana je pokušala da govori, ali iz njenog grla 
nije se čula ni jedna riječ. Tek tihi, bolni jecaj 
vinuo se iz njenih grudiju. Dršćućom rukom pru¬ 
žila joj pismo i nemoćno klonula natrag na sto¬ 
licu. Kathe je pročitala pismo dotle, dokle ga je 
i Sana pročitala i silno se uplašila. Pogledala je 
Sanu u njeno blijedo, izmučeno lice i suze joj 
navrle na oči. 

— Uboga moja Sano, što da činim, da ti po¬ 
mognem? — jadikovala je Kathe. 

Teškom mukom uspravila se Sana i tupo se 
u nju zagledala. Rukom se uhvatila za Čelo, kao 
da se budi iz sna i muklo odgovorila: 

— To ne može da bude, Kathe — to ne može 
da bude! Daj mi pismo — moram ga pročitati 
— sve — do kraja. Ne mogu da vjerujem — ta 
ja nisam kod svijesti ili snivam kakav strašan 
san. 

Kathe joj pružila pismo, a Sana je zagrizla u 
usne i posegnula za njim. Ruke joj drhtale i zato 
se poduprla o stol i pokušala da dalje čita. Slova 

su joj pred očima skakala i prošlo je nekoliko 
časova, dok ie mogla da nastavi. 



— izvijestit cu Vas i o tome, kako se to do¬ 

godilo, premda mi se i kod pomisli na to srce 

lomi. Radža, koji vlada našim okružjem krvoločan 
je barbarski poglavica. Pučanstvo je nemoćno 
protiv njegovih nasilja, jer britanska vlada po¬ 
stupa s njim kao sa prijesnim jajetom. Dozvoljava 
si sve, te je već često puta došao u sukob sa 
mojim milostivim gospodinom, koji ga je odlučno 
odbijao. Za to ga je i mrzio. A još ga je više 
zamrzio, kada je htio, da se našim okružjem pro¬ 
vede željeznica. Radža ne će željeznica, ne će 
nikakovih prometnih puteva, jer ne bi više mo¬ 
gao da neopaženo izvadja svoja nasilja. Moj milo¬ 
stivi gospodar imao je pred nekoliko dana da 
primi od britanske vlade konačni odgovor, hoće 
li se sagraditi željeznica, ili ne. Radža je svim 
sredstvima radio protiv toga i zato je moj milo¬ 
stivi gospodar htio da tu stvar još jednom lično 
požuri kod vlade. Za to je doznao radža i htio 
je, da to pod svaku cijenu osujeti. 

Prije, no što je moj milostivi gospodar mogao 
da krene na put, došao je jednoga dana radža sa 
svojom pratnjom i stao sve da uništava. Kad se 
moj milostivi gospodar usprotivio, htio je radža 
da ga zarobi. Milostivi gospodin branio se protiv 
njegovih razbojnika i tako je došlo do strahovitog 
prizora. Kad sam htio da priskočim u pomoć mo¬ 
me gospodaru, pograbiše me dva razbojnika i sve- 
zaše o stablo. Tako sputan morao sam gledati, 
kako se bijesna rulja oborila na mog milostivog 
gospodina i ubila ga. Radža je sjedio na konju i 
huškao svoje ljude. 

Milostiva gospodja začula je u bungalowu viku 
i s prozora je gledala što se dogadja. U očajanju 
pohrlila je, da pomogne svome vjernome drugu, 
a kad je vidjela kako leži u vlastitoj krvi, upe¬ 
rila je na radžu samokres. U svojoj boli i bijesu 
sigurno bi ga ustrijelila, ali jedan od razbojnika 
izbio joj samokres iz ruku i žabo joj bodež u 
srce. Klonula je na truplo mog milostivog go¬ 
spodara — oboje su bili mrtvi. 

Rdža je zatim dao spaliti bungalow i uništiti 
prekrasne vrtove. Plantažu je naprosto zaplijenio 
i proglasio svojim dobrom.. Na mene su razbojnici 
zaboravili. Za sve to vrijeme vikao je radža, 
da je moj milostivi gospodar bio izdajica, da je 
bunio narod i da ga je htio umoriti. Za kaznu 
dao ga je ubiti, a posjed je zaplijenio. Sve su to 
bile podle laži. Nije htio, da se sagradi željezni¬ 
ca, htio je zapriječiti, da moj gospodar kod vlade 
isposluje gradnju željeznice. 

Sve do u noć ostao sam sputan o drvo i morao 
sam sve to da gledam i slušam. 

Noću došuljao se jedan od naših urodjemih slu¬ 
gu. Ostao je vjeran svojim gospodarima, koji su 
mu mnogo dobra učinili. Raskinuo je okove, na¬ 
pojio me i nahranio i pomogao mi, da pokopam 
gospodare. Zatim sam pobjegao. Pošao sam do 
britanske vlade i tamo po istini ispričao sve što 
se dogodilo. Ali radža je već prije na drugi način 
prikazao svoje grozno nedjelo. Iskazao je, da je 
moj milostivi gospodar bio neprijatelj Engleza, 
te da je pučanstvo huškao protiv britanske vlade. 
Osim toga, da ga je htio i umoriti, a i njegova 
supruga da im se prijetila samokresom. 

Vjerovali su radži, a ne meni, jer je tako bilo 
podesnije za britansku vladu. Stranci ne vrijede 
ovdje ništa. Nitko nije priječio radži, da zaplijeni 
plantaže, nesmetano je mogao da ih prisvoji. Re¬ 
kli su mi, da je moj gospodar sam skrivio svoju 
nesreću, — izvršena je samo pravda. A kad sam 
odlučno prosvjedovao protiv tih objeda i htio 
da im predočim istinu i pravo, zaprijetili su mi, 
da šutim, jer da bi i mene mogli da zatvore kao 
izdajicu. 

Ja sam tek ubogi, nemoćni sluga, osim toga 
stranac, i tako ne mogu više ništa da učinim. 
Uspije li mi, da se vratim u domovinu — poku¬ 
šat ću da dodjem na koji parobrod, javit ću Vam 
milostiva gospodjice. Želite li pokušati, da tražite 

pravo na plantaže, rado ću da svjedočim o svemu 
što se ovdje dogodilo. Ne vjerujem ali, da će ra¬ 
dža popustiti, a i Englezi će ga štititi, jer je to 
samo na štetu jednoga stranca. Da je moj milo¬ 
stivi gospodar bio Englez, ne bi se radža ni usu¬ 
dio, da ga napane. 

Tako, milostiva gospodjice, sad znadete sve. 
Neopisivo žalim, što sam morao da Vam javim 
takovu strašnu vijest. Moji ubogi gospodari. To¬ 
liko su se radovali, da će i milostiva gospodjica 
doskora doći u Indiju. Moram ali reći hvala Bo¬ 
gu, da milostiva gospodjica nije još stigla ovamo 
jer bi je inače zadesila ista sudbina. Vjerujte mi, 
milostiva gospodjice, one strašne noći, kad sam 
pokapao moje uboge gospodare, plakao sam kao 
malo dijete. Milostivom gospodinu i milostivoj 
gospodji odrezao sam po jedan uvojak kose i pri- 
lažem ovome pismu, da ćete imati spomen na 
Vaše mile roditelje. Nadam se, da ću Vas, milo- 
tiva gospodjice još jednom vidjeti, vratim li se u 
domovinu, i tada ću Vam sve opširno ispričati. 
Neka je laka tudja zemlja mojim milim gospo¬ 
darima. Bili su dobri, plemeniti ljudi. 

Neka Vas Bog čuva, milostiva gospodjice i 
neka Vas uzme pod svoje okrilje. 

Preporučam se kao Vaš odani 

Karl Braun 

sluga gospodina von Bora 

Dugo je trajalo, dok je Sana pismo do kraja 
pročitala. Slova joj se rasplinula pred očima. 
Srce joj obamrlo u neopisivoj boli. Nije mogla da 
shvati, da su njeni ubogi, ljubljeni roditelji na 
tako okrutan način izgubili život. Slomljena, kao 
u groznici sjedila je u naslonjaču. Dršćućom ru¬ 
kom izvukla je iz omota uvojke roditelja i priti- 

snula ih na usne. Zatim je ispružila ruke preko 
stola, pokrila lice, nijemo pruživši Kathi pismo. 

I tako je ostala nepomično ležati, kao uko¬ 
čena u svojoj boli. 

Kathe ju zabrinuto promatrala. I ona je sada 
do kraja pročitala pismo. Jezovit užas prošao joj 
tijelom. Problijedila je i tupo se zagledala u Sanu. 
Sana nije bila sposobna, da misli na što drugo, 
već da je na okrutan i strahovit način izgubila 
svoje ljubljene roditelje. U svojoj boli nije shva¬ 
tila, da je uz to spala na prosjački štap, jer su 
roditeljima odnijeli sve, što su posjedovali. U taj 
čas ne bi na to ni polagala važnosti. Njeno ubogo 
srce čeznulo je za mrtvim roditeljima i bila joj 
strašna sama pomisao, da ih već nekoliko tje¬ 
dana nema na životu, a da ona nije za to znala. 
Sve je to vrijeme živjela kao obično, ne znajući, 
da je već siroče. Mučio ju tek neki pritajeni strah 
i nemir. 

Sjetila se onog posljednjeg bolnog rastanka s 
roditeljima. Tada joj neki unutarnji glas govorio: 
»Nikada ih više ne ćeš vidjeti.« To ju je oborilo 
na tle. Ipak se svim silama borila protiv te ko¬ 
bne slutnje. I to joj je uspjelo — dok konačno 
pred nekoliko tjedana nije izostalo očekivano 
pismo. Od tada se opet javljale u njenoj duši 
kobne slutnje i bivale su sve mračnije, kobnije. 
No uvijek se još nadala, da je sav taj strah 
bezrazložan. 

Sada je ali znala, da nije bio bezrazložan. 

U svom strahu i tuzi nije Kathe smogla ni 
riječi. Napokon toplom sućuti uhvati Sanu za 
ruku. 

— Sano, — moja uboga, nesretna Sano! — 
uzdahnula je tiho. 

Sana se lagano uspravila i opet klonula na¬ 
trag u naslonjač. Pogledavši je Kathe se uplašila. 
Činilo joj se, kao da umire. S njenog je lica iz- 
čezla i posljednja kap krvi i njene su oči tupo i 

prazno virile iz ispaćenog lica. Sjedila je tako 
kao okamenjena, tek njene se usne trzale. 

Kathe se uplašila. Najednom je osjetila, kako 
je ipak Sanu ljubila, i ona je htjela da učini bilo 
šta velika, nečuvena, samo da je utješi. Bila je 
ali nemoćna. Nije mogla ni da ustane, da je uzme 
u svoj naručaj i da je utješi. Osjećala je ali i to, 
da je Sana nepristupačna svakoj utjehi. I kako 
ju sve to napunilo strahom, povukla je za zvonce. 

Unišla je služavka. 

, — Brz0 > Lin a — zovnite majku, neka odmah 

dodje ovamo, — naloži joj Kathe uzrujano. 

Sana se nije micala. Kao da su joj obamrla 
sva sjetila. 

Nakon nekoliko časaka došla je i gospodja 
von Zedlitz nešto namrgodjena lica. 

7 se doodilo, Kathe? Zašto me zoveš, 
kad imam toliko važna posla? 

Kathe je dršćućom rukom uprla u Sanu. 

— Gle, majko 1 Uboga, uboga Sana. 

Tek sada je gospoda von Zedlitz primijetila 
oanu i silno se uplašila. 

Za ime božje — Sano — šta ti je? Zar si 
bolesna? 

. , S ^ n a je umorno podigla glavu i tupo ju po- 
gledala. Htjela je nešta da kaže, ali njene su se 
bezbojne usne tek nečujno micale, a tijelo je uz- 
drhtalo kao u groznici. 

Strahota, majko, njeni su roditelji mrtvi, 
tvo — Stoji U ovome pismu. Molim te, pročitaj ga 
Gospodja von Zedlitz je problijedila. 

Šta govoriš? — upita prestravljeno, po- 
segnuvsi za pismom. Klonula je na rub divana, 
na kojem je ležala Kathe i stala da čita pismo. 

rrocitavši ga spustila je ruke i rastreseno 
pogledala Sanu. 

— Bože moj, ta to je užasno. 

Ustala je i uhvatila Sanu za ramena. 

— Saberi se, Sano, obolit ćeš. Isplači se. — 


10 Nova sreća 

Sana je ali ostala nepomična kao da je od užasa 
zanijemila i osjećala je, kako bi se strahovit 
krik razlijegnuo samo da otvori usta. 

Bespomoćno promatrala je gospodja von Ze- 
dlitz Sanu. Shvatila je da ovdje ne pomažu riječi, 
a ipak nije znala što da učini. Napokon uzrujano 
pograbi pismo. 

— Reći ću ocu! — poviče i izleti napolje. 

Bez kucanja navalila je u sobu svoga supruga. 

— Ernst — stigle su strahovite vijesti iz In¬ 
dije. Hans i Marija su umoreni. Neprijateljski 
radža — znadeš, Hans nam je već pisao o nje¬ 
govim napadajima — dao ih je pogubiti. Sana 
sjedi kod Kathe kao kameni kip. Ne znam, što 
da započnem, — izgovorila je bez daha. 

Gospodin von Zedlitz skočio je sa stolice. 

— Šta si rekla? Je li to moguće? 

Pružila mu je pismo. 

— Evo, čitaj, — odgovorila je i klonula na 
stolicu. 

Čitao je, a kad je svršio prestravljeno se za¬ 
gledao u svoju suprugu. 

— To je zaista strašna vijest. Razumijem, da 
je to moglo da shrva ubogu Sanu. Ona je i bez 
toga vrlo ćutljiva, a vječnim odsustvom rodi¬ 
telja, još je više srcem prionula uz njih. 

— Izgleda, kao da će i sama umrijeti. Upravo 
sam se uplašila. Zato sam se i požurila do tebe. 

— Da, da — strašna je pripovijest. Ali na 
žalost ne mogu da joj pomognem. Već , je i to 
strašno, što je na takav okrutan način izgubila 
roditelje — no osim toga ostala je i potpuno siro¬ 
mašna. Jer što je taj radža jednom uzeo uz pri¬ 
volu engleske vlade, to mu više nitko ne će 
oduzeti, pa da je Sana još tako nedužna. Ne 
vjerujem, da se Hans upustio u kakove političke 
poslove. To bi bilo posve nepromišljeno i ludo, 
a Hans je bio razborit i proračunan čovjek. To 
će ali ipak tamo uzeti kao izliku, samo da se 

stvar riješi onako, kako to oni hoće. Gdje nije 
ugrožen vlastiti interes, tamo su gospoda Englezi 
vrlo susretljivi. 

Gospodja von Zedlitz je uzdahnula. 

— Ti dakle misliš, da je Sana potpuno osi¬ 
romašila? 

— Potvrdi li se sve, — što piše sluga, ostala 
je sirota. Moramo naravno da se odmah raspi¬ 
tamo. Zatražit ću na konzulatu informacije. 

Nemoćno gledala je gospodja von Zedlitz svog 
supruga. 

— To je i za nas težak udarac, Ernst. Sada će 
Sana pasti na naš teret, a i sami imamo velikih 
briga. 

Gospodin von Zedlitz pogladio si je kosu. 
Njegove su hladne oči potamnile. 

— Još nam je samo to manjkalo. Osim toga 
nismo još ove godine primili novac za uzgoj i 
opskrbu, jer je Hans namjeravao da plati tek 
onda, kad će doći po Sanu. Platio je samo do 
prvoga siječnja ove godine. 

Prestravljeno sklopila je gospodja von Zedlitz 
ruke. 

— A ja sam tek nedavno naručila dvije nove 
haljine za nju i sada moram da ih otkažem. Na¬ 
dam se, da nije prekasno. Ta sada će i onako 
morati da nosi žalobno odijelo. Pa i to stoji no¬ 
vaca. Bože moj, strašna je to pripovijest. 

Uzbudjeno ušetao se gospodin von Zedlitz 
sobom. 

— Da, teška je to briga za nas. Dosta nam 
brige zadaju vlastita djeca. Ali — na ulicu je 
ne možemo baciti. Moramo je zadržati u Linden- 
hofu, inače će ljudi svašta pripovijedati. 

Uzdahnuvši uspravila se gospodja von Zedlitz. 

— Ali njezin život ovdje mora da se postavi 
na drugu osnovu. Ostane li u Lindenhofu mora 
da si kruh zaradi na bilo koji način. Mi naravno 

nismo u stanju, da je uzdržavamo i da se bri¬ 
nemo za sve, što joj treba. Mi to ne možemo. 

— Ali što da učinimo? Kako će da zaradi 
hljeb? 

— Otpustit ću gospodjicu, a Sana će pre¬ 
uzeti njezin posao i tako ćemo uštediti novac za 
gospodjicu. No, možda se dade još nešto spasiti 
od imetka njenih roditelja. 

Gospodin von Zedlitz je slegnuo ramenima. 

— Ne nadam se. No, ja ću se ipak obratiti na 
konzulat, da vidim, dade li se uopće što učiniti. 

Gospodja von Zedlitz lagano se digla. 

— Za Sanu je to težak udarac, ali je i za nas 
jedna briga više. Još ću da prigledam kod nje. 
Ideš li i ti sa mnom? 

Neodlučno i nevoljko pogledao je gospodin 
von Zedlitz svoju suprugu i napokon uzdahnuo: 

— No, da — moram nekako da je utješim. 
Žalim je, no nažalost ne mogu da joj pomognem. 

— Ne, to ne možemo. I sami imamo s time 
brige i uzrujavanja. Ubogi Hans — uboga Ma¬ 
rija A upravo sada imam toliko posla! 

Supruzi su pošli gore. U veži se susreli sa 
Hellom. 

— Šta se dogodilo, majko? Lina mi je rekla, 
da su iz Indije stigle neke zle vijesti. 

Gospodja von Zedlitz ukratko joj je ispričala 
što se dogodilo. Hella je raskolačila oči. 

— Ta to ie strašno! — primijetila je. No u 
njenim je očima bilo više znatiželje negoli - su¬ 
ćuti. I ona se priključila roditeljima i pošla s 
njima do Sane. 

Sana je sjedila kao /uzeta. Kad je lagano svr- 
nula pogledom i zavirila Helli u njene znatiželjne 
hladne oči, nenadano je ustala i okrenula se 
prema vratima svoje sobe. 

— Sama hoću da budem, — viknula je suho 
i oporo, dršćući čitavim tijelom. U taj čas nije 

mogla da podnosi konvencionalno tužna lica 
svojih rodjaka, jer joj dušu raskinula bol. 

I prije no što je dobila odgovor, zatvorila je 
za sobom vrata. Izmučena bacila se na postelju 
i licem zaronula u jastuke. Tako je ležala, žrtva 
svoje boli, i željela da umre i tako se sjedini 
sa svojim roditeljima. 

Njeni se rodjaci tupo zagledali u zatvorena 
vrata. 

— Vrlo je nepristojno od Sane, što nas je 
ovako ovdje ostavila kao dosadne stvarce i pred 
nama se zaključala, — primjetila je Hella uvrije- 
djeno. Kathe se ali bojovno uspravila. 

— Ti još sigurno nisi takova što osjetila, da 
bi čeznula za samoćom i zbjegavala ljude, — od¬ 
govorila joj Kathe gušeći se u suzama. 

Hella je prezrivo omjerila pogledom. 

— Došla sam da je utješim. Umjesto da je za¬ 
hvalna, zatvorila nam ispred nosa vrata. Narav¬ 
no, ti je uvijek uzimlješ u obranu. Ja ali držim, 
da je to nepristojno, pa bio čovjek i uzrujan. 

Neopisivim pogledom omjerila je Kathe svo¬ 
ju sestru. 

— Da — ti nebi u njenom položaju zaboravila 
na formalnosti. Ali za njenu bol nema ograni¬ 
čenih formalnosti ni utjehe. Razumijem njenu ne¬ 
pristojnost, kako ti to nazivlješ, i shvaćam je 
potpunoma. Utješijive riječi mogu da su i dobre 
— ali ima i takovih raspoloženja, kada ih čovjek 
ne može da podnosi. 

— Bože moj — još ćeš ovdje glumiti nekog 
psihologa, ti glupo stvorenje. 

— Možda sam i glupa, ali nisam bez razuma. 

— Mir, ako smijem moliti! — poviče go¬ 
spodin von Zedlitz oštrim glasom svojim kćer¬ 
kama. 

Gospodja von Zedlitz primaknula se zatvo¬ 
renim vratima. 


149 



— Uistinu je nepristojno, što nas je Sana ta¬ 
ko ostavila. 

— Bože — zar je uistinu ne možete razumjeti? 
— uzrujala se Kathe. 

— Mogla je da nam barem nešto kaže, — 
odgovorila je majka ljutito. 

— Upravo to nije mogla, majko. Nije mogla 
ni sa mnom da govori. Ostavite je sada, da se 
umiri, to ie jedino dobro, što joj ga sada možete 
iskazati. Kad se jednom sabere, doći će sama k 
vama. Ta ju je vijest upravo strašno potresla. 

Gospodin von Zedlitz kimnuo je glavom. 

— Kathe ima pravo — ostavimo Sanu, da se 
smiri. A kako je tebi, Kathe? — upitao ju više 
učtivo no ljubazno. 

Kathe se još uvijek borila sa suzama. 

— Ah, tatice, moja je nezgoda sada posve 
sporedna. Tek zlo je, što upravo sada ne mogu 
da ustanem. Noga će već ozdraviti, ne boj se. 

— No, dakle, želim ti, da se brzo oporaviš. 

— Hvala, tatice. 

— Bilo bi dobro, Kathe, da ti pošaljem koga, 
da ne ležiš sama, — primjeti gospodja von Zedlitz. 

Kathe je pogledala Hellu. Znala je, kako su u 
kući svi zaposleni, te da je i majka poslom pre¬ 
opterećena. Jedino Hella nije radila ništa, osim 
katkad neki beskonačni ručni rad ili je pako 
redila cvijeće u vazama. I kako je god nije trpje¬ 
la uza se, ipak nije htjela, da bilo tko zbog nje 
zapusti svoj posao. 

— Hella može da ostane kod mene, majko. 
Romane može da čita isto tako i ovdje, a ja joj 
ne ću zadavati mnogo muke. 

Hella nije bila oduševljena tom ulogom bolni¬ 
čarke. No gospodja von Zedlitz dodala je uzdah- 
nuvši: 

— Da, Hello, mogla bi ostati ovdje, dok se 
Sana oporavi. Obavijestit ćeš me o tome. 

Hella je kimnula glavom. 

— Dobro, majko, ostat ću ovdje. 

Sestre su ostale same. 

Hella je pogledala sestru. 

— Trebaš li što? 

— Ne — hvala. Ustreba li mi što, reći ću. 
Inače ne treba da se obazireš na me. 

— Onda ću si donijeti moj ručni rad. Odmah 
ću se vratiti. 

— Kako te volja. 

Hella je izašla i Kathe je suzdržavajući bol, 
prisluškivala na Sanina vrata. 

— Da je barem Rolf ovdje. On bi mogao da je 
utješi. Jedino on. Ja sam tako nespretna, a drugi 
— ne — drugi je ne mogu da utješe. Pisat ću 
Rolfu, — mislila je Kathe. 

Kad se Hella povratila umolila ju Kathe: 

— Molim te, podaj mi moj pisaći pribor. Javit 
ću Rolfu, što se dogodilo. 

— Zar je to tako prešno? 

— Da, žuri mi se. Ali ne misli, da iz toga že¬ 
lim da pravim neku senzaciju. Imam posve druge 
razloge. 

Hella je slegnula ramenima. 

— Nisam znatiželjna, — odgovorila je i sjela 
opet uz prozor. 

Kathe je pisala: 

— Dragi moj Rolf! Rijetko dolazi nesreća 
sama. Dok sam ja prikovana uz postelju s mojom 
nesretnom nogom, stigle su našoj ubogoj Sani 
strašne vijesti iz Indije. Njeni su roditelji po na¬ 
logu staroga odvratnog radže umoreni. Znadeš, 
ujak Hans i tetka Marija pričali su nam štošta 
o tome strašnome čovjeku. Osim toga zaplijenio 
je radža i sav njihov imetak. 

Lako možeš, da si predstaviš, kako je ta vi¬ 
jest djelovala na Sanu. Pala je u nesvijest i dugo 
je ležala, kao da je i sama umrla. Tek, kad su 
došli roditelji sa Hellom i htjeli da je utješe, po- 


151 




bjegla je u svoju sobu i zaključala se. To je na¬ 
ravno izazvalo veliko negodovanje. Osobito se 
Hella tom prilikom pokazala beskrajno glupom. 
Nitko ne može da osjeti, što Sana trpi — pa ni 
ja, premda sam tom prilikom otkrila, da ima i 
u mene srca, te da mi je Sana postala neizrecivo 
mila. Mogla bi da isplačem oči, kad pomislim, 
što sada Sana trpi, sama u svojoj nevolji. No time 
joj ne mogu da pomognem i zato se obraćam na 
Tebe. Ti najbolje znadeš, što joj sada treba i pi¬ 
sat ćeš joj odmah i naći ćeš za nju prave riječi. 

Šteta, što si upravo sada otsutan, Pred Tobom 
se sigurno ne bi zaključala. No, što nije htjela 
da sluša ledene riječi Helle, to joj ne može nitko 
zamjeriti. A ja sam opet tako nespretna i ne 
mogu da nadjem prave riječi. Ah, Rolf, tako mi 
je tjeskobno u duši, kao nikada do sada u ži¬ 
votu. Već sam jučer — nakon moje pustolovine 
s dvokolicom — posvema ispala iz moje stare 
ravnoteže. I Sana ti je već pisala o našem izlc f u 
i svim njegovim posljedicama. Dakle, osjećam, 
da imam srca, no mislim, bilo bi bolje, da ga 
nemam. Čini mi se, da ga čovjek osjeća tek onda 
kada boli. A u taj čas boli — zbog Sane. Molim 
Te dakle, dragi Rolf, piši odmah Sani, lijepo 
i dobro, kako Ti znadeš. Da se nije tako zlo 
desilo, rekla bih, da se radujem, što Sana ne 
može da ide u Indiju. Upravo sam strepila pred 
tim rastankom. To ali neka ostane med ju nama. 
A sada, zdravo! Čuj — gospodin von Steinach i 
njegova sestra prekrasni su ljudi. Rekli su mi, 
da su Te već upoznali. 

Time bih svršila; samo da Ti što prije stigne 
ovo pismo, kako bi mogao Sani odmah da pišeš. 
Srdačno Te pozdravlja 

Tvoja sestra Kathe. 

Kathe je zatvorila pismo i obratila se Helli: 

— Molim te, spremi ovo pismo u poštansku 
vrećicu, da što prije ode. 


152 


Hella se dignula i odnijela pismo. 

I opet je Kathe bez daha prisluškivala pred 
Saninom sobom. Ali čulo se nije ništa. 

Kathe je teško i duboko uzdahnula isklopila 
ruke na srce. 

— Kako je samo moguće, da čovjek za čo¬ 
vjekom tako žali? Kad bih samo mogla, da joj 
pomognem i da je utješim. No ni mene ne će 
saslušati, kao ni druge. Ta ona ni ne zna, da je 
volim, — mislila je Kathe. 

* * * 

Nakon večere otpustila je Kathe Hellu. 

— Ne trebam te više, Hella, spavat ću. Možeš 
otići, — rekla joj je. 

Dan je prošao i Sana se još uvijek nije poja¬ 
vila. Gospodja von Zedlitz nekoliko je puta do¬ 
šla i kucala na vratima, ali Sana je još uvijek le¬ 
žala kao da je duhom otsutna. Suze su joj pre- 
sahle i nikog nije mogla da vidi. 

Kathe se požrtvovno brinula oko Sane. I u 
ovim je časovima požrtvovnosti i brige osjetila, 
koliko ju voli. 

Kad se Hella povukla i Kathe sama ostala, 
odlučno se dignula sa svog ležaja. Poduprla se 
o stolicu i tako dovukla do vratiju, koja su di¬ 
jelila njihove sobe. Lagano je zakucala na vrata, 
pritisnula usta na pukotinu i tiho je molila: 

— Sano, — draga, mila Sano, molim te otvo¬ 
ri. Toliko sam zabrinuta za te. Posve sam sama, 
ne trebaš da se bojiš drugih. Nitko više ne će doći. 

Prisluškujući na to začula je lagani žamor. 
Zvučilo je kao dubok uzdisaj. Po svoj prilici je 
Sana ustala. Polagani, teški koraci približavali se 
vratima i napokon se pomaknuo i zapor. 

Vrata se otvorila i pojavila se Sana razbaru¬ 
šene kose i zgnječene haljine. Lice joj je bilo 
blijedo i ispaćeno, a oči joj plamtjele kao u gro¬ 
znici. 

Sana je inače bila uvijek čista i uredna u 
svojoj vanjštini. I zato je to strašnije sada izgle¬ 
dala. Jecajući bacila se Kathi oko vrata. 

— Moja uboga, bijedna Sano, zašto ne mogu 
da ti pomognem. — Saninim je licem prošao trzaj. 

— Lezi natrag, odmah, Kathe, nisi smjela 
ustati, — govorila joj Sana tihim bezbojnim gla¬ 
dom, zaboravivši u brizi za njenu nogu na čas i 
vlastitu svoju bol. Kathe ju nježno pogladila po 
blijedome licu. I ta je nježnost, koju nije nikada 
prije primijetila kod Kathe, potresla Sanu. Ogr- 
lila ju i povela do njene postelje. A kad je Kathe 
opet ležala obujmila je Sanu obim rukama i pri¬ 
vukla ju sebi. 

— Zar uistinu ne mogu ništa za tebe da uči¬ 
nim, uboga, mila moja Sano? — upitala ju tiho i 
čvrsto ju privinula uza se. 

I najednom je nestalo ukočenosti sa Sanina 
lica. Nenadano navriješe suze na oči. Mogla je 
da plače. I plakala je dugo i grčevito; trzala se 
čitavim tijelom. 

A Kathe ju još čvršće ogrlila, milovala ju i s 
njom plakala. Čitavim je njenim bićem prevladala 
blagost. Ništa više nije potsjećalo na njenu mo¬ 
mačku divlju narav. U taj je čas bila duboko 
osjećajno, blago biće, koje je u svom srcu osje¬ 
ćalo najiskreniju sućut prema nesretnoj Sani. 

I tako su zagrljene sjedile i plakale. Sana je 
plakala za svojim roditeljima, a Kathe zbog 
Sanine nesreće. 

Iscrpljena klonula je Sana natrag na jastuk 
pokraj Kathe. I tako je dalje tiho plakala i pla¬ 
čući usnula. 

I Kathe je usnula, nakon što je Sanu pokrila. 

Sunce se već uzdizalo, kada se Sana drhtu- 
reći probudila. Tužnim okom pogledala je oko 
sebe. Kathe je još uvijek mirno i čvrsto spavala. 
Sana je podigla pokrivač i omotala se u nj. Zatim 
se dignula i pošla do prozora. Otvorila ga i spu¬ 

stila se u naslonjač. Upaljenim je očima gledala 
u daljinu, tamo, prema Indiji. Otac joj je jednoga 
dana za vrijeme svoga posjeta pokazao smjer. 
Upravo iznad velike breze, što je stajala pred 
parkom. Njena čežnja nije ali više mogla da u 
dalekoj tudjini traži mile roditelje, ležali su u tu- 
djoj zemlji, u skromnome grobu, što im ga je 
iskopala vjerna ruka njihova sluge. 

Potražila je uvojke, što ih je sakrila na svome 
srcu, jedina spomen na mile pokojnike, što joj 
ga poslao Karl Braun. Njene su blijede usne 
čeznutljivo šaputale nježne riječi i ona je milo¬ 
vala te uvojke, privinula ih na svoje lice, kao 
da će time iskazati još posljednju ljubav mrtvim 
roditeljima. Znala je, da su posljednje misli nje¬ 
nih roditelja bile njoj namijenjene. 

I opet su potekle suze niz njeno lice, nijeme, 
bolne suze, kojima se toči krv iz srca. Bol je opet 
uzbudila njeno biće. 

Sate i sate sjedila je tako i osjetila je, kako 
je osamljena i zapuštena, kao nikada prije. 

U kući se lagano budio svakidnevni život. 
Tamo, u stajama začuli se glasovi gladnih 
životinja. 

Napokon se probudila i Kathe, ogledavajući 
se prestrašeno oko sebe. 

— Sano! 

Ustala je. Otrla je suze i sabrala se, preuzevši, 
da će neizbježivome hrabro gledati u lice. 

— Hrabro, mila moja Sano! 

Tako joj je i otac prišapnuo, zagrlivši je kod 
posljednjeg njihovog rastanka. Bilo joj je, kao 
da opet čuje taj glas. 

•Stisnula je zube i obratila se prema Kathi. 

Pošla je prema njoj i nagnula se nad nju. 

— Nisam ti ni obloge izmijenila, Kathe. Ta¬ 
ko je čovjek sebičan u svojoj boli, — ispričala 
se Sana. 

Kathe ju uhvatila za ruku i pogladila je. 

— Izgleda, da si ti još nešto i predbacuješ, 
Sano. Noga me uopće vdše ne boli. 

— Da vidim, da li je još crveno i natečeno, 

— odgovori Sana i prihvati se svog posla bolni¬ 
čarke. Ruke su joj drhtale, a oko ustiju titrao 
joj trzaj boli. Inače je ali bila mirna i zdrava. 
Stavila je nove obloge. Noga se već prilično 
oporavila, no crvenilo i oteklina još se uvijek 
opažala. 

Kathe se zagleda Sani u lice. 

— Sano, ti izgledaš, kao da si teško bolesna 
i kao da trebaš više njege nego ja. 

Sana je stresla glavom. No ipak je ponovno 
klonula u naslonjač, kao da je izgubila svu 
snagu. 

Tako je još sjedila, kad se pojavila gospodja 
von Zedlitz. Ugledavši Sanu uplašeno je zala- 
mala rukama. 

— Bože, Sano, kako ti bijedno izgledaš. Za¬ 
što si se jučer pred nama zaključala? 

Sana ju umorno pogledala. 

— Oprosti, tetko, nisam mogla ni s kime 
da o tome užasu govorim. 

— Ali mi smo htjeli, da te utješimo. 

Sana je zgrčila ruke. 

— Znadem — ali morala sam da ostanem 
sama — bila sam kao luda. Molim te, ne ljuti se. 

— Ta ja se ni ne ljutim. Shvaćam, kakova te 
strašna nesreća zadesila. Žalim te, i na tvoje 
uboge roditelje mislimo s tugom u srcu. No što 
se dogodilo ne da se više popraviti. Inače ćeš 
potpunoma smalaksati, možeš i oboliti. 

Sana si poravnala kosu sa čela. 

— Doručkovati ću ovdje, kod Kathe, tetko, 

— odgovorila je poslušno. 

— No, to je dobro. A kad se malko oporaviš, 
dodji k ujaku. Hoće da se nešto porazgovori s 
tobom. Ti još ne razabireš, da će smrću tvojih 

roditelja i gubitkom imetka tvoja sudbina kre¬ 
nuti sasma drugim pravcem. 

Kathe je nemirno i ispitljivo pogledala majku, 
kao da se bojala, da će Sani što na žao učiniti. 

Sana je uzdahnula i tiho odgovorila: 

— Nisam mogla na što drugo da mislim, osim 
na roditelje. 

I opet joj navriješe suze na oči. 

— No, da — to je razumljivo, — odgovorila 
je gospodja von Zedlitz nevoljko. — Ali mi mo¬ 
ramo da mislimo i na tebe i tvoj položaj. On se 
već obratio na konzulat, možda se još dade što 
izraditi. Na svaki se način mora pokušati. 

Sana je poslušno kimnula glavom. 

— Doći ću kasnije k ujaku, tetko. 

— Dobro. Ali najprije si uredi kosu i odijelo. 

Sana se uplašeno pogledala. 

— Odmah ću se urediti. Oprosti, što sam tako 
izašla pred tebe — nisam mislila na se, — od¬ 
govorila je i pošla u svoju sobu. 

Gospodja von Zedlitz progovorila je još ne¬ 
koliko riječi sa vojom kćerkom, obećala da će 
odmah poslati zajutrak i vratila se dolje. 

Sana je uredila kosu i pristupila svome orma¬ 
ru. Tražila je crnu haljinu. Našla je tek jednu, 
no i ta je imala ovratnik iz svijetlo šarene svile. 
Skinula ga i tada obukla crnu halijnu. U blagim 
se naborima spuštala niz njen vitki stas i uski 
izrezak glatko se priljubio uz vrat. U toj je ha¬ 
ljini izgledala za nekoliko godina starija, no 
možda još nikada nije bila tako dražesna kao 
sada. Blijedo lice i zlatna kosa divno se ispo- 
ljila prema dubokoj tami haljine. 

Uzela je uvojke svojih roditelja i spremila ih 
u medaljon, u kome je uvijek nosila njihove 
slike. Suze joj potamnile pogled i stisnula je zu¬ 
be, samo da održi prisutnost duha. 

Uzdišući sakrila je medaljon na srcu i zatim 
spremila sobu. To ju je toliko umorilo, da je ne¬ 
koliko puta morala otpočinuti. 

Svršivši posao u sobi vratila se opet do Ka¬ 
the, koja ju je dočekala raskolačenih očiju. 

— Ah, Sano, čini mi se, kao da si od jučer 
narasla. Izgledaš kao prava dama. 

Sana je sjela do nje. Šuteći uhvatile se za ruke 
i gledale se. Napokon progovori srdačno Sana: 

— Hvala ti, Kathe, što si tako dobra i mila 
prema meni. 

Kathe joj gladila ruku. 

— Činim to samo zato, jer mi tako nalaže 
srce, Sano, i u buduće ne ću biti prema tebi dru¬ 
gačija. Panem li katkada opet u moj stari ton, 
ne ljuti se. Jedno znadem sada pouzdano — vo¬ 
lim te, Sano. 

To je tako nenadano, toplo i iskreno prova¬ 
lilo iz njene duše i Sana ju tronuto zagrlila i po¬ 
ljubila. # 

— Hvala ti — to za mene mnogo vrijedi. 

— Uistinu? Zar sam uistinu time dobro 
učinila? 

— Da, draga Kathe. 

— To me raduje — uistinu me raduje. Hoću 
«amo da ti kažem, da sam od jučer — ne — 
od prekjučer postala sasvim drugi čovjek. Znadeš 
ipak mislim, da je ljepše, ima li čovjek srca, pa 
makar i bolilo. 

Umoran smiješak zatitrao je Sani oko usana. 

— Da, Kathe, mnogo je ljepše. 

U taj čas ušla je u sobu služavka sa zajutar- 
kom. Sana je preuzela pladanj i prostrla maleni 
stolić pred divanom. Kathe je uporno zahtijevala 
da i Sana nešto uzme. Sve ju više molila i umirila 
se tek onda, kada je Sana uistinu mnogo pojela. 
Dok su obje mlade dame bile time zabavljene, 
došla je i Hella. 

— Majka mi je kazala, da se s tobom može 
opet govoriti i došla sam, da ti izrazim moje 
saučešće. Jučer si naprosto pobjegla od mene, 

— izgovorila je Hella učtivo, ali bez topline. 

Sana je prihvatila njenu ruku. 

— Hvala ti, Hello. Oprosti, što sam se jučer 
povukla — nisam mogla drugačije. 

— Osjećaš li se dovoljno jakom, da preuzmeš 
dalje nadzor kod Kathe, ili da i ja ostanem ovdje? 

— Molim te, ako možeš sada jedan časak 
ostati ovdje — htjela bih da podjem do ujaka, 
želi sa mnom govoriti. Kad se vratim, naravno 
da ću opet preuzeti njegu. 

— Ne trebam te, Hella, — požurila se Kathe. 

— Dok se ne vrati Sana ne trebam nikakove 
njege ni pomoći. Lina će urediti sobu, a ako mi 
što ustreba, pružit će mi ona. 

— Kako želiš — dakle ja idem. 

Hella je ostavila sobu i Kathe se ogledala 
za njom. 

— Čudnovato, čim se pojavi Hella odmah se 
nekostriješim, — primijetila je svojim starim 
porugljivim tonom. 

— To je žalosno, a ne čudnovato, Kathe, — 
odgovorila joj Sana. — Trebala si ipak Hellu 
ovdje zadržati, dok se ja povratim. 

Ne, ne — volim, da ostanem posve sama. 
Imam je i od jučer dosta. Naizmjence je vezla i 
čitala svoje romane, a izmedju toga držala mi 
mudre propovjedi. U tome se sastoji sva njena 
njega. Uostalom, sretna je, da ne treba ovdje 
ostati.. Zašto da se dakle medjusobno dosadju- 
jemo i mučimo? 

— Pozvat ću dakle Linu, da ne budeš sama, 
dok se ne vratim. 

— Dobro, zovni je, samo da se umiriš, premda 
je ne ću trebati. 

—• Ipak je bolje, ako je ovdje. Inače ćeš opet 
ustati, kao jučer na večer. 

— Ah, to me je natjerao samo strah za tebe. 
Inače ne bih ustala. 

Sana ju srdačno poljubila. 

Za čas došla je i Lina i Sana je pošla k ujaku. 

Kathe je gledala za njom nekud zabrinuto. 

— Samo da joj što na žao ne učine, — mi¬ 
slila je sva u brizi. 

* * * 

Ušavši u ujakovu sobu našla je tamo i go- 
spodju von Zedlitz. Gospodin von Zedlitz utao je 
i pružio joj ruku. 

;— Tek sada mi se pruža prilika, da ti kažem, 
koliko me potresla smrt tvojih roditelja, Sano. 
Hvala Bogu, da si se sabrala. Molim te, sjedni, 
treba da se nešto porazgovorimo. 

Sana je sjela. U društvu ovih hladnih, ukoče¬ 
nih ljudi bilo joj je lakše, da zadrži hladnokrvnost, 
nego li u društvu Kathe. Ali je do u srce osje¬ 
tila studen. 

— Što mi imaš reći, ujače? 

Gospodin von Zedlitz sjeo je naprama Sani. 

— Potvrdi li se, što javlja taj Karl Braun i o 
čemu jedva da može biti ikakove sumnje, jer nam 
je tvoj otac toga slugu prikazao kao potpuno 
vjernog i pouzdanog, ostala si siroče. Kako još 
nisi navršila osamnaestu godinu, to ti je potreban 
i skrbnik. Ta će zadaća naravno mene zapasti, 
jer sam te i odgojio, a osim Rolfa sam ti i jedini 
muški rodjak. Rolf kraj svoje mladosti ne dolazi 
u obzir. Dakle, kako sam rekao, preuzet ću tu 
zadaću i nadam se, da si s time sporazumna. 

Sana ga pogledala svojim tužnim očima. 

— Da, ujače, naravno, da sam s time spora¬ 
zumna i hvala ti, što hoćeš da preuzmeš i tu brigu. 
Nadam se, da ti time ne ću zadati mnogo muke. 

— To je dužnost, koju preuzimam i ne smije 
se pitali, da li je teška ili nije. U prvome redu 
moram poduzeti sve, što je potrebno, da se do¬ 
bije službena potvrda o smrti tvojih roditelja. Za¬ 

tim ću pokušati, dade li se još štogod spasiti. Nije 
li to moguće, čega se u ostalom s pravom moram 
bojati, to ti se ne pruža najljepša budućnost. Bit 
ćeš posve siromašna djevojka i morat ćeš svoje 
zahtjeve znatno ograničiti. 

Sana je grčevito stisla ruke. 

— Oprosti ujače, ali sve to izgleda mi nezna¬ 
tno prema gubitku mojih roditelja. Ne mogu još 
da mislim ni na što drugo, do li na to, da sam ih 
izgubila. 

Gospodin von Zedlitz je kinmuo glavom. 

— Da, da — razumijem, još je svježa bol nad 
tim gubitkom. No ipak ćeš doskora morati uvi¬ 
djeti, da je i gubitak tvoje baštine od velikog 
utjecaja po tvoju budućnost. Ti još ne shvaćaš 
ozbiljnost života, ne znaš još, što su to novčane 
brige. Mogu da su upravo pogubne, to znadem iz 
vlastitog iskustva. No o tome ne ću dalje danas da 
govorim, ima vremena, dok stignu pouzdane vije¬ 
sti iz Indije. Tada će se naravno morati štošta 
razbistriti medju nama. Sada možeš da podješ 
u svoju sobu. Predbježno htio sam samo, da ri¬ 
ješim pitanje skrbništva. 

Sana je ustala. Umilno je pogledala tetku. 

— Mila tetko, molim te, naruči mi žalobne 
haljine, jer mi je to jedino crno odijelo. 

Gospodja Sabina zabrinuto je uzdahnula. 

— Opozvala sam naručbu za nove ljetne ha¬ 
ljine. Nadam se, da nije prekasno. Naravno, mo¬ 
raš imati žalobno odijelo — vidjet ću, što se dade 
učiniti. Ali ja, Hella i Kathe ne ćemo uzeti ža- 
lobne haljine ne možemo se upustiti u takove tro¬ 
škove, moramo računati sa svakom sitnicom. 
Tvoji roditelji nisu ovdje umrli i zato nije neopho¬ 
dno nužno, da se i mi zavijemo u crno. 

Sana je osjetila, kako joj nešto pritište srce. 
Najednom je shvatila kako je posve ovisna o svo¬ 
jim rodjacima, postane li u istinu sasvim siroma- 

sna, U jedan je mah razabrala, da je i novčano 
pitanje postalo za nju od goleme važnosti. 

— Dozvoli mi jedno pitanje, tetko: do kad su 
roditelji platili za mene? 

Gospodja Sabina izmijenila je pogled sa svo¬ 
jim mužem. 

— Plaćeno je samo do prvoga siječnja. Po¬ 
sljednju je godinu htio da plati tvoj otac tek onda, 
kad bi te poveo sa sobom u Indiju. Od prvoga si¬ 
ječnja ovamo plaćali smo mi za tebe sve, što je 
bilo potrebno, — odgovorila je napokon. 

Sana je prestravljeno gledala ujaka i tetku. 

— To sam ja prema tome vaš dužnik? 

— Naravno! No taj ćemo račun morati da 
brišemo. Potvrdi li se sve, što je sluga javio, na¬ 
ravno, da nam ne možeš to povratiti. Tu se ne 
može ništa promijeniti. 

Potišteno spustila je Sana glavu. 

— Žao mi je, što vam zadajem tolike brige. 
Znadem, da i sami imate velikih briga i da ne ži¬ 
vite u izobilju. 

— Nažalost ne. Ali o tome ne ćemo danas go¬ 
voriti. Najprije treba da primimo vijesti iz Indije. 
Zatim ćemo dalje govorili. 

I time su Sanu otpustili. Teškim umornim 
korakom vratila se u svoju sobu i sjela u naslonjač. 
Nepomično je sjedila, dok nije čula, da je Lina 
uredila Kathinu sobu. Skupila se i pošla k njoj. 
Kathe ju nestrpljivo očekivala. 

— Što su govorili, Sano? 

Težak uzdah izvinuo se Sani iz grudiju. 

— Objasnili su mi, da smrt mojih roditelja ima 
i drugih teških posljedica za mene. Ja sam posve 
siromašna — a osim toga sam se već i zadužila. 
Od prvoga siječnja dalje trošili su na mene od 
svoga novca, 

Kathe se zarumenila. 

— I da ti to kažu, morali su već danas da te 
zovu? — utpitala je drhtavim glasom. 

— Ne — do toga je došlo tek tokom razgo¬ 
vora. Tvoj me otac zvao, da mi saopći, da Je 
moj skrbnik, I on će pokušati, dade li se još što 
za mene spasiti. No ni on ne vjeruje u uspjeh. 

Kathe ju pogladila po ruci. 

— Držim, da isu s tim izjavama trebali da te 
poštede. 

— Jednom mora ipak do toga doći. I vjeruj 
mi, sada sve to lakše podnašam. Ta to je još 
uvijek neznatno prema nesreći, koja mi je otela 
ljubljene roditelje. 

— Mila, uboga Sano! 

Trzaj je prošao njenim tijelom i rukama je 
zakitila lice. 

— Ah. Kathe — draga Kathe, kako se strašno 
promijenio' moj udes — zajecala je i klonula na 
stolac. 

Kathi se oči zalile suzama. Nije smogla ni 
riječi utjehe. 

Posliie podne istoga dana došao je u Linden- 
hof i ujak Joakim. Nije još ništa znao o dogodjaji- 
ma posljednjih dana. Gospodja Sabina ga je sama 
dočekala. Njezin je suprug upravo izjašio u polje. 

— No, Sabino, — nagovorio ju starac, — niti 
vidim, niti čujem što o vama. Kathe i Sana ta- 
kodjer su malo kada kod mene. I tako sam na¬ 
pokon morao, da vas posjetim. 

Gospodja Sabina pozvala ga da sjedne. 

— Ah, dragi ujače, posljednjih se dana to¬ 
liko zla desilo, da smo već sasvim izgubili razno- 
težu. 

Starac se uplašio. 

— Za ime božje — što se dogodilo? 

Gospodja Sabina ispripovijedila mu je kako 
je Kathe nastradala i kako je Sana izgubila rodi¬ 
telje. 

Na licu starca odrazivala se duboka sućut. 

— Ta to je strašno! I ove divne ljude na tako 
okrutan način uništio je despotski barbar. A 

uboga Sana! To je težak udarac za to ubogo di¬ 
jete. Kada je stigla ta vijest? 

— Jučer ujutro. 

— Zašto me niste odmah o tome obavijestili? 

— Još se nismo pravo sabrali. To si još uvijek 
prerano saznao. 

— Kako je Sana podnijela taj udarac? 

— Upravo se skamenila, jučer je čitav dan 
proboravila u svojoj sobi. Danas se već donekle 
umirila ,ali izgleda upravo bijedno. 

— Gdje je sada? 

— Gore, kod Kathe. 

— A kako je njoj? 

— Boli ne osjeća više, a i oteklina već popu¬ 
šta. Pred jedan je sat liječnik bio ovdje i masirao 
nogu. Pokazao je i Sani, kako se to radi. 

Starac se raspitao još o mnogim potankostima 
i napokon se dignuo. 

— Ako dozvoliš, Sabino, ja bih posjetio dame. 
Htio bih da Sani izrazim saučešće i da vidim 
kako se Kathe nalazi. 

— To je veoma ljubezno od tebe, ujače. Ti si 
kao uvijek dobar i ljubezan. 

— Ali Sabino — ta ja činim nešto posve ra¬ 
zumljivo. Dakle — idem gore. 

— Uzet ćeš i čaj s nama? Ernst će se doskora 
povratiti, a i Hella bi takodjer željela, da po¬ 
zdravi svog milog ujaka. 

Laganii trzaj, što se prelio licem starog gospo¬ 
dina, pokazao je, kako mu se ne mili namješteno 
laskanje gospodje Sabine. 

— Dobro, uzet ću čaj s vama, — odgovorio je 
kratko. 

— Da te otpratim gore? 

— Nije potrebnoi, hvala, naći ću i sam put i ne 
ću da ti oduzimljem dragocjeno vrijeme. Imaš ja¬ 
mačno dosta posla. 

— U istinu, (pune su mi ruke posla. Moram da 
pomognem i Ernstu, jer je odlaskom Rolfa dvo¬ 
struko opterećen. 

— Da, da vjerujem, da vam manjka Rolf. On je 
veoma marljiv. 

Gospodji Sabini sijevnule su oči od radosti. 

— O, on je uopće sposoban čovjek. Samo što 
ne može da b"de ljubezan, takva mu je narav 
Ne smiješ da se ljutiš na nj, dragi ujače, ako je 
suzdržljiv prema tebi. On na žalost ne može da 
pokaže, što se zbiva u njegovom srcu. 

Ujak ju je s .nekim posebnim smiješkom slušao. 

— Ne brini se za to, Sabino. Vrlo dobro po¬ 
znam Rolfa i dobro znadem, što mu vrijedim. 
Dakle, molim te, ne daj se smetati, poći ću sam 
gore. 

I time je ostavio sobu. 

Nakon nekoliko časova zakucao je na vratima 
Kathine sobe. Na njihov je odziv otvorio i po¬ 
molio glavu kroz vrata. 

— Dobar dan, moje dame. Smijem li unići? 

— Ah, ujače — unidji. Lijepo je od tebe, što 
si nas posjetio, — dočekala ga Kathe srdačno. 

Starac je unišao i zatvorio vrata za sobom. 

Sana je ustala i pošla mu ususret. Uhvatio ju 
za obje ruke privukao ju k sebi i toplo joj se za¬ 
gledao u oči. 

— Ubogo moje milo dijete, upravo sam sa¬ 
znao, kako te strašna nesreća zadesila. I ja sam 
došao da ti stisnem ruku. Ima li netko, tko može 
da osjeti, koliko patiš, to sam sigurno ja. I ja 
sam pred mnogo godina izgubio jednoga dana 
moje najmilije i taj me udarac malne tada gotovo 
skršio. Tada me nije nitko mogao da utješi kao što 
i sada ne može ništa tebe da utješi. Ali kažem 
ti iz vlastitog iskustva — vrijeme teče i liječi. 
Rane, koje su ti zadane,, zacijelit će, i ako ćeš 
možda uvijek osjećati brazde. 

Sana ga pogledala vlažnim treptavim očima. 

— Hvala ti, ujače, — rekla je drhtavim glasom 
i naglo se okrenula, da se sabere. 

Starac je pristupio i do Kathe, 

— A ti, mali divljače, počinjaš ludorije, paneš 
s dvokolice i lomiš noge? 

Kathe se nasmiješila. 

— Da ujače to je već moj udes, da vječno 
počinjam ludorije. 

— Ali tako ne možeš nastaviti, dok ne po- 
sijediš, — našalio se starac, da i Sanu malko 
razvedri. 

— Ne znam, ujače, ne će li to i dulje potrajati. 
Ima ljudi, koji ne dolaze nikada k razumu, a me- 
dju takove ubrajam se i ja. No, za neko ću vri¬ 
jeme mirovati, jer Sana sada ne može da sudje¬ 
luje u mojim poduzećima, a da sama što zapo¬ 
čnem — ne pravi mi nikakav užitak. 

— A zar ti ludorije uvijek pružaju užitak? 
Držim da ležanje s razbijenom nogom nije nika¬ 
kav užitak. 

— Ali — sve ima svoje draži, samo ako se 
shvati s prave strane. A slomljenu bi nogu još i 
podnijela, samo da nije Sana tako nesretna. Ne¬ 
izrecivo ju žalim, ujače. 

Njene se oči ovlažile. Starac je sjeo do nje 
na divan i pogledao Sanu. 

■— Pomozi joj snositi, što je neizbježivo. Biti 
će joj potrebno ljubavi i topline — dodao je tiho. 

Kathe ga uhvatila za ruku stisnuvši je čvrsto 
i srdačno i bez riječi kimnula glavom. Na licu 
joj se odrazivalo duboko uzbudjenje. 

— Gle, i taj mali nestašni divljak čini se da 
ima ipak više srca, no što sam mislio. Možda je 
ipak više sestra Rolfa, negoli hladne i neiskrene 
Helle. To me raduje, — pomislio je ujak. 

Sana se već smirila i pristupila bliže. Starac 
je još neko vrijeme razgovarao s damama. 

— Znade li već Rolf, što se dogodilo? 

Kathe je potvrdila. 

— Znade, jučer sam mu pisala. Nadam se, da 
je već primio pismo. 

Doskora se starac oprostio. Sanu je pogladio 
po njenoj bujnoj zlatnoj kosi. 

— Bog s tobom, mila Sano. Nastojte, da vas 
što skorije vidim. 

— Predbježno ne mogu da dodj'em, ujače, 
najprije moram da ozdravim. 

— No, čim ćeš moći ustati telefoniraj mi. Po¬ 
slat ću vam kola. Čekaju vas posljednje jagode. 

— 0, t&da ću se požuriti, ujače. Hvala na 
pozivu. 

— Nema na što. Dakle, zbogom i skori opo¬ 
ravak! Do viđenja u Velikom Lichowu, 

— Do vidjenja ujače. 

Nakon srdačnog oproštaja udaljio se starac. 
S vratiju još je jednom prijazno kimnuo Sani. 

Slijedećeg jutra primila je Sana pismo od 
Rolfa: 

— Uboga moja lastavice! 

Kako li me zaprepastila viest o Tvojoj ne¬ 
sreći. Boli me, što upravo u taj čas nisam uza Te, 
jer znadem, da upravo sada trebaš nekoga, tko 
Te razumije i s Tobom osjeća, kao ja. 

Napisane riječi još su bezuspješnije no izre¬ 
čene. Htio bih, da sam uz Tebe, da Te milujem 
i da Te obasipljem svom svojom bratskom ljubavi. 

Ne kloni, lastavice moja, ne dopusti, da Te 
svlada bol. Pomisli, da Tvoji mili roditelji ne bi 
našli u grobu mira, kad bi znali, da trpiš. A kad 
ćeš tek biti u stanju, da govoriš o Tvojoj boli, 
tada mi piši. 

Osobito me raduje, da se Kathe prema tebi 
promijenila. Iz njenoga pisma struji tako topla, 
srdačna briga za Tebe. Mislim, da je napokon 
otkrila svoje srce, i dao Bog, da ga odsada više 
nikada ne izgubi. Pozdravi je srdačno i reci joj, 
da sam joj zahvalan za njeno pismo i da ću joj 
prvom zgodom odgovoriti. 

A što da Ti kažem za utjehu, uboga moja la¬ 
stavice? Slaba je utjeha, da je sva sreća, da u to 
vrijeme nisi bila u Indiji, jer bi inače morala dije¬ 
liti sudbinu roditelja. Koliko Te poznam, jamačno 
nemaš sad druge težnje, no da se združiš s milim 
roditeljima pa bilo to i u smrti. Ali Ti ćeš se 
umiriti i hrabro svladati bol. 

Sjećam se, kako mi je Tvoj mili otac doviknuo 
kad je posljednji put ostavio Lindenhof: Kaži 
Sani neka bude hrabra!« A kad sam došao kući, 
našao sam Te, kako plaćeš u vrtu. Kako su bolne 
bile Tvoje suze! Govorila si mi, kako se bojiš, 
da ne ćeš više nikada vidjeti roditelje. I ja sam 
Te tada ismijao, Til> si to unapred slutila, uboga 
moja lastavice. A možda je tada i Tvog oca za¬ 
okupila takova slutnja, kada mi je doviknuo, 
da budeš hrabra. Pokušaj, da izvršiš tu želju svo¬ 
ga oca, pomisli, da je jedino, što tvojim mrtvim 
roditeljima možeš još da učiniš, da svoju nesreću 
hrabro podneseš. 

Ja sam lastavice, uza Te sa svom svojom brat¬ 
skom pažnjom i ljubavi i nadam se, da ću do¬ 
skora primiti Tvoje vijesti. Ne sili se, da mi pišeš 
ja ću pričekati, dok sama osjetiš za to potrebu. 
A tada će Ti to dobro poslužiti, to dobro znadem. 

Hvala Ti na pismu o Kathinoj nezgodi i Va¬ 
šem pohodu u Riedheimu. Veseli me, što si me 
tako iscrpivo o svemu obavijestila. Nadam se, da 
će i Kathe doskora ozdraviti. 

A Ti budi hrabra, lastavice. 

Pozdravlja Te od sveg srca 

Tvoj vjerni Rolf 

To je pismo iznova izmamilo Sani suze. Ali 
pružilo joj je i utjehu. Mogla je da se uzda u Rol- 
fovu bratsku vjernost i sklonost. On će uvijek 
biti uz nju. 

Saopćila je Kathi što se u Rolfovom pismu 
odnosi na nju. Kathe ju nagovarala da omah od¬ 
govori Rolfu. 

— Prema njemu moći ćeš lakše da se izjadaš, 
moći ćeš da svoju bol sakupiš u riječi i da je 
skineš sa srca. Razumijem potpunoma, da to ne 
možeš prema meni. Do sada sam bila uvijek opora 
prema Tebi pa i sada katkada zapanem u moje 
stare pogreške. Ali Rolf te razumije i izjadaš li 
mu se otvoreno, bit će ti lakše. 

Sana ju nježno pogladila po licu. 

— Uvidjela sam ipak prije nego ti, da imaš 
toplo, dobro srce. Osobito me ali veseli, što si na¬ 
pokon odbacila svoj strah i puštaš da potpu¬ 
noma zavirim u tvoje srce. Da znadeš, kako se 
radujem, što si tako dobra i mila prema meni, 
draga Kathe. 

— Ah, — upravo mi je tjeskobno u srcu, a 
sve zato, čini mi se, što se ne krećem. Kad ću 
opet moći da trčim, postat ću opet opora i divlja. 

— Postat ćeš opet moja vesela, zadovoljna 
Kathe. Ali ne ću dopustiti, da se vratiš u svoj 
stari, podrugljivi ton, jer sada znadem, da možeš 
biti i drugačija. 

— Zar ne ćeš odmah pisati Rolfu? Bit će u 
sto briga ne javiš li mu se odmah. 

— Ako me ne trebaš, odmah ću da mu pišem. 

— Ne, ne trebam te. Molim te, pruži mi 
knjigu, čitat ću za to vrijeme. 

Sana joj je pružila knjigu, poravnala joj jastu¬ 
ke i pošla do svog stolića. Rolfu je pisala: 

— Dragi moj, dobri Rolfe! 

Najsrdačnija Ti hvala na Tvome ljubeznome 
pismu. Ne ću da dugo čekaš na odgovor, jer 
znadem, kako si zabrinut za mene. 

I sam možeš da si predočiš, da sam, kad sam 
primila onu strašnu vijest, bila kao izvan sebe. 
Moje se misli još i sada kreću oko jednoga pi¬ 
tanja: nije li im smrt zadala mnogo boli. Vidim 
ih uza se i u snu i na javi i srce mi krvari. Već 
nekoliko tjedana mučio me neki nemir i slutnje, 
jer su izostale redovite njihove vijesti. Strah, što 

me zaokupio onog časa kad smo se posljednji 
puta rastali bivao je sve veći. A kad sam pri¬ 
mila pismo našega vjernoga Brauna, koji mi je 
javio strahoviti svršetak mojih ljubljenih rodi¬ 
telja, klonula sam bez svijesti: bilo mi je, kao 
da će mi se srce raskinuti. 

Prilazem Ti Braunovo pismo da sam pročitaš, 
što se dogodilo. Molim Te, pošalji mi ga natrag 
s Tvojim prvim pismom. Otkako sam primila tu 
vijest, Kathe je jedina dobra prema meni. Otvo¬ 
rila je preda mnom svoje srce, pa i ako će još u 
svom starom strahu pokušati, da ga opet zatvori, 
ja ću je u tome spriječiti. Sada je više ne puštam. 
Uvjerena sam, da će sve vaše i više izaći sa svo¬ 
jom pravom naravi i svojim će bićem postati na¬ 
lik na Tebe. Držim ali, da je i njena nezgoda bila 
od utjecaja na tu promjenu ili još više sastanak 
s novim gospodarima Riedheima. Braća von Stei- 
mach proizveli »su svojom iskrenom dobrotom 
veliki utisak na nju. U njenom se srcu porodila 
čežnja da bude i ona isto tako dobra već za na¬ 
šeg kratkog boravka u Riedheimu. Držim, da će 
se Kathe priljubi uz Uršulu, a i ja ću to poku¬ 
šati, pruži li mi se za to prilika. Ona je uistinu 
milo i vrijedno stvorenje. 

A što se mene tiče, dobri moj Rolfe, ja ću po- 
slučati riječi moga oca i biti ću hrabra. Naravno, 
da mi je još sada teško, jer mi se život preda 
mnom pričinja kao pust i dalek put. Bez obzira na 
to, što sam izgubila svoje najmilije, njihovom sam 
smrću zapala u težak položaj. Ujak Ernst već je 
sa mnom govorio. Rekao mi je, da će preuzeti 
skrbništvo nada mnom i da sam potpuno osiro¬ 
mašila. On će pokušati, da još štogod spasi za 
mene, ali ni sam ne vjeruje u uspjeh. Kakova mi 
je budućnost, ni sama još ne znam. Moji su rodi¬ 
telji platili za mene do prvog siječnja, a od ta 
doba trošili su Tvoji roditelji od svoga. I sami. 

su prisiljeni da štede. Shvatit ćeš, kako mi je 
neugodno, što sam kod njih zadužena. 

Kad bi ujaku uspjelo da spasi barem toliko, da 
se naplati za moje izdatke. Ne usudjujem se na¬ 
dati, da ću moći ostati u Lindenhofu; ipak ne 
mogu da tvojim roditeljima panem na teret i tako 
im samo povećam brige. Već sam se pitala, dali 
sam toliko naučila, da bilo na koji način zara- 
djujem svoj hljeb, ali čini mi se, da je sve pre¬ 
malo. Nažalost nisam tako odgojena, sav moj 
odgoj kretao se onamo, da jednom dodjem na 
plantažu mojih roditelja kao gospodarica. Sada 
se ali sve promijenilo i ja još ne znam, što bih 
započela. Najprije ću pričekati, što će ujak Ernst 
izraditi u toj stvari. 

Ali ne ću da Te mučim svojim brigama i ja¬ 
dima, dobri moj Rolfe. Dobri će Bog pomoći, pa 
došlo što mu drago, ja ću sve hrabro podnijeti. 
Pravo imaš, kad kažeš, da ću još samo tako moći 
da iskažem roditeljima ljubav. 

Srdačan sestrinski pozdrav 

Tvoja vjerna Sana.« 

* * * 

Poslije podne slijedećeg dana sjedila je Sana 
do prozora, kad li opazi kako se primiču neka 
kola. Pogledala je bolje i okrenula se prema 
Kathi: 

— Dolazi posjet, Kathe, upravo se dovezao 
gospodin von Steinach sa svojom sestrom. 

Kathe se znatiželjno uspravila. 

— Ah — i ja sad moram ovdje da ležim. A ti 

— Sano — ti takodjer po svoj prilici nisi raspo¬ 
ložena da primaš posjete? 

Sana je duboko uzdahnula. 

— Ne bih htjela da idem dolje, dok ti moraš 
ovdje ostati, 

— Moja glupa noga, — uzdahnula je Kathe; 

— već mi je dosta ležanja. Sutra ću ustati. 

— No, ustati ćeš moći, oteklina je prošla. Ali 
trčati još ne smiješ. Do prozora možeš ipak sjesti 

— To bi mogla i danas. Tako bi barem vidjela 
gospodina von Steinach kada će odlaziti. 

— No, dobro, ja ću ti pomoći. Sjesti ćeš ovdje 
uz prozor, a ja ću metniuti (jastuk pod nogu. 

Tako je i bilo. Sana joj pomogla i poduprla 
ju kad ,je gledala kroz prozor. Brižno joj namje¬ 
stila jastuke pod bolesnu nogu. Kathe je uz¬ 
dahnula. 

— Hvala Bogu, barem jedan korak ozdrav¬ 
ljenju. Mogu barem da gledam kroz prozor i pu¬ 
stim pogled u daljinu, kad već ne mogu noge da 
mu slijede. 

Sana je uredila njezin ležaj i zatim sjela do 
nje uzevši svoj ručni rad. 

U to su vrijeme već gospodja von Zedlitz i 
Sabina dočekali goste i Hella je odmah započela 
s malim koketnim manevrom prema Lotharu, ali 
sa malo uspjeha. 

— Došli smo, da vam uzvratimo posjet i da 
vidimo, kako je vašoj najmladjoj gospodjici kćer- 
ci. Nadamo se, da ta nezgoda nije imala ozbilj¬ 
nijih posljedica, — rekao je Lothar, 

— Osobito nam je milo, što vas vidimo kod 
sebe. Mojoj je kćerci već hvala bogu mnogo bolje. 
Morat će još neko vrijeme da miruje, što je dc 
duše za nju vrlo teško, no inače nije stvar opa¬ 
sna, — odgovorila je gospodja von Zedlitz. 

— Možemo li vidjeti gospodjicu Kathe? — 
upitala je Uršula. — Kažem vam iskreno, vese¬ 
lila sam se, da ću se s njom sastati. Ona je tako 
vesela, pa i nakon te nezgode ostala je još uvi¬ 
jek hrabra i zadovoljna. 

Gospodji von Zedlitz nije prijalo ovo pitanje. 

— Spremili smo je gore u njenoj sobi. Naža¬ 
lost ne može još da sidje niz stepenice. Bit će 
joj veoma žao, što ne će moći, da vas pozdravi. 

— 0, tada mi morate dozvoliti, da podjem 
gore do nje, ako ne smetam, — odgovorila je 
Uršula Ijubezno. 

— Kathe će se naravno veoma obradovati, — 
požurila se gospodja von Zedlitz. 

Uršula je sada primijetila nemiran pogled 
svoga brata i oko usana zatitrao joj smiješak. 

— A kako je gospodjici Sani? 

Lothar je uzdahnuo. 

— Upravo sam htio, da upitam, da li je već 
preboljela strah zbog nezgode gospodjice Kathe. 

Gospodja von Zedlitz upravo je čekala mo- 
menat, kad će moći da progovori o Saninoj ne¬ 
sreći. Bila je jedna od onih žena, koje vole da 
pripovijedaju o senzacionalnim novostima. 

— Taj je strah ubrzo preboljela, ali je me- 
djutim doživjela nešto mnogo strašnije. Istoga je 
dana primila vijest o nenadanoj smrti roditelja. 

Braća su začudjeno gledala. 

Oh, ta to je strašno! Kako se to dogodilo? 
— upitala je Uršula sažalno. 

Gospodja von Zedlitz ispripovijedila je, što^ 
je znala o tome dogođjaju. 

Gospodin von Steinach primijetio je na to: 

— Ubogo dijete! Kako ju nemilosrdno zahva¬ 
tila sudbina. 

— Da, žalosno je to, tim više, što je s rodi¬ 
teljima izgubila sve ostalo. U potpunom smislu 
riječi potpunoma je osiromašila i bit će upućena 
na naše milosrdje. 

Lothar je u riječima gospodje von Zedlitz pri¬ 
mijetio nešto neugodno. Pomislio je, kako valja 
žaliti Sanu, jer je ovisna o milostinji svojih 
rodjaka. 

Uršula je ali brzo dodala. 

* — Dobro je, što ćete se za nju zauzeti. 

Gospodja von Zedlitz je uzdahnula. 

— Ne možemo je prepustiti sudbini. 

Napokon se Lothar obratio prema gospodji 
von Zedlitz: 

— Jamačno ste već poduzeli korake, da se 
ustanovi, nije li ipak što preostalo od baštine. 

U taj je čas unišao gospodin von Zedlitz. Po¬ 
zdravio je goste i odmah odgovorio na Lotharovo 
pitanje: 

— Smjesta sam sve poduzeo i preuzeo skrb¬ 
ništvo nad mojom nećakinjom. Nažalost, ne mogu 
se nadati, da ću štogod spasiti, — odgovorio je i 
zatim razložio, ikako stoji ta čitava stvar, Lothar 
je sa zanimanjem slušao i kad je gospodin von 
Zedlitz dovršio, primjetio je: 

— Prema tome, nema mnogo nade. Ako je 
britska vlada već odobrila tu otimačinu, ne će 
to više opozvati. Da je gospodin von Bora bio 
britski podanik, postupala bi vlada drugačije. 
Naši su ljudi medjutim u Indiji bespomoćni. Čini 
se, da su Englezi tome indijskom barbaru izručili 
žrtvu, samo da ga mogu predobiti za koju drugu 
stvar. 

— To je i moje mišljenje, a i na konzulatu isto 
tako. 

Dok su gospoda raspravljala upitala je Uršula: 

— Smijem li dotle, da posjetim gospodjicu 
Kathe? 

— Zar ćete se uistinu potruditi do nje? — 
upitala je gospodja von Zedlitz. 

— Molim vas, da mi to dopustite, milostiva 
gospodjo. 

— Dobro, povest ću vas do nje. 

Uršula je to odbila. 

— Ne, ne, milostiva gospodjo, ne trudite se. 
Molim vas, milostiva gospodjice, da me povedete 
do svoje sestre, — obratila se Helli, koja bi vo¬ 
ljela, da je ostala u društvu sa Lotharom, ali iipak 
nije mogla da odbije Uršuli molbu. 

— Naravno, vrlo rado, — odgovorila je i do¬ 
bacila još jedan pogled Lotharu. Sana i Kathe 

sjedile su do prozora, kad su se na vratima po¬ 
javile Hella i Uršula. 

Toplo o srdačno pozdravila se Uršula sa Sa- 
nom, ikoja je već ustala i pošla joj u susret. 

— Ne bih htjela da vas smetam, gospodjice 
— htjela sam samo da prigledam našem bolesniku 
a nisam se ni nadala, da ću i vas moći ovdje po¬ 
zdraviti. Dozvolite, dia vam izrazim svoje najto¬ 
plije saučešće. Upravo smo saznali za nesreću, 
koja vas je zadesila. Kako sam pred godinu dana 
i sama izgubila ljubljenu majku, a nekoliko godina 
prije i oca, mogu da razumijem vašu bol. 

Sana joj srdačno stisnula ruku. 

— Hvala vam gospodjice, — odgovorila je 
tiho. 

Uršula joj iskreno i toplo zagledala u oči, sti¬ 
snula joj ruku i obratila se Kathd. 

— A vama je, nadam se, već mnogo bolje, 
milostiva gospodjice. 

Kathe joj je pružila ruku. 

— Posve milje dobro, već isam ustala, samo još 
ne mogu da hodam. Ali, molim vas, ne govorite 
mi milostiva gospodjice! Nisam navikla na to. 

— A kako da vas nazivljem? 

— Jednostavno gospodjice Kathie. 

— Smijem li? 

— To će me samo obradovati. 

— No zato morate i vi da me zovete mojim 
krsnim imenom. Ta sada smo susjedi i osobito 
bi me radovalo, kad naš saobraćaj ne bi bio 
skučen tolikim formalnostima. 

— A smijem li i ja za sebe da tražim, go¬ 
spodjice? — upitala je brzo Hella. 

Uršula je samo časak krzmala. Hella joj nije 
bila simpatična i nije željela da bude s njome 
povjerljivija. Ali, što je dozvolila Kathi, nije mogla 
da odreče Helli. A napokon Hella je bila i Rol- 
fova sestra. Zato je prijazno odgovorila: 

— Naravno, da smijete. A kako ste obje tako 

ljubazne prema meni, umoliti ću i gospodjicu von 
Bora, da je smijem nazivati krsnim imenom, a 
tako i ona mene. Smijem li? 

Sana ju odano pogleda u oči: 

— To mi je samo milo, — odgovorila je tiho, 

— Hvala vam, gospodjice Sano, 

— I vama, gospo djice Uršulo. 

Mlade su dame još neko vrijeme čavrljale. 
Uršula je od vremena na vrijeme promatrala ispa¬ 
ćeno lice Sane. 

Hella je pokazala sve svoje najprijaznije stra¬ 
ne i ustrajno je pokušavala, da učini povoljan uti¬ 
sak na sestru muža, kojega je htjela da osvoji. 

Doskora se Uršula oprostila i vratila se s 
Hellom dolje. 

Kathe je gledala za njom. 

— Čuj Sano — gospodjica Uršula je divno 
stvorenje. 

— Da, Kathe, i dobra je. 

— Kao i njezin brat. Jesi li primijetila, kako 
se Hella pred njom ponašala? Hoće da se pomoću 
Uršule dodvori njenome bratu. Nadam se, da joj 
to ne će uspjeti. 

Sana nije ništa odgovorila. Bez misli zagle¬ 
dala se preda se i osjetila se na smrt nesretnom. 

Oprostivši se s gospodjom i gospodinom von 
Zedlitz odvezla se Uršula s bratom kući. 

Kathe je s prozora gledala, kad su se uspi¬ 
njali u kola i mahnula joj maramicom. Uršula je 
to primjetila i odgovorila joj. Sada se obratio 
i Lothar. Okrenuo se i pozdravio. Ali njegove 
oči nisu tražile nasmijano lice Kathe, već ono bli¬ 
jede, tihe djevojke, koja je stajala iza Kathe. 

— Sana von Bora ipak je prekrasno stvore¬ 
nje. Ne možeš si predstaviti, kako dirljivo dje¬ 
luje u crnoj haljini. Bilo mi je, kao da joj moram 
bilo što dobro i ljubezno učiniti, — primijetila 
je Uršula, 

Njezin je brat gledao neobično nemirnim 
očima, 

— Treba je žaliti, Uršulo. I učinit ćeš dobro 
dijtelo, zauzmeš li se za nju koliko više možeš. 

— Rado ću to učiniti, u koliko mi se samo 
pruži prilika. 

Prošlo je već nekoliko tjedana otkako je Sana 
primila vijest o smrti roditelja. 

Nastojanja ujaka, da štogod spasi, ostala su 
6ez uspjeha. Nije postignuo ništa osim što su mu 
poslali službeno ovjerovljenu osmrtnicu, uz do¬ 
pis, da su gospodin i gospodja von Bora sami 
skrivili svoju nesreću, jer da su se bunili protiv 
radže i protiv britske vlade. Za kaznu zaplijenjen 
im je posjed. 

Konzul, koji je posredovao te obavijesti, bio 
je sam ogorčen, ali je uvjeravao, da se uistinu ne 
može ništa učiniti, jer nije bilo nikakovih dokaza, 
da su gospodin a gospodja von Bora bili posvema 
nedužni. 

I tako je bilo već utvrdjeno, — da je Sana pot¬ 
punoma osiromašila! Čim je to saznala gospodja 
von Zedlitz, pozvala ju k sebi. 

— Imam nešto s tobom da razgovaram, Sano, 
molim te sjedni. 

Sana se spustila na prvu stolicu. 

— Što želiš, tetko? 

Gospodja von Zedlitz bila je nešto nesigurna 
i nemirna. 

— Dakle, najprije ti moram saopćiti, da ujaku 
Ernstu nije uspjelo, da što za tebe spasi. Ostala 
si bez ikakovih sredstava. Jesi li već razmišljala, 
kako ćeš si udesiti život u budućnosti? 

Velikim, ozbiljnim očima pogledala je Sana 
tetku. 

— Da, tetko, mislila sam već i na to. Ali došla 
sam samo do toga rezultata, da uz ove okolnosti 
ne smijem da panem vama na teret. 


12 Nova sreća 

Gospodja von Zedlitz lagano je uzdahnula. 

— Dobro je, da to shvaćaš. Ta i sama znadeš, 
da ovdje u Lindenhofu ne živimo u najboljim pri¬ 
likama. 

— Znadem, tetko, i uvidjam do moram poku¬ 
šati, kako ću stati na vlastite noge. Tek ne znam 
još kako da započnem. 

I opet je uzdahnula gospodja Sabina. Sana joj 
je olakšala ono, što je imala da kaže, više, no što 
se nadala. Pružila joj priliku, da se opet 
pokaže velikodušnom. 

— Mi naravno ne ćemo zaboraviti, da si s 
nama u rodu, Sano, i daleko smo od svake po¬ 
misli, da te izručimo nekoj neizvjesnoj sudbini. 
Ja sam dobro promislila, kako bi se to moglo 
urediti na naše zadovoljstvo i ja ću ti nešto pred¬ 
ložiti. Jesi li sporazumna s time? 

— Vrlo rado, tetko. Bit ću ti zahvalna. 

— No, mislim, da možeš ostati u Lindenhofu, 
auzmeš li ovdje neko stanovito mjesno. Tako ne 
ćeš morati, da kod tudjih ljudi tražiš svoj svagda¬ 
nji hljeb. Ostal ćeš u poznatoj okolini i naučit ćeš 
uz to, da budeš jednom samostalna. A to ne bi ni 
nama zadalo mnogo žrtava. Razumiješ li? 

— Razumijem, tetko, ali kakovo mjesto da 
uzmem? 

Gospodja von Zedlitz oklijevala je časkom. 
Napokon izgovori žustro: 

— Jedina osoba, čije bi mjesto mogla da za- 
uzmeš i koju možemo da otpustimo, to je go- 
spodjica. Ti bi morala da mi pomažeš mjesto 
nje i da preuzmeš sve njene poslove. U početku 
bit će ti teško, ali to se podnese i prioneš li 
ozbiljno i s voljom uz posao, doskora ćeš se upu« 
titi u sve poslove. Nažalost nismo u stanju, da 
te smatramo ovdje kao gosta. Prilike nam to ne 
dopušta;u. Otpustimo li gospodjicu, uštedit ćemo 
izdatke za nju i time riješili pitanje tvoje opskr¬ 
be. Naravno, morat ćeš se zadovoljiti s mnogo 

jednostavnijom odjećom i odreći se koječega, što 
ti se do sada činilo kao samo po sebi razumljivo. 
Ti to uvidjaš, zar ne? 

Sana je problijedila. Ponuda tetke činila joj 
se surovom i ponizujućom. Ali nije bila u stanju, 
da se uvrijedi na tu ponudu. Morala je još da 
bude zahvalna, da su je uopće zadržali u Linden¬ 
hofu. 

— Da, tetko, — odgovorila je, — ja to uvi¬ 
djam. I veoma sam ti zahvalna, što smijem ostati 
u Lindenhofu. Kako sada stvari stoje, treba da 
sam sretna, da u buduće imam ovdje barem neko 
utočište. Rado ću raditi i steći pravo da ostanem 
ovdje. 

Gospodja von Zedlitz bila je vrlo zadovoljna, 
što je tu stvar tako lako riješila. Očekivala je 
suze i žalbe i očekivala je, da će morati istupiti 
sa svom strogošću. Medjutim njeno joj je pona¬ 
šanje to uštedilo. Milostivim, zadovoljnim glasom 
odgovorila je Sani: 

— Veseli me, što si toliko razumna i bez oko¬ 
lišanja prihvaćaš ono, što mora da bude. Svoju 
sobu možeš naravno zadržati i nadalje, te ćeš 
kao i dosada jesti za našim stolom. 

Sani je navrla krv u lice. Te posljednje riječi 
osjetila je kao najteže poniženje. Time joj je po¬ 
stalo jasno, da u buduće ne će smjeti da jede sa 
svojim gospodarima, a umjesto u svojoj sqbi mo¬ 
rati će da stanuje u kakovoj služinskoj sobi. To 
je bila tek milostinja, što su joj tom dozvolom 
dokazali. Nije mogla da odgovori, no tetka nije 
ni očekivala odgovora, već se je digla i nastavila: 

— Budući je danas prvi, otkazati ću gospo- 
djici. Dok je još ovdje možeš pod njezinim nad¬ 
zorom da se uvedeš u posao. Razumljivo je samo 
po sebi, da u buduće ne ćeš imati vremena, da s 
Kathom naokolo lunjaš. Ulaziš u ozbiljan život 
i očekujem, da ćeš nam marljivošću i pažnjom do¬ 
kazati svoju zahvalnost. 

Pružila je Sani ruku na poljubac i s time ju 
otpustila. 

Gospodja von Zedlitz pošla je u sobu, gdje ju 
je već očekivao suprug i Hella. 

— No, Sabino, jesi li razjasnila Sani, uz koje 
uvjete može da ostane u Lindenhofu? — upitao 
ju gospodin von Zedlitz. 

Gospodja von Zedlitz zadovoljno je izvijestila 
o svom razgovoru sa Sanom. 

— Naravno, bilo mi je teško, da joj razložim 
svu potrebu te promjene, ali štogod bi joj preko 
toga dopustila, bilo bi samo na štetu našoj vla¬ 
stitoj djeci, i tako nemam drugog izlaza. 

— Naravno, a i Sana će jamačno to uvidjeti. 

— Nadam se. Na svaki način ostala je vrlo 
mirna. 

— To rado čujem. Ne volim scene. Ali, sada 
moram u polje. Zbogom! 

Nakon što je gospodin von Zedlitz otišao, pri¬ 
stupila je Hella majci: 

— Držim, da Sana može da nam bude samo 
zahvalna. Što se mene tiče, moram otvoreno pri¬ 
znati, da bi mi milije bilo, kad bi ona ostavila 
Lindenhof. 

Gospodja Sabina je začudjeno pogledala 
kćerku. 

— Zašto? 

— No, čini mi se, da se gospodin von Steinach 
i suviše zanima za Sanu, što bi moglo da pomrsi 
naše osnove. 

— Ali, Hello! Ta ona je tek nekoliko puta s 
njim govorila! 

— Ipak, majko! Uvijek je pozorno gleda i 
osobito je pažljiv prema njoj. I sama ćeš priznati, 
da je u posljednje vrijeme postala mnogo ljepšom 
i zanimivijom. Ima u njoj nešto slatko, nježno, što 
se gospodi uvijek svidja. Pa i njegova je sestra 
susreće s osobitom pažnjom, dok se prema meni 
drži posve rezervirano. Na svaki način moramo, 

koliko je god moguće, zapriječiti, da se Sana sa¬ 
stane s braćom, ne ćemo li, da nam se izjalove 
osnove. 

— Ali, Hello, ta ti usred dana vidiš sablasti. 
Nisam primijetila, da bi gospodin von Steinach 
pokazao osobite sklonosti prema Sani. Naprotiv 
posve pouzdano se nadam, da nastoji, kako bi se 
tebi približio. 

Helli su zasjale oči. 

— Misliš li majko? 

— Naravno. A zašto bi inače tako često do¬ 
lazio ovamo? Naravno, da je prema Kathi i Sani 
slobodniji, jer u njima gleda još nezrele šiparice. 

— Sana ali djeluje sada kao potpuna dama. 

— No da, jer je u crnini. Ali, kad bi koji mu¬ 
škarac imao da bira izmedju tebe i nje, to bi iz¬ 
bor ispao u tvoju korist. 

I gospodja je Sabina materinskim ponosom 
promatrala svoju kćerku. Hella se primakla k 
zrcalu i ispitljivo se promatrala. Imala je na sebi, 
kao obično, elegantnu haljinu, koja je isticala sve 
njene prednosti. 

Spustivši ruke niz tijelo, promatrala se kri¬ 
tičkim pogledom. Svidjala se sama sebi. Bila je 
uistinu veoma lijepa. Ali njena je ljepota mogla 
samo da zaslijepi, ni srce ni dušu nije mogla da 
zagrije. 

Gospodja von Zedlitz zadovoljno je kimnula 
kćerci u zrcalo, kao da hoće reći: — da, da — 
najljepša si na zemlji. 

Izmedju Lindenhofa i Riedheima razvio se po- 
sljednih dana živahan odnošaj. Braća Steinach 
posjetila su i Veliki Lichow, gdje ih je gospodin 
von Lichow srdačno dičekao. 

I tako su se naizmjence sastajali u Lindenhofu 
Velikom Lichowu i Riedheimu. 

Ali na svoju veliku žalost rijetko je kad Lo- 
thar susreo Sanu, a i to gotovo uvijek u Lin¬ 
denhofu. Prvih se dana zadržavala neprestano 

kod Kathe, a kad se Kathe već toliko oporavila, 
da je nesmetano mogla da trči, znala je gospodja 
Sabina, pod utjecajem Helle, razjasniti Sani, kako 
je bolje da u svom žalobnom odijelu ostane kod 
kuće, kako ne bi svojom pojavom smetala ostale, 
koji su zadovoljni i veseli. 

Još su gori dani nastupili za Sanu, kad je sa 
-položaja gosta, koji je plaćao, spala na mjesto slu¬ 
žavke. 

Kad je Kathe saznala, uz koje je uvjete Sani 
dozvoljen daljnji boravak u Lindenhofu, bila je 
kao van sebe. 

— I usudili su se, da ti to ponude, uboga moja 
Sano? I ti moraš da preuzmeš u ovoj kući mjesto 
služavke? I ti si na to pristala? 

Sana je na to skrstila ruke i uzdahnula: 

— A što da učinim, Kathe? Ne smiješ zabo¬ 
raviti, da moram tvojim roditeljima biti zahvalna, 
što me nisu prepustili sudbini. 

— Ah, ti si uvijek strahovito strpljiva i do¬ 
puštaš, da čine iz tebe što hoće. Još si im i za¬ 
hvalna, što te tako ponizuju. Ja bih na tvom mje¬ 
stu radije pošla u svijet i potražila si drugu po¬ 
ziciju. 

Turobno gledala je Sana Kathu. 

— Da, ti si Kathe mnogo odlučnija. Ali ja se 
bojim izaći u svijet. Ta bila bi posve osamljena. 
A ovdje imam tebe d Rolfa. 

Kathine su oči zablistale u suzama. 

— Sazna li Rolf, kako ovdje postupaju s to¬ 
bom, bit će bure. On to jamačno ne će trpjeti. 
Pisat ću mu. 

Sana ju uplašeno uhvatila za ruku. 

— Zaboga, Kathe, ne čini toga. Molim te, ne 
čini mi položaj još težim. Nj Rolfa ne smiješ poti¬ 
cati, da se zauzme za me. Ne uvidjaš li, da bi mi 
predbacivali, kad bi se vas dvoje zbog mene s 
roditeljima zavadili. Molim T~, ostavi to, neka 
podje sve svojim putem. Ti mi ne možeš ni ne 

smiješ pomoći, kao ni Rolf. Ta ja sam zadovoljna 
sa svojom sudbinom. 

Kathe je iznenada zagrlila Sanu. 

— Sano, zar nikada ne ću moći da štogod za 
tebe učinim. Toliko te volim i samo tebi imam 
da zahvalim, što nisam još nesnošljivije stvorenje, 
no što u istinu jesam. 

— Mnogo, vrlo mnogo možeš da učiniš za me¬ 
ne, samo ako me voliš i ako ostaneš dobra prema 
meni, kao što si mi sada. 

Kathe se u suzama nasmiješila. 

— Ah, malo sam ti dobra bila. Prije sam te 
samo zavadjala, da sa mnom počinjaš razne lu¬ 
dorije, koje si redovito ti morala okajavati. 

1 Sana se nasmiješila. 

— No ti me ipak voliš Kathe. To ti ni sama 
ne znaš, koliko mi to vrijedi. 

— A zar ti mene ne voliš? A nisi li ti meni 
učinila mnogo više dobra? 

— Ostavi to, Kathe. Voli me i nadalje i po¬ 
kaži mi to, kako si to u posljednje vrijeme činila, 
lo mi je bila prava utjeha u svoj mojoj nevolji. 

— Listinu, Sano? Zar te to utješilo? 

— Listinu. 

— Ah — upravo sam ponosna. Tako sam ipak 
jednom učinila nešto dobra. 

— Ti još možeš mnogo, mnogo dobra učiniti. 
Ali sada moram da idem dolje gospodjici, da me 
poduči u poslu. 

— A što ću ja da radim — uvijek sama, bez 
tebe? Na smrt ću se dosadjivati. 

Sana se digla i zagrlila Kathu. 

— Možda ćeš još pokušati, da se čime korisnim 
pozabaviš. Moram priznati, da se veselim svojoj 
zadaći, pravome radu. Sada, kad nemamo više 
satova, ostaje dosta slobodnog vremena. A život, 
kako ga provodi Hella, strahovito je dosadan. 
Ispunjen je sitnicama i bio bi mi nepodnosiv. Že¬ 
lim ti, da se ne povedeš za Hell-om. Tvoji rodi- 

teljfi imadu mnogo posla. Možda im možeš u čemu 
biti od pomoći. 

Kathe je naškubila usta i napola u šali, na¬ 
pola ljutito odgovorila: 

— Bojim se, da ćeš iz mene načiniti opaticu. 
No, ako ću čitav dan ostati bez tebe, morat ću 
se iz zdvojnosti da prihvatim posla. Uršula ta- 
kodijier radi kao prava mari/iva kućanica u Ried- 
heamu. Brat ju je jučer pohvalio. 

— No, eto. Polazeći s toga stanovišta ne će 
ti se činiti ni tako strašnim, kad ću i ja raditi u 
Lindenhofu. 

— Ah, Sano, prije svega čini mi se način, ko¬ 
jim su te upregli, uvredljivim. Majka je ipak mo¬ 
gla da ti to saopći malo nježnije i obzirnije. 

— Kako, na primjer? — upita ju Sana smje- 
šeći se. 

— No, mogla je da kaže draga Sano, možeš 
da ostaneš kod nas u Lindenhofu, premda ni mi 
ne živimo u blagostanju. A da te ne ponizi, da 
što od nas primaš, možeš se nečim korisnim po¬ 
zabaviti. Tako — to bi bilo dosta i ne bi vri- 
jedjalo. 

— Ne shvaćaš ti toga, Kathe. Tetka je odmah 
izabrala pravi izraz, tako, da nema za mene ni- 
kakove sumnje. I vjeruj mi, nastojat ću, da bu¬ 
dem tvojoj majci od koristi, jer ne ću da badava 
jedem ovdje kruh. 

* * * 

Ujak Joakim pozvao je sve svoje rodjake, pa 
i Lothara i njegovu sestru na vrtnu svečanost. 
Posljednji su stigli oni s Lindenhofa, i kad ih je 
ujak pozdravio, primijetio je, da su došli bez 
Sane. 

— Gdje je Sana? — upitao je. 

Gospodja von Zedlitz smela se, ali je brzo 
odgovorila: 

- Ta, znadeš ujače, Sana je još uvijek u ža¬ 
losti i ne može da posjećuje zabave. 

Starac je zlovoljno stresao glavom. 

— To nije nikakova službena svečanost. Osim 
gospode s Riedheima na okupu je čitava obitelj. 
Niste smjeli, da je ostavite samu kod kuće, i ona 
treba da se rastrese. Napadno je, da je se nigdje 
ne može vidjeti. Pa i posljednji put kad smo bili 
u Riedheimu, nje takodjer nije bilo, premda me 
gospodjica von Steinach izričito molila, da i ona 
dodje s nama. 

— Naravno, dragi ujače. Ali Sana je ipak 
ostala kod kuće. 

—; To ne smijete, da joj dopustite. Dijete je 
i suviše osamljeno sa svojim tužnim mislima. 

Kathe je htjela da se umiješa u razgovor, već 
se i spremila, no ipak se suzdržala. 

Starac je osjećao, kako mu manjka Sana. Ra¬ 
dovao se njenom dolasku i nadao se, kako će je 
ta svečanost malko rastresti. I tako je rado raz¬ 
govarao s tom milom i razboritom djevojčicom. 

Nikad više nije ga posjećivala s Kathom, ka¬ 
ko je to prije običavala. Nije znao, da je sada u 
Lindenhofu od jutra do kasno u večer zaposlena, 
te da nema više slobodna vremena. Nisu mu ni 
spomenuli kakovo mjesto Sana zauzimlje u Lin¬ 
denhofu. Kad je kasnije ostao časkom na samu 
s Kathom, upitao ju: 

^ — Reci mi, Kathe, zašto vi dvije, ti i Sana, 
više ne dolazite zajedno k meni? 

Kathe ga nesigurno pogledala. Najradije bi mu 
ispričala i potužila se, kako su Sanu ponizili. No 
ona je obećala Sani, da ne će o tome govoriti ni 
*olfu, ni ujaku Joakimu. Samo je uzdahnula i 
rekla: 

Ah, ujače, majka nam je na nagovor Helle 
oduzela dvokolice, a na drugim vozilima prilično 
oskudijevamo u Lindenhofu, a pješke je put pri¬ 
lično dalek. 

Starac se nasmiješio: 

— 0, radi li se o kolima — tome se lako po¬ 
mogne. Poslat ću vam svakiput kola. Treba sa¬ 
mo da mi telefonirate. 

Kathe je zbunjeno oborila oči. 

— No, onda ću moći, da te katkad posjetim — 
ali Sana ne će moći. 

— Zašto ne? 

— Nema vremena. 

— Što to znači? 

Kathe ga naglo pogledala. 

— Ne smijem da kažem. 

—Zašto ne? 

— Obećala sam Sani. 0 tome ne smijem da 
govorim ni tebi ni Rolfu, premda bih htjela. No, 
možda ćeš jednom i sam da je upitaš, zašto više 
ne dolazi u Veliki Lichow. Tada će ti sama reći, 
a ja ne ću morati da prekršim riječ. 

Starac se ispitljivo zagledao Kathi u lice. 

— Čudnovato. Što se krije za time? 

— 0, ti ćeš već to saznati, ujače, i — možda 
ćeš moći da joj pomogneš. 

— Treba li joj pomoći? 

— O, ne će to ona da prizna. Ali ja držim, 
da joj treba pomoći. Ja sama ne mogu nažalost 
da joj pomognem, jer sam i sama bespomoćno, 
ludo stvorenje. Ali ti, ujače — ti si dobar i mudar. 

Ujak ju oštro pogledao. 

— Hoćeš li da laskaš? Na moju radost u po¬ 
sljednje sam vrijeme primjetio, da si se odvikla 
rome. 

Kathe je izdržala njegov pogled. 

— Ne, ujače, ne ću da ti laskam, već otvoreno 
govorim što mislim. 

Starac ju blago pogladio. * 

— No, dobro, Kathe, prvom ću prilikom go¬ 
voriti sa Sanom. 

— Molim te. 

Tu se prekinuo njihov razgovor. Došao je Lo- 
thar sa sestrom. 

— Zar je istina, gospodjice Kathe, da je go- 
spodjica Sana i danas ostala kod kuće? — upi¬ 
tala je Uršula. 

Njezin je brat napeto iščekivao odgovor. 

— Da, gospodjice Uršulo, Sana je ostala kod 
kuće, — odgovorila je Kathe i primijetila, kako 
je Lotharovim licem prošla kao neka sjena. Svo¬ 
jim je oštrim okom već odavna primijetila, kako 
gospodin von Steinach goji neke posebne simpa¬ 
tije prema Sani i tome se potajno radovala. 

Uršula je položila ruku na njeno rame. 

— Ne biste smjeli dozvoliti, da ostaje nepre¬ 
stano sama. Samoća nije nikada dobra. 

Kathe je slegnula ramenima. 

— Nažalost sam u tome nemoćna, gospodjice 
Uršulo. To sam već razložila i ujaku Joakimu. No 
nadam se da će on znati da joj bilo kako pomogne. 

Tokom same zabave primjetila je Kathe, ka¬ 
ko Hella nastoji da svrati na se pozornost Lo- 
thara. Primjetila je ali i to, kako je sav taj trud 
uzaludan. Lothar je doduše bio veoma učtiv i 
prijazan, spremno je odgovarao, kad god bi ga 
ponukala na razgovor, no njegove su oči ipak, 
usprkos svih koketnih manevara Helle, ostale 
hladne i odlučne. Kathe je dobro primijetila — 
ali Hella nije to osjetila. Bila je uvjerena, da je 
Sanu potpunoma istisnula. 

Gospodja von Zedlitz bila je takodjer zado¬ 
voljna, kad je vidjela Lothara uz Hellu. Mislila je, 
da on to sam traži. 

Za to je vrijeme uboga, mala pepeljuga sje¬ 
dila osamljena i zaboravljena u Lindenhofu, na¬ 
valivši preda se ogromnu hrpu rubi,.*, koje je tre¬ 
balo iskrpiti i urediti. 

Njene su ali misli bile u Velikom Lichowu, ne 
zato, što bi težila za zabavom, već jer je znala, 
da je tamo i Lothar. Protiv volje morala je da mu 
otvori i prikaže svoje srce. Ali je ipak znala, da 
je njena ljubav posve beznadna. Ta kako će po- 

nosit čovjek, vlasnik Riedheima, da misli na bi¬ 
jednu Pepeljugu, kojoj su iz milosrdja pružili 
mjesto služavke u kući? 

Pa ipak, usprkos toga ona bi tako rado po¬ 
šla u Veliki Lichow. Bila bi zadovoljna samo da 
ga vidi. 

I ujak Joakim bi je rado vidio. Uvijek joj je 
bio tako mio i dobar i uvijek je znao da kaže 
nešto lijepa, utješljiva. Ali nitko je nije pozvao, 
da podje onamo. Tetka Sabina predala joj je rub¬ 
lje i rekla: 

— Dotle možeš da urediš rublje, 

— Ne će li Sana s nama poći? — upitala je 
Kathe. 

— Ne, ta ona je još uvijek u koroti. Osim 
toga su samo četiri sjedala u kolima, a medjutim 
nema nikakove crne društvene haljine. Uostalom 
ima u šest sati da priredi večeru za ljude, a i 
drugoga posla ima dosta. 

Za Sanu nije to bilo ništa nova, premda ju je 
uvijek bolilo, Osim toga, kad je stigao poziv s 
Riedheima, razjasnila joj tetka Sabina, kako se 
od nje očekuje, da će se tom prilikom povući, te 
da u buduće, kad će se ,ći u društvo ima da 
ostane kod kuće. Kathini prosvjedi nisu pomogli. 
To nijesu uopće ni primijetili, i Sana je bila 
sretna, što se Kathe nije i dalje umiješala. Us¬ 
prkos svoga siromaštva i ovisnosti bila je i suviše 
ponosna, da moli ono, što joj se jednom uskratilo. 

No srce ju ipak bolilo, kad bi ovako ostajala 
sama kod kuće. Požurila se sa poslom, samo da 
uhvati pola sata vremena. Htjela je da piše Rolfu. 

Rolf joj je i jučer poslao milo, utješljivo pismo. 
Nije znao, da sad živi u Lindenhofu kao bijedna 
pepeljuga, a ona opet nije htjela, da on to sa¬ 
zna, dok ne dodje kući. A dotle je bilo još vre¬ 
mena. Ali ni onda ne će moći da što promijeni, 
sve da i pokuša. Pisala je mirno i sabrano, u 
svom starom ljubaznom sestrinskom tonu i lspo- 

vijedila mu sve, što je znala o Uršuli; ta iz nje¬ 
govih je pisama razabrala, da ju ljubi. 

Mislila je naravno, da Rolf ne će uspjeti, jer 
Uršula nije bila tako imućna kao njezin brat, već 
je bila bez ikakova imetka. 

A Rolf je imao, prema želji roditelja, da uzme 
bogatu djevojku. O tome nije ali u svom pismu 
ni riječi spomenula, nije htjela, da ga uznemiri. 

Svršivši pismo, požurila se, da pripremi ve¬ 
čeru za ljude, koji će se doskora vratiti s polja. 
A zatim je i opet bilo dosta posla, a kad je oba¬ 
vila sve voje dužnosti, bilo je već vrijeme, da 
legne na počinak. Ujutro je morala rano da usta¬ 
ne i čitav je dan naporno radila i konačno bi 
klonula od umora. Zato nije oklijevala, da legne. 
U polusnu čula je, kako se dvorištem kotrljaju 
kola i znala ie da su se vratili U očekivanju, 
da će o svečanosti, a u prvom redu o Lotharu, 
nešto saznati, ponovno se sasma razbudila. 

Nakon nekoliko časova ušla je u sobu Kathe. 

— Spavaš li već, Sano? — šapnula je u 
mraku. 

Sana se brzo uspravila i upalila svijetlo na 
noćnom ormariću. 

— Ne, Kathe, upravo sam zadrijemala, kad 
sam čula da dolazite. 

— Oh, sretna sam, što si još budna. Evo, gle¬ 
daj, što sam ti donijela — veliku kutiju najfinijih 
slatkiša. Izvrsni su, kažem ti! Šalje ti ih ujak 
Joakim, 

To je Sanu obradovalo. 

— Dobri moj ujak Joakim! 

— Ah, uistinu je dobar, nema dvojbe. Žao mu 
je, što nisi došla. 

Sanine se oči ovlažile. Sretna, rukom je mi¬ 
lovala kutiju. 

— Zar me se uistinu sjetio? 

Kathe je sjela na postelju uz Sanu. 

— Uistinu, I nije on jedini, vjeruj mi. Netko 

je takodjer žalio, što te nije bilo — upravo kao 
i posljednji put u Riedheimu. 

Sana je porumenila. 

— Tko je to? — upitala je nesigurno. 

__ Ah — čini mi se, da već znadeš. Gospodin 
von Steinach, naravno. 

Sana je još jače porumenila. 

— Ah, Kathe, opet govoriš gluposti. 

_ Nikakve gluposti. Znadem, što znadem, a 

moje oči vide i kroz devetero gvozdenih vratiju 
— ako su otvorena. A zašto ja ne bi mogla da 
vidim u srce jednog pristojnog, milog čovjeka? 
A to je slučajno gospodin von Steinach. Cuj -- 
Hella nema sreće kod njega, možeš mi vjerovati. 
On niti ne zna, da je ona najviše kriva, što ti 
nisi došla. Moraš da znadeš, da je to njezino 
djelo. Boji te se, tkao suparnice. To moram kon 
statirati — i s pravom. No sav. će njezin trud 
ostati uzaludan, ne trebaš se bojati, draga moja 
Sano 

Sana se našla u neprilici. 

_Draga Kathe, zašto mi to govoriš? Sto me 

se tiče gospodin von Steinach? 

Kathe ju poljubila u lice i nastavila: 

_ Već sam ti rekla, da vidim i kroz deve- 

tcro gvozdenih vratiju. A isto tako, vjeruj mi, 
vidim i u tvoje srce. Medjutim ne boj se, ne cu 
ništa odati. Nadam se samo i želim, da jednoga 
dana dodje lijepi kraljević i povede sa sobom u 
dvor ubogu pepeljugu. A sada više ne govorim 
o tome ni riječi. Spavaj sada, inače ćeš ujutro 
biti umorna. I onako radiš odviše. 

— Nije to tako zlo, kako ti to misliš, Kathe. 

Rad je dobra utjeha. ,. 

_ No, dobro, priznajem i to, ali ipak ne bi 

smio da bude tako težak rad, kao što ga ti moraš 

da obavljaš. . , 

_ Ne mogu da biram posao i moram da sam 

zadovoljna, da mogu raditi. Da sam drugačije 

odgojena, da sam izobražena specijalno za jedno 
zvanje, mogla bih da potražim i drugo bolje mje¬ 
sto u svijetu. A i trebalo bi, da se sve mlade 
djevojke spreme za kakovo naročito zvanje, 
kao i muškarci, da mogu u slučaju potrebe da sta¬ 
nu na vlastite noge. Ja sam učila sve i ništa. 
Zato nisam u stanju, da se osovim na vlastite 
noge. No konačno, potrebne su i žene, koje se 
mogu snaći i u kućanstvu, a kako nisam ni za 
što drugo, moram da sam zadovoljna, da sam 
dovoljno zdrava i jaka, da mogu obavljati kućne 
poslove. Tako, Kathe — a sad ćemo spavati. — 
I Sana je klonula u jastuke. Kathe ju pokrila i 
poljubila. 

— Laku noć, Sano. Sutra ću ti opet pomoći, 
koliko mogu da barem nešto vremena uhvatiš 
za sebe. 

Tiho se odmaknula i pošla u svoju sobu za¬ 
tvorivši vrata, da dalje ne smeta Sanu. Tek kada 
se svukla i utrnula svijetlo, opet je tiho otvorila 
vrata. Bila je navikla, da su vrata i noću otvorena. 
* * * 

Ujak Joakim bio je više puta u Lindenhofu, 
no nikada mu nije uspjelo, da sa Sanom govori 
na samu. I tako još uvijek nije mogao da je pita, 
zašto ne dolazi u Veliki Lichow. 

Napokon mu je upalo u oči, da je Sana uvijek 
bila otsutna, ili su je, čim bi se on pojavio, brže 
nekuda poslali. U njemu se pobudila sumnja, da 
je hotimice ne puštaju k njemu. 

Zato je pozvao jednoga dana Kathu na stranu 
i upitao ju: 

— Kako to, Kathe, da nikako ne mogu da 
sretnem Sanu, kad sam kod vas? 

Kathe ga začudjeno pogledala. 

— Ni to ne smijem da kažem, ujače. Ali, kad 
ćeš se vraćati kući, skreni iza sela. Majka ju je 
poslala do pastora — upravo kad si se dovezao, 
izašla je na stražnja vrata. 

Starac se zamislio. 

— Tako, tako! No, poći ću iza sela, možda 
sretnem Sanu. Čudnovato, kako je nikada ne 
vidim. 

Kathe je kimnula glavom. 

_ Da, — čudnovato je ujače. Ali ti si ra¬ 
zuman i sve ćeš razumjeti, kad se sa Sanom 
porazgovoriš. 

Kad je nakon pola sata ostavio Lindenhoi na¬ 
ložio je kočijašu, da skrene prema selu. Putem je 
dobro pazio, ne bi li gdje naišao na Sanu. Na 
pola puta izmedju sela i Lindenhofa sreo ju je. 
Išla je laganim teškim korakom i nosila veliku, 
prilično tešku košaru na ruci. Primjetio je odmah, 
da je vrlo jednostavno, gotovo siromašno odje¬ 
vena. 

Kako je Sana imala samo dvije crne haljine, 
koje su bile teškim kućnim poslovima poderane, 
dala joj tetka kod seoske krojačice sašiti dvije 
radne haljine iz svojih već ponošenih toaleta. Je¬ 
dnu je od njih i sada imala na sebi, koja ali nije 
bila elegantna i odavala je tragove nevješte 
ruke. Ali kako je Sana prije bila uvijek elegan¬ 
tno i ukusno odjevena, palo je to ujaku odmah u 
oči. 

Dao je zaustaviti kola, sišao dolje i pošao joj 
ususret. Njene su lijepe, duboke modre oči za¬ 
sjale, kad je ugledala ujaka. 

— Ujače! — uskliknula je veselo i uzdišući 
spustila tešku košaru na zemlju. 

Pružio joj je ruku. 

— Dobar dan, Sano, veseli me, što te napo¬ 
kon vidim. Kad sam se svratio u Lindenhof na¬ 
žalost opet te nisam našao. 

— Pošla sam do gospodje pastor, ujače. 

Ispitljivo podignuo je tešku košaru i gotovo 
se prepao. 

— Kakovu to tešku košaru nosiš? 

— Bila sam u selu i nakupovala raznih stvari. 

Starac je nezadovoljno stresao glavom. 

— To je ipak odviše teško za tebe i za tako 
dalek put. Zar ti sama moraš da nosiš kući tako 
teške stvari? 

Sana je na to pitanje porumenila. 

— Da, ujače. 

— A zašto? Zar to ne može da obavi go- 
spodjica? 

— Nema je? No, reci nui već jednom Sano, 
zašto te nikada ne vidim? 

Sana se zbunila i oborila pogled. 

— Nemam više vremena, ujače. 

— Nemaš vremena? A što radiš? 

Sana je časkom oklijevala i uzdahnula. Osje¬ 
tila je, da napokon mora da prizna istinu. 

— Morala sam preuzeti poslove gospodjdce 

— Ne razumijem. Zašto? 

— Gospodjicu su otpustili i ja sam preuzela 
njeno mjesto. 

— Ti — ti si preuzela njeno mjesto? No, po 
svoj prilici samo privremeno, dok me dodje druga 
gospodjica? 

Sani su zadrhtale usne. 

— Ne, ujače ne će doći druga. Na njeno sam 
mjesto ja došla i kao takova sam stalno na¬ 
mještena. 

Začudjeno zagledao se ujak Sani u lice. 

— Ti si namještena kao služavka u Linden- 
hofu? Zar su se tako ponizili? — pitao je ujak 
uzrujano. „ 

Sana ga je plaho pogledala. 

— Dragi ujače, ta i sam znadeš, da na Linden- 
hofu žive u teškim prilikama i da se tamo računa 
sa svakim i najmanjim izdatkom. Iza mojih ro¬ 
ditelja nije ostalo ništa. Ujak i tetka htjeli su 
ali, da me i nadalje zadrže u Lindenhofu, a kako 
nema tko da plaća za mene, ponudila mi je tetka 
Sabina mjesto gospodjice, da tako odradim svoj 

hljeb. Za novac, što bi plaćali gospodjicu, ku¬ 
puje mi tetka odjeću. 

Starac se zagledao Sani u lice. 

— Zato dakle nosiš tu ubogarsku haljinu, koja 
pristaje jednoj služavci, a ne gospodjici von Bora? 
Sada razumijem, zašto nisi došla u Riedheim i 
Veliki Lichow. Smetaju te ove haljine, zar ne? 

Sana je stresla glavom. 

— 0, ne, ujače, to je samo radna haljina. 
Imam još jednu staru i jednu novu crnu haljinu 
i obje su bolje od ove. 

— Ali zašto onda nisi došla na vrtnu sve¬ 
čanost, koju sam priredio upravo zbog tebe, da 
te razveselim i rastresem? 

Sana je opet porumenila. 

— 0 — hvala ti, što si se i mene sjetio. Rado 
bih ja došla, i k tebi i u Riedheim, no tetka Sa- 
bina mislila je, da ne mogu u crnoj haljini izaći, 
jer da bi time poremetila veselost drugih. A za¬ 
tim u kolima je bilo mjesta samo za četvoricu i 
naravno da sam morala ostati kod kuće. Glavno 
je ali, što sam zaposlena, a najviše onda, kad 
nema tetke kod kuće. Neću ni uz koju ciienu, da 
svojim radom zaostanem za gospodjicom, jer ta¬ 
ko osjećam, da sam uistinu zaslužila svoj kruh i 
ne trebam milostinje. 

Starac je uzdahnuo i pogladio Sanu. 

— Uboga moja mala pepeljugo. Držim, da su 
mogli na drugi, bolji način da te uposle. Naravno, 
mogla bi da radiš — radom se postizava slo¬ 
boda — no ipak nisu smjeli, da te ponize i ispod 
mjesta služavke. Da to znadu tvoji roditelji — 
ne bi u grobu imali mira. 

Sani se ovlažile oči, no ipak se sabrala i hra¬ 
bro odgovorila: 

— Nije mi tako loše, ujače. Svagdje bi mo¬ 
rala da uzmem mjesto, gdje bi bila ovisna, ne bi 
li mogla da ostanem u Lindenhofu. Zato volim, 
da sam ovdje. Nisam ipak posve sama, uz mene 

je Kathe, Rolf će se takodjer povratiti, a katkada 
i ti dodješ. 



Starcu su zasjale oči. 

— Znatiželjan sam, što će Rolf na to da kaže 
Znade li on za to? 

— Ne! Kathe je htjela da mu javi, no ja sam 
je molila, da to ne čini. Ona se lako ražesti i 
nije objektivna. Kathe me silno voli i upravo je 
van sebe, što sam morala da preuzmem to mjesto. 
Ne može da shvati, kako njeni roditelji u svojim 
teškim prilikama ipak čine za mene što mogu. 

— No, — to ne shvaćam ni ja, mila moja 
Sano. Držim, da ti se daljnji boravak u Linden- 
hofu trebalo na nježniji način omogućiti. Od srca 
bih rado i sam pomogao. Veseli me, što se Kathe 
ljuti i što misli o tome drugačije no njeni rodi¬ 
telji. Ona se u posljednje vrijeme uopće mnogo 
promijenila. 

Sana se nasmiješila. 

— Da, došla je k svijesti, a prema meni je dobra 
i ljubezna. Eto — pa i to mi je neka utjeha, ujače. 
A kad se vrati Rolf bit će još i bolje; on mi je 
takodjer dobar. I molim te ujače, reci Rolfu, da 
se ne prepire s roditeljima. 

Neugodno bi mi bilo, da zbog mene 
dodje do razmirica u u obitelji. Ti to ra¬ 
zumiješ, zar ne? Pa ni ti nemoj da pokušaš, 
da što promijeniš, premda znadem, da bi ti to u 
svojoj velikoj dobroti mogao. No to bi samo raz¬ 
ljutilo i ujaka i tetku, a to ne smije da bude. 
Nema nikakova smisla — a uostalom, ja sam 
zadovoljna. 

Starac ju ganuto slušao. 

— Hrabra moja djevočice! Obećam li ti sada, 
da ti ne ću pomoći, činim to samo zato da uživam 
časak u tvojoj hrabrosti. Tek jedno ti kažem: do¬ 
jadi li ti jednom tvoj udes, dodji k meni i iskreno 
reci, da ti pomognem. Obećaješ li mi? 

Vlažnih očiju pružila mu je ruku. 

— Obećajem, dobri moj ujače. Ali sada se 
moram požuriti kući. 

Starac je tuzeo košaru i metnuo je u kola. 

— Tako, sada udji i ti, povest ću te s tvojim 
teškim teretom kući. 

Sana se uplašila. 

— Molim te — ne čini toga. Vidi li me tetka 
Sabina, psovat će me, što sam te uznemirila. 

— Ništa ne će vidjeti, samo udji. Zaustavit ću 
kola na rubu šume, odakle ti je kratak put kući. 
Svakako žalim, što moraš tako tešku košaru da 
još dalje vučeš. 

Napokon je udovolila njegovoj želji i uspela 
se u kola. Povezli su se kući i putem razgovarali. 

Na rubu šume zaustavio je starac kola i ski¬ 
nuo košaru. 

— Nadam se, Sano, da ću te od danas češće 
vidjeti. Sada znadem, kako stvari stoje i ja ću se 
već pobrinuti, da se sastanemo. 

— To će me veoma obradovati, ujače. Hvala ti 
— do vid jenja! 

— Do vidjenja, drago dijete! 

Sana je krenula kući, a starac je gledao za 
njom, dok mu nije izčezla s vida. Zatim je upravio 
mrki pogled prema dvoru Lindenhof. 

— Okrutni sebični ljudi — na ovome ubogome 
djetetu pokazali ste svoju pravu narav, — rekao 
je u sebi. 

Slijedećeg se dana odvezao k bilježniku u 
grad a sastavio oporuku. 

* * * 

Rolf je najavio svoj dolazak i očekivali su ga 
za danas. Nije bilo nikaikovih svečanosti, za to 
nisu u Lindenhofu imali smisla. Ali Sana i Kathe 
iskitile su njegovu sobu svježim jelovim granči¬ 
cama, jer je bila zima i nije bilo nikakova cvijeća. 
Nad vrata izmedju ukusnih girlanda postavila je 
Kathe umjetnički islikani pozdrav. Kako Sana 
danju nije imala vremena, radilo se to do kasno u 
večer. 

Kad je gospodja Sabina ugledala girlande, 
grdila ih je doduše zbog gluposti i utrošenog vre¬ 
mena, no ipak je ostavila na miru. 

Kathe je smjela da se izveze na kolodvor, da 
dočeka brata. Pozdravili su se srdačno, kao ni¬ 
kada prije. Sjeli su zajedno u kola i putem je 
Kathe morala da odgovara na njegova mnogo¬ 
brojna pitanja. Da li su kod kuće svi zdravi, kako 
je Sani, da li su veze sa Riedheimom sada zimi još 
uvijek kao i prije, te kako je ujaku Joakimu. Ko¬ 
načno je uzdahnuo: 

— Tako se veselim, što opet dolazim kući. 
Posljednji dani bili su mi prava vječnost. 

Kod tih riječi gledao je u duhu milo, dražesno 
lice Uršule. 

Kathe mu je pripovijedala, kako se često sa¬ 
stanu u braćom von Steinach, kako je Uršula 
dobra i mila, te kako se Hella uzalud trudi, da 
uhvati Lothara. 

Kod te primjedbe pogledao je Rolf začudjeno 
svoju sestru. 

— Zar je to istina? 

Kathe je kimnula. 

— Hm — naravno! Ali bez uspjeha. Ne će 
on da zagrize. 

Rolf je pogledao sestru. 

— Kathe, ti si još uvijek onaj stari obješe- 
njak, — primjetio je strogo. 

Kathe je slegnula ramenima. 

— U toj stvari ne mogu da biram riječi. Ali 
inače sam pravi uzor dobro odgojene mlade 
dame — hvala utjecaju Sane. 

— No, to ćemo još vidjeti. Ali zašto nije Sana 
došla na stanicu? 

Kathe je uzdahnula. 

— Nema vremena. 

— A što radi? 

Kathe se časokm zagledala u brata. No na¬ 
pokon se sabrala i odlučno odgovorila: 

— Bit će najbolje Rolf, da te pripravim, jer 
sada moraš napokon da saznaš, a Sana mi je vra¬ 

tila riječ, da te mogu pripraviti i da te umolim, 
da se zbog nje ne zavadiš s roditeljima. 

Nemirno i ispitljivo zagledao joj se Rolf u 
lice. 

— Kakove su to priprave, Kathe, što imam 
da saznam? 

— To, da je Sana, nakon što je izgubila ro¬ 
ditelje, potpunoma osiromašila, i zato je danas u 
Lindenhofu — ništa drugo nego služavka. Majka 
je otpustila gospodjicu, a Sana je morala, pod 
izlikom pomoći, da preuzme njeno mjesto. Majka 
joj nije dopustila nikakav izbor ni izlaz, te joj 
je dosta jasno razložila, da za beskorisne ljude 
nema u Lindenhofu mjesta. 

Rolfu je navalila krv u lice, a oči su mu ne¬ 
obično zasjale. 

—To su dakle učinili s njom? 

Kathe je potvrdila. 

— Da, to su učinili. No ona to podnaša s an- 
djeoskom strpljivošću i danomice svladava sve 
više posla. Majka znade dobro da iskoristi nje¬ 
zin bijedni položaj. Toliko, koliko Sana radi, nije 
gospodjica nikada radila. Osim toga nije Sana ni 
navikla takvom poslu. Od rana jutra do kasno u 
večer ima pune ruke posla i ne može da uhvati 
ni jedan sat vremena za sebe, osim kada joj što¬ 
god ja pomognem. Ah, znades, ona je prava pepe 
ljuga iz priče. A Hella je utjelovljena zloba i 
okrutnost, prema Sani se ponaša ružno, oholo i 
tako neodgojeno, da me stoji napora, da joj u 
lice ne kažem svoje mnijenje. Da me Sana vječno 
ne moli, da zbog nje ne unašam razmirice u obi¬ 
telj, davno bi to već učinila. Pa ni tebi nisam 
smjela o tome da pišem, a ni ujak Joakim nije 
smio ništa da sazna. On je ali na moj nagovor 
sam sve ispitao od Sane. 

jad s duše. Na koncu je još dodala: — Braća 

Kathe je svojim živahnim načinom istresla sav 
Steinach, koja Sanu veoma vole — a čini mi se, 

da se Lothar i posebno za nju interesira — ja¬ 
mačno su već takodjer shvatili Saninu ulogu u 
našoj kući. Uršula je nedavno o tome nešto spo¬ 
menula. Sanu veoma žali. 

Rolf je stisnuo zube. Tek nakon nekog vre¬ 
mena uskliknuo je uzbudjeno: 

—To je nečuveno! Kako je majka mogla da 
Sanu tako ponizi! To ne dopuštam! 

No Kathe ga uhvatila za ruku. 

— Umiri se, Rolf! Ne ćeš moći ništa da promi¬ 
jeniš. I ja sam to pokušala, no majka mi je odgo¬ 
vorila, neka se ne miješam u stvari, koje me se 
ne tiču. Kaže, da su učinili za Sanu sve što su 
mogli, a uostalom, da imadu dosta briga s vla¬ 
stitom djecom. Sana te moli, da se ne miješaš u 
tu stvar, a i ja te molim — ostavi, neka ide sve 
svoiim tokom. Inače bi moćli da je i otjeraju s 
^Lindenhofa a toga se i najviše boji. Ni ti, ni ja, 
ne možemo da joj pomognemo. Samo je jedan, 
koji bi mogao da pomogne, a to je ujak Joakim. 
Čudi me samo, što to već nije učinio. 

Rolf se tupo zagledao preda se. 

— Bijedna moja mala lastavice, — šapnuo je 
tiho i zatim se obratio sestri: 

— A kako to Sana podnaša? 

— Hrabro, Rolf. Mogu ti reći, da joj se upra¬ 
vo divim. 

Doskora su stigli u Lindenhof. Hella i rodi¬ 
telji dočekali su ga, kao da je tek jučer otišao. U 
njihovom pozdravu niti je bilo topline, niti ra¬ 
dosti. Rolfu kao da se je steglo srce. Svome 
pozdravu takodjer nije mogao da dade topline. 
Ali kada se tik kod ulaza sreo sa Sanom, koja 
je upravo izašla iz kuhinje, zagrlio ju, poljubio u 
oba obraza i tronuto joj prišaptnuo. 

— Uboga moja mala lastavice, kako li mi je 
teško bilo, kad mi je Kathe putem pripovijedala, 
što ti se dogodilo. 

Sana mu se nasmiješila. 

— Sretna sam i vesela, što si se vratio, dragi 
moj Rolf. Sada ću još lakše da podnosim sud¬ 
binu. Nemoj da me žališ. 

Kathe i Sana povele su Rolfa u njegovu iski¬ 
ćenu sobu. Tu je tek osjetio, da je opet kod kuće. 

Sani za volju izbjegavao je Rolf svaki sukob s 
roditeljima. Samo na večer istog dana upitao je, 
ne bi li se Sanu moglo uz druge uvjete zadržati u 
kući, na što je otac odgovorio sa kratkim i oštrim 

— ne. 

Ujutro, premda je počeo da pada snijeg, izja- 
šio je Rolf prema Velikom Lichowu, da pozdravi 
ujaka Joakima. To se roditelijma veoma svidjelo. 
No Rolf je pošao u Veliki Lichow, jer mu je tako 
nalagalo srce. 

Ujak Joakim veoma se obradovao ugledavši 
pred sobom opet Rolfa i krepko mu stisnuo 
ruku. 

Prije, no što se razgovor o čemu drugome 
raspleo, upitao je Rolf ujaka: 

—Ujače, zar ti nije bilo moguće, da učiniš 
Štogod za Sanu? Tek jučer sam saznao od Kathe, 
kako su je ponizili. Boli me, kad to gledam, a 
nažalost ne mogu da joj pomognem. Jučer sam 
pokušao da o tome govorim s ocem, no on me 
je ukratko odbio. Ubogo dijete! Ne mogu da joj 
pomognem, već da je malko utješim. Ali ti, ujače 

— ti bi mogao, da joj pomogneš. Hoćeš li joj 
pomoći ? 

Smješeći se stavio je starac Rolfu ruku na 
rame. 

— Veseli me, što si mi stavio to pitanje. U 
tvojim se riječima krije molba, a to je prvi puta, 
da me nešto moliš. I zato bi htio da ti ispunim 
tu molbu. Ali pričekaj časak. 

— Eto, mala je Sana plemenito stvorenje, a 
takovi se karakteri učvršćuju životnom borbom. 
Radujem se tome djetetu. Ponosna je i čestita i 
ovo joj poniženje ne će naškoditi. Hotimice glc- 

dam skrštenih ruku, kako hoće da je ponize, a 
postizavaju samo to, da je još više učvršćuju u 
njenom ponosu — ponosu bijednih. No ne boj se, 
kad dodje pravo vrijeme, pobrinut ću se za nje¬ 
zin udes. Ta njena uloga pepeljuge ne će dugo 
potrajati. Podnaša je čudesnom hrabrošću i do¬ 
skora će se osloboditi. 

Rolf je starcu krepko stisnuo ruku. 

— Hvala ti, dragi ujače, tvoje su me riječi 
utješile. Nisam mogao da shvatim, kako to sve 
tako mirno gledaš, a znao sam, da voliš Sanu. 

— Da ,istina je. A sada znadeš i to, da ne ću 
dugo stajati skrštenih ruku. 

— Veseli me. A dotle ću učiniti ja, koliko 
samo mogu, da utješim Sanu i da joj olakšam 
položaj. 

Starac se ispitljivo zagledao Rolfu u oči. 

— Reci mi iskreno, Rolf, nije li ti Sana više 
no sestra? 

Rolf je stresao glavom, 

— Ne, ujače, u Sani ne gledam drugo no dra¬ 
gu malu sestru. To mi je bila uvijek i tako će 
ostati za uvijek. Srce me vuče na drugu stranu. 

Starac se nasmiješio. 

— Ti si već izabrao? 

— Da, ujače. 

— No, — koliko te poznajem, izabrat ćeš onu, 
koja te je vrijedna. 

Rolfove su oči zasjale ponosno i zadovoljno. 

— Naravno, ujače. Ima samo jednu pogrije- 
šku, ako se to tako može nazvati — siromašna 
je. Ali to je tek jedan razlog više, da je ljubim. 

— A ljubi li ona tebe? — upitao ga starac. 

Rolf je duboko uzdahnuo. 

— To još nažalost ne znam. 

— No, — nastoj, da se doskora o tome uvje¬ 
riš, — primijeti starac. 

— Hoću, čim mi se prilika pruži. 

— Još istoga dana odvezao se Rolf u Riedheim 
da posjeti braću Steinach. 

Srdačno su ga dočekali. Pogled Uršule odao 
mu ono, što je on toliko želio da sazna. To ga je 
neizrecivo obradovalo. Shvatio je odjednom, ua. 
nikad ne bi mogao dovesti kući drugu ženu, osim 
Uršule von Steinach i osjetio je u isti mah, da 
mu je i ona sklona. 

Uz to je ali bio svjestan i svih poteškoća, 
koje će trebati da svlada, prije no što je dove¬ 
de kući. Znao je, da će se roditelji protiviti 
tome braku. 

I jedva je prošlo nekoliko tjedana — i nje¬ 
govi su roditelji naslutili, kakovom se osnovom 
bavi Rolf. Odmah su mu razjasnili, kako ne smi¬ 
je kući dovesti siromašnu nevjestu, jer da je Lin- 
denhof i suviše opterećen hipotekama, a osim 
toga treba da misli i na svoje sestre. 

Došlo je do neugodne scene i slučaj je htio, da 
je i ujak Joakim bio svjedokom, a da ga niko 
nije primijetio. 

Gospodin von Lichow, otkako se Rolf po¬ 
vratio kući, primijetio je i sam, da je Uršula 
odabranica Rolfova, a isto je tako primijetio, 
kako se i Lothar von Steinach interesira za 
Sanu. To je obradovalo starca, jer je braću Stei 
nach iskreno volio. 

Kad je ali čuo, kako se tome protive Rolfovi 
roditelji i kako je Rolf usprkos toga jasno i od¬ 
lučno izjavio, da ne će u Lindenhof dovesti dru¬ 
gu, do li Uršulu, starac se zadovoljno smješkao. 
Kad se malo zatim sastao s Rolf om, rekao mu je: 

— Dragi moj mladiću, protiv svoje volje bio 
sam svjedokom tvog razgovora s roditeljima. Ve¬ 
seli me, što si svoje srce poklonio tako pre¬ 
krasnom stvorenju i što ne ćeš da se je odrekneš. 
A ja ti kažem, ne brini se. Slijedi glas svoga 
srca. Sve ostalo prepusti meni. 

Rolfa je obradovala privola ujaka i sa srca 

mu je spao težak teret. 

* * * 

Medjutim približio se i Božić. Kao obično, 
tako se i ovaj puta čitava obitelj na badnju ve¬ 
čer sastala u Velikom Lichowu. Ujak Joakim 
običavao je tom zgodom pozvati sve svoje ro- 
djake i bogato ih nadariti. Naravno, da se uvi- 
-oq o:jiqoso autpo? af tuf oao ijy 'aung i o^afs 
gato nadario. Na njenom se stolu našlo sve, što 
je mogla trebati, a u prvome redu lijepe haljine 
i ostali toaletni predmeti. Rodjaci ujaka Joakima 
sa zavišću su konstatirali, da je Sana najljepše i 
najbogatije nadarena. Ali Rolf i Kathe samo su 
se radovali tome. 

Prvog su dana Božića opet bili svi pozvani u 
Veliki Lichow, a osim rodjaka i braća Steinach. 

Ujak se pobrinuo, da je i Sana došla. Mirno 
i odlučno rekao je gosoodji Sabini: 

— Molio bih te, Sabino. da u buduće pove- 
đeš k meni uvijek i Sanu, kako je to i prije bio 
običaj. Osjećam, kako mi nešto manjka, kad je 
nema kraj mene. Sami smo medju sobom i njena 
korota ne smije da je odbije od naših tihih obi 
teljskih svečanosti. Napokon, vrlo je dobro, da 
se i ona malko pozabavi i rastrese. Hoćeš li, da 
mi iskažeš ljubav, nemoj da me lišiš njezina 
društva, kako se to posljednjih mjeseci nažalost 
dešavalo. 

Naravno, da gospodji Sabini nije preostalo 
drugo, no da povede i Sanu. Obukla je jednu od 
prekrasnih haljina, što joj ih je darovao ujak 
Joakim. Kathe je potajice starcu pribavila sve 
potrebne mjere i naznačila mu tvrtku, gdje da 
ih naruči. Hella je ljutim i zavidnim pogledom 
promatrala Sanu. Uboga je pepeljuga skinula 
otrcane kuhinjske haljine i obukla svečane. Pa i 
ako nisu bile ni od zlata ni od srebra, već od 
mekane crne svile, Sana je u njima ipak bila 

prekrasna. Još nikad ju Hella nije vidjela tako 
lijepom. Zavidno je gledala treptavi sjaj zlatnih 
pletenica, što su se uz duboko crnilo haljine još 
jače isticale. Bolilo ju, što je ujak Joakim polagao 
toliku važnost na njezin dolazak, pa tako nisu 
mogli, da je ostave kod kuće. 

Kad su gospoda s Lindenhofa stigla u Veliki 
Lichow, bili su već tamo Lothar i Uršula. Uršula 
je pristupila Sani i impulsivno ju zagrlila i po¬ 
zdravila. 

— Kako me veseli, što ste i vi došli! 

Lothar je svojim sjajnim pogledom obuhvatio 
prekrasnu pojavu. On, kao i njegova sestra, znali 
su već odavna, kakovu bijednu ulogu igra Sana 
u Lindenhofu nakon smrti roditelja, te da nije 
svojevoljno ostala kod kuće, dok su drugi dola¬ 
zili na svečanosti u Veliki Lichow ili Riedheim. 
Kathe je to iskreno povjerila Uršuli. Pa i s 
Rolfom govorila je Uršula o Sani i saznala, kako 
se on tome protivio. 

Tome razgovoru svoje sestre s Rolfom prisu¬ 
stvovao je i Lothar i osobito ga obradovalo, kad 
je čuo, kako je toplo i srdačno Rolf govorio o 
Sani. 

Uršula nije ali dopustila, da Sana primjeti, 
kako ona znade o njenoj ulozi u Lindenhofu. Pri¬ 
činila se, kao da vjeruje, kako je Sana svojom 
voljom ostajala kod kuće. 

Sana je porumenila i nesigurno pogledala 
braću. 

— Radujem se, gospodjice Uršulo, što vas opet 
vidim. i 

— Uistinu? — upitala ju Uršula promatrajući 

je. 

— Uistinu! 

— No, prema tome, radujemo se svi tome 
sastanku nakon dugog vremena. Medjutim, mi 
smo, vaša rodjakinja i ja, ton našeg saobraćaja 
učinile još srdačnijim. Mi smo već izbrisale »go- 

spodjice.« To mora da bude i kod nas. Dozvo¬ 
ljavate li, da vas nazovem jednostavno Sana, a i 
vi mene samo Uršula.? 

Sana se tome obradovala. 

— O — veseli me toliko povjerenje! 

— Zar vas to uistinu veseli, draga Sana? 

— Molim vas, ne dvojite o tome, draga Ur- 
šulo. 

To je čuo i Rolf, koji je u taj čas došao. Ogrlio 
je Sanu i dodao: 

— Što Sana kaže, budite uvjereni, da je istina, 
milostiva gospodjice. 

Smješeći se i porumenivši pred pogledom Lo- 
thara pogledala je Sana Rolfa. 

— Hoćeš li da mi laskaš, Rolf? 

— O, to nije potrebno, lastavice moja. 

— Zar vi gospodjicu von Bora nazivljete la¬ 
stavicom? — upita Lotbar. 

Rolf i p kimnuo glavom. 

—Da, jer je poput male ptice selice dolepršala 
k nama iz daleke Indije, a svi smo bili uvjereni, 
da će se jednoga dana opet tamo povratiti. Sada 
je ali naravno ostala ovdje i živi kao uboga, bu¬ 
rom natjerana ptičica u Lindenhofu. I tako je ona 
za mene još lastavica, koja treba pomoći i koju 
volim kao da mi ie prava sestra. 

Uršula ga zadovoljno pogledala. No prije, no 
što je mogla da odgovori pristupila je Hella. Već 
ih je nekoliko časaka ljutito promatrala i bila 
je veoma uzbudjena, jer je Lothar nije ni primi 
jetio Ljutila se, što je bio u društvu Sane i kako 
on nije htio da dodje k njoj, pristupila je ona k 
njemu i povukla ga u razgovor. 

Medjutim je ujak Joakim razgovarao s Ka- 
thom i kad je Kathe primijetila, kako se Hella 
vrze oko Lothara, rekla je žustro: 

— Dragi ujače, smijem li te nešto umoliti? 

Starac se nasmiješio. 

— Nisam li ti možda ispunio koju božićnu 
želju? 

Kathe je stresla glavom 

— Ne — sve si sjajno ispunio. Drugo nešto! 

— No — napolje s tim, — odgovori starac 
veselo raspoložen. 

— Htjela bih da vidim, kako su razdijeljena 
mjesta kod stola i da možda koje izmijenim, ako 
dozvoljavaš. 

Starac se od srca nasmijao. 

— Kraj koga bi htjela da sjediš, Kathe? 

Sana je smijući se mahnula rukom. 

— Promašio si ujače, ne radi se o meni. Htje¬ 
la bih da premjestim jednu drugu osobu. 

— No, podji sa mnom u blagovaonu, možda 
sam već unapred pogodio, što želiš. 

Pošli su u blagovaonu i pristupit k stolu. 

— Dakle — htjela bih, da Sana sjedi uz go¬ 
spodina Lothara, a Hella daleko od njega, progo¬ 
vori Kathe rezolutno. 

— Vidi, vidi 1 Prpka<!no si došla! To sam već 

Starac se od srca nasmijao, 
ja učinio. Ovdje sjedi Sana, kraj nje s jedne stra¬ 
ne gospodin von Steinach, a s druge strane Rolf. 
Je li dobro tako? 

— Famozno, ujače. Ali uz Rolfa mora da sjedi 
Uršula. 

— Hm! I s time si zakasnila. Uz Rolfa sjedi 
gospodjica Uršula, a Hella na drugome kraju 
stola uz pukovnika. 

Kathe se glasno nasmijala, i zagrlila ujaka i 
poljubila ga. 

— Prekrasno si to izveo, ujače! A šo se mene 
tiče, možeš me posjesti i uz ujaka sudbenog vi¬ 
jećnika, ja ću već izdržati njegove prastare 
anegdote. 

— Zar ne ćeš da sjediš uz mene? Možda sam 
ipak malo zabavniji nego ii je sudac; barem ću na¬ 
stojati, da to budem. Osim toga bit će ti drugi 

susjed gospodin von Steinach. Medjutim, pred- 
postavljaš li, da je sudac- 

Dalje nije mogao da govori, Kathe ga po¬ 
novno poljubila, i poljubac je u brzini pogodio 
više nos, nego li usta. 

— Prekrasan si, ujače — savršeno sam za¬ 
dovoljna s tim rasporedom — dražestan si, ujače. 

— Stani, stani! Samo ne ljubavnih očitovanja. 
Ne primam ih. 

— Ne pomaže ti ništa. 

— Dakle, sporazumjeli smo se? 

Starac ju uhvatio za uho. 

— Ali ipak si mali obješenjak. Čini mi se, da 
čuješ, kako trava raste. 

— A možda i ti, ujače, inače ne bi ovako ure¬ 
dio mjesta. No, znatiželjna sam, kako će to pod¬ 
nijeti Hella. 

Starac se nasmiješio. 

— Čuj, Kathe. Hella je već nekoliko mjeseci 
u društvu Lothara, dok je Sana sjedila sama kod 
kuće. I zato hoću, da to izravnam. Hella se mora 
odreći u korist Sane. 

Kathe je zadovoljno kimnula glavom, uzela ga 
ispod ruke i pošla s niim natrag k društvu. 

Osim obitelji von Zedlitz gledali su svi ostali 
rodjaci zavidno, kako je starac neprestano u dru¬ 
štvu Kathe i kako ju napokon kod stola namjestio 
kraj sebe. Ali Kathe se nije na to obazirala. Sja¬ 
jila se od radosti, kad je sjela izmedju ujaka i Lo¬ 
thara. A sretna su bila još četiri mlada bića — 
Rolf, Uršula, Sana i Lothar. 

Ali Hella je bila ljuta i prema svome susjedu 
nije se pokazala odviše ljubaznom. Kadgod bi 
pogledala preko stola Sanu, oči bi joj sijevnule 
mržnjom. 

I gospodja von Zedlitz ljutila se, što je Sana 
sedjila uz Lothara. Isto tako nije joj prijalo, što 
je Rolf sjedio uz Uršulu i nije skidao očiju s nje¬ 
noga finoga profila. No promijeniti se nije moglo 

ništa. Tek jedina joj utjeha bila, što je ujak Joa- 
kim odlikovao Kathu. 

Rumenih obraza i sjajnih velikih očiju sjedila 
je Sana uz Lotahra. Pepeljuga je čavrljala sa kra¬ 
ljevićem i bila je opet za jedan sat sretna. Za¬ 
boravila je na svu tugu posljednjih mjeseci, u 
srcu je osjećala, kako je sretna, a da nije znala 
zašto. Pepeljuga je došla na svečanost u kra¬ 
ljevski dvor, a njezin kraljević zagledao se svo¬ 
jim dobrim, toplim okom do u njeno srce. Ta 
kako da ne bude sretna? Od srca je bila zahvalna 
ujaku Joakimu. 

Nakon ručka se muziciralo i ujak Joakim umo¬ 
lio je Sanu, da otpjeva nekoliko pjesama. 

Otpjevala je nekoliko tužnih pjesmica, iz ko¬ 
jih je provaljivala tiha bol. Nešto drugo nije mogla 
da pjeva. 

Lothar von Steinach nji;je skidao pogleda s 
nje. Ganut slušao je slatke zvukove. A kad mu se 
približila Hella i nametnula mu neki razgovor, 
kao da je bio duhom otsutan. 


Drugi dan Božića bili su svi, koji su dan prije 
bili u Velikom Lichowu, pozvani na ručak u Lin- 
denhof. Ovdje nije Sana smjela da sjedi uz Lo¬ 
thara, niti Rolf uz Uršulu. Danas je bio Hellin 
susjed gospodin von Steinach, dok je Sana sje¬ 
dila uz pukovnika. Uz Rolf a je sjedila kćerka 
sudbenog vijećnika. Jedino je Kathe zadržala 
svoje mjesto od jučer, opet je smjela da sjedi uz 
ujaka Joakima. 

Ali Lotharovi su pogledi bili ipak neprestano 
upereni prema Sani, pa i ako je uljudno i prija¬ 
zno razgovarao sa Hellom, u mislima bavio se 
ipak samo ubogom pepeljugom s Lindenhofa. I 
pogledi Uršule i Rolfa sretali se preko stola. 

Kathe je tiho gundjala neku pjesmicu. 


14 Nova sreća 

— Što pjevaš? — upitao je U|)ak Joakim, 

Kathe ga smješeći se pogledala. 

— Hoćeš li, da ti kažem, kako glasi pjesma? 

— Molim te, Kathe. 

Sagnula se prema ujaku i prošaptala mu tekst 
pjesmice: 

— Gospodo stroga, rastaviti 

ni gora, brdo, ni dolina 

nas nikad ne će, uvijek ćemo skupa biti, 

jer ljubav krila ima. 

Starac se smiješio. 

— Lijepo — i umjesno, kako mi se čini. 

— I meni ujače! 

Prije no što su se rastali, reče Uršula u pri¬ 
sutnosti gospodje von Zedlitz Sani: 

— Na Silvestrovo nadam se, da ćemo vas 
sve vidjeti u Riedheimu. Proslavit ćemo staru i 
dočekat novu godinu. Zar ne, gospodo von Ze¬ 
dlitz i Sana će doći, obećajte mi. 

Premda nerado, gospodja von Zedlitz obećala 
je, da će i Sana doći. Znala je, da će se Hella 
ljutiti. 

Na Silvestrovo je Sana uistinu pošla u Ried¬ 
heim. čitav se tjedan tome radovala, premda joj 
je tetka Sabina, a i Hella, danomice ogorčavala 
život, a sve od zavisti, što je Sana usprkos teško¬ 
ga rada bivala sve ljepša. 

No zato su Rolf i Kathe bili sve ljubazniji 
prema njoj i radovali su se, što će i ona poći u 
Riedheim. Rili su joj od pomoći, gdje su samo 
mogli. 

Tog dana navalila joj tetka Sabina još više 
posla no obično ,i Sana ga jamačno ne bi mogla 
da svlada, da joj nisu Rolf i Kathe kradomice po¬ 
mogli. Tako je ipak na vrijeme bila gotova. Na¬ 
kon što je pomuzla krave i mlijeko spremila u 
hladionicu, mogla je napokon da se uredi za sve¬ 
čanost u Riedheimu. Stupivši u svoju sobu, klo¬ 
nula je iscrpljena na stolicu nemajući snage ni da 

se preobuče. Ali je odmah primijetila, da je Ka¬ 
the već priredila njene stvari. Ništa nije zabo¬ 
ravila. I Sana je kao na novo oživjela uzdahnula. 
Upravo je htjela da ustane, kad li udje u sobu 
Kathe, već potpuno obučena. Sana ju uplašeno 
pogledala. 

— Zar je već tako kasno, Kathe? 

— Ne, nije, požurila sam se da mogu tebi po¬ 
moći. Možeš još četvrt sata da se odmaraš. Za 
to ću ti vrijeme splesti kosu, da možeš mirno 
sjediti. 

— Mila, dobra Kathe — što bi da nemam 
tebe! Kako da ti zahvalim? 

Kathe se nasmijala, ali oči su joj se ovlažile. 

— Ne govori uvijek o zahvalnosti, Sano. Sje¬ 
dni pred zrcalo, da te uredim. Prekrasna treba 
da budeš. I pomisli, ujak Joakim poslat će nam 
saone. Upravo je prekrasan saonik, telefonirala 
sam mu. Htio je da nam pošalje kola, ali ja sam 
iznudila saonice. Vozit ćemo se nas troje, ti, Rolf 
i ja. Hella će s roditeljima u kolima, boji se, da 
joj u saonama ne pocrveni nos. Mi se toga ne 
bojimo, je li, Sano? 

Sana je smješeći se stresla glavom. 

— Ne — veselim se saonicama. 

— No, veselit ćeš se i svečanosti u Riedheimu? 
Znatiželjna sam, kako ćemo tamo sjediti. 

Sana je porumenila. 

— Kako to misliš? 

— No, držim, da će se Uršula već pobrinuti 
da će raspored kod stola biti kao i u Velikom 
Lichowu na prvi dan Božića, a ne kao drugi dan 
u Lindenhofu. 

Nakon prekrasne vožnje saonicama stigli su 
Rolf, Sana i Kathe odmah nakon roditelja i Helle 
u Riedheim. Hella se uljepšala, koliko je samo 
mogla. Obukla je elegantnu haljinu, koja je isti¬ 
cala sve njezine draži. Sana je u svojoj crnoj ha¬ 
ljini bila doduše mnogo čednija, no ipak je Lo- 

tharu bila ljepša no sjajna Hella, i njegove su oči 
tražile samo nju. 

Rolf se takodjer brzo našao kraj Uršule, pa 
premda su govorili tek površne riječi, njihove su 
oči ipak odavale, što se zbiva u njihovim srcima. 

Za vrijeme ove Silvestrove večeri, upravo u 
času, kad je zvono seoske crkvice udarilo ponoć, 
pružila se Rolfu prilika, da izjavi Uršuli, kako je 
ljubi i da je moli, da ga još časkom pričeka, dok 
uvjeri roditelje, da samo s njom može da po¬ 
stane sretan. Ta i ujak Joakim mu je obećao 
svoju pomoć. 

Uršula mu je porumenivši priznala, kako ga 
takodjer od srca ljubi i da će strpljivo čekati, dok 
se ne uklone sve zapreke. 

A kako bi rado i Lothar govorio Sani o svojoj 
ljubavi. Ali Hella nije mu pružila ni prilike, ni 
vremena. I ako nije htio da bude neuljudan, mo¬ 
rao je ostati uz nju. 

Tek kod stola mogao je da nesmetano progo¬ 
vori nekoliko riječi sa Sanom, ali još uvijek nije 
mogao da joj otkrije svoje prave osjećaje. 

Usprkos toga bilo je to veče ispunjeno sre¬ 
ćom za bijednu malu pepeljugu. Ali nakon te 
večeri nastupili su za nju crni dani. Tetka Sabina 
i Hella susretale su je sve osornije i ružnije. Nisu 
mogle da joj oproste, što se gospodin von Stei- 
nach toliko oko nje pozabavio, mnogo više, no 
sa Hellom. 

Rolf i Kathe bili su nemoćni. Nisu mogli, da 
joj uštede ta ponizivanja, mogli su tek da je 
utješe i bodre. 

Tako je prošao siječanj i veljača. Na nesreću 
obolio je ujak Joakim od upale pluća. Nahladio 
se i njegovo je stanje davalo povoda zabrinutosti. 
Uz njegovu visoku starost bila je bolest dvostruko 
opasna. Naravno, da su svi rodjaci dohrlili, da mu 
tako iskažu svoju sućut i zabrinutost i da se ras¬ 
pitaju za njegovo zdravlje. Ali ovi su ga posjeti 


samo uznemirili i napokon nije više nikoga pu¬ 
štao k sebi. Liječnik je zabranio svako uzbudji- 
vanje i odredio potpuno mirovanje. 

I tako su se rodjaci morali zadovoljiti s time, 
što su mu po slugama poručivali, kako su za¬ 
brinuti za njegovo zdravlje. 

Jednoga je dana sluga telefonirao u Linden- 
hof, da njegov bolesni gospodar moli, da Rolf, 
Kathe i Sana odmah dodju u njega. Auto da je 
već na putu po gospodu. 

Gospodja von Zedlitz nije mogla, da se odupre 
ovoj želji. Najradije bi se sama odvezla u Veliki 
Lichow i ljutila se, što za nju nije nitko pitao, no 
ipak nije kazala ništa. 

I tako se Rolf, Sana i Kathe brzo odvezli u 
Veliki Lichow. 

Sve troje bilo je tiho i potišteno, njihovim je 
srcima zavladala iskrena bojazan za život starca, 
koji im je uvijek bio dobar. 

Stigavši u Veliki Lichow smjesta su ih odveli 
u bolesnikovu sobu. Ujak Joakim već ih je če¬ 
znutljivo iščekivao. Grozničavim ih je pogledom 
dočekao i umorno im se nasmiješio. Pružio im 
je ruku i rekao slabim glasom, teško uzdišući: 

— Htio sam da vas još jednom vidim, htio sam 
da se s vama oprostim, jer vi ste me iskreno 
ljubili i u sumrak moga života unijeli još svjetla 
i topline. Sjednite do mene. 

Učinili su, kako im je rekao. Sluga je već na¬ 
mjestio stolice. S jedne je strane sjeo Rolf, a s 
druge Sana i Kathe. Starac stisnuo je Rolfu ruku. 

— Tebi, dragi moj Rolf, hvala na tvojoj iskre¬ 
noj odanosti. Tvoj me ljudski ponos obradovao. 

Zatim je pružio ruku Kathi. 

— Tebi, veseli moj obješenjače, hvala, što se 
do konca mog života nisam odvikao smijehu. Ve¬ 
seli me, što si se oslobodila svih poroka i postala 
čestit, iskren čovjek. 

Napokon se obratio Sani i pružio joj takodjer 
ruku. 

— A ti, mila Sano, ti si poput tople i blage 
sunčane zrake oživjela i ogrijala moju starost. 
Radovao sam se tvojoj hrabrosti, tvome ponosu i 
hvala ti. Tu hvalu nadam se, da ću vam i preko 
groba dokazati, jer — približava se konac. 

Sana se sagnula i poljubila mu ruku. 

— Mili moj ujače, ne smiješ umrijeti. Bio si 
mi vazda mio, očinski prijatelj. Ne ću da te iz¬ 
gubim. Ostani kod nas! 

— Da, ujače, ostani uz nas; tako te volim, — 
jecajući istisne Kathe pogladivši mu rukom si¬ 
jedu kosu. 

Rolf je uhavtio ujaka za ruku i duboko ga¬ 
nut dodao: 

— Znadeš, ujače, kako je sada u našim srcima. 
Kažem zajedno sa Sanom i Kathom: ostani uz nas. 

Starac se umorno nasmiješio. 

— Mili moii — moje su sile iscrpljene i prem¬ 
da bih rado da ostanem još koji časak uz vas, 
da još štogod učinim za vas, ipak sam već spre¬ 
man, da nastupim svoj posljednji put. Čas prije 
bio je ovdje župnik i podijelio mi posljednji 
oprost. 

A sada sam želio samo da se i s vama 
oprostim, jer sam vas volio. Ostale ne ću da 
vidim — u svojim posljednjim časovima hoću da 
vidim uza se samo ljude, koji me vole i koje je 
zavoljelo moje srce. Ali, sada me ostavite na 
samu — umoran sam. Imate li vremena podjite u 
pokrajnu sobu. Možda vas još jednom zovnem. 

Poljubiše mu ruke i tiho izidjoše, tužna i teška, 
srca. 

U pokrajnoj sobi nadjoše liječnika. Taj im je 
priznao, da gospodin von Lichow može da živi 
samo još nekoliko sati. 

No jedva su prosjedili pola sata, kad li zaječi 
zvonce iz bolesničke sobe .Sluga je pozvao lh- 

ječnika. Nakon nekoliko časaka pojavio se opet 
sluga i pozvao sve troje k ujaku. 

Liječnik im je potajno dao znak, da se pri- 
bližuje svršetak. Potresene kleknule su djevojčice 
pred postelju. Rolf se približi s druge strane i nje¬ 
žno prihvatio ruku umirućega. I kao da je iz 
mlade, tople ruke još jednom zastrujio novi život 
u umiruće tijelo. Ujak Joakim otvorio je mirno i 
bistro oči. Drugom je rukom kao blagoslivljajući 
dirnuo glave Sane i Kathe. Napokon pogleda 
Rolfa. 

— Smrt je kruna života! Ostaj zbogom, novi 
gospodaru Velikog Lichowa! 

Nakon tih riječi klonula mu glava u jastuke i 
starac se ispružio i iz grudaju mu se vinuo po¬ 
sljednji uzdah. 

Ujak Joakim bio je mrtav, 

Sana i Kathe bolno su ga oplakivale, a i Rol- 
fovo se oči ovlažile. Sve troje je znalo, da su 
izgubili vjernog, iskrenog prijatelja. 

* * * 

Slijedili isu burni časovi u Velikom Lichowu. 
Na vijest o smrti starca dohrlili su svi njegovi 
rodjaci. Rolf ih je odmah telefonski obavijestio. 
Nije potrajao ni sat i svi su se našli na okupu i 
jedan je drugoga susretao s nepovjerenjem. 

Nastojali su, da što jasnije pokažu svoju ža¬ 
lost i neprestano su govorili kako su ljubili ujaka 
i kako ih se teško dojmila njegova smrt. Ali uz 
to kružile su im oči ispitljivo oko bogate baštine. 

Rolf, Sana i Kathe stajali su postrance. Go¬ 
voriti nisu mogli. Hella, koja je došla sa rodi¬ 
teljima primijetila ih i prišaptnula majci: 

— Što Sana traži ovdje? Nije u rodu s ujakom, 
a kod kuće bi bila potrebnija, zaostao joj danas 
čitavi posao. 

Gospodja Sabina kimnula je samo glavom, kao 
da će reći: »imaš pravo.« 

Pristupila je Sani. 

— Možeš se kolima odvesti kući. Ovdje si su¬ 
višna, a kod kuće te čeka dosta posla. 

Rolf i Kathe se uzbunili, no suzdržali se i 
šutili. 

Sana je sagnula glavu i smjesta pošla kući. Rolf 
joj je stisnuo ruku., a Kathe je zagrlila i poljubila. 

— Ne tuguj, — šapnula joj, — ta što ćeš ovdje? 
Ujaka nema više. 

Rolf je otpratio Sanu do kola. 

— Htio sam, mogao bih s tobom da se odve- 
zem, Sano. U Velikom Lichowu zastrujio je hla¬ 
dan vjetar, otkako su drugi došli, a iz turobnih 
lica gledaju hladne oči. 

Sana mu je stisnula ruku. Sjetila se ujakovih 
posljednjih riječi. 

— Rolf, ti ali moraš ovdje da ostaneš. 

I Rolf je čuo, kako mu je ujak rekao: — Zbo¬ 
gom, novi gospodaru Velikog Lichowa, — no mi¬ 
slio je, da je to izgovorio bez svijesti. Tek nakon 
nekoliko dana shvatio je pravi smisao tih riječi. 

Sana se odvezla kući. Sunce je sjalo, a iz 
zemlje se dizao težak miris. Medju granjem drve¬ 
ća, koje je još bilo bez lišća, tek sa nabreklim 
pupoljcima, pjevale su ptice i gradile svoja gni¬ 
jezda. 

Sana je osjetila neodoljivu želju, da podje pje¬ 
šice komad puta. To malo zakašnjenje naknadit 
će dvostrukom marljivošću. 

Lagano je koracala šumom. Disala je teško i 
duboko. Snašla ju neizreciva tuga nad tim novim 
teškim gubitkom, koji ju je sada zadesio, jer je 
osjećala, da ju je ujak Joakim uvijek potajno šti¬ 
tio. Njegova je smrt u njoj opet izazvala bol nad 
gubitkom roditelja i obuzela ju neizreciva tuga. 
Osjećala se osamljena i zapuštena više no ikada 
prije. Umorna i tužna klonula je na neko deblo, 
sakrila rukama lice i grčevito zaplakala. 


216 


Tako je utonula u svoju bol, da nije ni vidjela 
ni čula, kako se mekim šumskim tlom približuje 
jahač. 

Bio je to gospodin von Steinach, koji se upra¬ 
vo vraćao s Lindenhofa, da se nešto porazgovori 
s Rolfom, no nije našao nikoga kod kuće. 

Po crnoj haljini i zlatnoj kosi odmah je prepo¬ 
znao Sanu von Bora. Zaustavio je konja. 

Žurno je skočio s konja, privezao uzde o de¬ 
blo i pristupio Sani. 

Poluglasno, da je ne uplaši, zovnuo ju imenom. 

— Gospodjice von Bora!« 

Ipak se uplašila, podigla glavu i suznim ga 
očima pogledala. Žurno je pokušala da otare 
suze. 

— Gospodin von Steinach! 

Ustala je i učinila kretnju kao da će pobjeći. 
No on ju je uhvatio za ruku i zadržao. 

— Gospodjice Sano — oprostite, što vas tako 
nazivljem — što vam je? Zar vam ne mogu po¬ 
moći — ne smijem li? 

U njegovim je riječima bila duboka sućut i 
zabrinutost. 

Sana se donekle sabrala i sresla glavom. 

— Nitko mi ne može da pomogne, gospodine. 
Ujak Joakim je umro. 

Lothar ju je začudjeno pogledao. 

— Gospodin von Lichow? On je umro? 

Kimnula je glavom i otrla suze. 

— Da — pred dva sata. Pozvao je Rolfa, Ka- 
thu i mene, da se s nama oprosti i umro je pred 
našim očima. To me je silno potreslo. Sjetila sam 
se i mojih pokojnih roditelja, čiji gubitak još ni¬ 
sam preboljela. A sada me eto ostavio još i taj 
vjerni, iskreni prijatelj. To me je zbunilo. Mislila 
sam, da sam posve sama u šumi. 

Shvaćam vašu bol, gospodjice Sano. Ali uspr¬ 
kos toga zahvalan sam udesu, što sam vas sreo, 
te ipak jednom mogu da s vama na samu govo- 

rim. Taj rijetka čas moram da cijenim, ne smijem 
da propustim priliku. Već me odavno nešto goni, 
da vam kažem, kako vas ljubim — od sveg srca, 
svim svojim bićem. I nadam se, da smijem vjero¬ 
vati da ni ja vama nisam posve ravnodušan. Zato 
vras pitam, upravo sada, kad vas gledam pred so¬ 
bom ovako tužnu i potištenu, hoćete li mi biti 
ženom? Smijem li pokušati, da u vaš život une¬ 
sem opet topline i svijetla? Nemam druge želje,, 
no da vas učinim sretnom. 

§ Sana ga pogledala svojim blistavim vlažnim 
očima. Kao da je utonula u sreći! U očima joj 
čitao blaženstvo. 

Nije mogla da govori, ali on je ipak razumio 
govor njenih očiju i privukao ju k sebi i rekao: 

— Hoćeš li biti mojom, mila, mala pepeljugo, 
smijem li te doskora povesti svojoj kući? 

Dršćući je uzdahnula. 

— Ta to je kao u priči — kraljević moli ruku 
uboge pepeljuge. 

On se tiho nasmijao i toplo ju pogledao. 

— Ta ti me ipak voliš? 

Uzdahnuvši kimnula je glavom i stisnula mu 
ruku. 

— Ljubim te više, no išta na svijetu, više no 
samu sebe. 

Nježno ju je poljubio u usta. 

Dugo se još gledali duboko u oči i osjećali, 
kako ih je dragi Bog za vazda sjedinio. 

Zatim su pošli, rukom o ruku, zajedno prema 
Lindenhofu. 

Lothar je vodio za uzdu konja. Imali su mnogo 
da si kažu — toliko mnogo, da je peljuga zabo¬ 
ravila na svoju dužnost i uplašeno se trgnula, 
kad je sat najavio prekoračeno vrijeme. 

— Moram da se požurim, Lothare — imam. 
još mnogo posla. 

U brzini sporazumjeli su se još o nekim va¬ 
žnim stvarima. Lothar je htio, da predbježno o 

svojim zarukama sa Sanom obavijesti samo svoju 
sestru; ostali su imali to saznati tek nakon što 
će biti sahranjen ujak Joakim i kad se stiša uz- 
budjenje, koje je zavladalo povodom njegove 
smrti. Tada će po svim formalnostima doći u Lin- 
denhof kao prosac, i u Sanina skrbnika umoliti 
njenu ruku. Nakon što su se o tome sporazumjeli, 
rastao se mladi par srdačnim zagrljajem i cje¬ 
lo v om. 

Sana se požurila kući. Činilo joj se, kao da 
nogama ne dotiče tla, koracala je kao sred ru¬ 
žičastih oblaka. Vedra se pogleda prihvatila po¬ 
sla. Kako joj je lagan danas bio. I kako je zahval¬ 
na bila dobrome udesu. 

Lothar von Steinach odjašio je, takodjer sav 
sretan, natrag u Riedheim i čim je stigao kući,, 
saopćio je svojoj sestri, da se zaručio sa Sanom. 
Uršula ga srdačno zagrlila. 

— Mili moj, dobri brate, kako se radujem tvo¬ 
joj sreći! Rado ću pozdraviti Sanu kao svoju se¬ 
stru. Znadeš li — poći ću odmah u Lindenhof, da 
je zagrlim kao sestru. Možda je nadjem samu. 

Lothar je zadovoljno pristao. 

— Podji, Uršulo, sigurno ćeš je naći samu, 
jer — zaboravio sam da ti kažem — svi su u Ve¬ 
likom Lichowu. Gospodin von Lichow je umro. 

Uršula se uplašila. Na licu joj se odrazila du¬ 
boka žalost. 

— Oh, koliko mi je žao! Dobri starac. A —> 
bojim se — to je i za mene težak udarac. 

— Kako misliš, Uršulo? 

— Reći ću ti, Lothare, premda bi to još pred¬ 
bježno imalo ostati tajnom. Rolf mi je izjavio, da 
me ljubi i molio me, da budem njegovom ženom, 
premda se njegovi roditelji protive, da dovede 
kući siromašnu djevojku. Njegov mu je ujak ali 
obećao, da će mu pomoći usprkos svih zapreka. 
Starac je znao za našu ljubav i odobrio Rolfov 
izbor. No — sada je mrtav — i ne može da nam 
pomogne. 

Lothar ju tješeći pogladio, 

— Ne brini se, sestrice! Ne može li ujak Joa- 
kim da vam pomogne, još uvijek ostajem ja ovdje. 
Radi li se o sreći moje sestre, ne ću ni časka okli¬ 
jevati, da joj dadem doličan miraz, 

Uršula je zagrlila brata i srdačno ga poljubila. 

— Dobri moj, mili Lothare! — dobar si i veli¬ 
kodušan, kao uvijek. Hvala ti tisuću puta. Kazat 
ću Rolfu, da ćeš mi pomoći. Veoma je zabrinut. 

— Skini mu taj teret, mila moja Uršulo. Hva¬ 
la Bogu, u položaju sam, da vam pomognem. A 
sada se požuri, da stigneš u Lindenhof. 

— Hoću — za čas sam spremna. 

Nakon nekoliko časaka odvezla se Uršula. 
Sanu je našla još samu kod kuće i obje se dje¬ 
vojke srdačno zagrlile i izljubile i obećale da će 
si biti dobre sestre. 

Sanine su oči sjajile od sreće. 

— Ah, Uršulo, kako sam sada bogata! Ne 
mogu da vjerujem u toliku sreću! 

— Vjeruj i drži je, — odgovori Uršula smje- 
šeći se. 

Časkom su još razgovarale i zatim se rastale. 

Upravo, kad je htjela da ud je u kola, opazi 
kako se primiču druga, sa Rolfom i Kathom. 

Kako je Rolf opazio Uršulu, skočio je brzo 
s kola i pohitio joj ususret. 

— Uršulo — ti ovdje? — šapnuo joj nježno. 
— Kako sam sretan, što sam te sreo. 

Kathe se lagano približila. Pozdravila je Ur¬ 
šulu i smješeći se dodala, da joj se žuri u kuću 
k Sani. 

— Molim vas. ne ljutite se, Uršulo, što vas 
ostavljam u društvu moga brata, imam nešto 
važna da kažem Sani. 

I time se udaljila, premda nije imala što da 
kaže Sani. 

Rolf je smješeći se pogledao za njom. 

— Čini mi se, da Kathe sluti, kako sam rado* 
s tobom na samu. 

— Uistinu? — upita Uršula. 

Rolf je kimnuo glavom a lice mu se na to 
uozbiljilo. 

— Znadeš li već, da je ujak Joakim umro? 

— Brat mi je rekao. 

Rolf je uzdahnuo. 

— Bez obzira na to, što u njemu gubim vjer¬ 
na prijatelja, njegova je smrt i za nas težak uda¬ 
rac, Uršulo. 

Uhvatila ga za ruku. 

— Ne tuguj, Rolf. I ja sam se prepala i već sam 
govorila s bratom. A on će nam pomoći, Rolf, dat 
će mi miraz, samo da tvoji roditelji dadu dozvolu. 

Pritisnuo je usne na njenu ruku. 

— Možda nam pomogne dragi Bog i bez toga, 
Uršulo. 

— Glavno je, da smo našli izlaz, Rolf. 

Zavirio joj duboko u oči: 

— Kad te gledam tako zadovoljnu i veselu i 
ja postajem veseo. 

Uršula se uspela u kola. 

—- A sada moram kući, Lothar me očekuje. 
Došla sam ovamo u jednoj posve osobitoj misiji. 
Ali o tome ne mogu još da govorim. Pripravi se 
na iznenadjenje. 

— Vrlo rado, Uršulo. 

— Do vidjenja, Rolf. Pozdravi Sanu i Kathu. 

— Do vidjenja, Uršulo. 

Uršula se odvezla. Kako su krenula kola po¬ 
javila se Kathe i mahnula rupčićem Uršuli. 

— Do vidjenja Uršulo, pozdravite brata! 

Uršula joj takodjer mahnula. 

— Kathe se ovjesila Rolfu o ruku. 

— Rolf, da ti kažem nešto? 

— No? — upitao ju Rolf smješeći se. 

Kathe je uprla prstom u kola. 

— U kolima sjedi buduća gospodarica Liden- 
hofa. 

— Uistinu si mudra, Kathe! 

Ona je kimnula glavom. 

— Da, ujak Joakim rekao mi je jednom, da 
ćujem kako trava raste. 

Rolf ju je ozbiljno pogledao. 

— Ali ti imaš i neko dobro svojstvo. 

— Na primjer? 

— Znadeš šutjeti. 

Kathe mu je stisnula ruku. 

— Ne brini se, Rolf, šutim kao grob. Tek 
jedno mi obećaj. 

— Što? 

— Da ću biti prva, koja ću saznati, kad ćeš 
■se zaručiti. 

— Dobro — obećajem. 

Duboko je uzdahnula. 

— Čudnovato, Rolf — dolazimo sa smrtne 
postelje dragoga nam čovjeka, a ipak kao da 
čujem svadbena zvona. 

Brat ju je pogladio i zajedno su pošli u kuću 
i potražili Sanu, koja je već marljivo radila. 


Joakim von Lichow odredio je, da se opo¬ 
ruka otvori osmi dan nakon njegove smrti. K 
otvorenju oporuke bilo je na njegov izričiti zah¬ 
tjev pozvana i Suzana von Bora. 

Svečani je čin obavljen u Velikom Lichowu. 

Sana je sjela postrance od ostalih i nepre¬ 
stano su je pratili nepovjerljivi pogledi pokoj¬ 
nikovih rodjaka. Razmišljali su, zašto je pozvana 
a »mala Indijka«, strana osoba, koja nije ni u 
kakovome srodstvu s ujakom Joakimom. Često 
su već primijetili, kako je starac bio osobito 
sklon prema Sani, i njezina je prisutnost uzne¬ 
mirila sve rodjake. 

Ništa manje nisu bili iznenadjeni ni gospodin 
i gospodja von Zedlitz sa Hellom. 

Rolf i Sana htjeli su da Sana ostane uz njih, 
ali ona je to odbila. 

— Molim vas, ostavite me, ne pripadam u 
ovo kolo, — odgovorila je kratko. 

Zagledala se u prostrani park i snivala o svo¬ 
joj sreći. 

Bilo joj je teško što nije Kathi povjerila, da se 
zaručila s Lotharom, no bojala se, da bi Kathe 
neoprezno mogla da je oda. Samo je Rolfu 
priznala: 

— Dobri moj Rolf, najbolji, najvjerniji i naj¬ 
pouzdaniji moj prijatelju, reći ću ti, što osim tebe 
ne smije nitko da znade. Obećaj mi, da ćeš to 
neko vrijeme zadržati tajnom. Hoćeš li? 

— Dajem ti riječ, Sano, — odgovorio joj Rolf. 

Stisnula mu je ruku. Duboko uzdahnuvši pri¬ 
znala mu je: 

— Moja se sudbina promijenila, Rolf.. Vra¬ 
ćajući se iz Velikog Lichowa u Lindenhof srela 
sam Lothara i on me je pitao, hoću li da mu bu¬ 
dem ženom. 

Rolf, ugodno iznenadjen, pogledao ju ispitljivo. 

— I ti si naravno pristala, Sano? 

—j- Da, Rolf, jer ga ljubim, već tako dugo, ot¬ 
kako ga^ poznam. Naravno, da se nisam mnogome 
nadala, jer sam bila uvjerena, da će jednoga dana 
isprositi Hellu. A sada, eto, izabrao je mene, 
ubogu pepeljugu — i sretna sam. 

Rolf ju je zagrlio i poljubio. 

— Ne mogu da ti iskažem, kako me to veseli. 
Sada sam napokon bez brige. Od srca ti želim 
sreću. I — povjerenje uz povjerenje — ja ljubim 
Uršulu, što si po svoj prilici već i ti primijetila. 
Bit će mi ženom, pa desilo se, što mu drago. 

Sana se obradovala. 

> — Slutila sam to već odavna. Kako li se ra¬ 
dujem. Želim i tebi sreću. 

Treba ali da svladamo još neke zapreke. 
Znadeš i sama, kako se roditelji protive, da do¬ 
vedem siromašnu djevojku. Ujak Joakim obećao 

je, da će pomoći. Sada je ali nažalost umro prije, 
no što je mogao da iskupi riječ. 

Sana ga živahno uhvatila za ruku. 

— Uvjerena sam, da će je održati i preka 
groba! Sjeti se njegovih posljednjih riječi. Rekao 
ti je: Zbogom, novi gospodaru Velikog L,ichowa. 
Bez razloga to nije učinio. Držim, da te je odredio 
za nasljednika. 

Rolf je žestoko stresao glavom. 

— Ne, ne, Sano. Dok je to govorio, nije bio 
kod svijesti. 

Sana se nasmiješila. 

— Uvjerena sam, da je tada bio kod svijesti 
i ja sam uvijek vjerovala, da će tebe odrediti za 
baštinika. 

— Otkuda ti to? 

— Kazat ću ti. Jednom me upitao: Sano, ko¬ 
ga od svih mojih rodjaka smatraš najvrijednijim, 
da postane nakon moje smrti gospodar Velikog 
Lichowa? Odgovorila sam mu bez razmišljanja: 
Samo Rolfa, ujače. Samo se nasmiješio i primi¬ 
jetio: tako je, i ja mislim tako, on mi je najmiliji. 

Ne vjerujući stresao je Rolf glavom. 

— To je po svoj prilici govorio tek u šali. 

— O, ujak Joakim nije bio čovjek, koji bi tako 
nešto neozbiljno govorio. I vidjet ćeš, da imam 
pravo. A tada ćeš moći da uzmeš i najbijedniju 
djevojku, jer Veliki Lichow je prekrasan, bogat 
posjed. Tako će ujak Joakim održati svoju riječ. 
No, o tome ne ćemo sada govoriti. Pričekajmo, 
da vidimo, što je ujak odredio u oporuci. Za 
sada znademo oboje, da ćemo biti sretni. Sve 
će ostalo dati Bog, u koga se uzdam. 

Nakon toga razgovora sa Sanom, Rolf nije još 
uvijek vjerovao, da ga je ujak odredio za bašti¬ 
nika. Doduše, ujak ga je volio, ali odnošaj je 
medju njima tek u posljednje vrijeme postao sr- 
dačniji, a ujak je oporuku jamačno mnogo prije 


224 


sastavio. Bio je on oprezan čovjek, koji nije 
oklijevao sa tako važnim stvarima. 

Rolf nije ni slutio, da je ujak Joakim uništio 
prvu oporuku i tek posljednje godine sastavio 
novu. 

Sada je sjedio medju svojim rod jacima s nekim 
nemirom u duši i čekao na otvorenje oporuke. 
Nikad dosada nije ni pomislio na baštinu. Ali 
sada se sjetio svoje Uršule i zbog nje bi se ipak 
silno obradovao, da je ujak Joakim oporuku sa¬ 
stavio tako, da mu se time pruži prilika, da do¬ 
vede kući i siromašnu djevojku. 

Društvo se uskomešalo — pojavio se bilježnik 
sa svojim pomoćnikom i stupio pred sakupljene. 

Prema svim formalnostima raskinuo je pečate 
i glasno, razgovijetno pročitao oporuku. Pogledi 
su sviju bili upereni u nj. Nakon uvoda glasila je 
oporuka: 

»Osim Velikog Lichova ostavljam i gotovinu 
od osamstotisuća maraka. Dvijesto tisuća maraka 
od toga upisano je u novu tvornicu šećera. Osta¬ 
lih šesto tisuća uloženo je u sigurne državne pa¬ 
pire Pedeset tisuća maraka ostavljam kao legat 
mojim vjernim slugama, a pedeset tisuća maraka 
odredjujem za gradnju nove škole u selu Lichow. 

Osim toga ostavljam mojoj nećakinji, Sabini 
von Zedlitz, rodjenoj von Lichow, sto tisuća ma¬ 
raka, daljnjih sto tisuća maraka dobiva moj bra¬ 
tić pukovnik Paul von Lichow i sto tisuća ma¬ 
raka moj nećak sudbeni vijećnik Albert von Li- 
chow. Nadalje ima da primi sto tisuća maraka 
mo;a pranećakinja Kathe von Zedlitz, jer me raz¬ 
veselila time, što je postala čestit, dobrodušan 
čovjek. Osim toga ostavljam sto tisuća maraka 
Suzani von Bora. Ona doduše nije neposredno 
sa mnom u srodstvu, ali ja sam je volio i zahva¬ 
ljujem joj mnoge ugodne časove, a hoću da je 
donekle otštetim, što je smrću svojih roditelja iz¬ 
gubila sav imutak. Neka više ne bude pepeljuga 

u Lindenhofu. Na tvornicu šećera upisanih dvije- 
sto tisuća maraka ima da primi moj pranećak, 
Rolf von Zedlitz. 

Svojim nasljednikom na Velikom Lichowu 
odredjujem Rolfa von Zedlitz. Ostavljam mu Ve¬ 
liki Lichow sa svim živim i mrtvim inventarom, 
tek postavljam uvjet, da u Velikom Lichowu 
pruži dom Suzani von Bora, dotle, dok se ne 
uda i ne nadje drugi dom. Imadu joj se ustupiti 
tri sobe prema njenome izboru, besplatna opskr¬ 
ba, kako se dolikuje gostu moje kuće. Od dana 
otvorenja ove oporuke ima Suzana von Bora 
pravo, da se preseli u Veliki Lichow i ostane u 
njemu po svojoj volji. 

U slučaju, da se moji rodjaci začude, što sam 
glavnim baštinikom odredio Roilfa von Zedlitza, 
to neka znadu, da ga smatram najvrijednijim. 
Njegov ponos, negova iskrenost i dobrodušnost, 
uvijek su mi se svidjale i volio sam ga, jer je 
sličan mome pokojnome sinu. Budući mogu slo¬ 
bodno da raspolažem svojim imetkom, to sam 
tako odredio.« 

Slijedile su još različite odredbe i potanje 
upute o legatima za služinčad. 

I time je bilježnik završio čitanje. Časkom je 
vladala u dvorani grobna tišina. Na licima pri¬ 
sutnih odražavala se najrazličitija raspoloženja. 
Rolf je sjedio blijed, gotovo satrven na svome 
mjestu. Nije mogao da shvati, da ga je ujak Joakim 
uistinu tako odlikovao. 

Bio je duboko potresen. Sjedio je kao slom¬ 
ljen. I Sana je sjedila tiho i tronuta na svome 
mjestu uz prozor. Ruke su joj drhtale, a u očima 
joj zasjale suze. 

— Ujače — dobri moj, mili ujače, kako si 
dobro mislio sa mnom, — govorila je u sebi. Ta 
je oporuka podala posve novi pravac njenome 
životu, pa sve da se medjuto i nije zaručila s 
Lotharom. 

A Kathe? Uopće nije mogla da shvati, kako 
je ujakovom dobrotom postala kapitalista. Smi¬ 
jala se i plakala u isto vrijeme ne znajući ni 
sama, što se s njom zbiva. Kraj nje je sjedila Hel- 
la, blijeda i ukočena, razvučena lica. Ostala je 
praznih ruku. Ujak Joakim nije ju smatrao vri¬ 
jednom. I u njoj se budio osjećaj mržnje prema 
njemu. 

— To je zato, jer smo prema staroj budali 
bili uvijek prijazni, premda je bio nepodnosiv, — 
mislila je Rella. 

Gospodja Sabina von Zedlitz kolebala je iz- 
medju, oduševljenja nad vlastitom, Rolfovom i 
Kathinom baštinom, te ogorčenja nad zapostav¬ 
ljanjem Helle u korist Sane. Ali ubrzo se utješila 
mišlju, da će se Hella indirektno naknaditi. Rolf 
bi mogao da joj što dade, ta sada je bogat čovjek. 

I tako je brzo zavladalo oduševljenje, koje 
je zahvatilo i njenog supruga. Ta i on se time 
riješio briga. Ostali su rođaci bili ogorčeni zbog 
te »nepravedne« diobe. Očekivali su za sebe 
više. Nakon što su se sabrali došlo je do ne¬ 
ugodnih upadica. Prijetili su pobijanjem oporuke. 
Rolf je previše dobio, a Indijka uopće nema pra¬ 
va na baštinu. 

Pukovnik je saletio bilježnika i uvjeravao ga, 
da će pobijati oporuku, a supruga sudbenog vi¬ 
jećnika tražila je od svog muža, da i on prote¬ 
stira. Bilježnik je ali slegnuo ramenima i izjavio, 
da se oporuka ne može pobiti. 

Potrajalo je dosta vremena, dok se stišala 
bura ogorčenja. Obitelj pukovnika i sudbenog 
vijećnika odrekla se gozbe, koja se imala odr¬ 
žati nakon otvorenja oporuke u velikoj dvorani 
i bijesni se odvezli. 

Ostala je samo obitelj von Zedlitz sa Sanom 
i bilježnikom. A činovnici su čekali na zapovjedi 
novoga gospodara. 

Hella je sjela u svom nemoćnom bijesu uz 
prozor. Kathe je zagrlila Rolfa i ljubila njega i 
Sanu. Sana je pružila Rolfu ruku. 

— Zdravo, gospodaru Velikog Lichowa, — 
šapnula mu nježno. 

On ju je zagrlio. 

— Lastavice — ne mogu još da se saberem. 
Ne mogu da vjerujem u vlastitu sreću. Ali, ve¬ 
seli me ipak, da te ujak nije zaboravio, i možeš 
ostati u Velikom Lichowu po miloj volji. 

Sjajući se od sreće pogledala je Rolfa i kad je 
Kathe otrčala, da zagrli roditelje, rekla mu je 
tiho: 

— Ta, znadeš Rolf, doskora ću imati novi 
dom. Ali, ako me ne će do moje udaje da zadrže 
u Lindenhofu — čini mi se, tvoji se roditelji i 
Hella ljute zbog moje baštine — uteći ću se 
tebi u Veliki Lichow. 

Rolf se uspravio. 

— To je moja briga, lastavice, od danas ne 
smije više nitko da te ponizuje i žalosti. Hvala 
ujaku Joakimu ,imam sada moć i pravo da te 
štitim. Ali ja se nadam, da će roditelji ii Hella 
postati razumniji. 

Sana je pogledala prema Helli. 

— Rolf — pogledaj Hellu — ništa nije dobila. 
Možeš li joj pomoći? 

Rolf ju je poljubio u čelo. 

— Uvijek si iista, lastavice mala, koliko 
te puta Hella uvrijedila i ponizila, bez milosrdja. 
Ti je sada gledaš, kako prvi puta trpi i već se 
budi u tebi samilost. No, umiri se — znadeš me. 
I Hella će dobiti svoje. Samo je ostavi još neko 
vrijeme u uvjerenju, da nije ništa dobila. Možda 
će joj to biti pouka za budućnost, 

Sana mu je stisnula ruku, 

— Samo kad znadem, da ćeš joj pomoći! 

— I hoću! Dobit će isto toliko koliko i Kathe. 

Ali zaslužila je lekciju, već zbog tebe. Upravo 
je ružna bila prema tebi. 

— Rado joj praštam, Rolf. 

— Znadem. Ne bi bila moja dobra lastavica. 

U taj se čas povratila i Kathe i poljubila 
Sanu. 

— Zapravo imam tebi da zahvalim, što se i 
mene sjetio ujak. Bez tebe ne bi iz mene nikad 
ništa dobra postalo. 

— Ipak, Kathe, u suštini bila si uvijek dobra. 

— Ne, ne, sve dobro probudila si u meni 
samo ti, znadem ja to. 

I obje su se srdačno (izljubile. 

* * * 

Prošla su već četiri tjedna nakon otvorenja 
oporuke, kad li jednoga dana dodje Lothar von 
Steinach u Lindenhof i zaprosi ruku Sane. 

Gospodin i gospodja von Zedlitz i Hella vi¬ 
djeli su ga kako dolazi i nadali su se, da će za¬ 
prositi Hellu. Ostali su ali razočarani, kad je za¬ 
prosio Sanu. Ali naravno, da gospodin von Ze¬ 
dlitz nije mogao drugo, nego da pristane. Tre¬ 
balo je da se pokaže, kako ih to raduje i da se 
po mogućnosti što bolje prikrile razočaranje. Go¬ 
spodin von Zedlitz poručio je dapače i sekt, da 
nazdravi mladome paru. 

Tu je priliku lizrabio i Rolf i izjavio roditeljima: 

— Mili roditelji, dopustite da vas upravo 
danas nešto zamolim, Vjsrio sam se s Uršulom 
von Steinach i molim vaš blagoslov. Kad prodje 
godina žalosti neka Uršula udje u Veliki Lichow 
kao gospodarica i moja ljubljena žena. A isti dan 
neka se obavi i vjenčanje Sane i Lothara. 

Roditelji nisu više mogli da to otklone, jer je 
Rolf bio bogat, neovisan čovjek. 

Kathe je kliknula: 

— Hura! Dvostruka svadba! To se ali mora 
dobro proslaviti! 

— Naći ćeš i ti svoj račun, Kathe, — primi- 

jeti Rolf smješeći se. Hella je stajala uz prozor, 
blijeda i smrknuta lica. Bolilo ju, što je Lothar 
zaprosio Sanu. Naprežući se uzdržala je suze i 
zavist prema Sani izjedala joj srce. Baštinila je 
sto tisuća maraka i sada je sretna baštinica. Ona 
je naprotiv ostala bez ičega — potpuno prazna. 

Da li je Rolf slutio, što se zbivalo u Helli? Pri¬ 
bližio joj se i položio ruku na rame. 

— Hello, od svoje baštine odredio sam sto 
tisuća maraka za tebe. Evo, ovdje je darovnica, 
što je već nekoliko dana nosim uza se. Htio sam 
tek, da dočekam zgodnu priliku, da ti je predam. 
Sada se napokon pružila ta prilika. 

Pružio joj je darovnicu. Pogledala ju je i nje¬ 
nim se hladnim licem prelilo tamno rumenilo. 
Nekud postidjeno pogledala je brata i jedva pro¬ 
mrsila — hvala. 

Rolf je sada zamolio dozvolu, da se odveze u 
Riedheim. Htio je da dovede vjerenicu i da se 
proslave dvostruke zaruke. 

— Ja ću s tobom, Rolf — kao počasna dama, 
— molila je Kathe. 

On joj je kimnuo glavom. 

— Dobro, Kathe, spremi se. 

Lothar i Sana izašli su na verandu. Sana je 
već od dana, kada je otvorena oporuka, napustila 

Sana ga sjajnih očiju pogledala, 
svoju ulogu pepeljuge u Lindenhofu. Namjestili 
su novu gospodjicu i Sana je živjela kao i prije, 
kao gost kuće. 

Lothar ju uhvatio za ruke i poljubio ih. Po¬ 
stale su opet bijele i meke, ove male, marljive 
ruke, premda je još i sada, svojom voljom, mar¬ 
ljivo pomagala u kućanstvu. 

— Jesi li sretna, Sano? — pitao ju Lothar. 

— Znadeš, Lothare. Svijet mi je opet lijep 
i mio. I ja sam zahvalna sudbini. 

Medjutim jurili su Rolf i Kathe prema Ried- 
heimu. Kathe se nestrpljivo vrtjela. 

— Čuj, Rolf — moraš mi dozvoliti, da prva 
saopćim Uršuli, da su roditelji pristali na vaš 
brak. To će me obradovati. 

Rolf je pristao. 

Stignuvši u Riedheim, skočila je Kathe s kola, 
i potrčala širokim stepenicama. Ususret joj iza¬ 
šao jedan sluga. 

— Gdje je gospodjioa von Steinach? — 
upitala ga. 

— U ovoj sobi, milostiva gospodjice, — od¬ 
govori sluga upirući rukom u vrata. 

Kathe nije čekala, dok je najavi. Pokucala je 
i otvorila sama vrata. Zavirila je u sobu i smijući 
se pogledala Uršulu. 

— Smijem li unići? 

— Naravno, draga Kathe. Veseli me, što vas 
vidim. Ali, zar niste sreli moga brata? Pošao je u 
Lindenhof. 

Kathe se nasmiješila. 

— Naravno — zaručio se sa Sanom. A sada 
sam došla da povedem u Lindenhof i drugu vje¬ 
renicu. 

Uršula ju ispitljivo i nesigurno pogledala. 

— Drugu vjerenicu? 

No Kathe je već bez okolišanja pala Uršuli 
oko vrata i poljubila ju. 

— Da, tebe, Uršulo. Zar ne primjećuješ ništa? 
Nisam ja sama došla — i Rolf je ovdje. Ima nešto 
da ti kaže. Velikodušno ostavljam vas deset časa- 
ka na samu, zatim ću doći i prva vam zaželiti 
isreću. Razumiješ? 

Još je jednom poljubila Uršulu i izašla iz sobe. 

Zbunjeno i porumenivši pogledala je Rolfa. 

— Što je to Rolf? 

— Uršulo — mila Uršulo — roditelji su pri¬ 
stali. Došao sam, da te povedem u Lindenhof. 
Slavit ćemo dvostruke zaruke. 

Uršula ga gledala blistavim očima. 

— Uistinu, Rolf? 

Privinuo ju uza se i poljubio u usta. 

— Uistinu, Uršulo. Sretni smo, moji nam ro¬ 
ditelji pružaju svoj blagoslov. 

Upravo nakon deset časaka pojavila se Kathe 
i mladome paru zaželila sreću, Uršula se brzo 
uredila i nakon četvrt sata svi su već sjedili u 
kolima. 

Lothar i Sana, rukom o ruku, izašli su im 
ususret. Oba se para iskreno i srdačno pozdra¬ 
vila. Rolfovi su roditelji prijazno dočekali Uršulu, 
dapače došia je i Hella i zaželila njoj i Roliu 
sreću. 

Lotharu i Sani nije još progovorila ni riječi. 
To Hella nije bila u stanju. 

Ali sretnici nisu ni trebali njenih želja. 

Kad su malo zatim posjedali za stol i kad je 
gospodin von Zedlitz izrekao zdravicu ustao je i 
Rolf. Dignuo je čašu i duboko ganut rekao: 

— U spomen ujaka Joakima, našeg dobro¬ 
činitelja. 

A obrativši se prema Uršuli, nastavio je: 

— U njegovom duhu živjet ćemo i stvarati u 
Velikom Lichowu, mila Uršulo. 

— Hoćemo, Rolf! —odgovorila je Uršula oz¬ 
biljno i svečano. 

— A sada ću ja da vam nazdravim, — javila 
se Kathe. 

— Dakle napred, sestrice! — povikne joj 
Rolf. I Kathe je dignula svoju čašu: 

— Da živi pepeljuga i njezin kraljević — i svi 
dobri ljudi! 

1 srdačno je poljubila Sanu. — —- 

Nakon godinu dana proslavljeno je uistinu 
dvostruko vjenčanje u Lindenhofu. 

KONAC. 

